
Strategija razvoja metalnog i elektro sektora Federacije BiH za period 2026–2035 postavlja metalnu i elektro industriju kao ključnu polugu rasta produktivnosti, izvoza i kvalitetnih radnih mjesta u Federaciji. Dokument polazi od činjenice da je sektor istovremeno snažan i heterogen: postoje firme koje već nastupaju u zahtjevnim nišama i mogu brzo rasti, ali i široka baza preduzeća koja ostaje u nižim segmentima vrijednosti, uz izražene razlike po kantonima u koncentraciji industrije, investicijama i profilu radne snage.

Centralna ambicija strategije je da se do 2035. stvore uslovi i partnerstva da metalna i elektro industrija FBiH ubrzano razvija proizvode veće dodane vrijednosti, prelazi od prototipa do serijske proizvodnje i izvoza, te pouzdano isporučuje po EU standardima.

Misija se provodi kroz kombinaciju: (1) tehnološke i digitalne modernizacije, (2) jačanja kvaliteta i certifikacije, (3) razvoja vještina i uključivanja žena i mladih, te (4) stabilnog i predvidivog javnog okvira koji osigurava funkcionalne industrijske servise, infrastrukturu i upravljanje ključnim ulazima poput energije.

Opći cilj je usklađen sa Strategijom razvoja FBiH: povećanje udjela zaposlenih u industrijama srednjeg tehnološkog intenziteta unutar prerađivačke industrije, gdje metalna/elektro čini jezgro i najbrže može povući rast bolje plaćenih, produktivnijih poslova.

Strategija je utemeljena na analizi ekonomskog i društvenog okvira, demografije, pravedne tranzicije i industrijske strukture, uključujući kantonalne profile industrije, ulaganja u fizički kapital, zapošljavanje, obrazovanje i uticaje na okoliš.
Ključna poruka analize je da sektor ima tipičan jaz industrijalizacije: dio firmi ima znanje i kontakte, ali mu nedostaje kapacitet (pilotiranje, validacija procesa, oprema, kvalitet i sljedivost) da brzo i kontrolisano pređe iz prototipa u pouzdanu serijsku isporuku za EU kupce; dok drugi dio ostaje “zaključan” u nižim segmentima vrijednosti.

Strategija je operacionalizovana kroz četiri cilja (sa indikatorima) i povezane prioritete mjera.
· Cilj 1: Industrijski razvoj od prototipa do serijske proizvodnje i plasmana proizvoda na tržište
· Cilj 2: Digitalna i tehnološka transformacija proizvodnje i sistema kvaliteta
· Cilj 3: Industrija zasnovana na znanju i vještinama
· Cilj 4: Upravljanje razvojem sektora i unapređenje institucionalnog i regulatornog okvira

Posebno je naglašeno da je EU acquis okruženje konkurentnosti: preuzimanje relevantnih direktiva i uredbi i uspostava funkcionalnog sistema kvaliteta postaju tržišni prag, jer bez toga raste trošak dokazivanja usklađenosti i rizik na dobavljačkim auditima, posebno za MSP.

Strategija eksplicitno uvodi jasne mehanizme upravljanja njenom provedbom kako bi predviđene mjere bile operativne i mjerljive, a ne samo deklarativne:
· Stalni industrijski dijalog kao mehanizam povratnih informacija u upravljanju razvojem sektora, organizovan na dvije razine (strateškoj i operativnoj), uz formiranje tematskih radnih grupa i uspostavljanje sistema za praćenje ključnih pokazatelja.
· Operativna jedinica za provedbu industrijskih projekata i upravljanje projektima: uz uspostavljanje jedinstvenog sistema pripreme i provedbe projekata koji uključuje jasno definisane faze realizacije, kriterije za nastavak ili obustavu projekata, standardizirane obrasce te savjetodavnu podršku korisnicima, posebno malim i srednjim preduzećima i obrazovnim institucijama.
· Unapređenje javnih funkcija i regulatornog okvira kroz usklađivanje administrativne i inspekcijske prakse, primjenu pristupa nadzoru zasnovanog na procjeni rizika, digitalizaciju administrativnih procedura i uspostavljanje objedinjene kontakt tačke za privredu gdje to donosi jasne koristi, uz jasne smjernice za dokazivanje usklađenosti sa zahtjevima Evropske unije.
Očekivani učinci provedbe Strategije do 2035.godine

Strategija razvoja metalnog i elektro sektora FBiH 2026–2035 polazi od toga da se industrija nalazi u ubrzanoj tranziciji: EU kupci i globalni lanci vrijednosti sve više traže pouzdanost isporuke, dokaziv kvalitet, sljedivost i usklađenost, dok istovremeno rastu pritisci energije, sirovina, tehnologije i tržišta rada. Dokument sektor postavlja kao ključnu polugu rasta produktivnosti, izvoza i kvalitetnih radnih mjesta, uz jasno prepoznatu heterogenost firmi i kantonalne razlike, te potrebu da politika bude ciljano dizajnirana i “operativna”, a ne deklarativna.

U tom kontekstu, strategija eksplicitno uvodi dvije povezane EU “logike” koje će najviše oblikovati narednu deceniju:
· Industrija 5.0 (čovjek – održivost – otpornost): Strategija preuzima evropski koncept Industrije 5.0 kao praktičan okvir za usmjeravanje razvoja sektora, pri čemu se uvođenje novih tehnologija usmjerava na jačanje kapaciteta radnika i organizacija, smanjenje energetskog i materijalnog opterećenja te povećanje otpornosti sistema u uslovima poremećaja i kriza. U praktičnom smislu, unapređenje tehnološkog nivoa ne posmatra se isključivo kao nabavka opreme ili softverskih rješenja, već kao integrisan proces koji obuhvata primjenu savremenih tehnologija, unapređenje upravljanja proizvodnjom, primjenu standarda kvaliteta i kontinuirani razvoj kompetencija radne snage.
· CBAM  - Mehanizam za prilagođavanje ugljika na granicama kao nova logika tržišta: Uvođenje mehanizma za prilagođavanje ugljika na granicama, zajedno sa širim skupom zahtjeva Evropske unije, postavlja nove uslove konkurentnosti. Konkurentnost se više ne zasniva isključivo na cijeni i rokovima isporuke, već i na sposobnosti dokazivanja ugljičnog otiska i usklađenosti kroz cjelokupan lanac vrijednosti.

U tom kontekstu, Strategija prepoznaje sposobnost ispunjavanja zahtjeva Evropske unije u pogledu podataka i usklađenosti kao jednu od ključnih razvojnih odrednica i horizontalni zahtjev kroz sve mjere. Emisije ugljika i energetska efikasnost postaju važan element tržišne pozicije, dok sljedivost proizvoda, tehnička dokumentacija i sistemi upravljanja kvalitetom, spremni za nezavisne provjere, postaju osnovni uslov za uključivanje u lance vrijednosti Evropske unije.

Na osnovu navedenih koncepata, predviđene mjere Strategije usmjerene su na jačanje sposobnosti sektora za ispunjavanje zahtjeva mehanizma za prilagođavanje ugljika na granicama i principa Industrije 5.0. Kroz uspostavljanje industrijskih demonstracionih projekata i probnih proizvodnih linija ubrzava se prelazak od razvojne ideje do stabilne serijske proizvodnje i izvoza. Unapređenjem tehnološkog nivoa, digitalizacijom sistema kvaliteta i osiguranjem sljedivosti proizvoda stvaraju se pouzdani sistemi evidencije podataka i procesi spremni za nezavisne provjere, u skladu sa zahtjevima tržišta Evropske unije.

Dalje, razvojem sistema vještina i upravljanja znanjem osigurava se da uvođenje novih tehnologija rezultira stvarnim povećanjem produktivnosti i unapređenjem uslova rada. Istovremeno, unapređenje javnih funkcija i jačanje infrastrukture kvaliteta doprinosi smanjenju troškova usklađivanja i povećanju predvidivosti poslovnog okruženja za dugoročne investicije.

Uspostavljeni mehanizmi provedbe, uključujući stalni industrijski dijalog te organizovani sistem pripreme i realizacije projekata, omogućavaju kontinuirano prilagođavanje sektora promjenjivim zahtjevima tržišta i regulatornog okvira Evropske unije.

Ukoliko se mjere Strategije provedu kroz jasno definisane programe, uz obezbijeđene finansijske resurse, mjerljive pokazatelje i precizno utvrđenu odgovornost za njihovu realizaciju, očekuje se povećanje broja preduzeća sposobnih za proizvodnju u skladu sa zahtjevima nezavisnih provjera i pouzdanu serijsku isporuku. Također se očekuje rast udjela proizvoda više dodane vrijednosti, ubrzanje procesa uvođenja inovacija u industrijsku proizvodnju, povećanje produktivnosti kroz unapređenje tehnologije, upravljanja proizvodnjom i energijske efikasnosti, kao i uspostavljanje stabilnijeg sistema razvoja vještina i znanja uz veće uključivanje žena i mladih.

U cjelini, Strategija integriše infrastrukturne i investicione mjere (oprema, probne proizvodne linije, energija) sa institucionalnim i razvojnim mjerama (standardizacija, sistem kvaliteta, razvoj znanja i unapređenje upravljanja) u jedinstven okvir koji sektoru metala i elektrotehnike omogućava prelazak sa proizvodnje prema specifikacijama naručioca na razvoj i isporuku proizvoda i procesa koji ispunjavaju zahtjeve tržišta Evropske unije i osiguravaju održiv i dugoročan rast.




[bookmark: _Toc234923679]UVOD
[bookmark: _Toc234923680]Namjera i svrha strategije 
Metalna i elektro industrija u Federaciji Bosne i Hercegovine nalazi se u fazi snažne transformacije. Sektor je pod pritiskom globalne konkurencije, rasta cijena energije i sirovina, ubrzanih tehnoloških promjena i sve strožijih zahtjeva EU tržišta u pogledu dekarbonizacije, sigurnosti proizvoda, kvaliteta i sljedivosti. Istovremeno, otvaraju se i nove prilike jer promjene u lancima snabdijevanja i geopolitički rizici povećavaju interes za jačanje industrijske proizvodnje bliže EU tržištu. To FBiH daje prostor da se jače pozicionira u segmentima gdje može ponuditi fleksibilnost, pouzdan kvalitet, brzu isporuku i specijalizaciju.

Ipak, iskorištavanje tih prilika ograničavaju nedostatak kvalifikovane radne snage, slaba ulaganja u modernizaciju i produktivnost, nedovoljna povezanost s istraživanjem i razvojem, otežan pristup finansiranju, administrativne prepreke, nizak nivo digitalizacije i sporija zelena tranzicija. Zato je ovoj industriji potreban jasan i usmjeren okvir djelovanja. Strategija treba podržati prelazak prema proizvodima više dodane vrijednosti, tehnološki modernijoj i produktivnijoj proizvodnji, energetski efikasnijim i održivijim procesima, jačanju kadrova, inovacija i saradnje s istraživanjem, boljoj integraciji u EU lance vrijednosti, te povoljnijem poslovnom okruženju i pristupu finansiranju.
[bookmark: _Toc234923681]Regulatorni okvir strategije 
Ova strategija usklađena je Zakonom o razvojnom planiranju i upravljanju razvojem u FBiH[footnoteRef:2] kojim se uređuju ciljevi i principi razvojnog planiranja i upravljanja razvojem FBiH, kantona i jedinica lokalne samouprave, vrste strateških dokumenata, vrste dokumenata neophodnih u postupku implementacije strateških dokumenata, tijela odgovornih za razvojno planiranje i upravljanje razvojem, proces razvojnog planiranja i upravljanja razvojem u FBiH, programiranje, monitoring, evaluacija i izvještavanje o implementaciji strateških dokumenata, finansiranje implementacije strateških dokumenata i nadzor nad primjenom ovog zakona. Strategija je usklađena sa Uredbom o izradi strateških dokumenata u FBiH[footnoteRef:3], koja propisuje izradu strateških dokumenata u Federaciji, institucionalni okvir za izradu i donošenje Strategije razvoja FBiH, strategija razvoja kantona, sektorskih strategija kantona i strategija razvoja jedinica lokalne samouprave i druga pitanja od značaja za izradu strateških dokumenata. Strategija je usklađena i sa Odlukom о izradi Strategija razvoja metalnog i elektro sektora Federacije Bosne i Hercegovine za period 2026. – 2035 godina kojom je pokrenuta izrada sektorske strategije u oblasti industrije metala i elektro industrije u FBiH i za pripremu definira ključne principe izrade strateških dokumenata kao što su otvoreni model koordinacije, ravnopravnost spolova, horizontalna i vertikalna koordinacija svih nivoa vlasti u Federaciji Bosne i Hercegovine, partnerstvo, javnost i transparentnost.  [2:  Službene novine Federacije BIH, broj 32/17]  [3:  Službene novine Federacije BiH, broj: 74/19 ] 

[bookmark: _Toc234923682]Razvoj cjelovitih proizvoda i industrijskih rješenja veće dodane vrijednosti
Metalna i elektro industrija FBiH ima dugu proizvodnu tradiciju, kvalifikovanu radnu snagu, inženjersko znanje i veliki broj preduzeća sposobnih za kvalitetnu obradu metala, proizvodnju komponenti, električne opreme, alata i specijaliziranih sklopova. Međutim, značajan dio sektora i dalje posluje kao podugovarač, proizvodeći pojedinačne dijelove ili izvršavajući proizvodne operacije prema nacrtima i zahtjevima stranih kupaca. Takav model osigurava zaposlenost i izvoz, ali najveći dio vrijednosti, uključujući razvoj proizvoda, intelektualno vlasništvo, brend, prodaju i postprodajne usluge, ostaje kod kompanija koje finalni proizvod sklapaju i plasiraju na tržište.

Dugoročna ambicija FBiH zato ne može biti samo povećanje obima proizvodnje postojećih dijelova. Sektor mora postepeno razvijati sposobnost stvaranja cjelovitih proizvoda, složenijih sklopova i industrijskih rješenja veće dodane vrijednosti, uključujući proizvode koji se na tržište plasiraju pod vlastitim brendom. To ne znači napuštanje postojećih dobavljačkih poslova, nego njihovo korištenje kao osnove za prelazak prema zahtjevnijim i profitabilnijim pozicijama u lancima vrijednosti.

Ambicija polazi od toga da se nove i složenije djelatnosti najčešće razvijaju oslanjanjem na sposobnosti koje privreda već posjeduje. Razvoj se zato ne treba zasnivati na nasumičnom izboru atraktivnih proizvoda, nego na povezivanju postojećih znanja, opreme, dobavljača, materijala, inženjerskih kapaciteta, digitalnih rješenja i tržišnih kontakata. Što je proizvod složeniji, to zahtijeva više međusobno povezanih sposobnosti koje pojedinačno preduzeće često ne može samo osigurati.

Za FBiH to znači da razvoj cjelovitih proizvoda mora biti organizovan kao zajednički industrijski poduhvat. Jedno preduzeće može razvijati konstrukciju, drugo precizno obrađene dijelove, treće električne i upravljačke sisteme, dok univerziteti, razvojni centri i laboratorije mogu doprinijeti projektovanju, testiranju, industrijskom dizajnu, softveru, certifikaciji i razvoju novih materijala. Komore, klasteri i javne institucije trebaju pomoći u povezivanju partnera, upravljanju razvojnim projektima, zaštiti intelektualnog vlasništva, pristupu finansiranju i izlasku na tržište.

Mogući pravci uključuju, na primjer, specijalizirane mašine i priključke za šumarstvo i drvnu industriju, manju građevinsku i komunalnu mehanizaciju, opremu za poljoprivredu i preradu hrane, automatizirane proizvodne sisteme, opremu za energetiku i industrijska rješenja prilagođena potrebama manjih i srednjih korisnika. Izbor konkretnih proizvoda mora se zasnivati na dokazanim sposobnostima domaćih preduzeća, tržišnoj potražnji, izvoznom potencijalu, mogućnosti serijske proizvodnje i realnoj spremnosti partnera da zajednički ulažu.

FBiH industrija ne treba konkurirati samo najnižom cijenom. Njena realna prednost može biti kombinacija pouzdanog kvaliteta, fleksibilnosti, proizvodnje manjih i srednjih serija, prilagođavanja potrebama kupaca, blizine tržištu Evropske unije i konkurentne cijene. Strategija zato treba podržati prelazak od prodaje dijelova prema razvoju i isporuci funkcionalnih sklopova, gotovih proizvoda i pratećih usluga, uključujući projektovanje, instalaciju, održavanje, digitalni nadzor i postprodajnu podršku.

Ovaj razvojni pravac direktno se nastavlja na cilj Strategije koji predviđa prelazak od prototipa prema pouzdanoj serijskoj proizvodnji i tržišnom plasmanu. Predloženi demonstratori, pilot-linije, industrijski izazovi, razvojni vaučeri i partnerstva s kupcima trebaju se koristiti ne samo za poboljšanje pojedinačnih komponenti, nego i za stvaranje portfelja zajednički razvijenih proizvoda i industrijskih rješenja FBiH. Time bi sektor postepeno zadržavao veći dio vrijednosti, znanja i prihoda u domaćoj ekonomiji, smanjivao zavisnost od podugovaranja i gradio prepoznatljiviju tržišnu poziciju.
[bookmark: _Toc234923683]Industrija 5.0
Evropska industrijska politika sve jasnije prelazi sa logike “samo digitalizacije i automatizacije” na logiku Industrije 5.0: industrija treba biti orientirana na ljude, održiva i otporna, uz tehnologije koje jačaju kapacitet radnika i stvaraju širu društvenu vrijednost, a ne samo produktivnost. Evropska komisija ovu paradigmu eksplicitno postavlja kao dopunu Industrije 4.0, sa naglaskom na dobrobit radnika, granice planete i otpornost sistema.[footnoteRef:4] [4:  https://research-and-innovation.ec.europa.eu/research-area/industrial-research-and-innovation/industry-50_en ] 


Za metalnu i elektro industriju FBiH, Industrija 5.0 nije samo trend, nego praktičan odgovor na realne pritiske koji se već vide u analizi sektora: ulazak u EU lance vrijednosti sve više zavisi od dokazivosti procesa, kvaliteta, sljedivosti i spreman za audit, dok ulazni rizici (energija, materijali, logistika) i pritisak na radnu snagu (manjak kadrova, generacijska smjena) postaju ograničenja rasta. Strategija zato kombinuje modernizaciju tehnologije sa upravljanjem, znanjem i javnim okvirom, tako da sektor može istovremeno rasti i ostati stabilan u uslovima šokova.
U praksi, poveznice Industrije 5.0 sa mjerama iz nacrta strategije su tri:
· Industrija orijentirana na ljude: radnik + znanje u centru modernizacije: Strategija naglašava da digitalizacija mora donositi mjerljive rezultate u proizvodnji (planiranje, upravljanje procesom, digitalni kvalitet, sljedivost), ali i da zahtijeva ljude koji znaju upravljati tehnologijom i procesom. Zato se tehnološko unapređenje ne tretira kao kupovina IT-a, nego kao kombinacija tehnologije, standarda rada i kompetencija.
· Održivost: energija i resursna efikasnost kao dio konkurentnosti: Industrija 5.0 tretira održivost kao industrijski uslov, a ne dodatak. U strategiji se to prevodi kroz prioritet energijske i resursne efikasnosti, te kružna rješenja, jer energija i materijali direktno određuju trošak, pouzdanost i sposobnost dugoročnog planiranja. 
· Otpornost: pouzdanost isporuke i spremnost za provjeru (audit) za tržište EU: Strategija polazi od toga da je glavni filter za EU lance vrijednosti sposobnost firme da dokaže kontrolisan proces, ujednačen kvalitet, sljedivost i audit spremnost. Zato mjere poput “od pilot-faze do serijske proizvodnje“ programa, industrijskih demonstratora i discipline u pračenju ciljeva da se inovacije brže pretvore u stabilnu seriju i pouzdanu isporuku, vođenu tržišnim podacima i zahtjevima kupaca.
Ovaj nacrt strategije je, praktično, Industrija 5.0 za FBiH metalnu i elektro industriju: tehnologije su sredstvo, a ne cilj; ljudi i znanje su industrijska infrastruktura; a otpornost se gradi kroz kvalitet, sljedivost, upravljanje investicijama i predvidiv javni okvir. Zato strategija uvodi i mjere upravljanja ekosistemom (stalni industrijski dijalog, jedinica za provedbu i lista projekta), kako bi se politike stalno prilagođavale promjenama na EU tržištu i da strategija ne zastari nakon dvije godine.
[bookmark: _Toc234923684]CBAM kao nova “logika tržišta” i zašto je strateški relevantan za industriju FBiH
Evropsko tržište za metalnu i elektro industriju FBiH ulazi u fazu u kojoj konkurentnost više nije samo pitanje cijene i roka, nego i dokazivosti ugljičnog otiska i usklađenosti u lancu vrijednosti. Mehanizam EU CBAM[footnoteRef:5] uvodi postepeni prelazak: tranzicijska faza je 2023–2025, a definitivni režim počinje 2026. godine. U praksi to znači da se izvozno orijentirane firme sve češće suočavaju sa zahtjevima kupaca i integratora za: podatke o emisijama, porijeklu ulaza, energetskom miksu, te dokazima o kontroli procesa i sljedivosti. [footnoteRef:6] [5:  Carbon Border Adjustment Mechanism]  [6:  https://taxation-customs.ec.europa.eu/carbon-border-adjustment-mechanism_en ] 


CBAM trenutno obuhvata sektore i proizvode visoke emisijske intenzivnosti, uključujući  željezo i čelik i aluminij, te električnu energiju, vodik, cement i đubriva. Iako dio metal/elektro kompanija u FBiH nije direktni CBAM “deklarant” (jer obaveza formalno pada na uvoznika u EU), realni pritisak se prenosi kroz dobavljačke audite, zahtjeve kupaca i ugovorne uslove: bez standardizovanih podataka i dokumentacije, firma postaje rizičan dobavljač, gubi bodove ili izlazi iz lanca. Tokom tranzicijske faze EU je uspostavila i Prijelazni registar CBAM-a  kao okvir za izvještavanje, što dodatno signalizira da će pračenje podataka postati rutina, a ne izuzetak.[footnoteRef:7] Za metalnu i elektro industriju FBiH, CBAM je zato najbolje razumjeti kao promjenu pravila igre: [7:  Ibid] 

· CO₂ i energija postaju dio troška i pregovaračke pozicije, a ne samo interne stavke.
· Usklađenost i dokazivost (sljedivost materijala, tehnička dokumentacija, spreman za provjeru sistema kvalitete) postaju tržišni prag.
· Neujednačen sistem kvaliteta, nedostatak jednostavnih procedura i nedovoljna dostupnost akreditovanih usluga povećavaju trošak dokazivanja i skraćuju vrijeme koje firma ima za prilagođavanje.

Zbog toga ova strategija metal/elektro sektora u FBiH postavlja “spreman za CBAM zahtjeve” pristup kao horizontalnu nit kroz sve mjere: (1) investicije i modernizacija (kapitalna ulaganja / kapitalni izdaci) uz obaveznu komponentu upravljanja proizvodnjom i kvalitetom, (2) digitalna sljedivost i tehnička dokumentacija kao minimum za EU kupce, (3) energijska i resursna efikasnost kao direktan odgovor na rastući pritisak “ugljika u cijeni”, te (4) jačanje javnog okvira, posebno infrastrukture kvaliteta i usvajanja/operacionalizacije relevantnih EU zahtjeva, kako bi firme mogle dugoročno planirati i pouzdano dokazivati usklađenost bez oslanjanja na skupa ad-hoc rješenja. Ovo je ujedno i ključni razlog zašto strategija uvodi stalni industrijski dijalog i “jedinica za provedbu”: CBAM i srodni zahtjevi se brzo razvijaju, pa je potreban mehanizam koji stalno prevodi promjene u EU pravilima i zahtjevima kupaca u konkretne programe, alate i projekte u FBiH. 

BiH je u CBAM režimu prije svega dobavljač podataka za EU uvoznike, ali se pritisak već prenosi na domaće proizvođače kroz zahtjeve kupaca za emisijskim podacima, porijeklom i urednom dokumentacijom. Pozitivno je da su pokrenute aktivnosti prema uspostavi ETS/ monitoring, izvještavanje i verifikacija emisija sistema: NECP predviđa uvođenje ETS-a do 2026, tokom 2025. održani su operativni sastanci radnih grupa uz podršku EU4Energy, a Energetska zajednica jasno upozorava da BiH mora ubrzati pripreme za punu primjenu CBAM-a. Glavni problem je što još nema potpuno funkcionalnog i standardizovanog sistema monitoringa, izvještavanja i verifikacije emisija za GHG podatke na nivou države i postrojenja. Zbog toga se dio industrije oslanja na vanjske konsultante, laboratorije i verifikatore, što povećava troškove i usporava procese. U praksi to znači da firme koje izvoze u EU moraju imati pouzdane podatke o energiji, materijalima i emisijama, kao i prihvatljiv postupak verifikacije. Dok se državni okvir ne uspostavi, najpraktičnije rješenje je uvođenje sektorskog minimalnog paketa za prikupljanje i verifikaciju podataka, uz jačanje domaće infrastrukture kvaliteta.



[bookmark: _Toc234923685]STRATEŠKA PLATFORMA 
[bookmark: _Toc234923686]Ekonomski i društveni okvir
	FBiH raste umjereno, ali industrija stagnira i robni deficit ostaje visok. Produktivnost je preniska da bi bez modernizacije i izvoza više dodane vrijednosti podržala rast plata i zadržavanje radnika. Ključni uslov rasta je ulaganje u vještine, tehnička zanimanja i dualno obrazovanje.



Ekonomski okvir BiH u 2024. pokazuje umjeren rast, ali i jasnu poruku za industrijsku politiku: rast se dešava uz osjetljive industrijske cikluse i ograničenja radne snage. Prema službenim nacionalnim računima, bruto domaći proizvod Bosne i Hercegovine u 2024. iznosio je 53,528 mlrd. KM (tekuće cijene)[footnoteRef:8], uz realni rast 3,0% i BDP po stanovniku 15.688 KM. U Federaciji BiH BDP u 2024. iznosi 34,720 mlrd. KM, uz realni rast 3,4% i BDP po stanovniku 16.188 KM[footnoteRef:9].  [8:  https://bhas.gov.ba/data/Publikacije/Bilteni/2025/NAC_00_2024_TB_1_BS.pdf ]  [9:  https://fzs.ba/wp-content/uploads/2025/12/Bruto-domaci-proizvod-2024.pdf ] 


Struktura bruto dodane vrijednosti potvrđuje da je industrija i dalje jedan od ključnih nosilaca konkurentnosti, naročito kroz prerađivačku industriju. Na nivou BiH, prerađivačka industrija u 2024. ostvaruje oko 6,543 mlrd. KM bruto dodane vrijednosti, a njen udio u strukturi je oko 12,7% (prema tabelama strukture BDP/GVA)[footnoteRef:10]. Na nivou FBiH, realna dinamika prerađivačke industrije u 2024. je vrlo slaba (oko -0,2% realno, prema obračunu u cijenama prethodne godine), što signalizira stagnaciju industrijske baze baš u godini ukupnog rasta[footnoteRef:11]. [10:  https://bhas.gov.ba/data/Publikacije/Bilteni/2025/NAC_00_2024_TB_1_BS.pdf ]  [11:  https://fzs.ba/wp-content/uploads/2025/12/Bruto-domaci-proizvod-2024.pdf ] 


Za metalni i elektro sektor posebno je važno gledati produktivnost i “ekonomiku” prerađivačke industrije, jer upravo tu nastaje pritisak između troškova rada, investicija i dodane vrijednosti. Prema poslovnoj statistici BHAS za 2024. (strukturni pokazatelji), u prerađivačkoj industriji je dodana vrijednost po zaposlenom 43.487 KM, dok je promet po zaposlenom 145.889 KM. Prosječni troškovi osoblja po zaposlenom su 24.313 KM, a bruto operativna stopa je 13,8%[footnoteRef:12]. Ovo je korisno za strategiju jer pokazuje realan prostor za rast plata i zadržavanje ljudi: bez rasta dodane vrijednosti po zaposlenom (kroz tehnološku obnovu, bolje procese, veći udio inženjeringa i finalnih proizvoda) sistem brzo ulazi u “stisak” profitnih stopa, posebno u granama koje su izložene cijenama energije i uvoznim inputima. [12:  https://bhas.gov.ba/data/Publikacije/Saopstenja/2025/SBS_01_2024_Y1_0_HR.pdf ] 


Kratkoročni industrijski indikatori dodatno objašnjavaju zašto je metalno-elektro “osjetljiv”, ali i zašto je strateški bitan. Ukupna industrijska proizvodnja u BiH (kumulativno I–XII 2024 u odnosu na I–XII 2023) bilježi pad od -4,2%, uz pad intermedijarnih proizvoda (-5,7%).[footnoteRef:13] U isto vrijeme, struktura prerađivačke industrije po oblastima (ponderi u indeksu industrijske proizvodnje) pokazuje da su upravo “jezgre” metalno-elektro kompleksa među većim stavkama: gotovi metalni proizvodi nose oko 13,21%, bazni metali 4,01%, električna oprema 2,70%, mašine i uređaji 2,11%(dok su računari/elektronski i optički proizvodi mali, oko 0,34%).[footnoteRef:14] To je važan argument: metalno-elektro nije marginalna niša, nego dio “težinske strukture” industrije, pa i male promjene potražnje, cijena i investicija imaju vidljiv makro-efekat. [13:  https://bhas.gov.ba/data/Publikacije/Saopstenja/2025/IND_01_2024_12_1_BS.pdf ]  [14:  Ibid ] 


Društveni faktori i tržište rada direktno određuju koliko brzo metalno-elektro može rasti i modernizirati se. Prema Anketi o radnoj snazi BHAS za 2024., stopa zaposlenosti (15+) iznosi 42,9%, nezaposlenosti 12,6%, a neaktivnosti 50,9%[footnoteRef:15]. Obrazovna struktura radno aktivnog stanovništva pokazuje da se oslanjamo prvenstveno na srednje obrazovanje (69%), zatim na više/visoko (22%), dok je osnovno ili manje 9%. Istovremeno, kod neaktivnih je situacija obrnuta: gotovo polovina (49,1%) ima osnovno ili manje, a oko 45,7% srednje obrazovanje[footnoteRef:16]. Za industrijski razvoj ovo znači dvije stvari: (1) postoji široka baza tehničkih i srednjih kvalifikacija koje se mogu nadograditi, ali (2) bez sistemskog podizanja vještina (napredna obrada, CNC, automatika, mehatronika, kontrola kvaliteta, industrijska digitalizacija) produktivnost teško raste dovoljno brzo da “isprati” rast troškova i konkurenciju. [15:  https://bhas.gov.ba/data/Publikacije/Saopstenja/2025/LAB_00_2024_Y1_1_BS.pdf ]  [16:  Ibid ] 


Obrazovni sistem u FBiH potvrđuje da je srednje obrazovanje glavni “rezervoar” buduće industrijske radne snage. U školskoj 2024/2025. u FBiH je evidentirano 70.344 učenika srednjih škola. Od toga je u gimnazijama 15.257 učenika, pri čemu je izražena rodna struktura (u gimnazijama 10.486 djevojaka i 4.771 mladić)[footnoteRef:17], što indirektno ukazuje da se dio tehničko-industrijskog bazena (posebno kod djevojaka) može širiti kroz bolje usmjeravanje u STEM i tehničke programe, prakse i stipendije. Za strategiju metalno-elektro sektora to je “tvrda” baza argumenta za: jačanje dualnog/partnerskog obrazovanja s kompanijama, modernizaciju praktične nastave, te aktivne mjere da se veći dio mladih (uključujući djevojke) veže za tehnička zanimanja i industrijske karijere. [17:  https://fzs.ba/wp-content/uploads/2025/05/Srednje-obrazovanje.pdf] 


U pozadini svega stoji demografski pritisak (depopulacija i starenje) i migracije, koje u praksi pojačavaju manjak radnika u zanatskim i tehničkim zanimanjima i smanjuju raspoloživi “prozor vremena” za industrijsku transformaciju. Zbog toga je industrijska produktivnost (dodana vrijednost po zaposlenom) zapravo centralni indikator uspjeha: bez rasta produktivnosti nema ni održivog rasta plata, ni zadržavanja radnika, ni finansijskog prostora za ulaganja u opremu, energetsku efikasnost i digitalizaciju.

Federacija BiH ulazi u dug period depopulacije i ubrzanog starenja stanovništva. Prema projekcijama, broj stanovnika do 2070. pada sa 2,19 miliona na između 1,62 miliona i 1,06 miliona, zavisno od varijante, dok se istovremeno smanjuje i stari radno aktivno stanovništvo. Ovaj trend dodatno pogoršava snažna emigracija, posebno mladih ljudi radne dobi, uključujući i zanatski kvalifikovane radnike i visokoobrazovane stručnjake. Time BiH ne gubi samo broj stanovnika nego i ključni dio radnog i razvojnog potencijala, dok starije stanovništvo i nizak natalitet pojačavaju pritisak na javne finansije i društvenu infrastrukturu.

Za industrijski razvoj to znači sve manju i stariju radnu snagu, veći manjak kvalifikovanih radnika i inženjera, veće troškove zapošljavanja i sve jači pritisak na automatizaciju, digitalizaciju i modernizaciju proizvodnje samo da bi se održao postojeći nivo kapaciteta. Istovremeno, rastući izdaci za penzije, zdravstvo i socijalnu zaštitu mogu smanjiti prostor za javne investicije u infrastrukturu, obrazovanje, istraživanje i razvoj te industrijske poticaje. Zato demografski trendovi nisu samo socijalno pitanje, nego direktno ograničenje buduće konkurentnosti industrije, pa odgovor mora uključiti jačanje strukovnog obrazovanja, prekvalifikacije, dualne programe, mjere za privlačenje i zadržavanje radne snage te ubrzanu tehnološku transformaciju privrede.
[bookmark: _Toc234923687]Pravedna tranzicija 
Pravedna tranzicija u kontekstu Bosne i Hercegovine znači dobro upravljeno zatvaranje rudnika uglja, pažljivo planirano postepeno gašenje termoelektrana, programi za prelazak radnika i zajednica u nova zanimanja, te ubrzano ulaganje u čistu energiju i novu ekonomsku bazu. Suština je da se klimatski ciljevi i usklađivanje s EU pravilima ne postižu “na račun” ljudi u rudarskim regijama, nego uz jasne mehanizme zaštite, prekvalifikacija i ekonomskog preusmjeravanja. BiH je i dalje snažno oslonjena na ugalj: u 2021. godini 58,7% bruto proizvodnje električne energije dolazilo je iz uglja (lignit/mrki ugalj), a termoelektrane su značajan dio energetskog sistema. Ugalj je pritom povezan i sa zdravljem i kvalitetom zraka, pa strateški dokumenti poput Nacionalni plan smanjenja emisija ciljaju drastično smanjenje emisija, uključujući pad SO₂ sa oko 270.000 t/god na 15.000 t/god do kraja 2027.

Za industrijsku politiku, pravedna tranzicija nije nebitna energetska tema, nego okvir koji određuje: cijenu i sigurnost energije, standarde (EU tržište, industrijske emisije), investicije, dostupnost radne snage i društvenu stabilnost u industrijskim regijama.
[bookmark: _Toc234923688]Ključni izazovi pravedne tranzicije 
Pravedna tranzicija u FBiH nosi snažne teritorijalne i socijalne rizike, posebno u rudarskim sredinama poput Banovića, Zenice i Tuzle, gdje su rudnici i termoenergetika koncentrisani i gdje će promjene direktno pogoditi lokalnu ekonomiju, radnike i korištenje prostora. Problem je dodatno pojačan slabom sposobnošću tržišta rada da primi višak radne snage, jer prelazak iz relativno stabilnih i bolje plaćenih javnih poslova u privatni sektor često znači niža primanja i slabiju sigurnost.

Uz to, socijalna zaštita i službe zapošljavanja nisu dovoljno fleksibilne ni snažne da odgovore na veće poremećaje, dok zatvaranje rudnika može izazvati šire posljedice poput rasta siromaštva, porodičnog stresa, mentalnih i zdravstvenih problema te nasilja u porodici. Posebno je važna i rodna dimenzija, jer su žene često slabije vidljive u formalnom sektoru, ali prisutne u nesigurnim i slabo plaćenim poslovima vezanim uz ekonomiju uglja. Zato tranzicija ne može biti samo energetsko i ekonomsko pitanje, nego mora uključiti i ciljane socijalne mjere, podršku zajednicama i jaču koordinaciju između svih nivoa vlasti i aktera.

Metalna i elektro industrija u BiH istovremeno je dio problema i dio rješenja. Kako se bude smanjivala upotreba uglja i pooštravali standardi u oblasti emisija i energetike, industrija će biti pod sve većim pritiskom da smanjuje emisije, povećava energetsku efikasnost i osigura stabilno snabdijevanje električnom energijom. Istovremeno, pravedno vođena tranzicija može omogućiti da dio radne snage iz rudarskih krajeva bude usmjeren u proizvodnju metalnih komponenti, elektroopreme, održavanje, automatizaciju i poslove vezane za nove energetske sisteme.

Tranzicija otvara i nova tržišta, posebno u području opreme za obnovljive izvore energije, elektroenergetsku mrežu i energetsku efikasnost. Prenamjena rudarskog zemljišta i razvoj solarnih elektrana stvaraju prostor da domaća metalna i elektro industrija postane dobavljač konstrukcija, kablova, razvodnih ormara, sklopova, servisnih usluga i digitalnih rješenja za nadzor i održavanje. Istovremeno, razvoj kružne ekonomije otvara mogućnosti za remont, reciklažu metala i komponenti te dizajn proizvoda za popravku i ponovnu upotrebu.

U BiH još ne postoji dovoljno zajednički definirano razumijevanje šta znači uspješna pravedna tranzicija, pa ova strategija ne daje konačan odgovor nego otvara raspravu i nudi okvir da institucije, lokalne zajednice, sindikati, poslodavci, obrazovne ustanove i drugi akteri zajednički definišu šta uspjeh znači u praksi. Pošto je tranzicija dugoročan proces koji traje decenijama i ne može zavisiti od jednog mandata ili investicionog ciklusa, uspjeh traži jasan i dogovoren pravac, stabilne mehanizme provedbe i zajednička mjerila napretka. Zato je važno pratiti ne samo broj prekvalifikovanih i zaposlenih radnika, učešće žena i mladih, nove investicije, razvoj firmi i industrijskih rješenja za dekarbonizaciju, nego i kvalitet socijalnog dijaloga, povjerenje u proces, transparentnost i sposobnost sistema da odgovori na pritužbe, jer samo tako pravedna tranzicija može biti i ekonomski održiva i društveno legitimna.
[bookmark: _Toc234923689]Industrija 
Za ubrzanje ekonomskog rasta BiH biće potrebna kombinacija većih investicija, rasta produktivnosti i većeg učešća radne snage. Sve od 2000. godine ljudski kapital doprinosi rastu u prosjeku sa oko 1,6 procentnih poena godišnje, dok ukupna faktorska produktivnost (TFP) daje doprinos od oko 1,1%, a najslabiji efekat dolazi od produbljivanja kapitala (kapitalnih ulaganja po radniku). Nisko učešće stanovništva na tržištu rada dodatno ograničava rast, pa su prioriteti: poboljšanje tržišta rada (da više ljudi bude ekonomski aktivno), mjere za podizanje produktivnosti kroz trgovinu, strane direktne investcije, bolji poslovni ambijent i inovacije, te podizanje kvaliteta investicija, posebno u infrastrukturu.[footnoteRef:18] [18:  International Bank for Reconstruction and Development / The World Bank, Bosnia and Herzegovina Systematic Dountry Diagnostic Update, 2020. Tekst je adaptacija originalnog rada Svjetske banke. Viđenja i mišljenja izložena i adaptirana u ovom dokumentu su odgovornost autora adaptacije i nisu usuglašena sa autorom originalnog teksta Svjetske banke.] 


Produktivnost rada u BiH je niska i bilježi pad, dok je radna snaga u velikoj mjeri angažovana u djelatnostima niske dodane vrijednosti. Prosječna firma u BiH je između 3 i 6 puta manje produktivna od prosjeka EU, a u periodu 2014–2017 ukupna produktivnost je opadala prosječno oko 1% godišnje. Jedan od glavnih razloga je struktura zaposlenosti: veliki udio radnih mjesta je u niskotehnološkim industrijama i uslugama male dodane vrijednosti (npr. maloprodaja, ugostiteljstvo), dok je samo 10,9% zaposlenih u industrijama srednje i visoke tehnologije, što je znatno ispod uporedivih zemalja i daleko ispod EU prosjeka. [footnoteRef:19] [19:  Ibid ] 


Ograničene inovacije su važan uzrok niske produktivnosti privatnog sektora u BiH. Iako postoji veliki prostor za usvajanje postojećih tehnologija (jer mnoge firme rade sa zastarjelom opremom i procesima), samo 15% firmi je usvojilo tehnologije koje se koriste u drugim zemljama (Anketa preduzeća 2019.), a u prethodne tri godine 38% firmi je uvelo nove ili unaprijeđene proizvode ili usluge. Inovacije u naprednim tehnologijama su rijetke: BiH ima najnižu stopu prijave robnih marki i drugu najnižu stopu patenata na Zapadnom Balkanu, pri čemu patente uglavnom prijavljuju pojedinci, a ne firme, što ukazuje na slab industrijski R&D. Sistem inovacija je dodatno oslabljen nedovoljnim finansiranjem, nejasnim strateškim usmjerenjem i slabom institucionalnom koordinacijom, dok su programi podrške firmama često zastarjeli i sa ograničenim efektom. Poslovna ulaganja u istraživanje i razvoj su niska: učešće privatnog sektora je 29% ukupnih rashoda za R&D, u poređenju sa 69% u Sloveniji i 47% u Hrvatskoj, a saradnja na inovacijama unutar i između firmi ostaje slaba, što smanjuje prijenos znanja i usvajanje boljih tehnologija.[footnoteRef:20] [20:  Ibid ] 


Unaprjeđenje pristupa finansiranju za privatni sektor u BiH traži koordinirane reformske mjere, a ne direktno kreditiranje države ili nametanje kreditnih kvota bankama, jer takvi pristupi često vode rastu nenaplativih kredita, političkom uticaju i slaboj razvojnoj učinkovitosti. Pravi odgovor je jačanje ekosistema finansiranja kroz bolje kreditne informacione sisteme, efikasniji pravni okvir i izvršenje ugovora, smanjenje istiskivanja privatnog sektora zbog finansiranja javnog sektora te razvoj nebankarskih instrumenata poput lizinga, faktoringa i mikrofinansiranja. Istovremeno, iako BiH ima visok udio javnih prihoda u BDP-u, visoko oporezivanje rada, nizak nivo javnih investicija i veliki javni rashodi za plate i tekuću potrošnju dodatno ograničavaju konkurentnost i prostor za razvoj privatnog sektora.
[bookmark: _Toc234923690]Analiza metalo-prerađivačke i elektroindustrije[footnoteRef:21] [21:  Analiza je pokazala da dio preduzeća formalno svrstanih u prerađivačku industriju najveći dio prihoda ostvaruje kroz trgovinu ili druge djelatnosti, što donekle iskrivljuje pokazatelje produktivnosti, profitabilnosti i izvoza te otežava precizno usmjeravanje mjera podrške u fazama provedbe Strategije. Zbog toga je potrebno da FMERI, u saradnji s drugim nadležnim institucijama, uredi i unaprijedi registar i sistem klasifikacije preduzeća kako bi se jasnije razlikovala preduzeća prema njihovoj stvarnoj ekonomskoj aktivnosti. Time bi se omogućilo pouzdanije praćenje stanja u sektoru, preciznije ciljanje mjera podrške i kvalitetnije izvještavanje o rezultatima Strategije.] 

	U 2024. metaloprerađivački sektor u FBiH (1.164 poduzeća) ostvario je 5,74 mlrd KM prihoda i zapošljavao 31.224 radnika, uz umjerenu ukupnu profitabilnost, veliku disperziju veličine i starosti firmi te koncentraciju aktivnosti u nekoliko industrijskih kantona. Struktura je polarizirana: oko 28% firmi (325) čini jezgro s višom produktivnošću i profitabilnošću, dok široka baza od 839 firmi ima znatno slabije, ali većinom pozitivne rezultate, uz napomenu da 17% firmi nema zaposlenih pa ih treba analizirati odvojeno. Elektroindustrija je manja (139 firmi), ali izrazito koncentrisana: ostvarila je 1,20 mlrd KM prihoda i 3.776 zaposlenih, pri čemu mali broj najvećih firmi (posebno u kablovima) nosi skoro polovicu prihoda i dobiti, dok je veći dio baze nerentabilan i oko petine firmi je bez zaposlenih.


Analiza metaloprerađivačke industrije
Metaloprerađivačka industrija s 1164 poduzeća ostvarila je u 2024 godini ukupne prihode od 5.744.393.160 KM[footnoteRef:22]. Među poduzećima vidi se velika disperzija starosti i veličine, solidan ali ne vrlo visok ukupni profit, umjeren prosjek profitnih stopa te jaka koncentracija aktivnosti u nekoliko industrijskih kantona. U sektoru vidi se podjela na manju grupu uspješnih od 325 poduzeća (28%) s relativno visokom produktivnošću i profitabilnošću te preostalu široku bazu od 839 poduzeća s osjetno nižim pokazateljima, iako i dalje uglavnom pozitivnim.  [22:  Podatci FIA, 2025] 


Unutar sektora postoji prilično visok postotak od 17% poduzeća bez zaposlenih (točnije njih 196). Poduzeća bez zaposlenih, a s prihodima/dobiti, vjerojatno: izdaju dugoročne ugovore, imaju prihode od najma, licenci ili usluga koje ne traže formalan radni odnos (vlasnik–direktor bez prijave) ili su u prijelaznoj fazi (npr. prodaja imovine, jednokratni projekti). Poduzeća bez zaposlenih i bez prihoda, ali s gubicima, tipično su: u stečaju ili mirovanju, s preostalim troškovima (revizija, banke, sudski troškovi), ili “prazne ljuske” bez operativne aktivnosti.
· Poduzeća su vrlo različite starosti, od vrlo mladih do povijesno starih firmi (do preko 100 godina), što je (vjerojatno) tipično za metaloprerađivački sektor u BiH.​
· Ukupna zaposlenost metalnog sektora od 31.224 zaposlenih kroz ovih 1164 poduzeća čini značajan dio industrijske radne snage. 
· Broj zaposlenih u 2024. pokriva spektar od mikro (1–2 zaposlena) do većih pogona s nekoliko stotina zaposlenih. Broj tvrtki s brojem zaposlenih većim od 100 je  66 što iznosi 5,6% i relativno je manji nego u elektro industriji gdje taj postotak iznosi 8,6%. 
· Zajedno poduzeća generiraju vrlo visok zbroj prihoda (u milijardama KM), što potvrđuje da je metaloprerađivačka industrija jedan od nosivih stupova industrijske strukture BiH. Dobro poslovanje je moguće osjetiti korz decinije. 
· Ukupna dobit je pozitivna, ali u odnosu na veličinu prihoda pokazuje da dio poduzeća ima skromne rezultate, a dio ostvaruje solidne ili vrlo dobre profite, pa se ukupni učinak kreira kroz kombinaciju jakih izvoznika i poduzeća s niskim profitnim stopama ili povremenim gubicima.​
· Prosječna profitna stopa za cijeli metalni skup je srednja–umjerena, osjetno niža nego kod užeg skupa najprofitabilnijih firmi, što je očekivano kod široke, “masovne” baze poduzeća.
· Unutar sektora postoje niše (alati, površinska obrada, specijalizirani metalni proizvodi) gdje pojedina poduzeća imaju iznadprosječne profitne stope, dok osnovna proizvodnja poluproizvoda ili radno intenzivni poslovi ostvaruju niže profitne stope i veću osjetljivost na cijene sirovina i plaća.
· Metaloprerađivačka poduzeća najviše su koncentrirana u nekoliko industrijskih kantona koji nose najveći broj firmi, zaposlenih i prihoda, dok se među njima razlikuju po kombinaciji velikih sistema, manjih prerađivača, specijalizirane i izvozno orijentirane proizvodnje. U kantonima s manjim brojem poduzeća sektor je slabijeg obujma, ali pojedine firme i dalje mogu imati važnu ulogu kao lokalni nosioci zaposlenosti.
Analiza elektroindustrije
Elektrotehničko-elektronička industrija s 139 poduzeća ostvarila je u 2024 godini ukupne prihode od 1.204.735.970 KM[footnoteRef:23]. Predstavlja važan segment industrije s umjerenim ukupnim profitima, vrlo heterogenom strukturom po grupama i geografski koncentriranom aktivnošću u Zapadnohercegovačkom kantonu koji vodeći proizvođač (vjerojatno javno poduzeće) nosi gotovo polovicu svih prihoda i dobiti.​ Elektrotehničko-elektronički sektor pokazuje prilično jaču polarizaciju nego metaloprerađivačka industrija: dva poduzeća u djelatnosti 27.32 (Proizvodnja ostalih elektroničkih i električnih žica i kablova) ostvarili su u 2024. godini čak 47% ukupnog prihoda elektro industrije.  Grupa uspješnih poduzeća (46 poduzeća u plavoj, žutoj i crvenoj grupi) je ekonomski zdrava i profitabilna, dok je baza (93 poduzeća) ukupno nerentabilna.  [23:  Podatci FIA, 2025] 


U elektrotehničko-elektroničkom sektoru postoji također relativno velika skupina od 27 poduzeća bez zaposlenih što iznosi gotovo petinu svih poduzeća, koja ipak ostvaruje skromne prihode i neto dobit, pri čemu jedan vrlo profitabilan subjekt iz grupe Kreativni, dinamični i brzi gotovo sav pozitivan rezultat, dok većina iz grupe potrebnih diversifikacije minimalne prihode i/ili gubitke. Ova poduzeća su vjerojatno novoosnovana, neaktivna ili u fazi gašenja te ne doprinose zaposlenosti, pa ih u analizama produktivnosti i profitabilnosti treba tretirati odvojeno od operativnih firmi.
· Prosječna starost je oko 22 godine, što je slično metalnom sektoru i pokazuje mješavinu etabliranih firmi i novih pokretanja.​
· Ukupno zapošljava 3.776 radnika distribuiranih kroz 139 poduzeća; to je značajno manje nego u metalnom sektoru (1.164 poduzeća s ~20 tisuća zaposlenih).Broj tvrtki s brojem zaposlenih većim od 100 je 12 što iznosi 8,6% i relativno je veći nego u metaloprerađivačkoj industriji gdje taj postotak iznosi 5,6%. 
· Ukupna dobit je oko 75 mil. KM, ali nakon odbitka gubitaka neto dobit pada na oko 61 mil. KM, što ukazuje da dio poduzeća bilježi značajne gubitke 
· Profitne stope se drastično razlikuju po grupama. 
· Zapadno-hercegovački kanton uvjerljivo dominira prihodima i neto dobiti, što upućuje na prisustvo jedne ili nekoliko vrlo jakih i profitabilnih firmi. Tuzla ima mnogo poduzeća i najveću zaposlenost, ali slabu profitabilnost, što sugerira radno intenzivne djelatnosti s nižom dodanom vrijednošću, dok Sarajevo pokazuje stabilniju i profitabilniju strukturu malih i srednjih specijaliziranih firmi. Unsko-sanski kanton izdvaja se negativno jer je jedini zabilježio ukupni gubitak.

[bookmark: _Toc172273366][bookmark: _Toc234924046]Mapa 1. Geografska koncetracija ME industrije u FBiH (po broju preduzeća)

[bookmark: _Toc234924047]Tabela 1. Geografska koncentracija industrije u FBiH po broju poduzeća, broju zaposlenih i prihodima iz 2024. godine. 
	Kantoni
	Broj poduzeća
	Broj zaposlenih
	Prihodi ukupno

	BOSANSKO-PODRINJSKI KANTON
	14
	1.061
	181.593.332,00 KM

	HERCEGOVAČKO-NERETVANSKI KANTON
	162
	4.260
	684.808.064,00 KM

	KANTON 10
	21
	378
	100.200.924,00 KM

	KANTON SARAJEVO
	223
	3.680
	823.438.510,00 KM

	POSAVSKI KANTON
	26
	730
	144.866.628,00 KM

	SREDNJOBOSANSKI KANTON
	134
	3.886
	614.712.564,00 KM

	TUZLANSKI KANTON
	260
	6.898
	1.152.608.283,00 KM

	UNSKO-SANSKI KANTON
	129
	3.003
	420.104.792,00 KM

	ZAPADNO-HERCEGOVAČKI KANTON 
	84
	2.389
	1.390.739.703,00 KM

	ZENIČKO-DOBOJSKI KANTON
	250
	8.715
	1.436.056.330,00 KM

	Ukupno 
	1303
	35.000
	6.949.129.130,00 KM


Izvor: FIA, 2025
[bookmark: _Toc172273368]
[bookmark: _Toc234924048]Tabela 2. Prihodi po oblastima 2024. godine. 
	Oblast 
	Prihodi 2024

	24
	Proizvodnja cijevi, crijeva, šupljih profila i pripadajućeg pribora
	863.265.540  

	25
	Proizvodnja gotovih metalnih proizvoda, osim mašina i opreme
	3.207.645.803  

	26
	Proizvodnja računara te elektroničkih i optičkih proizvoda
	235.753.663  

	27
	Proizvodnja električne opreme
	968.982.307  

	28
	Proizvodnja mašina u uređaja
	708.138.542  

	29
	Proizvodnja motornih vozila, prikolica i poluprikolica
	642.965.554  

	30
	Proizvodnja ostalih prijevoznih sredstava
	10.374.386  

	32
	Ostala prerađivačka industrija
	142.551.907  

	33
	Popravak i instaliranje mašina i opreme
	169.451.428  


Izvor: FIA, 2025

[bookmark: _Toc234924049]Tabela 3. Broj poduzeća po oblastima 2024
	Oblast 
	Broj poduzeća

	24
	Proizvodnja cijevi, crijeva, šupljih profila i pripadajućeg pribora
	38

	25
	Proizvodnja gotovih metalnih proizvoda, osim mašina i opreme
	775

	26
	Proizvodnja računara te elektroničkih i optičkih proizvoda
	65

	27
	Proizvodnja električne opreme
	74  

	28
	Proizvodnja mašina i uređaja
	131

	29
	Proizvodnja motornih vozila, prikolica i poluprikolica
	50

	30
	Proizvodnja ostalih prijevoznih sredstava
	6

	32
	Ostala prerađivačka industrija
	59

	33
	Popravak i instaliranje mašina i opreme
	105


Izvor: FZS, 2025

Slaba cestovna, željeznička i digitalna infrastruktura povećava troškove poslovanja i smanjuje konkurentnost BiH, pa su za jačanje metalne i elektro industrije ključni obnova postojećih pravaca, ubrzanje Koridora Vc i modernizacija željeznice radi pouzdanijeg i jeftinijeg transporta robe.

Istovremeno, bolja digitalna povezanost je nužna za produktivnost, upravljanje proizvodnjom i uključivanje u savremene lance vrijednosti, pa razvoj širokopojasne mreže treba ubrzati kroz jaču konkurenciju i bolje korištenje postojeće infrastrukture, uključujući optičku mrežu elektroprenosa.
[bookmark: _Toc234923691]Zapošljavanje 
Zaposlenost je geografski koncentrisana Zeničko-dobojski kanton i Tuzlanski kanton su “težište” i nose najveći dio industrijske radne snage. Rast 2020–2023 je širok, ali 2024 pokazuje zamor u nekoliko velikih kantona (posebno Tuzlanski kanton i Zeničko-dobojski kanton), dok neki (Zapadno hercegovačka županija i Kanton Sarajevo) nastavljaju rasti. Broj firmi ne izražava direktno industrijsku snag: Sarajevo ima mnogo poduzeća ali su ta manja ondnosno manje zapošljavaju (fragmentacija), Bosansko - podrinjski kanton ima manje poduzeća ali su ta ipak veća što ukazuje na zavisnost od nekoliko pogona). Zeničko-dobojski kanton i Tuzlanski kanton imaju mnogo firmi i mnogo zaposlenih što znači da je tamo baza široka baza i konectrirana u veće pogone). Kantoni se razlikuju i po prihodima i zaposlenosti ZHK na primjer sa relativno manjom zaposlenosti ostvaruje vrlo visoke prihode što bi mogao biti signal za fokus na izvoz, produktivnost, specijalizaciju i lanac vrijednosti.


Raspored zaposlenih po ključnim djelatnostima unutar metalne i elektro industrije pokazuje, da najveći dio aktivnosti je snažno koncentriran u proizvodnji gotovih metalnih proizvoda (osim mašina i opreme), koja daleko dominira sa 16.117. To potvrđuje da je sektor u osnovi “baziran na obradi i finalizaciji metala” (konstrukcije, dijelovi, bravarski i srodni proizvodi), uz široku bazu dobavljača i podizvođača. Drugi po veličini segment je proizvodnja baznih metala sa 3.941, što ukazuje na značaj sirovinske i poluproizvodne osnove, ali i na veću osjetljivost ovog dijela lanca na cijene energije, okolišne standarde i cikluse tržišta.

Srednja grupa djelatnosti je relativno ujednačena i kreće se oko 2–3 hiljade:
· proizvodnja mašina i uređaja (2.795)
· proizvodnja električne opreme (2.666)
· proizvodnja motornih vozila, prikolica i poluprikolica (2.563)
· ostala prerađivačka industrija (2.153)
Ovi segmenti su strateški važni jer nose potencijal većeg tehnološkog sadržaja, produktivnosti i izvoza, posebno kroz modernizaciju proizvodnje, razvoj dobavljačkih lanaca i jačanje kompetencija (automatizacija, mehatronika, elektro-sistemi, kontrola kvaliteta). Na donjem dijelu raspodjele su:
· popravak i instaliranje mašina i opreme (1.369) – važan servisni “stub” industrije, ključan za pouzdanost pogona i industrijski rast, ali često podcijenjen u politikama podrške.
· proizvodnja medicinskih i stomatoloških instrumenata i pribora (810) – manji, ali potencijalno visokovrijedan nišni segment.
· Istovremeno, proizvodnja računara te elektroničkih i optičkih proizvoda i proizvodnja ostalih prijevoznih sredstava su prikazane kao vrlo mali segmenti (zanemariv udio u odnosu na dominantne grane), što sugeriše da je elektro dio industrije još uvijek više oslonjen na “klasičnu” električnu opremu i integraciju nego na kompleksnu elektroniku/optiku.
Implikacija za strategiju: struktura je jasna – sektor je širok i jak u metalnoj obradi i finalnim metalnim proizvodima, dok rast konkurentnosti traži ciljano jačanje srednjih i tehnološki intenzivnijih grana (mašine, električna oprema, automobilski dobavljači), te postepeno otvaranje prostora za elektroniku/optiku kao slabije razvijen dio lanca vrijednosti.

[bookmark: _Toc234924050]Graf 2. Zaposleni u oblasti 24, 25, 26, 27, 28, 33 i djelomično 32

Izvor: FZS, 2025

Ukupan broj zaposlenih u posmatranim industrijskim djelatnostima raste kroz period 2020–2023, a onda u 2024 dolazi do blagog pada/stanjenja rasta. To sugeriše da je sektor nakon snažnog post-COVID oporavka i rasta (2021–2023) ušao u fazu stabilizacije, uz pritiske tržišta, cijena energije, narudžbi ili produktivnosti.
[bookmark: _Toc172273371]
Teritorijalna struktura sektora pokazuje jasnu koncentraciju i različite razvojne profile. Zeničko-dobojski i Tuzlanski kanton čine glavnu industrijsku okosnicu, sa oko 43% ukupne zaposlenosti u 2024, pa promjene u njima snažno utiču na cijeli sektor. Sarajevo ima drugačiji profil: mnogo firmi, ali manje zaposlenih po firmi, što ga više pozicionira kao centar inženjeringa, usluga i upravljačke podrške nego masovne industrijske proizvodnje.

Zapadnohercegovački kanton se izdvaja najbržim relativnim rastom i snažnijom izvozno orijentisanom strukturom. Hercegovačko-neretvanski, Srednjobosanski i Unsko-sanski kanton čine stabilan srednji stub sektora, dok mali kantoni, iako skromnog obima, ostaju važni zbog svojih specifičnih struktura i razvojnih signala. Posebno se izdvaja Bosansko-podrinjski kanton zbog oslonjenosti na mali broj većih firmi, što ga čini osjetljivijim na poremećaje.

[bookmark: _Toc234924051]Tabela 4. Zaposlenost po kantonima (podatak u zagradi je % zaposlenih žena)
	Kanton
	2020
	2021
	2022
	2023
	2024
	Trend 2020→2024

	Unsko-sanski kanton
	3.398 (38,2%)
	3.732 (36,4%)
	3.835 (35,2%)
	3.884 (34,4%)
	3.868 (34,1%)
	▲ 470 zaposlenih; 
-4,2 %

	Posavski kanton
	625 (13,3%)
	635 (15,0%)
	697 (16,8%)
	757 (18,5%)
	757 (19,9%)
	▲ 132 zaposlenih; +6,7 %

	Tuzlanski kanton
	6.419 (12,7%)
	6.789 (14,3%)
	7.289 (19,0%)
	7.333 (20,8%)
	7.138 (22,0%)
	▲ 719 zaposlenih; +9,2 %

	Zeničko-dobojski kanton
	8.617 (20,3%)
	8.821 (21,2%)
	9.104 (22,1%)
	9.160 (22,2%)
	9.036 (23,5%)
	▲ 419 zaposlenih; +3,2 %

	Bosansko-podrinjski kanton
	941 (32,1%)
	1.072 (35,8%)
	1.291 (40,0%)
	1.245 (39,8%)
	1.190 (39,9%)
	▲ 249 zaposlenih; +7,8 %

	Srednjobosanski kanton
	3.566 (11,2%)
	3.694 (11,2%)
	4.022 (11,7%)
	4.120 (12,9%)
	4.092 (13,7%)
	▲ 526 zaposlenih; +2,5 %

	Hercegovačko-neretvanski kanton
	3.603 (29,8%)
	3.923 (29,2%)
	4.365 (28,9%)
	4.540 (28,8%)
	4.502 (29,4%)
	▲ 899 zaposlenih; -0,4 %

	Zapadnohercegovački kanton
	1.460 (12,6%)
	1.580 (12,5%)
	1.782 (15,2%)
	1.910 (16,2%)
	2.125 (18,1%)
	▲ 665 zaposlenih; +5,5 %

	Kanton Sarajevo
	4.154 (20,2%)
	4.148 (21,6%)
	4.228 (22,4%)
	4.411 (24,3%)
	4.503 (25,6%)
	▲ 349 zaposlenih; +5,4 %

	Kanton 10
	177 (5,6%)
	231 (6,9%)
	260 (8,5%)
	288 (9,4%)
	349 (10,9%)
	▲ 172 zaposlenih; +5,2 %


Izvor: FZS, 2024

· Najveća baza zaposlenosti je u Zeničko-dobojskom i Tuzlanskom kantonu; tu i mali pomaci imaju najveći uticaj na ukupnu sliku. 
· Najbrži rast zaposlenosti 2020–2024 vidi se u Hercegovačko-neretvanskom i Zapadnohercegovačkom kantonu (u apsolutnim brojevima i stabilnom trendu). 
· Udio žena raste u gotovo svim kantonima, posebno u Tuzlanskom (+9,2%), Bosansko-podrinjskom (+7,8 %), Posavskom (+6,7 %), Sarajevu (+5,4 %) i Zapadnohercegovačkom (+5,5 %). 
· Izdvajaju se kantoni sa visokom početnom zastupljenošću žena (npr. Unsko-sanski i Bosansko-podrinjski), ali u Unsko-sanskom udio žena pada kroz period (iako ukupna zaposlenost raste).
Zapošljavanje žena 
U FBiH se udio žena u ovim industrijskim oblastima kontinuirano povećava u 2020 je bilo u toj industriji zaposlenih 19,2% žena dok je u godini ta industrija zapošljavala 23,3% žena. To je rast od oko +4,1% u četiri godine. Drugim riječima, industrija se polako “otvara” za žene, ali i dalje ostaje jasno muški dominantna u većini teških grana. Razlike po kantonima u 2024 možemo pokazati u tri grupe:

Udio žena u sektoru značajno varira među kantonima. Najviši je u Bosansko-podrinjskom kantonu (39,8%), zatim u Hercegovačko-neretvanskom (29,3%) i Unsko-sanskom (28,2%). BPK se posebno izdvaja jer je gotovo sva zaposlenost vezana za proizvodnju gotovih metalnih proizvoda, ali uz neuobičajeno visok udio žena, što vjerovatno upućuje na prisustvo jednog ili nekoliko većih poslodavaca sa poslovima poput montaže, kontrole kvaliteta i preciznih operacija. Srednji nivo udjela žena bilježe Kanton Sarajevo (24,4%), Zeničko-dobojski (23,3%) i Tuzlanski kanton (21,7%). To su ujedno i kantoni s najvećom ukupnom zaposlenošću, pa i mali rast udjela žena u njima daje najveći apsolutni efekat za cijeli sektor.

Najniži udio žena imaju Posavski kanton (19,9%), Zapadnohercegovački (18,0%), Srednjobosanski (13,6%) i Kanton 10 (10,9%), što ukazuje na dominaciju tradicionalno “muških” proizvodnih poslova i slabiji ulaz žena u tehničke pozicije. Posmatrano kroz promjene, najveći rast udjela žena zabilježen je u Tuzlanskom kantonu (+9,2 procentna poena), Bosansko-podrinjskom (+7,9), Posavskom (+6,7), Zapadnohercegovačkom (+5,6), Kantonu Sarajevo (+5,4) i Kantonu 10 (+5,2, ali i dalje s niske baze). Nasuprot tome, Hercegovačko-neretvanski (-0,4) i Unsko-sanski kanton (-1,0) ostaju uglavnom stabilni. To pokazuje da se promjene udjela žena najčešće dešavaju tamo gdje se mijenja struktura podsektora ili gdje rastu firme koje više zapošljavaju žene.

[bookmark: _Toc234924052]Tabela 5. Zaposlene žene po kantonima i promjene 2020-2024
	Kanton
	Udio žena 2024 (%)
	Promjena 2020–2024 (%)
	Broj poduzeća 
	Zaposleni/firmi 

	Bosansko-podrinjski
	39,9
	+7,8
	14
	75,8

	Unsko-sanski
	34,1
	−4,2
	129
	23,3

	Hercegovačko-neretvanski
	29,4
	−0,4
	162
	26,3

	Kanton Sarajevo
	25,6
	+5,4
	223
	16,5

	Zeničko-dobojski
	23,5
	+3,2
	250
	34,9

	Tuzlanski
	22,0
	+9,2
	260
	26,5

	Zapadno-hercegovački
	18,1
	+5,5
	84
	28,4

	Posavski
	19,9
	+6,7
	26
	28,1

	Srednjobosanski
	13,7
	+2,5
	134
	29,0

	Kanton 10
	10,9
	+5,2
	21
	18,0


Izvor podataka: FZS, 2025

Sažetak: 
· BPK nosi najviši udio žena i ubjedljivo najveću prosječnu veličinu firme → vjerovatno nekoliko velikih poslodavaca nosi i zaposlenost i rodnu strukturu što je ujedno snaga, ali i ranjivost.
· KS ima najviše firmi, ali najmanje zaposlenih po firmi to znači puno manjih subjekata i raznolikijih uloga; to obično ide uz lakši ulaz žena u sektor.
· TK ima najveći rast udjela žena (+9,2 %) uz veliku bazu firmi što ukazuje na male pomake ali najviše mijenjaju ukupnu sliku Federacije.
· USK ima visok udio žena, ali pad kroz period što može biti signal promjene strukture djelatnosti ili gašenja/relokacije firmi koje su imale veće učešće žena.
· ZDK ima veliku industrijsku bazu i umjeren rast udjela žena ali “teške” grane i dalje dominiraju, pa rodni pomak ide sporije.

Slučaj “malo firmi, puno zaposlenih” može značiti i visoku ranjivost. Bosansko-podrinjski kanton (BPK) ima samo 14 poduzeća, ali 1.061 zaposlenog, odnosno oko 76 zaposlenih po firmi, uz najviši udio žena. To je dvostruka poruka: s jedne strane, postoje primjeri uspješne integracije žena u industriju; s druge strane, cijeli kanton je vjerovatno oslonjen na mali broj većih poslodavaca, pa je i rodna uključenost “koncentrisana” i osjetljiva na šokove (jedna odluka jedne firme može promijeniti ukupnu sliku kantona).

Mnogo firmi ne znači automatski i veći udio žena. Tuzlanski i Zeničko-dobojski kanton imaju najviše firmi i najviše zaposlenih, ali udio žena je srednji. Razlog je uglavnom strukturalan: veći udio “teških” grana (bazni metali i teža metaloprerađivačka proizvodnja) gdje je učešće žena historijski niže. Zato se rodna ravnoteža u ovim kantonima neće popraviti sama od sebe, nego kroz ciljane kanale: obuke i prekvalifikacije, uvođenje žena u CNC i kontrolu kvaliteta, mehatroniku, elektro-održavanje, logistiku, planiranje proizvodnje i poslove zaštite i upravljanjem okolišem, društvom.

Kanton Sarajevo pokazuje drugačiji profil: ima mnogo poduzeća, ali su ona u prosjeku manja (oko 16,5 zaposlenih po firmi) i udio žena raste. To je u skladu sa strukturom gdje su češće prisutne raznovrsnije uloge (inženjering, projektovanje, integracije, laboratorije, administracija proizvodnje i kvalitet), pa je ulaz žena lakši i brže vidljiv u statistici. Na kraju, visoka produktivnost i prihodi nisu automatska garancija rodne inkluzije. Zapadno-hercegovački kanton ima vrlo visoke prihode po zaposlenom, ali udio žena je i dalje relativno nizak, iako raste. To je važan signal za strategiju: čak i u “uspješnim” kantonima treba aktivno otvarati pristup žena tehničkim i bolje plaćenim pozicijama, jer tržište samo po sebi rijetko uklanja strukturne barijere.
[bookmark: _Toc234923692]Obrazovanje 
Upis u srednje škole u tri ključne tehničke oblasti za metalnu i elektro industriju u FBiH je u periodu 2020/21–2024/25 praktično stabilan (oko 15,8–16,1 hiljada učenika), uz vrhunac u 2023/24 i blago smanjenje u 2024/25. Najveća baza kadrova je mašinstvo i obrada metala (7.101 u 2024/25), potom elektrotehnika i energetika (4.664) te elektronika i automatika (4.233), pri čemu se elektronika/automatika pokazuje najstabilnijom. Udio učenica ukupno ostaje nizak i stabilan (oko 11%), ali se znatno razlikuje po oblastima: najviši je u elektronici/automatici, dok je u elektrotehnici i energetici najniži i nakon rasta do 2022/23 naglo pada u 2023/24 te ostaje nizak. Geografski, najveći obuhvat upisa nose Tuzlanski, Zeničko-dobojski, Sarajevo, Srednjobosanski i Unsko-sanski kanton, pa promjene u tim kantonima najbrže utiču na ukupnu ponudu budućih kadrova. 

Srednje obrazovanje 
Posmatrano kroz tri ključne oblasti relevantne za metalnu i elektro industriju (mašinstvo i obrada/prerada metala, elektrotehnika i energetika, elektronika i automatika), upis u srednje škole u Federaciji BiH je u periodu 2020/21–2024/25 praktično stabilan. Ukupan broj učenika kreće se od 15.843 (2020/21) do 15.998 (2024/25), uz vidljiv vrhunac u 2023/24 (16.106) i blago smanjenje u 2024/25 (15.998). Udio učenica na ukupnom nivou također je stabilan: 11,3% (2020/21) i 11,4% (2024/25), uz kratkotrajan pad u 2023/24 (11,1%).

Struktura po oblastima pokazuje da je mašinstvo i obrada metala i dalje najveća baza kadrova: u 2024/25 upisano je 7.101 učenik. Slijede elektrotehnika i energetika sa 4.664 učenika, te elektronika i automatika sa 4.233 učenika. Trendovi po oblastima su različiti: mašinstvo oscilira, ali završava gotovo na početnom nivou (7.140 → 7.101), elektrotehnika bilježi rast do 2022/23, a potom pad (4.553 → 5.108 → 4.664), dok je elektronika i automatika relativno stabilna uz blagi rast (4.150 → 4.233).

[bookmark: _Toc172273373][bookmark: _Toc234924053]Tabela 6. Statistika srednjeg obrazovanja u FBiH
	Godina
	2020/21
	2021/22
	2022/23
	2023/24
	2024/25

	Oblast
	Ukupno
	Učenice
	Ukupno
	Učenice
	Ukupno
	Učenice
	Ukupno
	Učenice
	Ukupno
	Učenice

	Mašinstvo i obrada (prerada) metala 
	7.140
	881
	7.255
	886
	6.742
	831
	7.001
	862
	7.101
	903

	Elektrotehnika i energetika
	4.553
	262
	4.617
	308
	5.108
	389
	4.779
	232
	4.664
	242

	Elektronika i automatika
	4.150
	646
	4.027
	628
	4.182
	642
	4.326
	692
	4.233
	681

	Ukupno:
	15.843
	1.789
	15.899
	1.822
	16.032
	1.862
	16.106
	1.786
	15.998
	1.826


Izvor: FZS, 2025

Rodna slika se značajno razlikuje među oblastima. U 2024/25, najviši udio učenica bilježi elektronika i automatika (oko 16,1%), zatim mašinstvo (oko 12,7%), dok je u elektrotehnici i energetici udio učenica najniži (oko 5,2%) i ujedno najosjetljiviji. Posebno je važno da je u elektrotehnici udio učenica rastao do 2022/23 (oko 7,6%), a zatim naglo pao u 2023/24 (oko 4,9%) i ostao nizak u 2024/25 (oko 5,2%). Ovaj obrazac zahtijeva dodatnu provjeru i tumačenje prije donošenja čvrstih zaključaka.

Geografski, nekoliko kantona nosi najveći dio baze tehničkog srednjeg obrazovanja za industrijske profile. U 2024/25 najveći obuhvat učenika imaju: Tuzlanski kanton (3.930), Zeničko-dobojski (3.255), Kanton Sarajevo (2.243), Srednjobosanski (2.061) i Unsko-sanski (1.936). Ovi kantoni čine “kičmu” sistema – promjene u njima najbrže utiču na ukupnu ponudu budućih kadrova za metalnu i elektro industriju.

U periodu 2020/21–2024/25 ukupni broj učenika se povećao u Zeničko-dobojskom (+345), Srednjobosanskom (+202) i Zapadnohercegovačkom kantonu (+159), ostao približno isti u Tuzlanskom (+9), a smanjio se u Unsko-sanskom (-190), Kantonu 10 (-156), Kantonu Sarajevo (-81), Bosansko-podrinjskom (-77), Posavskom (-32) i Hercegovačko-neretvanskom (-24). Po rodnom kriteriju, najveći rast učešća učenica bilježi se u Tuzlanskom kantonu i Kantonu 10, dok najveći pad udjela učenica bilježe Hercegovačko-neretvanski, Posavski i Zapadnohercegovački kanton, uz različite obrasce po oblastima.

Podaci o napuštanju srednje škole u Federaciji BiH pokazuju jasan obrazac: nakon relativno nižeg nivoa u 2020/21, dolazi do izraženog skoka u 2021/22, a zatim se napuštanje stabilizira na povišenom nivou i ne vraća na ranije vrijednosti. Ukupan broj učenika koji su napustili srednju školu kreće se od 1.293 (2019/20), zatim pada na 1.205 (2020/21), nakon čega naglo raste na 1.607 (2021/22) te se postepeno smanjuje na 1.545 (2022/23) i 1.511 (2023/24). Iako je zabilježen pad nakon vrhunca, nivo u 2023/24 ostaje iznad početnog nivoa iz 2019/20, što ukazuje na trajniji problem, a ne samo kratkotrajan poremećaj.

Rodna struktura napuštanja je stabilna i značajna. Broj učenica koje napuštaju školu iznosi 558 → 555 → 760 → 697 → 687, a njihov udio u ukupnom broju napuštanja je kontinuirano visok, oko 43–47%, s maksimumom u 2021/22. To znači da napuštanje nije “muški problem”, nego zahvata i djevojke u velikoj mjeri, te zahtijeva pažljivo razumijevanje uzroka po rodnim grupama.

Teritorijalno, napuštanje je snažno koncentrisano u nekoliko kantona. U 2023/24 (ukupno 1.511), najveći doprinos daju Tuzlanski kanton (361; oko 24%), Kanton Sarajevo (330; oko 22%), Zeničko-dobojski (252; oko 17%), Unsko-sanski (187; oko 12%) i Srednjobosanski (169; oko 11%). Ovih pet kantona zajedno čine približno 85% svih napuštanja u Federaciji BiH, što jasno pokazuje gdje bi se, u kasnijim fazama strategije, trebala tražiti najveća poluga uticaja.

Kantonalni trendovi dodatno ukazuju na različite dinamike. Tuzlanski kanton bilježi snažan skok u 2021/22 i zadržava visok nivo do 2023/24, što sugeriše da se problem stabilizirao i postaje strukturniji. Kanton Sarajevo je kroz cijeli period na visokom nivou, s vrhom u 2021/22 i potom stabilizacijom. Zeničko-dobojski kanton ostaje visok, ali u 2023/24 bilježi vidljiv pad u odnosu na prethodnu godinu. Hercegovačko-neretvanski kanton pokazuje postepen rast kroz godine (“tiho” pogoršanje), dok se u Kantonu 10 vidi pad nakon vrhunca u 2020/21. U Bosansko-podrinjskom kantonu apsolutni brojevi su mali, ali rast u 2023/24 može ukazivati na lokalni događaj ili promjene u izvještavanju.

Za potrebe strategije metalne i elektro industrije ključna je osnovna poruka: napuštanje srednje škole nakon 2021/22 ostaje na povišenom nivou i time direktno utiče na budući bazen kadrova. Budući da je napuštanje teritorijalno koncentrisano, buduće analize i intervencije (koje će se razraditi kasnije) treba usmjeravati prvenstveno na kantone koji nose najveći dio problema. Istovremeno, rodna struktura napuštanja pokazuje da pristup mora biti osjetljiv na razlike u uzrocima i barijerama kod djevojaka i mladića, jer je napuštanje približno “pola-pola”.
Visoko obrazovanje 
Podacii FZS prikazuju raspodjelu učenika (ukupno i žene) po starosnim grupama u Federaciji BiH u tri oblasti relevantne za metalnu i elektro industriju: mašinstvo i obrada (prerada) metala, elektrotehnika i energetika te elektronika i automatika, za period 2020/21–2024/25. Ukupan obuhvat u ove tri oblasti je relativno stabilan, uz kretanja koja se mogu tumačiti kao normalizacija nakon perioda COVID-a. Broj učenika (sve tri oblasti zajedno) iznosi 4.546 u 2020/21, zatim se smanjuje na 4.180 (2021/22), 3.841 (2022/23) i 3.760 (2023/24), te se ponovo povećava na 3.965 u 2024/25. Ovakav obrazac je vjerovatno posljedica toga što je u godinama neposredno nakon COVID-a dio učenika “ostao duže u sistemu” ili se naknadno uključio, pa su početne vrijednosti u 2020/21 i 2021/22 djelimično povišene. U tom smislu, kasniji pad ne mora značiti strukturno pogoršanje, nego prije svega povratak prema stabilnijem nivou, uz oporavak u posljednjoj posmatranoj godini.

Po oblastima se uočavaju različite dinamike. Mašinstvo i obrada metala bilježi izraženije oscilacije: nakon pada do 2022/23, slijedi postepeni rast (1.757 → 1.250 → 1.417). Elektrotehnika i energetika pokazuje najveće oscilacije, uključujući vrhunac u 2022/23 i pad u 2023/24, uz djelimičan rast u 2024/25 (1.771 → 1.401 → 1.493). Elektronika i automatika je najstabilnija oblast, uz manji pad u 2022/23 i rast u 2023/24 i 2024/25 (1.018 → 900 → 1.055).

Rodna struktura je stabilna kroz cijeli period. Udio žena na ukupnom nivou (sve tri oblasti zajedno) kreće se približno između 34% i 36%, bez naglih promjena po godinama. Ipak, razlike među oblastima su jasne: elektronika i automatika kontinuirano ima najviši udio žena (oko 40–44%), dok su udjeli žena u mašinstvu i u elektrotehnici i energetici niži i sličnog reda veličine (oko 32–34%). To sugeriše da je elektronika/automatika prirodniji “ulazni kanal” za povećanje učešća žena u tehničkim profilima, dok u mašinstvu i energetici rodna ravnoteža traži ciljane pristupe (koji će se razraditi u mjerama strategije).

Starosno, struktura je i dalje dominantno koncentrisana u dobi 20–24 godine, ali se vidi blago pomjeranje prema starijim dobnim grupama. U 2020/21, starosna grupa 20–24 činila je oko 72,6% ukupnog obuhvata, dok u 2024/25 čini oko 69,2%. Istovremeno se povećava udio starijih grupa: obuhvat učenika od 30 godina i više raste sa oko 5,5% (2020/21) na oko 8,3% (2024/25). Ovaj trend može ukazivati na veću prisutnost prekvalifikacija, povrataka u obrazovanje ili dužeg zadržavanja u sistemu u periodu nakon COVID-a, što je relevantno za planiranje budućih mjera usmjerenih na kadrove i obrazovne tokove.

[bookmark: _Toc172273372][bookmark: _Toc234924054]Tabela 7. Upis u obrazovne programe vezane za metal i elektro industriju visoko obrazovanje (ukupno sve godine upisa studenata)
	
	Elektronika i automatika
	Elektrotehnika i energetika
	Mašinstvo i obrada (prerada) metala
	

	
	Ukupno
	 Žene
	Ukupno
	Žene
	Ukupno
	Žene
	Ukupno
	Žene

	Bosansko-podrinjski kanton
	
	
	6
	1
	
	
	6
	1

	Hercegovačko-neretvanski kanton
	337
	116
	1362
	438
	876
	240
	2575
	794

	Kanton Sarajevo
	2816
	1356
	3355
	1254
	3174
	1159
	9345
	3769

	Srednjobosanski kanton
	154
	26
	620
	93
	408
	46
	1182
	165

	Tuzlanski kanton
	1719
	636
	1643
	520
	1424
	396
	4786
	1552

	Unsko-sanski kanton
	
	
	744
	292
	443
	138
	1187
	430

	Zeničko-dobojski kanton
	
	
	212
	45
	999
	464
	1211
	509

	Ukupno
	5026
	2134
	7942
	2643
	7324
	2443
	20292
	7220


Izvor: FZS, 2025

Tabela prikazuje upis studenata na visoko obrazovanje u tri studijske oblasti: Elektronika i automatika, Elektrotehnika i energetika te Mašinstvo i obrada (prerada) metala, po kantonima i po spolu (žene), uz zbirne ukupne vrijednosti.
Ukupno je upisano 20.292 studenta, od čega je 7.220 žena, što čini 35,6% ukupnog upisa. 

Upis je izrazito koncentrisan u Kantonu Sarajevo, koji ima 9.345 upisanih (46,1% ukupno). Slijedi Tuzlanski kanton sa 4.786 (23,6%), te Hercegovačko-neretvanski kanton sa 2.575 (12,7%). Preostali kantoni imaju pojedinačno oko 1.180–1.211 upisanih, dok Bosansko-podrinjski kanton bilježi vrlo mali broj upisa (6 studenata).
Po udjelu žena postoje značajne razlike među kantonima. Najviši udio žena bilježe Zeničko-dobojski kanton (42,0%) i Kanton Sarajevo (40,3%), zatim Unsko-sanski kanton (36,2%) i Tuzlanski kanton (32,4%). Hercegovačko-neretvanski kanton ima 30,8% žena, dok je Srednjobosanski kanton izrazito ispod prosjeka sa 14,0%. U Bosansko-podrinjskom kantonu upisana je 1 žena od 6 studenata (16,7%), ali je baza premala za pouzdane zaključke.

Po oblastima (zbirno za sve kantone), Elektrotehnika i energetika ima najveći upis sa 7.942 studenta, uključujući 2.643 žene (33,3%). Slijedi Mašinstvo i obrada (prerada) metala sa 7.324 upisana, od kojih je 2.443 žena (33,4%). Elektronika i automatika ima 5.026 upisanih, uz 2.134 žena, što predstavlja 42,5% i čini ovu oblast najuravnoteženijom po spolu u odnosu na preostale dvije.

Kanton Sarajevo dominira u sve tri oblasti (ukupno 9.345), uz relativno visok udio žena (3.769, odnosno 40,3%). Tuzlanski kanton je drugi po ukupnom upisu (4.786) i ima 1.552 žene (32,4%), dok Hercegovačko-neretvanski kanton bilježi 2.575 upisanih i 794 žene (30,8%). U kantonima s manjim ukupnim upisom (Unsko-sanski i Zeničko-dobojski), udio žena je relativno povoljan, posebno u Zeničko-dobojskom kantonu (509 žena od 1.211 upisanih).

Industrijska aktivnost (poduzeća i zaposlenost) i srednjoškolski upis se uglavnom “slažu” po geografiji: Tuzla i Zenica su jezgra, Sarajevo je snažno po broju firmi i po obrazovnoj masi, a zatim slijede SBK/HNK/USK kao srednji nivo. Visoko obrazovanje je najviše koncentrisano u Sarajevu, pa čak i kantoni s jakom industrijom mogu izgledati “slabije”, jer studenti studiraju u većim univerzitetskim centrima (a ne nužno tamo gdje će se zaposliti). 

Zapadnohercegovački kanton je poseban jer je jak po prihodima uz manju bazu firmi i upisa. To je tipičan signal visoke koncentracije vrijednosti (npr. izvozne, produktivnije firme) i potencijalno većeg pritiska na “dovlačenje” kadrova iz šire regije. 
[bookmark: _Toc234923693]Uvoz sirovina je strukturno visok i posebno pogađa one koji trebaju kvalitene materijale 
Sektorska analiza[footnoteRef:24] navodi da je kod dobavljača više od 90% proizvodnih ulaza (sirovine, visokokvalitetni čelik) iz uvoza, jer se traženi kvalitet materijala ne proizvodi lokalno. To praktično znači: i kad firma ima kupca u EU i znanje, njena konkurentnost je direktno vezana za cijenu, rok i stabilnost uvoza. [24:  https://zelenaekonomija.komorabih.ba/wp-content/uploads/2023/09/metal-industry-in-bih-performance-and-export-analysis.pdf ] 


Po nekim analizama metaloprerađivačke industrije[footnoteRef:25] su potrebe sektora za čelikom velike i da se praktično sav taj čelik uvozi, pri čemu je značajan dio uvoza posredovan preko velikih (često stranih) trgovačkih kuća.
U istom dokumentu se navodi da takva struktura može dovesti do viših cijena ulaza (navodi se raspon 5–15% u odnosu na neke zemlje okruženja) i prenosa marže van zemlje, što zatim pritišće profitabilnost proizvođača. Kad su ključne sirovine iz uvoza, firme često moraju kupovati veće količine unaprijed (zbog MOQ, rokova i rizika kašnjenja), što “zamrzava” novac u zalihama i diže trošak finansiranja. To je eksplicitno navedeno kao problem konkurentnosti (troškovi transporta, carina, špedicije, plus vezivanje kapitala i kamate). [25:  https://www.baib.gov.tr/files/downloads/PageFiles/1a5df3a2-c8ec-4ebf-ac45-5ff93015389a/Files/ek3%20rapor.pdf ] 


Kad uvoz kasni ili varira po kvalitetu (različite serije, legure, tolerancije), firme imaju više zastoja, dorada i reklamacija. Sektorska analiza naglašava da je ulazak u EU lance “dug proces” i da se dobavljač dokazuje godinama; upravo zato su stabilni ulazi i ponovljivost ključni.

Iako se u elektro iundustriji dio vrijednosti stvara u montaži i integraciji, dio ključnih komponenti (kablovi, konektori, elektronika, specijalni materijali) često ovise o uvozu, što uvodi slične rizike: cijena, rokovi, dostupnost, te potreba za sljedivošću i certifikatima dobavljača.

Uvoz sirovina nije samo trgovinski podatak, nego strateški faktor produktivnosti i izvozne pouzdanosti: utiče na marže, obrni kapital, rokove isporuke, kvalitet i sposobnost da firma bude “ spreman za audit” dobavljač u EU lancu.

Direktne implikacije za mjere ove strategije:
· Smanjenje uvozne ranjivosti kroz cirkularnost: bolji povrat i razvrstavanje metala/strugotine po legurama, ugovori sa reciklažerima, “čist” škart kao domaći resurs (ne zamjenjuje sve, ali smanjuje izloženost).
· Kolektivna nabava / okvirni ugovori (preko klastera/komore) za standardne ulaze gdje je moguće: bolja cijena i stabilniji rokovi.
· Finansijski instrumenti za obrtni kapital i zalihe (garancije, povoljnija obrtna sredstva) kao dio investicionih paketa, jer problem nisu samo kapitalna ulaganja i kapitalni izdaci.
· Standardizacija dobavljača i kontrola kvaliteta ulaznog materijala: minimalni zahtjevi za certifikate, provjere, sljedljivost ulaza, jer se rizik kvaliteta prenosi na finalni audit.
[bookmark: _Toc234923694]Uticaj industrije na okoliš
Industrija metala i elektro (uključujući metaloprerađivačke pogone, strojnu obradu, površinsku zaštitu, proizvodnju elektro-komponenti i srodne lance dobave) ima visok i višedimenzionalan okolišni otisak, ali i velik potencijal da kroz modernizaciju postane nosilac zelene tranzicije. U FBiH je industrijska aktivnost teritorijalno koncentrisana, pa se i okolišni pritisci (emisije, otpad, rizici za vode i tlo) najviše “skupljaju” u nekoliko kantona: npr. po zaposlenosti i broju firmi posebno se izdvajaju Zeničko-dobojski i Tuzlanski kanton, dok Zapadnohercegovački kanton iskače po prihodima, što često signalizira visoku koncentraciju vrijednosti i intenzitet procesa.
· Zrak, energija i klimatski otisak: Metalni i elektro pogoni su tipično energetski intenzivni (toplinski procesi, kompresori, pogoni obrade, sušare, lakirnice, peći, zavarivanje), pa njihova potrošnja energije direktno ulazi u emisije stakleničkih plinova i lokalne zagađivače zraka (ovisno o gorivu i tehnologiji). U kontekstu BiH, klimatski rizici rastu (poplave, požari, toplotni valovi), što povećava troškove zastoja, oštećenja infrastrukture i rizike za radnike, te čini otpornost industrijskih zona i mreža (struja, voda, pristup) “novim minimumom” industrijske konkurentnosti.
· Vode i tlo: “tihi” rizici (posebno u površinskoj zaštiti): U metalnoj i elektro proizvodnji najveći rizici za vode i tlo često dolaze iz: tehnoloških voda (ispiranja), emulzija i rashladnih tečnosti, ulja, te hemikalija u procesima odmašćivanja, jetkanja, galvanizacije i bojenja. Ovdje mali propusti (skladištenje, sekundarna zaštita, odvodnja, tretman) mogu proizvesti nesrazmjerno velike posljedice, posebno u industrijskim zonama blizu vodotokova ili naselja. Zbog toga mjere “osnovne industrijske higijene” (zatvoreni krugovi, separatori ulja, tretman tehnoloških voda, kontrola skladištenja i curenja) često daju najveći učinak po uloženoj KM.
· Otpad i opasne materije: proizvodni tokovi + EE otpad: Okolišni otisak nije samo “količina otpada”, nego i struktura: opasni otpad (npr. kontaminirane krpe, ulja, filteri, muljevi), specifični industrijski tokovi, te električni i elektronički otpad (WEEE) i baterije. Dokument o prevenciji otpada za BiH upravo ove tokove stavlja među prioritete (biootpad/hrana, opasni otpad, WEEE/baterije i proizvodni otpad), uz cilj da se smanji odlaganje na deponije i ojača tržište reciklata. Za industriju metala i elektro to praktično znači: (a) više odvajanja na izvoru i ugovornih lanaca za opasni otpad, (b) dizajn proizvoda i ambalaže koji olakšava popravku i reciklažu, te (c) jači sistemi povrata i evidencija.
· Proizvod i tržište: EU zahtjevi kao okolišni “okidač”: Za izvozno orijentisane firme, okolišna usklađenost sve više dolazi “kroz proizvod”, ne samo kroz dozvole. Profil prevencije otpada navodi da se BiH priprema za harmonizaciju ekodizajna i održivosti proizvoda te da se Digitalni pasoš proizvoda očekuje kao zahtjev koji se postepeno širi na kategorije uključujući elektro/IT i baterije, s najavom implementacije od 2026. To u praksi gura firme ka sistematskom prikupljanju podataka o sastavu materijala, mogućnosti popravke, ponovne upotrebe i reciklaže, te prema transparentnijim lancima dobave.
· Prevencija otpada i kružna ekonomija: najbrže “pobjede”: kao relevantne se prakse navode i konkretni modeli ponovne upotrebe i popravke EE opreme (npr. 2R Centar – Popravi & Smanji), te inicijative povezane s EPR i sprečavanjem otpada. Za metal i elektro industriju, “brzi paket” mjera s dobrim efektom obično uključuje:
· smanjenje škarta i gubitaka materijala (bolja kontrola kvaliteta, optimizacija rezanja, povrat strugotine/otpada),
· produženje vijeka alata i opreme (održavanje, ponovna proizvodnja),
· zamjena opasnih hemikalija gdje je moguće i stroži režimi skladištenja,
· ugovorni i evidencijski sistem za opasne tokove i WEEE/baterije,
· uvođenje standarda i certifikacija koje olakšavaju tržišni pristup i disciplinuju interne procese (u dokumentu se spominju priručnici i podrške za “zelene” certifikate i prakse, posebno za MSP).
· Kombinacija klimatskih rizika (koji povećavaju prekide i troškove) i EU okolišnih zahtjeva (koji ulaze u tržišne uslove) znači da okoliš više nije “sporedna tema” industrije, nego dio konkurentnosti i otpornosti. World Bank okvir naglašava da ulaganja u otpornost i prilagođavanje donose višestruke koristi (izbjegnute štete + ekonomski potencijal + društveno-ekološke ko-koristi), što je direktno primjenjivo na industrijske zone, energetsku efikasnost, upravljanje vodama i modernizaciju tehnologija u metalnom i elektro sektoru.
[bookmark: _Toc234923695]Analiza konkurentnosti industrije metala i elektro industrije u FBiH
Industrija se za potrebe politika može čitati kroz tri ključne grupe firmi: naranđastu (65), crvenu (298) i crnu (932), koje zajedno pokrivaju 1.295 poduzeća iz analiziranog uzorka. Naranđasta je mali, ali vrlo utjecajan sloj: 65 firmi s prihodima od “stotina hiljada” do preko 350 mil. KM po firmi, uglavnom pozitivnim poslovanjem i koncentracijom u nekoliko kantona, pri čemu dominiraju djelatnosti iz metalne prerade (npr. KD 25 podgrupe) uz važan udio elektro/elektroničke i mašinske opreme. Crvena je glavni industrijski klaster: 298 firmi sa oko 11.019 zaposlenih i oko 2,50 mlrd KM prihoda u 2024, uz ukupnu dobit oko 138,9 mil. KM, ali i snažnu unutrašnju polarizaciju jer gubici velikih metalurških sistema (čelik/ferolegure) mogu “povući dolje” ukupne rezultate pojedinih kantona. Crna je široka baza: 932 firme sa oko 20.812 zaposlenih, oko 2,09 mlrd KM prihoda i oko 56,2 mil. KM dobiti u 2024, ali s prosječnom maržom oko 7,6%, što ukazuje na “tanje” margine i potrebu za rastom produktivnosti. Zaključno, politike treba diferencirati: ubrzati investicije i izvozno pozicioniranje u naranđastoj, upravljati rizikom i restrukturiranjem u crvenoj, te kroz standarde, tehnološku obnovu i razvoj dobavljača podizati konkurentnost crne baze.



[bookmark: OLE_LINK3]UPOZORENJE o podatcima: Analiza je pokazala da dio preduzeća formalno svrstanih u prerađivačku industriju najveći dio prihoda ostvaruje kroz trgovinu ili druge djelatnosti, što donekle iskrivljuje pokazatelje produktivnosti, profitabilnosti i izvoza te otežava precizno usmjeravanje mjera podrške u fazama provedbe Strategije. Zbog toga je potrebno da FMERI, u saradnji s drugim nadležnim institucijama, uredi i unaprijedi registar i sistem klasifikacije preduzeća kako bi se jasnije razlikovala preduzeća prema njihovoj stvarnoj ekonomskoj aktivnosti. Time bi se omogućilo pouzdanije praćenje stanja u sektoru, preciznije ciljanje mjera podrške i kvalitetnije izvještavanje o rezultatima Strategije.

Za kreiranje politika u HHI analizi bitno je identificirati one klastere koji imaju velik ili veći uticaj na industriju u cjelini. Tako gledano, preduzeća u industriji odnosno po djelatnostima možemo podijeliti u 4 ključne grupe: 
· koje imaju veliki uticaj u industriji s ukupnim prihodima djelatnosti i konkurentnost je velika, 
· djelatnosti koje imaju manje prihode uz veliku konkurentnost (umjerenu ili malu koncentraciju), 
· djelatnosti u kojima je koncentracija visoka ili umjerena, tj. pojedina preduzeća imaju značajne prihode u odnosu na ostala preduzeća u toj djelatnosti (tzv. “nišni lideri”), i 
· zadnja grupa su djelatnosti gdje je mali broj preduzeća s relativno malim prihodima i višom koncentracijom (tzv. usamljeni jahači).  
Kada pogledamo prosječne prihode u petogodišnjem razdoblju i one u zadnjoj 2024. godini vidimo da se u vrhu nalaze iste KD grupe (24, 25, 27, 28 i 29) no s nekim promjenama u redoslijedu po prihodima od drugog do petog mjesta. Na prvom mjestu čvrsto stoji KD 25-Proizvodnja gotovih metalnih proizvoda. Udjeli izvoza u prihodima po KD grupama iz 2024. godine su u rasponu od 10-34% s ukupnim prosjekom izvoza od 23%. Također su dati iznosi CAGR i razlike u prihodima 2020-2024. Tablica je sortirana po uzlaznom broju KD grupe.

[bookmark: _Toc234924056]Tabela 8. HHI Indeks po granama 

Izvor podataka: FIA, 2025

Izračun Herfindahl indeksa prema djelatnostima u industriji pokazuje koliko je koja djelatnost koncentrirana (vrijednost na y osi) u odnosu na ukupne prihode (vrijednosti na x osi) i broj poduzeća u svakoj pojedinoj djelatnosti (veličina kruga). Tim se odnosom slikovito prikazuje  koliko je koja djelatnost utjecajna u ukupnoj industriji, s koliko prihoda i veličinom klastera (odnosno broja poduzeća u svakoj djelatnosti). 



[bookmark: _Toc234924057]Graf 4. Prikaz HHI indeksa 

Izvor: FIA, 2025

Ovdje se vidi da se slika strukture djelatnosti i njihovih međusobnih odnosa ne razlikuje u smislu prihoda i koncentracije firmi između promatranog petogodišnjeg perioda 2020-2024 (lijevi graf) i promatrane zadnje izvještajne godine 2024 (desni graf graf). Vidi se da su prihodi na x osi povećani u 2024 godini ( ta da je promijenjen položaj KD grupe 24 Proizvodnja baznih metala  čiji su se prihodi smanjili u apsolutnom i u relativnom odnosu na ostale.  

Kao najvažnija KD grupa poduzeća u smislu ukupnih prihoda i koncentracije je  25 - Proizvodnja gotovih metalnih proizvoda, osim mašina i opreme čije tri KD podgrupe 25.11-Proizvodnja metalnih konstrukcija i njihovih dijelova , 25.62-Strojna obrada metala i 25.12-Proizvodnja vrata, prozora od metala te spadaju na najutjecajnije klastere (grupacije) poduzeća unutar cijele metaloprerađivačke i elektro industrije.

[bookmark: _Toc234924058]Graf 5. Prikaz HHI indeksa 

Izvor: FIA, 2025

Indikativno je da su u usporedbi prihodi u 2024. godini u odnosu na prosjek petogodišnjeg prihoda jedino pali za KD grupu 24-Proizvodnja baznih metala. Godišnje vrijednosti Prihoda I zaposlenih prikazani su zasebno.



[bookmark: _Toc234924059]Graf 6. Prihdi i zaposleni prozivodnja baznih materijala 


Izvor: FIA, 2025

U nastavku je dana cjelokupna tablica po djelatnostima s prosječnim prihodima u petogodišnjem razdoblju 2020-2024, brojem poduzeća po KD podgrupama, prihodima u zadnjoj godini izvještavanja 2024 s udjelom izvoza u prihodima pripadno za 2024. godinu. U stupcima prihoda podaci su dodatno označeni bojama u obliku karte intenziteta zasebno za svaki stupac gdje se vide KD podgrupe s najvećim prosječnim prihodima i prihodom u 2024. godini. 
[bookmark: _Toc234923696]Kratka analiza po djelatnostima 
Struktura sektora je koncentrisana u nekoliko ključnih oblasti. Ukupno je obuhvaćeno 1.303 preduzeća, sa prihodima od 6,95 mlrd. KM u 2024. i prosječnim godišnjim prihodom od 6,15 mlrd. KM u periodu 2020–2024. Udio izvoza u ukupnim prihodima iznosi 22%. Najveći segment je KD 25 - proizvodnja gotovih metalnih proizvoda, sa 775 preduzeća i 3,21 mlrd. KM prihoda u 2024.. Unutar njega se posebno izdvajaju metalne konstrukcije i dijelovi (25.11) sa 1,01 mlrd. KM, strojna obrada metala (25.62) sa 438,2 mil. KM, te proizvodnja oružja i streljiva (25.40)sa 411,8 mil. KM i vrlo visokim izvozom od 78%.

Po veličini zatim slijede KD 27 - proizvodnja električne opreme, sa 74 preduzeća i 969,0 mil. KM prihoda, KD 24 - proizvodnja baznih metala, sa samo 38 preduzeća ali čak 863,3 mil. KM prihoda, te KD 28 - proizvodnja mašina i uređaja, sa 131 preduzećem i 708,1 mil. KM prihoda. U baznim metalima dominira 24.10 - sirovo željezo, čelik i ferolegure sa 622,8 mil. KM, dok u električnoj opremi posebno odskače 27.32 - žice i kablovi sa 645,3 mil. KM i izvozom od 42%. U mašinskoj industriji ključan je 28.22 - oprema za dizanje i prenošenje sa 323,5 mil. KM. Značajan je i KD 29 - motorna vozila, prikolice i poluprikolice, sa 643,0 mil. KM, od čega 516,9 mil. KM otpada na dijelove i pribor za motorna vozila (29.32).

Ostatak sektora čine manje, ali važne oblasti: KD 26 sa 235,8 mil. KM, KD 33 sa 169,5 mil. KM, KD 32 sa 142,6 mil. KM i KD 30 sa 10,4 mil. KM. Ukupno gledano, sektor ima dvostruku strukturu: nekoliko vrlo jakih i koncentrisanih izvoznih grana, te široku bazu MSP preduzeća koja nose zaposlenost i fleksibilnost proizvodnje.

U analizi profitabilnosti (D/Z – dobit  po zaposlenom) i produktivnosti (P/Z – prihod po zaposlenom) odabranih 1303 poduzeća za analizu koje su minimalno predale izvještaj u 2024 godini identificirane su 4 grupe. U prvu grupu (plave) su izdvojeni „ekstremni” slučajevi kojih ima 8, ti su analitički isključeni samo da ne bi „pokvarili“ ciljokupnu sliku poslovanja sektora kao cjeline dok smo ih u ostalim analitičkim podlogama obrađivali kao sve druge. Dalje su po kriteriju gustoće u okvirima produktivnosti i profitabilnosti odabrane slijedeće tri grupe sa 65, 298 i 932 firme. 



[bookmark: _Toc234924060]Graf 7. Iznosi P/Z i D/Z kao prosječne veličine za petogodišnje razdoblje 2020-2024.

Izvor podataka: FIA, 2025

[bookmark: _Toc234924061]Graf 8. Osnovni podatci po grupama 

R+Y: U dvije grupe koje predstavljaju 28% firmi s 40% zaposlenih ostvaruje se 67% ukupnih prihoda uz 80% ukupne ostvarene dobiti. 
B: S druge strane 72% firmi koje zapošljavaju 60% radne snage u industrijama metal i elektro ostvaruju manje od trećine ukupnih prihoda (30%) i tek petinu dobiti (20%).  
[bookmark: _Toc234923697]Kreativni, dinamični i brzi 
Ta grupa poduzeća (oko 65 poduzeća) je skup relativno zrelih, većinom profitabilnih proizvođača metala, električne i strojarske opreme, s koncentracijom prihoda i zaposlenosti u nekoliko većih firmi i kantona, uz znatan raspon profitabilnosti između najuspješnijih i najmanjih poduzeća.

Struktura i poslovanje preduzeća: U sektoru su zastupljena preduzeća starosti od 1 do 36 godina i veličine od mikro firmi sa 0 do 2 zaposlena do velikih sistema sa više od 500 radnika. Većina posluje pozitivno, ali uz velike razlike u prihodima, koji se kreću od nekoliko stotina hiljada do više od 350 miliona KM, kao i u profitnim maržama.

Djelatnosti i teritorijalna raspodjela: Sektor je dominantno usmjeren na metaloprerađivačke djelatnosti, uz značajno prisustvo elektro i mašinske proizvodnje, dok je prostorno najviše koncentriran u Zapadnohercegovačkom, Hercegovačko-neretvanskom, Sarajevskom, Tuzlanskom i Zeničko-dobojskom kantonu. Posebno se izdvaja Zapadnohercegovački kanton sa više od 1,23 milijarde KM prihoda i 1.657 zaposlenih.
[bookmark: _Toc234923698]Profitabilni u serijama i kvaliteti 
Ta grupa od oko 298 poduzeća predstavlja industrijski klaster srednje starosti s velikim rasponom veličine, pri čemu većina posluje profitabilno, ali dio velikih metalurških sustava stvara značajne gubitke, što snažno utječe na ukupnu sliku po kantonima.

Struktura i poslovni rezultati: U sektoru posluje 298 preduzeća sa ukupno 11.019 zaposlenih, a njihova prosječna starost iznosi oko 19 godina, što pokazuje spoj mlađih firmi i dugoprисutnih industrijskih sistema. U 2024. godini ostvarili su oko 2,50 milijardi KM prihoda i oko 138,9 miliona KM dobiti, uz prosječnu profitnu maržu od oko 19,4%, ali sa velikim razlikama između vrlo profitabilnih niša i gubitaša u metalurgiji.

Teritorijalna struktura i ključni uvidi: Najveći obim imaju Zeničko-dobojski kanton sa 54 preduzeća, 3.049 zaposlenih i oko 835 miliona KM prihoda, Tuzlanski kanton sa 71 preduzećem, 2.946 zaposlenih i oko 535 miliona KM prihoda, te Kanton Sarajevo sa 51 preduzećem, 1.417 zaposlenih i oko 399,6 miliona KM prihoda. Dok Tuzlanski i Sarajevski kanton ostvaruju solidnu dobit, Zeničko-dobojski kanton bilježi gubitak od oko 67,5 miliona KM zbog velikih gubitaka u čeličnom sektoru, što pokazuje da nekoliko velikih sistema i dalje snažno utiče na ukupne rezultate sektora.
[bookmark: _Toc234923699]Potrebna diverzifikacija 
Ta grupa od oko 932 poduzeća predstavlja široku bazu industrijskih firmi srednje starosti, s velikim rasponom veličine, umjerenom ukupnom profitabilnošću te snažnom koncentracijom zaposlenosti i prihoda u Zeničko-dobojskom, Tuzlanskom i Hercegovačko-neretvanskom kantonu.

Struktura i poslovni rezultati: U ovoj grupi posluju 932 preduzeća sa ukupno 20.812 zaposlenih, a prosječna starost firmi iznosi oko 19 godina, uz vrlo širok raspon od 1 do 126 godina. U 2024. godini ova grupa ostvarila je oko 2,09 milijardi KM prihoda i oko 56,2 miliona KM dobiti, uz prosječnu profitnu maržu od oko 7,6%, što ukazuje na širu, ali umjereno profitabilnu industrijsku bazu.

Teritorijalna struktura i ključni uvidi: Najveća koncentracija prihoda i zaposlenosti zabilježena je u Zeničko-dobojskom, Tuzlanskom i Hercegovačko-neretvanskom kantonu, što potvrđuje prostornu koncentraciju sektora u nekoliko glavnih industrijskih središta. Istovremeno, nešto bolje prosječne marže ostvaruju Unsko-sanski, Sarajevski i Srednjobosanski kanton, dok pojedini kantoni, poput Bosansko-podrinjskog i dijela Hercegovačko-neretvanskog, bilježe nižu profitabilnost ili agregatne gubitke.



[bookmark: _Toc234924062]Tabela 10. Kratak pregled grupa poduzeća
	Kreativni, dinamični i brzi (naranđasti)
	Profitabilni u serijama i kvaliteti (crveni)
	Potrebna diverzifikacija (crni)

	Kako izgledaju: Mali broj firmi, ali “gornji sloj” industrije (≈ 65). Često zrele, agilne, s jasnim tržišnim nišama i brzim prilagođavanjem; raspon veličine od mikro do velikih, a prihodi mogu ići do >350 mil. KM. U pravilu imaju vidljivu sposobnost da brzo podignu produkt, standard ili tržište (metalna prerada, elektro/oprema, strojevi).
	Kako izgledaju: Glavni industrijski klaster (≈ 298 firmi), s ozbiljnim kapacitetima i ljudima (≈ 11.019 zaposlenih) i velikim obimom (≈ 2,50 mlrd KM prihoda u 2024). Većina je stabilno profitabilna kroz serijsku proizvodnju i kvalitet, ali sliku kvare veliki sistemi u težim segmentima (npr. čelik) koji mogu stvarati velike gubitke i povući rezultate kantona.
	Kako izgledaju: Široka baza dobavljača i manjih proizvođača (≈ 932 firme), važna za zaposlenost i lokalne lance (≈ 20.812 zaposlenih). Imaju veliki raspon sposobnosti, ali prosječno rade s “tanjim” maržama (≈ 7,6%) uz ≈ 2,09 mlrd KM prihoda i ≈ 56,2 mil. KM dobiti u 2024; često ovise o nekoliko kupaca i cjenovnoj konkurenciji.

	Šta ih čeka: Najbrža tržišna utakmica: rast zahtjeva kupaca, standarda i sljedljivost (dokazi o kvaliteti, materijalima, ugljiku). Prilika je širenje izvoza i ulazak u više dodane vrijednosti (razvoj proizvoda, integracija elektronike/automatike), ali uz pritisak na talente i upravljanje rastom (kapacitet, dobavljači, menadžment).
	Šta ih čeka: Dvostruki zadatak: (1) zadržati konkurentnost kroz produktivnost, kvalitet i pouzdanost isporuke, i (2) upravljati strukturnim rizikom “teških” segmenata (energija, troškovi, zastarjela oprema). Ovdje je ključno ciljano restrukturiranje i modernizacija velikih gubitaša, jer oni mogu “pojesti” dobit zdravih firmi i destabilizirati kantonalnu sliku.
	Šta ih čeka: Bez diverzifikacije prijeti stagnacija: pritisak cijene, volatilnost narudžbi i odlazak radne snage. Put naprijed je prelazak iz “podugovaranja po cijeni” u specijalizaciju (niše, certifikati, male serije visoke kvalitete), plus tehnološka obnova i jačanje menadžmenta (planiranje, kontroling, prodaja).

	Prioritet politike: Brzi instrumenti rasta: podrška razvoju proizvoda, izvozna akceleracija, pilot-investicije u automatizaciju/digitalizaciju, te programi za privlačenje i zadržavanje talenata (inženjeri, mehatronika).
	Prioritet politike: Industrijska stabilizacija: programi produktivnosti i kvaliteta, investicije u energetsku efikasnost i opremu, te “poseban režim” za velike me
	Prioritet politike: Masovni “upgrade” baze: vaučeri za tehnologiju i standarde, podrška za diversifikaciju kupaca i proizvoda, jačanje dobavljačkih lanaca i lokalnih klastera, te jednostavne linije finansiranja za opremu i obrtna sredstva uz tehničku pomoć.







[bookmark: _Toc234923700]Zaključak analize stanja i prilika u industriji i mogući razvojni scenariji 
[bookmark: _Toc234923701]Analiza snaga, slabosti, prilika i prijetnji[footnoteRef:26] [26:  Snage opisuju u čemu je industrija dobra ili u čemu se ističe, u čemu je jedinstvena. Snage se odnose na interne karakteristike industrije. Slabosti se odnose na negativne interne karakteristike ove industrije. Slabosti mogu onemogućiti optimalno industrijsko poslovanje. Ukazuju na što treba poboljšati da bi industrija bila konkurentnija. Prilike su faktori koji pogoduju razvoju industrije, daju konkurentsku prednost nad drugima. Prilike su rezultat snaga i slabosti industrije. Prijetnje mogu naštetiti industriji i predstavljaju potencijalni problem s kojim se industrija mora, odnosno može suočiti. Prijetnje obično ne možemo kontrolisati - možemo ih samo pratiti i djelovati kada je to potrebno.] 

	Snage
	Slabosti

	· Jezgra industrije je stvarna i “radi”: sektor je velik po prihodu i ima pozitivan ukupni rezultat, s umjerenim maržama koje ukazuju da postoji tržište i operativna disciplina.
· Postoji “A tim” firmi: manja grupa (oko trećine) vuče iznadprosječnu produktivnost i profitabilnost – to je baza za izvozne standarde, mentorsku ulogu u lancima dobavljača i bržu difuziju tehnologija.
· Kantonalni klasteri nose kritičnu masu: nekoliko industrijskih kantona ima koncentraciju kapaciteta, dobavljača, radnika i znanja – to je prednost za brze programe (piloti, centri kompetencija, dualno obrazovanje).
· HHI koncentracija može biti prednost za “brzu koordinaciju”: gdje je koncentracija visoka (mali broj velikih nosilaca), lakše je organizovati zajedničke programe (standardizacija obuka, zajedničke investicije u opremu, zajednički nastup prema kupcima).
· EU kupci i standardi već disciplinuju dio sektora: firme koje rade za EU tržište već imaju iskustvo sa kvalitetom, auditima, tragljivošću, rokovima – to je osnova za “usklađenost + digitalizacija” narativ.
	· Dvoslojna struktura sektora (jaz u produktivnosti): velika baza firmi je znatno slabija po produktivnosti i često na granici tehnološke zastarjelosti. To usporava ukupnu transformaciju jer “rep” čini većinu.
· Previše mikro-subjekata i “firmi bez zaposlenih”: značajan udio firmi bez zaposlenih (a s prihodima/dobiti) ukazuje na fragmentaciju, “rentijerske” modele ili formalnu atomizaciju (ugovori, licence, najam, posredovanje). To otežava industrijsku politiku jer mjere po zaposlenosti/investicijama ne “hvataju” pravi fenomen.
· Rizik od prevelike zavisnosti od nekoliko nosilaca (HHI – tržišna ranjivost): tamo gdje je HHI visok, gubitak jednog velikog kupca ili firme može “povući” cijeli kantonalni ekosistem (dobavljači, škole, lokalni prihodi).
· Upisi u škole: signali uskog grla po oblastima: trendovi upisa često pokazuju disbalans (npr. više “klasičnog” mašinstva nego elektronike/automatike, ili obrnuto po kantonima), što stvara neusklađenost između potražnje industrije i izlaza iz obrazovanja. Ako u pojedinim kantonima pada interes za elektro/automatiku, to je direktan rizik za digitalizaciju i industriju 4.0.
· Starenje tehnologija i spora ulaganja: umjeren profit i “tanka” marža znače da je investicioni prostor ograničen, posebno za srednje i male firme bez pristupa povoljnom finansiranju.
· Slaba difuzija znanja: jak dio sektora zna “što treba”, ali to znanje ne prelazi sistematski na široku bazu firmi (nema dovoljno mehanizama: demonstracione linije, zajednički inženjering, standardizovane obuke, programi za dobavljače).

	Prilike
	Prijetnje

	· Rebalans školskih upisa kao industrijska poluga: ciljano podizanje atraktivnosti i kapaciteta za elektroniku, automatiku, mehatroniku, energetiku i industrijski IT u kantonima gdje postoji industrijska potražnja (stipendije, dualno, oprema, “učionice–mini pogoni”, nastavnici iz industrije).
· Pametna specijalizacija i EU instrumenti: digitalna i zelena tranzicija (energetska efikasnost, elektrifikacija procesa, upravljanje energijom, monitoring) mogu se pakovati kao investicioni programi koji su kompatibilni s EU fondovima i standardima.
· Usklađenost kao uslov pretvoriti u prednost: ETS/CBAM pritisci, energetski audit, sljedivost, ISO sistemi – ako se industriji da zajednički set alata (audit-vaučeri, digitalni šabloni, zajednički konsultantski okvir), slabije firme mogu “uhvatiti” minimum standarda.
· HHI koristiti pametno (klasteri i dobavljački programi): u kantonima s jakim nosiocima, napraviti program suradnje sa dobavljačima (kvalitet, rokovi, digitalna razmjena podataka, zajedničke nabavke energije/opreme).
· Energetska produktivnost kao “brze pobjede”: metal i elektro imaju veliki potencijal da smanje trošak po jedinici outputa kroz mjerenje, optimizaciju, rekuperaciju toplote, modernizaciju pogona – to direktno diže konkurentnost bez čekanja “velikog izuma”.
· Povezivanje sa izvozno orijentisanim kupcima: jače firme mogu biti sidra za izvoz, standarde i školovanje kadra; uz javnu politiku koja nagrađuje transfer znanja kroz lance dobavljača.
	· Demografija i migracije radne snage: i uz bolje plate, odlazak kvalifikovanih radnika i inženjera može ostati jak zbog kvaliteta života, sigurnosti posla, radnih uslova i perspektive razvoja.
· Volatilnost cijena energije i inputa: metal i elektro su osjetljivi na energiju; rast cijena ili nestabilnost snabdijevanja direktno udara na konkurentnost.
· CBAM/ETS i “zeleni” zahtjevi kao filter: firme koje ne uhvate minimum podatkovne i emisijske evidencije (CO₂, energija, materijali) mogu ispasti iz EU lanaca, čak i ako su tehnički dobre.
· Previsoka kantonalna koncentracija rizika: ako su ključne firme i kadrovi skoncentrisani u 2–3 kantona, sistem postaje krhak (šok u jednom kantonu postaje šok za cijelu FBiH).
· Zarobljenost u niskoj dodanoj vrijednosti: ako baza firmi ostane na prostoj proizvodnji i podugovaranju bez razvoja proizvoda i procesa, biće stalno pod pritiskom nižih cijena i konkurencije izvan EU.
· Fragmentacija tržišta i neformalna “atomizacija”: veliki udio mikro-subjekata (uključujući bez zaposlenih) otežava provedbu mjera, praćenje učinka i podizanje standarda (jer politika cilja “klasična” preduzeća, a dio realnosti se odvija mimo toga).


[bookmark: _Toc234923702]Potencijalni razvojni scenariji 
Planiranje scenarija je metoda strateškog planiranja koja se koristi za sagledavanje mogućih budućih razvojnih smjerova u uslovima složenosti i neizvjesnosti. Njegov cilj nije precizno predviđanje budućnosti, već priprema politika i strategija koje mogu robusnije odgovoriti na različite moguće okolnosti. U tom okviru analizirani su ključni faktori budućeg razvoja industrije i rangirani prema stepenu uticaja i neizvjesnosti kroz matricu uticaja i neizvjesnosti. Scenariji su razvijeni na osnovu pregleda literature, poslovnih i statističkih podataka te participativnog rada kroz stručne radionice u Tuzli, Zenici i Mostaru i bilateralne sastanke sa akterima. Nalazi su dodatno provjereni i potvrđeni podacima FZS-a i FIA-e, kao i relevantnim analizama Svjetske banke.
Trendovi 
Trendovi su faktori za koje smatramo da značajno utiču na budući razvoj industrije. Trendove je moguće predvidjeti na osnovu analize literature i analiza sličnih industrija širom svijeta. 

Kritične neizvjesnosti
Primarne neizvjesnosti su pak faktori sa velikim uticajem na budući razvoj elektro i metalne industrije  i visokim stepenom neizvjesnosti, te stoga predstavljaju najvažnije elemente u izradi scenarija.

Izvor: analiza studija, izvještaja i radionica i sastanci sa sudionicima za pripremu ove strategije 

Sekundarne neizvjesnosti
Donji dio mreže sadrži faktore za koje se procjenjuje da imaju relativno mali uticaj na budući razvoj industrije, pa ih zbog toge definiramo kao „sekundarne neizvjesnosti“. 

Izvor: analiza studija, izvještaja i radionica i sastanci sa sudionicima za pripremu ove strategije 
Cjelokupna matrica ključnih neizvjesnosti metalne in elektro industrije u budućnosti
Na osnovu analiza studija, izvještaja i drugih relevantnih podloga, kao i radionica i sastanaka sa učesnicima uključenim u pripremu ove strategije, u ovom koraku identificirani su ključni trendovi i kritične neizvjesnosti koje oblikuju budućnost metalne i elektro industrije. Te spoznaje su zatim pretočene u niz vjerodostojnih scenarija koji opisuju različita moguća buduća stanja i razvojne putanje sektora. Primijenjena je tehnika razvoja scenarija zasnovana na izboru dvije najvažnije kritične neizvjesnosti iz gornjeg desnog kvadranta matrice uticaja i neizvjesnosti. Potencijalna buduća kretanja tih neizvjesnosti, u rasponu od izrazito povoljnog do izrazito nepovoljnog ishoda, prikazana su na x i y osi matrice, kao što je prikazano na grafikonima. 

[bookmark: _Toc172273385][bookmark: _Toc234924063]Graf 9. Neizvjesnosti i trendovi 

Izvor: analiza studija, izvještaja i radionica i sastanci sa sudionicima za pripremu ove strategije 
Potencijalni razvojni scenariji
Potencijalni razvojni scenariji definirani su na osnovu dviju ključnih neizvjesnosti, a to su: 
  Osnova scenarija 1: Prohodnost prema EU tržištu (podaci i usklađenost): (CBAM/CO₂ podaci + digitalni pasoš proizvoda + kibernetička sigurnost + revizijski trag)
  Osnova scenarija 2: Industrijska vrijednost i ulaganja: (kapitalna ulaganja/kapitalni izdaci/modernizacija i  prelazak na sklopove i rješenja, metalna i elektro industrija)

Scenariji su bazirani na dva moguća ishoda dviju kritičnih neizvjesnosti koje su precizirane u matrici na donjem grafikonu i definirane kritičnim neizvjesnostima. 

[bookmark: _Toc172273386][bookmark: _Toc234924064]Graf 10. Mogući razvojni scenariji 

Izvor: analiza studija, izvještaja i radionica i sastanci sa sudionicima za pripremu ove strategije 
Analiza postojećeg stanja i analiza scenarija je upotrijebljena za utvrđivanje željenih budućih stanja, odnosno vizije i postavljanje okvira za ciljeve. Time su povezane budućnost sa sadašnjošću i razvojem od scenarija unatrag prema viziji i ciljevima. 
[bookmark: _Toc234923703][bookmark: _Toc172273319]Mogući pravci razvoja industrije metala i elektro industrije 
Prilikom analiziranja industrije definirani su pravci u kojima je moguće očekivati razvoj te industrije u svijetu i u FBiH. Identificirano je 5 ključnih grana industrije s kojima je moguće povezati industriju metal i elektro industrije: 
[bookmark: _Toc172273387]
[bookmark: _Toc234924065]Graf 11. Mogući pravci razvoja industrije metala i elektro industrije 

Metalna i elektro industrija ima širok prostor za saradnju s drugim industrijskim sektorima jer proizvodi opremu, komponente, sisteme i usluge koje su potrebne u različitim lancima vrijednosti. Posebno su važni pravci saradnje sa građevinarstvom i unutarnjom opremom kroz konstrukcije, fasadne i krovne sisteme, HVAC, elektroinstalacije, pametne zgrade, liftove te metalnu stolariju i okove. Značajan prostor postoji i u saradnji sa drvnom industrijom i proizvodnjom namještaja, kroz mašine za obradu drveta, alate, metalne okove, rasvjetu i automatizaciju procesa.

Saradnja je jednako važna i sa logistikom, transportom i ambalažom, posebno kroz skladišne sisteme, transportne trake, opremu za pakovanje, označavanje i sljedivost, kao i rashladne sisteme. U poljoprivredi i prehrambenoj industriji otvara se prostor za poljoprivredne mašine, sisteme za navodnjavanje, opremu za preradu hrane, hlađenje te mjerne i upravljačke sisteme. U energetici i komunalnim uslugama metalna i elektro industrija može dati snažan doprinos kroz trafostanice, mrežnu opremu, opremu za obnovljive izvore energije, kotlovnice, pumpe, automatiku i sisteme nadzora.

[bookmark: _Toc172273389]Prilikom analiziranja metalne i elektro industrije definirani su i drugi industrijski sektori koji mogu značajno uticati na njen razvoj u FBiH. Identificirano je 5 ključnih sektora čiji razvoj može direktno podržati modernizaciju, produktivnost i tržišno pozicioniranje metalne i elektro industrije, a to su:

[bookmark: _Toc234924066]Graf 12. Uticaj drugih industrija na industriju metala i elektronike 
[image: ]

Razvoj metalne i elektro industrije snažno zavisi i od saradnje s drugim sektorima. Posebno su važni IKT i digitalne tehnologije kroz industrijski softver, industrijski internet stvari, analitiku podataka, kibernetičku sigurnost, digitalnu kontrolu kvaliteta i sljedivost. Hemijska industrija i materijali doprinose kroz površinsku zaštitu, tretmane metala, industrijska ljepila, polimere, kompozite i usklađenost sa propisima. Važnu ulogu imaju i energetika, društvene studije te obrazovanje i upravljanje znanjem. To uključuje energetsku efikasnost, upravljanje energijom i skladištenje energije, ali i teme kao što su upravljanje ljudskim resursima, održivost, ponašanje potrošača i kreiranje politika. Istovremeno, stručni kadar, visoko obrazovanje, istraživanje i razvoj, certifikacija, upravljanje kvalitetom i savremeni pristupi upravljanju proizvodnjom ostaju ključna osnova dugoročnog razvoja sektora.
[bookmark: _Toc234923704]Ključna pitanja i uzroci slabijeg razvoja industrije - problemsko stablo i teorija promjene  
Teorija promjene pokazuje načine kako poboljšati situaciju za korisnike, kao i ko i šta se mijenja. Teorija promjene metodologija je plan koji opisuje kako su zamišljeni procesi promjene. Za planiranje uticaja na politike potrebna je metodologija usmjerena na promjene, osobito na promjene u ponašanju. Do promjena dolazi tako da regija poduzme različite intervencije u različitim fazama i time stvori veći pritisak prema postizanju ciljeva. Kako bi se razjasnio krajnji cilj, potrebno je razumjeti uzroke sporijeg razvoja regije. 
[bookmark: _Toc172273391]
[bookmark: _Toc234924067]Graf 13. Problemsko drvo 

Kako bismo dobro razumjeli tranziciju, potrebno je točno odrediti ishod, a time i područja intervencije te na temelju toga razumjeti uzročno-posljedični lanac ili putanju promjene.  

Teorija promjene Strategije polazi od toga da metalna i elektro industrija FBiH ima značajnu proizvodnu bazu, znanje i izvozni potencijal, ali da je veliki dio sektora i dalje zadržan u poslovima podugovaranja, proizvodnji pojedinačnih dijelova i segmentima niže dodane vrijednosti. Glavna ograničenja su jaz između prototipa i stabilne serijske proizvodnje, nedovoljna tehnološka i digitalna modernizacija, slabija povezanost preduzeća s obrazovnim i istraživačkim institucijama, nedostatak vještina, ograničen pristup testiranju, certifikaciji i finansiranju te neujednačen institucionalni okvir.

Strategija zato povezuje razvoj proizvoda, demonstratore i pilot-linije, tehnološka ulaganja, digitalizaciju proizvodnje i kvaliteta, razvoj vještina, standardizaciju, certifikaciju, partnerstva i pristup tržištu. Ključna pretpostavka je da se ove intervencije ne provode odvojeno, nego kao jedinstven put od ideje i prototipa do validiranog proizvoda, serijske proizvodnje, pouzdane isporuke i tržišnog plasmana.

Očekivana promjena je prelazak većeg broja preduzeća sa proizvodnje dijelova prema složenim sklopovima, cjelovitim proizvodima i industrijskim rješenjima veće dodane vrijednosti. Time se povećavaju produktivnost, profitabilnost, izvoz, tržišna diverzifikacija i otpornost sektora, dok veći dio znanja, prihoda i vrijednosti ostaje u FBiH. Dugoročno, Strategija treba doprinijeti konkurentnijoj, tehnološki naprednijoj, resursno efikasnijoj i društveno uključivijoj industriji, uz kvalitetnija radna mjesta i veće uključivanje žena i mladih. Provedba se zasniva na stalnom praćenju rezultata, učenju i prilagođavanju mjera promjenama na tržištu i u regulatornom okruženju Evropske unije.


[bookmark: _Toc234923705]Teorija promijene 
[bookmark: _Toc172273392][bookmark: _Toc234924068]Graf 14. Logika teorija promijene 

[bookmark: _Toc234923706]VIZIJA, MISIJA I CILJEVI RAZVOJA
[bookmark: _Toc234923707][bookmark: OLE_LINK1][bookmark: OLE_LINK2]Vizija

[bookmark: _Toc234923708]Misija
Stvoriti uslove i partnerstva da metalna i elektro industrija FBiH do 2035. godine ubrzano prelazi od proizvodnje pojedinačnih dijelova i podugovaranja prema razvoju cjelovitih proizvoda, složenih sklopova i industrijskih rješenja veće dodane vrijednosti, od prototipa do serijske proizvodnje, izvoza i pouzdane isporuke u skladu sa standardima Evropske unije.

Misiju provodimo kroz tehnološku i digitalnu modernizaciju, povezivanje preduzeća, znanja i razvojnih kapaciteta, jačanje kvaliteta, testiranja i certifikacije, razvoj vještina i uključivanje žena i mladih, uz stabilan i predvidiv javni okvir koji osigurava funkcionalne industrijske servise, potrebnu infrastrukturu i pouzdano upravljanje ključnim ulazima, posebno energijom i materijalima.
[bookmark: _Toc234923709]Opći cilj 
Opći cilj Strategije razvoja FBiH – povećati udio zaposlenih u industrijama srednjeg tehnološkog intenziteta u ukupnoj zaposlenosti prerađivačke industrije – direktno se oslanja na metalnu i elektro industriju, jer upravo ona čini jezgro tih “srednje-tehnoloških” djelatnosti i najbrže može povući rast produktivnih, bolje plaćenih radnih mjesta.

Ova strategija to ostvaruje kroz četiri pravca koje prikazujemo kroz 4 cilja ove strategije a rezultat je da se dio zaposlenosti u prerađivačkoj industriji pomjera iz niže produktivnih djelatnosti prema metal/elektro nišama srednjeg tehnološkog intenziteta.


Ciljevi Strategije razvoja metalne i elektro industrije u FBiH postavljeni su tako da direktno odgovore na nalaze iz analize koju smo radili posljednjih mjeseci: koncentraciju industrije u nekoliko kantona i podsektora, razlike u snazi firmi (manji broj “gornjeg sloja” naspram široke baze dobavljača), pritisak nedostatka radne snage i slabiji priliv tehničkih kadrova, te činjenicu da ulazak u EU lance vrijednosti sve više zavisi od standarda, sljedivosti, rokova i audit-spremnosti. Na osnovu toga definisana su četiri međusobno povezana cilja.
[bookmark: _Toc234923710]Strateški cilj 1: Industrijski razvoj od prototipa do serijske proizvodnje i plasmana proizvoda na tržište
Ovaj cilj odgovara na nalaz da je metalna i elektro industrija FBiH velika, ali neujednačeno razvijena: manji broj firmi brzo razvija proizvode i izvozi, dok široka baza dobavljača posluje uz niske marže i ostaje u poslovima podugovaranja. Uz to, sektor je koncentriran u nekoliko kantona i u pojedinim granama zavisi od manjeg broja vodećih preduzeća, pa je posebno važno podržati prelazak od razvoja proizvoda do probne i certificirane serijske proizvodnje.

Zato ovaj cilj predviđa uspostavu industrijskih demonstratora i probnih linija koje će firmama omogućiti da u stvarnim proizvodnim uslovima potvrde kvalitet, pouzdanost i ponovljivost proizvoda te ispune zahtjeve tržišta Evropske unije u pogledu standarda, sljedivosti i spremnosti za provjere. Cilj obuhvata razvoj novih i unaprijeđenih proizvoda, ispitivanje i provjeru proizvoda i procesa, industrijski dizajn, pripremu tehničke dokumentacije i podršku certificiranju. Time se jača inovacijski kapacitet sektora, ubrzava izlazak na tržište i otvara prostor da veći broj domaćih dobavljača pređe u specijaliziraniju proizvodnju s većom dodanom vrijednošću.

[bookmark: _Toc234924069]Tabela 11: Pregled indikatora cilja 
	Indikator
	Polazna vrijednost
	Ciljna vrijednost
	Izvor podataka 

	Broj proizvoda/procesnih rješenja koji su došli do TRL 8–9 (pilot serija + validiran proces + spremno za tržište). 
	0
	100
	FMERI

	Vrijednost novih narudžbi i ugovora sa tržišta Evropske unije za proizvode koji su prošli put od probne do serijske proizvodnje
	0
	200 MEUR
	FMERI

	Broj poduzeća koje su kroz taj put uvele minimalni paket dokazivosti (sljedivost + kontrola procesa + tehnički dosije / audit-spremnost).
	0
	200 poduzeća 
	FMERI


[bookmark: _Toc234923711]Strateški cilj 2: Digitalna i tehnološka transformacija proizvodnje i sistema kvaliteta
Ovaj cilj proizlazi iz nalaza da konkurentnost metalne i elektro industrije u FBiH sve manje zavisi od cijene rada, a sve više od produktivnosti, stabilnosti procesa i pouzdanosti isporuke. Za ulazak u lance vrijednosti Evropske unije više nije dovoljno samo proizvesti proizvod, nego i dokazati ujednačen kvalitet, sljedivost, poštivanje rokova i spremnost za provjere. Zato je fokus ovog cilja na digitalizaciji i tehnološkom unapređenju onih procesa koji najbrže povećavaju produktivnost i pouzdanost, uključujući automatizaciju, digitalno planiranje proizvodnje, upravljanje podacima, digitalnu kontrolu kvaliteta i sljedivost kroz cijeli proizvodni tok.

Cilj je usmjeren na mjerljive rezultate, prije svega na tehnološko unapređenje u najmanje 20% preduzeća i podizanje standarda kvaliteta i pouzdanosti isporuke u najmanje 100 preduzeća. Time se smanjuju gubici, škart i zastoji, a povećava predvidivost isporuke i sposobnost firmi da ispune zahtjeve kupaca i uspješno prođu provjere. Na taj način digitalni alati, uređeni procesi i standardi kvaliteta postaju osnova za prelazak većeg broja firmi iz rada po pojedinačnim narudžbama u stabilniju i konkurentniju serijsku proizvodnju za tržište Evropske unije.

[bookmark: _Toc234924070]Tabela 12 Pregled indikatora cilja 
	Indikator
	Polazna vrijednost
	Ciljna vrijednost
	Izvor podataka 

	Broj poduzeća koje su provele tehnološko unapređenje
	0
	20% firmi u obuhvatu strategije
	FMERI/FMRPO

	Broj poduzeća koje su dostigla viši nivo standarda i pouzdanosti isporuke za EU lance– operacionalno: digitalni kvalitet + sljedivost + rutinske kontrole. 
	0
	100 poduzeća 
	FMERI

	Prosječno poboljšanje na uzorku firmi: pad škarta i zastoja / rast ukupne efektivnosti opreme
	Analizu treba napraviti do kraja 2026.
	Smanjenje 30% 
	FMERI


[bookmark: _Toc234923712]Strateški cilj 3 Industrija zasnovana na vještinama i znanju 
Ovaj cilj proizlazi iz nalaza da je jedno od najvećih ograničenja rasta metalne i elektro industrije nedostatak odgovarajućih kadrova i neusklađenost između obrazovanja i potreba privrede. Posebno nedostaju tehnički profili, a dodatni problem predstavljaju razlike među kantonima, slabije zadržavanje radne snage i nedovoljna uključenost žena i mladih u tehnička zanimanja. Zato se vještine i znanje posmatraju kao ključna osnova konkurentnosti sektora.

Cilj je usmjeren na uspostavljanje trajne saradnje između industrije, stručnog obrazovanja, univerziteta i centara kompetencija, s fokusom na praktične vještine potrebne u proizvodnji, održavanju, kontroli kvaliteta i industrijskim tehnologijama. Posebna pažnja daje se deficitarnim zanimanjima, uključivanju žena i mladih, programima dodatnog osposobljavanja i prekvalifikacije te jasnom usklađivanju obrazovnih programa sa stvarnim potrebama industrije. Time se jača baza znanja i vještina potrebna za modernizaciju, rast produktivnosti i dugoročnu stabilnost sektora.



[bookmark: _Toc234924071]Tabela 13: Pregled indikatora cilja 
	Indikator
	Polazna vrijednost
	Ciljna vrijednost
	Izvor podataka 

	Broj kantona sa aktivnim dogovorom o profilima, kvotama, standardima prakse za učenike i studente 
	0
	5
	FMERI/FMRPO

	Broj učenika/studenata godišnje u plaćenoj praksi/dualnom modelu + stopa prelaska u zaposlenje u struci u roku 6 mjeseci. 
	0
	500
	FMERI, Privredna/Gospodarska komora FBiH

	Udio žena u tehničkim tokovima (stipendije + praksa + ToT) – mjeriti kao % učesnica u programima i % među novozaposlenima u pilot kantonima.
	Analizu treba napraviti do kraja 2026.
	40%
	FMERI


[bookmark: _Toc234923713]Strateški cilj 4: Upravljanje razvojem sektora i unapređenje institucionalnog i regulatornog okvira
Ovaj cilj proizlazi iz nalaza da konkurentnost metalne i elektro industrije ne zavisi samo od sposobnosti preduzeća, nego i od poslovnog okruženja u kojem djeluju. Na sektor utiču regulatorna predvidivost, brzina procedura, dostupnost usluga za industriju, trošak energije i mogućnost da se kvalitet i usklađenost sa zahtjevima dokažu brzo i uz prihvatljive troškove. Dodatni pritisak stvaraju rast cijena energije i sirovina, strožiji zahtjevi tržišta Evropske unije i administrativne prepreke, posebno za mala i srednja preduzeća.

Zato je cilj usmjeren na jačanje regulatornog i institucionalnog okvira, infrastrukture kvaliteta, energetske predvidivosti i stalnog dijaloga između vlasti, industrije i obrazovanja. Time se stvaraju uslovi da preduzeća lakše investiraju, brže ispune zahtjeve tržišta Evropske unije i sigurnije planiraju proizvodnju u uslovima rasta troškova i zahtjeva.

[bookmark: _Toc234924072]Tabela 14: Pregled indikatora cilja 
	Indikator
	Polazna vrijednost
	Ciljna vrijednost
	Izvor podataka 

	Vrijeme institucionalne spremnosti za EU tržište: srednja vrijednost broja dana potrebnih za rješavanje ključnih industrijskih predmeta
	0
	Skraćenje za 20%
	FMERI

	Broj poduzeća koja su postigle audit-spremnost (ISO 9001 i/ili 14001/45001 + korektivne i preventivne mjere + kontrola dokumenata + dobavljači) i mogu proći jednostavan pregled. 
	0
	300
	FMERI

	Kapacitet i dostupnost infrastrukture kvaliteta usluga: broj akreditovanih metoda/usluga + obim (kalibracije/ispitivanja) i prosječno vrijeme isporuke rezultata.
	0
	20
	FMERI





[bookmark: _Toc234923714]PRIORITETI I MJERE SA INDIKATORIMA 
[bookmark: _Toc234923715]Strateški cilj 1: Industrijski razvoj od prototipa do serijske proizvodnje i plasmana proizvoda na tržište
[bookmark: _Toc172273330][bookmark: _Toc234923716]Prioritet: Proizvod i izvoz: „od pilot-faze do serijske proizvodnje“[footnoteRef:27] platforma [27:  Pilot to plant ] 

Ovaj prioritet zatvara ključni “jaz industrijalizacije” u metal/elektro sektoru FBiH: omogućava firmama da brže i sigurnije pređu put od ideje/prototipa do ponovljive serijske proizvodnje i izvoza. Kombinuje četiri povezane poluge: (1) industrijske demonstratore i pilot linije za TRL 6–9 uz disciplinu provjera po fazama, (2) vaučere za brze razvojne usluge (dizajn, prototip, testiranje, dokumentacija, IP) kao ulazni instrument za MSP, (3) strukturirano povezivanje s EU kupcima kroz mapiranje niša, posjete kupcima i podršku za učešče na tenderima, te (4) “industrijski izazov” konzorcije koji rješavaju konkretne probleme i pune rješenjima spremnim za pilot i tržište. Prioritet time podiže pouzdanost isporuke, kvalitet i sljedivost kao ulaznicu u EU lance vrijednosti, smanjuje investicioni rizik industrijalizacije i jača saradnju firmi sa komorama, centrima kompetencija i tehničkim institucijama.

[bookmark: _Toc172273395][bookmark: _Toc234924073]Tabela 15: Pregled indikatora prioriteta 
	Indikator
	Polazna vrijednost
	Ciljna vrijednost
	Izvor podataka 

	Broj novih/znatno unaprijeđenih proizvoda/procesnih rješenja koji su došli do TRL 8–9 (pilot serija + validiran proces + spremno za tržište)
	0
	10 
	FMERI/FMRPO

	Vrijednost novih izvoznih ugovora ili narudžbi iz EU lanaca vrijednosti generisanih kroz program 
	0
	200 MEUR
	FMERI, Privredna/Gospodarska komora FBiH

	Broj firmi koje su uvele minimalni paket dokazivosti za EU kupce (sljedivost + kontrola procesa + tehnički dosije / audit-spremnost)
	0
	50
	FMERI,


Mjera: Program industrijskih demonstratora i pilot linija 
Analiza stanja metalne i elektro industrije FBiH pokazuje tipičan jaz industrijalizacije: dio firmi ima ideje, inženjersko znanje i tržišne kontakte, ali nema dovoljno kapaciteta i sigurnog okvira da brzo pređe iz prototipa u ponovljivu serijsku proizvodnju uz traženi kvalitet, sljedivost i pouzdanost isporuke. Istovremeno, veliki broj MSP ostaje u nižim segmentima vrijednosti (rad po nacrtu kupca) jer ne može preuzeti rizik pilotiranja, validacije procesa i ulaganja u kritičnu opremu bez jasnog tržišnog signala.

Program industrijskih demonstratora i pilot linija rješava taj problem tako što povezuje razvojnu infrastrukturu i razvojne institucije (razvojni centri, inkubatori, centri industrijskog povezivanja, tehnološki parkovi gdje postoje), nauku i obrazovanje (univerziteti, VET centri, centri kompetencija, instituti) i preduzeća, u jedinstven “put” od ideje do serije, vođen tržišnim podacima i potrebama kupaca.

Mjera uspostavlja portfelj demonstratora/pilot linija u prioritetnim nišama metal/elektro, fokusiran na TRL 6–9: demonstracija u relevantnom okruženju, pilot proizvodnja, validacija procesa, industrijalizacija i priprema za izlazak na EU tržište. Program nije klasičan grant za opremu, nego instrument ubrzanja komercijalizacije i smanjenja rizika: finansira kombinaciju
· kapitalna ulaganja / kapitalni izdaci (kritična oprema, alati, mjerni sistemi, testna oprema),
· inženjering procesa (integracija, optimizacija, industrijska automatika gdje treba),
· testiranje i verifikacija (ispitivanja, validacija procesa),
· kvalitet i sljedivost (kontrola promjena, osnovni QMS elementi, evidencije serija/lotova),
· priprema tržišta (podatci o tržištu, zahtjevi kupaca, dokaz potrebe, priprema tehničke dokumentacije i “audit-spremnost” paketa).



Program koristi razvojnu infrastrukturu kao “most” između ideje i proizvodnje:
· Razvojni centri / inkubatori / centri industrijskog povezivanja: služe kao ulazna tačka za ideje, formiranje konzorcija, pripremu projekata i podrška za projekte (brza provjera izvodljivosti, TRL procjena, troškovnik, plan industrijalizacije).
· Univerziteti, VET centri i centri kompetencija: daju laboratorije, testiranje, razvoj/validaciju procesa i obuku operatera (da pilot linija odmah ima ljude koji mogu raditi po standardu).
· Firme i partneri u lancu vrijednosti: osiguravaju industrijsko okruženje, ko-investiranje, proizvodnu disciplinu i tržišni izlaz.
Time se stvara praktičan sistem u kojem se znanje, infrastruktura i tržište povezuju oko konkretnih industrijskih slučajeva, a ne kroz opće projekte.

Mjera se organizuje kao portfelj više demonstratora/pilot linija u različitim nišama, uz jasna pravila selekcije, ugovore o rezultatima i praćenje učinka. Tipični demonstratori uključuju:
· pilot ćelije za obradu i montažu,
· linije/stanice za testiranje i ispitivanje,
· demonstratore industrijske automatike i kontrolnih sistema,
· tehnologije obrade materijala i specijalizirano zavarivanje/toplinsku obradu,
· integrisane linije za male serije za izvozno orijentirane proizvode.

Posebno se razvijaju i  demonstratori za zajedničke pilot linije dostupni većem broju firmi koje same ne mogu opravdati investiciju, uz jasna pravila pristupa i cijenu usluge.

Ključni akteri i uloge
· Vlada FBiH/FMERI/FMRPO: vlasnik programa (budžet, pozivi, ugovori o rezultatima, standarde za provjere po fazama i izvještavanje).
· FMRPO + razvojne institucije/infrastruktura: mobilizacija MSP, podrška za projekte, priprema investicija i veza na instrumente podrške poduzetništvu.
· Komora i klasteri: identifikacija niša i firmi, formiranje konzorcija, veze do kupaca i informacije o tržištu.
· Univerziteti, VET centri, centri kompetencija, instituti: testiranje, validacija procesa, razvoj tehnologije i obuka operatera.
· Firme (nositelji) + partneri u lancu vrijednosti: implementacija, ko-investiranje, tržišni izlaz, dokaz narudžbi.

[bookmark: _Toc172273396][bookmark: _Toc234924074]Tabela 16: Pregled indikatora za mjeru 
	Indikator
	Polazna vrijednost
	Ciljna vrijednost
	Izvor podataka 

	Broj demonstratora koji su završili industrijalizaciju (TRL 8–9) 
	0
	20
	FMERI

	Broj novih/znatno unaprijeđenih proizvoda ili proizvodnih rješenja 
	0
	30
	FMERI


Mjera: Vaučeri za ubrzavanje razvoja prozivoda vaučeri (dizajn, test, prototip, industrijski dizajn, IP)
U metalnoj i elektro industriji FBiH veliki dio firmi, posebno MSP, radi pod pritiskom rokova i cijena, često u ulozi dobavljača prema nacrtu kupca. To stvara nekoliko tipičnih “uska grla” koja se stalno ponavljaju:
· Razvoj proizvoda i priprema za tržište ostaju podfinansirani: firmama je teško izdvojiti novac i vrijeme za industrijski dizajn, prototipiranje, testiranje, validaciju i tehničku dokumentaciju, jer to ne donosi prihod odmah, a rizik je visok.
· Nedostaje infrastruktura usluga pripreme (testiranje, metrologija, dizajn, dokumentacija, IP podrška) koja je pristupačna i nemjenjena malim projektima, bez i dugih procedura.
· Komercijalizacija je spora: često se dobar tehnički koncept ne pretvori u ponovljiv proizvod, jer nedostaje “zadnji kilometar” razvoja (DfM/DfA, tolerancije, izbor materijala, priprema za certifikaciju, test plan).
· Slaba zaštita i upravljanje IP: firme rijetko sistematski rješavaju patente, industrijski dizajn, zaštitu znanja, ugovore o povjerljivosti i vlasništvu nad rješenjima, što otežava rast i partnerstva.
· U pozadini je i širi trend: pritisak EU tržišta na kvalitet, standarde, dokazivost i sljedivost zahtijeva da firme brže i sigurnije prolaze put od ideje do proizvoda, uključujući verifikaciju i dokumentaciju.
Vaučeri su odgovor baš na ove probleme, jer omogućavaju male, brze, ciljane intervencije koje firmama “odčepe” razvojni proces: plate specifičnu uslugu ili ekspertizu koja im trenutno nedostaje, bez čekanja velikih grantova i bez ulaska u složene projekte.

Mjera uspostavlja sistem vaučera za sufinansiranje specijalizovanih usluga koje firmama ubrzavaju razvoj proizvoda i procesa, posebno u prioritetnim nišama metal/elektro. Ključno je da se mjera dizajnira i provodi zajednički s Federalnim ministarstvom razvoja, poduzetništva i obrta (FMRPO), koje već ima aktivne programe i budžete za podršku preduzećima. Time se izbjegava preklapanje, koristi postojeća infrastruktura i omogućava da vaučeri budu nadogradnja postojećih grantova i finansiranja (npr. kao brzi instrument za “pripremu” firmi za veće investicije i programe).
Vaučeri su namijenjeni za pakete aktivnosti koji direktno vode prema: boljem proizvodu, bržoj industrijalizaciji, lakšoj certifikaciji i bržem izlazu na tržište ili u EU lance vrijednosti. Tipične usluge koje vaučeri pokrivaju (primjeri):
· Industrijski dizajn i DfM/DfA (projektovanje za proizvodnju), optimizacija konstrukcije, izbor materijala.
· Prototipiranje i izrada funkcionalnih uzoraka, uključujući pripremu za pilot serije.
· Testiranje, verifikacija i validacija (mehanička/električna ispitivanja, pouzdanost, sigurnost, metrologija).
· Tehnička dokumentacija i priprema za certifikaciju/usklađenost (CE tehnički dosije, uputstva, kontrolni planovi, osnovna sljedivost).
· Digitalni inženjering: CAD/CAM optimizacija, simulacije, priprema tehnologije obrade, programiranje CNC-a gdje je relevantno.
· IP i komercijalni “paket”: osnovna IP strategija, pretrage novosti, prijava patenta/industrijskog dizajna, NDA/ugovori o IP-u, zaštita znanja.
Vaučeri se koriste i kao ulazni instrument kojim se firme pripremaju za veće korake: demonstratore/pilot linije, tehnološki upgrade, te ulazak u programe standarda i audit-spremnosti — uz jasnu poveznicu i “most” prema postojećim instrumentima FMRPO-a.

Ključni akteri i uloge: 
· Vlada FBiH / FMERI / FMRPO: nosilac mjere, budžet, definisanje prihvatljivih usluga i indikatora.
· Komora i klasteri: identifikacija potreba firmi, mobilizacija korisnika, usmjeravanje prema relevantnim pružaocima usluga.
· Pružaoci usluga (certifikovani/akreditovani gdje treba): laboratorije, instituti, dizajnerski studiji, inženjerske kuće, univerzitetski centri, patentni zastupnici/IP savjetnici.
· Firme korisnici (MSP i srednja/veća preduzeća): definisanje problema, sufinansiranje, implementacija rezultata u proizvod/proces.
· Institucije infrastrukture kvaliteta (po potrebi): akreditaciona tijela, metrologija, tijela za ocjenu usklađenosti.

[bookmark: _Toc234924075]Tabela 17: Pregled indikatora za mjeru 
	Indikator
	Polazna vrijednost
	Ciljna vrijednost
	Izvor podataka 

	Broj firmi koje nakon vaučera ulaze u sljedeći korak (npr. pilot demonstrator, certifikacija, tehnološko unapređenje) 
	0
	50
	FMERI/FMRPO

	Učešće žena i mladih u timovima korisnika (broj/udio firmi koje uključuju žene/mlade u razvojnom timu).
	0
	Više of 40%
	FMERI/FMRPO


Mjera: Partnerstva i ulaz u EU lance vrijednosti 
Metal/elektro industrija FBiH ima realnu izvoznu bazu i niz firmi koje mogu biti pouzdani dobavljači, ali “sljedeći nivo” rasta često zapinje na tržišnoj strani, ne na tehničkoj. U praksi se ponavljaju tri problema:
· Fragmentiran pristup tržištu: mnogo firmi prodaje ad hoc, preko ličnih kontakata ili posrednika, bez sistemskog ciljanja niša i kupaca, što ograničava skaliranje i ulazak u stabilne EU lance vrijednosti.
· Asimetrija informacija i povjerenja: EU kupci traže dokaz pouzdanosti (audit, reference, standardi, sljedivost, stabilan kapacitet). Brojne firme u FBiH imaju znanje i kapacitet, ali nemaju “signal kredibiliteta” i strukturu da brzo odgovore na zahtjeve kupca.
· Slaba spremnost za tendering/ugovaranje: ponude često nisu standardizovane, dokumentacija nije kompletna, a ugovori i komercijalni uslovi (Incoterms, garancije, odgovornost, klauzule kvaliteta) su područje rizika.
· Prevelika ovisnost o jednom kupcu ili jednoj industriji kod dijela firmi, što povećava ranjivost na cikluse i prekide narudžbi.
Zato je potrebna mjera koja “zatvara krug” između proizvodnih sposobnosti (od pilot-faze do serijske proizvodnje, tehnološki upgrade, kvalitet) i tržišta, tako da firme uđu u konkretne, ponovljive poslovne odnose: ciljane niše, konkretni kupci, i jasni zahtjevi lanca vrijednosti.

Mjera uspostavlja strukturirani program za identifikaciju izvoznih niša, aktivno povezivanje firmi s EU kupcima i podršku ulasku u dobavljačke lance kroz tri komponente:
· Izvozne niše i mapiranje lanca vrijednosti: Definisanje 5–10 prioritetnih niša (npr. komponente za mašinstvo i industrijsku opremu, elektro-ormari i automatika, dijelovi za energetiku, specijalna metalna obrada, oprema za građevinu i infrastrukturu) i mapiranje tipičnih kupaca, standarda, ulazni zahtjevi i potrebnih referenci.
· Organisirane posjete kupcimai ciljane posjete kupaca: Organizovane misije: odlazak firmi u posjetu targetiranim EU kupcima i, jednako važno, dovođenje kupaca u FBiH (posjete industriji, interne provjere spremnosti, dani otvorenih vrata). Fokus je na kvalitetnim sastancima, ne na masovnim sajmovima.
· nastupi na sajmovima u inostranstvu, 
· B2B match-making + podrška za tendering/ugovaranje: Match-making je podržan praktičnim paketom: priprema “profili dobavljača”, standardizovana ponuda, osnovni komercijalni uslovi, kontrolna lista zahtjeva kupca, te podrška u pregovorima i usklađivanju kvaliteta/tehničkih zahtjeva. Po potrebi, uspostavlja se i CRM baza kupaca i prilika koja omogućava kontinuitet, praćenje i učenje.
Mjera je dizajnirana da radi zajedno s ostalim instrumentima: firme koje uđu u pregovore s kupcima mogu paralelno koristiti vaučere (test/dizajn/dokumentacija) i programe standarda/audit-spremnosti, da bi brzo ispunile zahtjeve kupaca.

Ključni akteri i uloge
· Komora i klaster organizacije: vodeća uloga u mobilizaciji firmi, mapiranju niša, organizaciji B2B i održavanju CRM baze kupaca.
· Vlada FBiH / FEMRI: finansiranje mjere, postavljanje ciljeva (niše, broj firmi, fokus na EU lance vrijednosti), koordinacija sa ostalim programima (vaučeri, standardi).
· Agencije za promociju izvoza / FIPA i relevantne institucije (gdje je primjenjivo): podrška u međunarodnim kontaktima, investitorima i kanalima prema kupcima.
· Diplomatsko-konzularna mreža, trgovinski predstavnici, EU mreže: otvaranje vrata prema ciljanim kupcima i industrijskim mrežama.
· Firme (korisnici): priprema profila, ponuda, tehničkih paketa, organizacija posjeta, ispunjavanje zahtjeva kupaca.

[bookmark: _Toc234924076]Tabela 18: Pregled indikatora za mjeru 
	Indikator
	Polazna vrijednost
	Ciljna vrijednost
	Izvor podataka 

	Broj definisanih i operacionalizovanih izvoznih niša (sa mapom zahtjeva i ciljanim kupacima)
	0
	1
	Privredna/Gospodarska komora FBiH

	Broj firmi uključenih u program (ukupno; broj MSP).
	0
	200
	Privredna/Gospodarska komora FbiH

	Broj organizovanih posjeta kupaca 
	0
	20
	Privredna/Gospodarska komora FbiH

	Broj novih kupaca u EU 
	0
	100
	Privredna/Gospodarska komora FBiH


Mjera: “Industrijski izazov” konzorciji 
U metalnoj i elektro industriji FBiH najveći dio inovacija nastaje u okviru proizvodnje: kroz rješavanje konkretnih problema u kvalitetu, produktivnosti, troškovima, pouzdanosti isporuke i usklađenosti sa zahtjevima kupaca. Međutim, ti problemi se često rješavaju parcijalno, u okviru jedne firme, bez dovoljno vremena, ekspertize ili opreme za brzu validaciju. Istovremeno, tehnički univerziteti, instituti i centri kompetencija imaju znanje i ljude, ali im nedostaje stabilan kanal da rade na industrijski relevantnim izazovima sa jasnim ishodom i rokovima. Rezultat je tipičan “jaz saradnje”: puno potencijala, ali malo strukturiranih projekata koji završavaju s rješenjem spremnim za primjenu. Mjera “Industrijski izazov” konzorciji je potrebna jer:
· uvodi jasan mehanizam da industrija definiše problem, a sistem inovacija isporuči rješenje,
· smanjuje trošak i rizik eksperimentisanja kroz zajednički rad i sufinansiranje,
· ubrzava transfer znanja u firme (posebno MSP) i povećava broj primjenjivih rješenja,
· gradi povjerenje i rutinu saradnje (konzorciji koji se mogu kasnije skalirati u demonstratore/pilot linije ili izvozne projekte).
U kontekstu EU tržišta i lanaca vrijednosti, ovakvi konzorciji su posebno korisni jer omogućavaju firmama da brzo “zatvore” zahtjeve kupaca (npr. stabilnost procesa, kontrola kvaliteta, dokumentacija, testiranje) i time povećaju audit-spremnost i pouzdanost isporuke.

Mjera uspostavlja program koji finansira i fasilitira kratke, fokusirane konzorcijske projekte gdje polazna tačka nije akademska tema nego konkretni industrijski izazov. Konzorcij se formira oko problema i tipično uključuje jednu ili više firmi (idealno nosilac problema i dobavljači/partneri), tehnički univerzitet/institut/centar kompetencija, po potrebi laboratoriju/metrologiju, softverskog integratora, dizajn kuću ili certificirano tijelo.

Industrijski izazov se definiše kao jasno formulisan problem sa mjerljivim očekivanim ishodom, npr.:
· smanjenje škarta i varijabilnosti procesa, povećanje ponovljivosti,
· dizajn i validacija nove komponente ili podsistema (metal/elektro),
· razvoj i verifikacija postupka obrade, zavarivanja, toplinske obrade ili površinske zaštite,
· integracija automatike i digitalnih kontrola u proizvodni proces,
· razvoj test metode, ispitnog postupka ili dokumentacijskog paketa koji kupac traži,
· rješenja za resursnu efikasnost i čistu proizvodnju (energija, otpad, materijali).

Ključna karakteristika mjere je da rezultat mora biti primjenjiv: prototip rješenja, validirana metoda, dokumentovan proces, test izvještaj, ili paket tehničke dokumentacije koji omogućava prelazak na pilot seriju ili uvođenje u proizvodnju. Mjera je zamišljena kao “brzi motor” koji puni listu projekata: uspješni izazovi prelaze u demonstratore/pilot linije, vaučere ili programe standarda.

Ključni akteri i uloge
· Vlada FBiH / FMERI: nosilac mjere, osigurava finansiranje i okvirne prioritete (npr. niše metal/elektro, produktivnost, kvalitet, energija).
· Komora i klasteri: prikupljanje i “prevođenje” izazova iz industrije, mobilizacija firmi, spajanje partnera, promocija poziva.
· Poduzeća: definišu izazov, daju proizvodni kontekst, podatke, pristup pogonu, sufinansiranje i preuzimaju implementaciju rješenja.
· Univerziteti/instituti/centri kompetencija: razvoj rješenja, testiranje, metodologija, obuka i prenos znanja.

[bookmark: _Toc234924077]Tabela 19: Pregled indikatora za mjeru 
	Indikator
	Polazna vrijednost
	Ciljna vrijednost
	Izvor podataka 

	Broj finansiranih “industrijskih izazov” projekata (konzorcija)
	0
	40
	FMERI

	Broj firmi uključenih u konzorcije (ukupno; posebno MSP)
	0
	100
	FMERI

	Broj rješenja uvedenih u proizvodnju ili pilot seriju (implementirano u firmi).
	0
	50
	FMERI



[bookmark: _Toc234923717]Cilji 2: Digitalno-tehnološka tranzicija proizvodnje i kvaliteta
[bookmark: _Toc234923718]2.1 Prioritet: Tehnološka i digitalna modernizacija proizvodnje (“tehnološko unapređenje ”)
Ovaj prioritet podiže konkurentnost metal/elektro industrije FBiH kroz skok u produktivnosti, stabilnosti procesa, kvalitetu i pouzdanosti isporuke. Polazi od realnosti da se modernizacija ne može svesti na “kupovinu mašine”: bez integracije u tok proizvodnje, standardizacije rada, metrologije, digitalnog praćenja i obuke ljudi, investicije ostaju izolovane i ne daju puni efekat. Zato prioritet kombinuje tri komplementarna instrumenta: (1) šemu sufinansiranja tehnološkog unapređenja (kapitalna ulaganja, kapitalni izdaci, integracija, obuka, minimalni digitali imodul i pračenje kvaliteta), (2) brzi digitalni temelj kroz “ sistem za izvršenje proizvodnje + digitalno pračenje kvalitata” koji uvodi uvid, standard rada, mjerljivost gubitaka (OEE), dokaziv kvalitet i osnovnu sljedivost, te (3) industrijski OT/IT sigurnosna osnova kao “higijenski minimum” koji štiti proizvodnju od zastoja i gubitka podataka kako digitalizacija i automatizacija rastu. Prioritet se provodi u koordinaciji s FMRPO kako bi se mjere ugradile u postojeće instrumente podrške firmama, osigurala “step-up” logika (od digitalnog minimuma do investicionog skoka) i izbjeglo preklapanje programa.

[bookmark: _Toc234924078]Tabela 20: Pregled indikatora za prioritet 
	Indikator
	Polazna vrijednost
	Ciljna vrijednost
	Izvor podataka 

	Broj firmi koje mogu dokazano prikazati smanjenje ključnih gubitaka u proizvodnji (OEE/zatoj/škart) 
	0
	50
	FMERI

	Broj firmi koje mogu dokazano prikazati “minimum dokazivosti i otpornosti” (kvaliteta i OT/IT osnov
odnosno imaju: digitalnu evidenciju defekata + kontroliran tok korektivnih i preventivnih mjera 
	0
	50
	FMERI



Mjera: Shema sufinansiranja “Tehnološke nadgranje” 
Analiza stanja metal/elektro industrije u FBiH pokazuje da se konkurentnost ne lomi samo na cijeni rada, nego sve više na produktivnosti po radniku, stabilnosti procesa, kvalitetu i pouzdanosti isporuke. Dio firmi (posebno “gornji sloj” i izvoznici) već radi na visokom nivou, ali veliki broj poduzeća radi s ograničenom tehnološkom bazom, starijom opremom i neujednačenim procesima. Posljedice su poznate: veći škart, više zastoja, slabija ponovljivost, veći trošak po jedinici proizvoda i veća ovisnost o pojedincima (znanje “u glavi”, ne u procesu). Ključno, uvođenje naprednijih tehnologija često ne uspijeva jer se investicija svodi na “kupovinu mašine”, bez dovoljno resursa za ono što je stvarno presudno: integraciju u proizvodni tok, podešavanje procesa, obuku ljudi, metrologiju i digitalnu podršku. Bez toga, oprema ostaje izolovana, a učinak na produktivnost i kvalitet je manji od očekivanog. Shema “tehnološko unapređenje” je potrebna da:
· smanji investicioni rizik firmama koje žele napraviti skok u tehnologiji, ali nemaju prostor da same nose pun trošak,
· podstakne ciljanu automatizaciju i modernizaciju s fokusom na učinak, 
· ubrza difuziju boljih procesa u široj bazi firmi, ne samo u malom broju lidera,
· direktno podrži ciljeve strategije: 20% firmi provede tehnološko unapređenjei povećanje industrijskih standarda i pouzdanosti isporuke.
U kontekstu EU tržišta, tehnološko unapređenje je i odgovor na rastuće zahtjeve kupaca: stabilan proces, dokumentovana kontrola kvaliteta, sljedivost, kraći lead time i brza reakcija na promjene specifikacije.

Mjera uspostavlja shemu sufinansiranja investicija u tehnološku modernizaciju, gdje se podržava kombinacija:
· kapitalna ulaganja / kapitalni izdaci: ključna proizvodna oprema i tehnologije (npr. CNC, robotske/automatizovane ćelije gdje ima smisla, lasersko/rezno, savijanje, zavarivanje, automatizovana montaža, test oprema, metrologija, alati/kalupi), kao i energetski efikasna pomoćna oprema (kompresori, pogoni, upravljanje potrošnjom) kada je vezana za proizvodni učinak,
· integracija i uvezivanje: opreme u tok proizvodnje (layout, transport, alatni sistem, kontrolne tačke, sigurnost), podešavanje parametara, stabilizacija procesa, izrada radnih uputa i kontrolnih planova,
· digitalna i kvalitetna podrška koja ide uz investiciju: osnovni moduli za planiranje, praćenje proizvodnje, praćenje kvaliteta, sljedivost, povezivanje s metrologijom, kao i obuka operatera i održavanja.
U praksi, tehnološko unapređenje obuhvata i soft komponentu koja osigurava da investicija daje rezultat: minimalni standardi integracije, obuke i mjerenja učinka. Mjera je namijenjena i za pojedinačne firme i za zajedničke investicije (npr. testiranje opreme ili metrologija kroz klaster), gdje je to opravdano.

Ključni akteri i uloge: 
· Vlada FBiH / FMERI / FMRPO: nosilac mjere, definisanje prihvatljivih ulaganja, okvir sufinansiranja, ciljevi i praćenje.
· Finansijske institucije / razvojne banke (jako potrebne jer interno nema sredstava): krediti/leasing za investicije.
· Firme korisnici: priprema plana ulaganja, sufinansiranje, implementacija, obuka i održavanje, izvještavanje o rezultatima.
· Komora: identifikacija potreba, grupisanje firmi (gdje ima smisla), podrška diseminaciji dobrih praksi.
· Institucije infrastrukture kvaliteta i centri kompetencija (po potrebi): metrologija, testiranje, podrška u stabilizaciji procesa i kvalitetu.

[bookmark: _Toc234924079]Tabela 21: Pregled indikatora za mjeru 
	Indikator
	Polazna vrijednost
	Ciljna vrijednost
	Izvor podataka 

	Broj podržanih investicionih projekata (ako jedna firma ima više projekata, mjeriti oba).
	0
	40
	FMRPO

	Ukupan iznos finansiranog kapitalna ulaganja / kapitalni izdaci (KM) i mobilisano privatno sufinansiranje (KM).
	0
	200 MKM
	Financijske instucije po izvještajima 

	Broj novih/modernizovanih proizvodnih ćelija/linija (npr. CNC ćelija, zavarivačka ćelija, montažna linija)
	0
	20
	Financijske instucije po izvještajima

	Broj radnika obučenih za rad i održavanje nove tehnologije (operateri + održavanje).
	0
	60
	FMERI


Mjera: Digitalna proizvodnja i digitalni kvalitet 
U velikom broju firmi metal/elektro sektora u FBiH organizacija proizvodnje i upravljanje kvalitetom i dalje se oslanjaju na kombinaciju iskustva ključnih ljudi, Excel tablica, papirnih naloga i usmene koordinacije. To može funkcionisati za jednostavnije proizvode i manju dinamiku, ali postaje ozbiljan limit kada firma želi povećati serije, skratiti rokove, povećati pouzdanost isporuke, te preuzeti složenije poslove i odgovornosti u EU lancima vrijednosti.
U praksi se vide povezani problemi:
· Nedostatak uvida u stanje naloga, zastoje, škart i uzroke kašnjenja, pa reakcija dolazi prekasno.
· Slaba standardizacija rada (upute, kontrolne tačke, verzije dokumenata), što povećava varijaciju po smjenama i ljudima.
· ukupna efektivnost opreme[footnoteRef:28] i gubici nisu mjerljivi (zastoji, škart, mikro-zastoji), pa je teško upravljati produktivnošću i opravdati tehnološko unapređenje. [28:  OEE Overall Equipment Effectiveness (ukupna efektivnost opreme).] 

· Krhko planiranje: promjena prioriteta, nestašice ili kvar “razbiju” plan jer nema logike digitalnog ponovnog planiranja i pouzdane komunikacije prema pogonu.
· Kvalitet nije dokaziv kroz podatke: defekti su fragmentirani, statistička kontrola procesa rijedak, korektivne i preventivne mjere se zatvarju sporo i bez jasnih dokaza, dobavljački kvalitet je slaba karika.
Zato je mjera postavljena kao “brzi digitalni temelj”: uvodi minimum industrijske digitalne discipline u proizvodnji i kvalitetu, bez prevelikih i skupih sistem planiranja resursa preduzeća/ sistem za izvršenje proizvodnje[footnoteRef:29]/QMS projekata koji često nisu realni. [29:  MES Manufacturing Execution System] 


Mjera se mora uskladiti i provoditi u koordinaciji s Federalnim ministarstvom razvoja, poduzetništva i obrta (FMRPO), koje već ima programe i finansijske instrumente za podršku firmama. Time se:
· izbjegava preklapanje poziva i troškova,
· koristi postojeća grant infrastruktura i verifikacijski mehanizmi,
· uvodi jedinstven set kriterija i standardnih paketa (specifikacije, šabloni),
· osigurava “step-up” logika: sistem za izvršenje proizvodnje/kvalitete kao ulazni paket koji priprema firme za veće investicije (tehnološko unapređenje, standardi, audit-spremnost).

Obuhvat mjere: dva integrisana paketa (modularno)
Digitalna proizvodnja  – brzo uvođenje po liniji/ćeliji, pa širenje:
· e-radni nalozi + praćenje toka (status, operacije, vrijeme)
· e-upute i kontrolne liste (standard rada, verzije)
· osnovni OEE i zastoje (zastoji, uzroci gubitaka)
· kratkoročno planiranje i ponovno planiranje (prioriteti, komunikacija s pogonom)
· po potrebi: osnovna sljedivost (barkoda/QR, serija)

Digitalni kvalitet – minimum auditabilnog kvaliteta kroz podatke:
· statistička kontrola procesa tamo gdje ima smisla (CTQ[footnoteRef:30], mjerenja, reakcije) [30:  CTQ Critical to Quality, kritično za kvalitet] 

· digitalna evidencija defekata/škarta (šifarnik + trendovi, veza s nalogom/serijom)
· reklamacije + korektivne i preventivne mjere[footnoteRef:31] (tok + dokazivost zatvaranja uzroka) [31:  CAPA Korektivne i preventivne radnje.] 

· SQM (ocjena dobavljača, ulazna kontrola, reakcije i evidencija)
· kvalitet integrisan u tok proizvodnje (kontrolne tačke, hold/release, audit trag)

Ključni akteri i uloge: 
· Vlada FBiH / FMERI / FMRPO: nosilac mjere, okvir podrške i ciljevi digitalizacije proizvodnih procesa.
· Firme korisnici: vlasništvo nad procesom, definisanje “slučaja primjene” (nalog, OEE, e-upute), imenovanje internog odgovornog (proizvodnja + IT), obuka ljudi.
· Komora: širenje dobrih praksi, posjete za uzajamno učenje, zajedničke specifikacije/šabloni.
· Centri kompetencija / tehnički univerziteti (po potrebi): pomoć u standardizaciji procesa, KPI definiciji i analizi gubitaka.

[bookmark: _Toc234924080]Tabela 22: Pregled indikatora za mjeru 
	Indikator
	Polazna vrijednost
	Ciljna vrijednost
	Izvor podataka 

	Broj firmi koje su uvele integrisani paket (najmanje 2 modula nadzora kvaliteta 
	0
	30
	FMERI/ FMRPO

	Broj proizvodnih linija/ćelija pokrivenih digitalnim praćenjem naloga i zastoja
	0
	50
	FMERI/ FMRPO

	Broj firmi koje su uvele digitalnu evidenciju defekata (šifarnik + trend izvještaji)
	0
	70
	FMERI/ FMRPO


Mjera: Industrijska kibernetička sigurnost 
Kako poduzeća u metal/elektro sektoru FBiH uvode više automatizacije, CNC opreme, PLC[footnoteRef:32] kontrola, mrežno povezane mašine, te sistem za izvršenje proizvodnje i daljinsku podršku dobavljača, raste izloženost kibernetičkim incidentima koji direktno pogađaju proizvodnju. Za razliku od “klasičnog IT-a”, incident u OT okruženju (operativna tehnologija) znači: zastoj linije, gubitak parametara procesa, oštećenje podataka o proizvodnji i kvalitetu, pa čak i rizik po sigurnost ljudi i opreme. [32:  PLC programabilni logički kontroler] 

Analiza stanja u industriji tipično pokazuje da MSP često imaju:
· slabo razdvojene mreže (OT i IT “u istoj mreži”[footnoteRef:33]), [33:  OT (Operational Technology): sistemi koji direktno upravljaju proizvodnjom i opremom (PLC, CNC, SCADA, HMI, industrijske mreže, senzori, recepture procesa), IT (Information Technology): uredski i poslovni sistemi (serveri, računari, e-mail, sistem planiranja resursa, fajl serveri, mreža u kancelarijama).] 

· nedovoljno uređene pristupe (lozinke, neregistrovani korisnici, pristup dobavljača bez kontrole),
· sigurnosno kopiranje koji nije redovno ili nije testirano,
· nedostatak osnovnih procedura: šta raditi kad se desi incident, ko odlučuje, kako vratiti proizvodnju, kako sačuvati dokazni trag.
EU kupci i lanci vrijednosti sve više traže dokaz upravljanja rizicima i kontinuitet poslovanja, a novi regulatorni trendovi u EU (kibernetička sigurnost i otpornost) pojačavaju očekivanja i prema dobavljačima. Zbog toga je OT/IT potreban kao “higijenski minimum” koji štiti investicije u tehnološko unapređenje i digitalizaciju, te smanjuje rizik skupih zastoja i reputacijskih šteta.

Mjera podrazumijeva uvođenje minimalnog industrijskog OT/IT sigurnosnog standarda u proizvodnim firmama, fokusirano na tri stvari koje daju najveći efekat uz razuman trošak:
· Backup i oporavak: Redovan backup ključnih sistema (poslužitelji, konfiguracije PLC/CNC, recepture procesa, dokumentacija kvaliteta), uz test povrata (restore test) i jasno definisan RTO/RPO na osnovnom nivou (koliko brzo vraćamo i koliko podataka smijemo izgubiti).
· Segmentacija i kontrola pristupa (razdvajanje OT/IT): Razdvajanje proizvodne mreže od uredske mreže, uvođenje osnovnih pravila pristupa, kontrola daljinskog pristupa dobavljača (vremenski ograničeno, evidencija pristupa), te osnovn element evidencije: koje mašine i sistemi su povezani i kako.
· Incident procedure i kontinuitet: Jednostavne procedure: ko je odgovoran, kako se incident prijavljuje, šta se prvo gasi/izoluje, kako se komunicira interno i prema dobavljaču/kupcu, kako se vraća proizvodnja, te osnovna obuka zaposlenih (IT + proizvodnja + održavanje).
Mjera je pragmatična: cilj nije “savršena sigurnost”, nego da firme imaju operativno primjenjiva osnov koji je kompatibilan sa industrijskim praksama i realnim kapacitetom MSP.

Važno je da se mjera uskladi i provodi u koordinaciji s Federalnim ministarstvom razvoja, poduzetništva i obrta, koje već vodi programe podrške firmama i može ovu temu ugraditi u postojeće instrumente (pozive, grantove, tehničku pomoć), kako bi se izbjeglo preklapanje i osigurala šira primjena kroz jedinstven set kriterija.



Ključni akteri i uloge:
· FMERI: nosilac mjere, definisanje minimalnog standarda i podrške firmama.
· Firme korisnici: imenovanje odgovorne osobe (IT/OT + proizvodnja), implementacija mjera, održavanje rutine (backup, pristupi, procedure).
· OT/IT sigurnosni stručnjaci i sistem integratori: procjena stanja, preporuke, implementacija segmentacije i backup rješenja, obuka.
· Komora: širenje svijesti, zajedničke obuke, uzajamno učenje i standardizovani alati.

[bookmark: _Toc234924081]Tabela 23: Pregled indikatora za mjeru 
	Indikator
	Polazna vrijednost
	Ciljna vrijednost
	Izvor podataka 

	Broj firmi koje su uspostavile OT/IT osnov (verifikovano: backup + segmentacija + procedure).
	0
	200
	FMERI/FMRPO

	Broj firmi sa formalizovanim pravilima daljinskog pristupa dobavljača 
	0
	100
	FMERI/FMRPO

	Broj obučenih zaposlenih za osnovne OT/IT sigurnosne prakse (IT, održavanje, poslovođe).
	0
	300
	FMERI/FMRPO/Komora


[bookmark: _Toc234923719]2.2 Prioritet: Energija, resursna efikasnost i kružna industrija
Ovaj prioritet smanjuje troškove i rizike proizvodnje u metal/elektro industriji FBiH kroz brze i mjerljive uštede energije, bolje upravljanje resursima i prve operativne modele kružnosti. Polazi od činjenice da značajan dio potrošnje dolazi iz “nevidljivih” mjesta u pogonu (kompresori, motori i pogoni, HVAC, peći/toplinska obrada, vršna opterećenja) i da mnoge firme nemaju mjerenja po procesu, pa se investicije odgađaju jer nema jasne računice. 

Zato prioritet kombinuje pragmatične energijske audite (dijagnoza + investicioni plan) i investicione grantove za visoko isplative mjere (motori/VSD, kompresori i curenja, regulacija i rekuperacija, peći i monitoring, podbrojila i osnovni EMS). Paralelno, kroz kružne pilot-projekte pokazuje “dokaz u praksi” kako se materijalni tokovi (škart, strugotina, emulzije, ulja, ambalaža, nusproizvodi obrade) mogu pretvoriti u vrijednost kroz reciklažu, obnova proizvoda / ponovna proizvodnja komponenti, popravka, industrijsku simbiozu i kružne usluge, uz tehničku validaciju i regulatornu usklađenost. 

Prioritet time jača konkurentnost i otpornost firmi, i priprema ih za rastuće zahtjeve EU kupaca vezane za energijske i karbon podatke te odgovorno upravljanje resursima.

[bookmark: _Toc234924082]Tabela 24: Pregled indikatora prioriteta 
	Indikator
	Polazna vrijednost
	Ciljna vrijednost
	Izvor podataka 

	Smanjenje specifične potrošnje energije kod firmi uključenih u program
	Nema trenutnog stanja 
	Smanjiti za 20%
	FMERI, poduzeća uključne au programe

	Ukupne verifikovane godišnje uštede energije iz podržanih investicija (kWh i KM) %
	Nema trenutnog stanja 
	Smanjiti za 20%
	FMERI, poduzeća uključne au programe

	Količina resursa preusmjerena iz otpada u vrijednost kroz kružne pilote

	0
	Smanjene za 20 T godišnje od početka implementacije 
	FMERI, Privredna/Gospodarska komora FBiH



Mjera: Energijski audit + investicioni grantovi 
Za metal/elektro industriju u FBiH energija je istovremeno trošak i rizik. U proizvodnim pogonima veliki dio potrošnje dolazi iz “nevidljivih” mjesta: kompresorski sistemi, elektromotori, ventilacija i grijanje, peći i toplinska obrada, te loše upravljanje vršnim opterećenjima. Mnoge firme imaju opremu koja radi ispod optimalne efikasnosti, bez mjerenja po liniji/procesu i bez jasnog uvida gdje se gubi energija. To znači da plaćaju skuplji proizvodni sat i teže konkuriraju na EU tržištu, posebno kada kupci upoređuju dobavljače po ukupnim troškovima i stabilnosti isporuke. Analiza stanja tipično pokazuje:
· nedostatak sistemskog mjerenja i energetskih bilansa (nema podataka po pogonu/procesu),
· investicije u energetsku efikasnost se odgađaju jer se ne vidi jasna računica i povrat,
· potrošnja energije i održavanje su povezani: curenja zraka, loša regulacija, pregrijavanje, nekalibrisane peći, neoptimalni režimi rada,
· rastu i tržišni zahtjevi: EU kupci sve češće traže energetske podatke i informacije o ugljeniku u proizvodima, pa efikasnost postaje i pitanje tržišnog pristupa, ne samo uštede.
Ova mjera je potrebna jer omogućava firmama da dobiju brzu, stručnu dijagnozu (audit) i odmah zatim kapitalnu podršku za investicije koje daju mjerljive uštede i smanjenje rizika. To direktno podržava prioritet smanjenja troška ulaza, povećava otpornost na cjenovne šokove i jača konkurentnost industrije.

Mjera kombinuje dva povezana elementa:
· Energijski audit (pragmatičan i industrijski fokusiran): Audit obuhvata mapiranje glavnih potrošača, mjerenja (po potrebi), identifikaciju brzih dobitaka i investicionih mjera, te jednostavan investicioni plan sa procjenom ušteda (kWh, KM) i prioritetima.
· Investicioni grantovi za implementaciju mjera efikasnosti: Sufinansiraju se investicije koje su tipično visoko isplative u industriji:
· motori i pogoni (efikasni motori, pretvarači, optimizacija pogona),
· kompresorski sistemi (zamjena/optimizacija, detekcija i sanacija curenja, regulacija, rekuperacija toplote),
· HVAC i ventilacija (regulacija, rekuperacija, zoniranje, pametno upravljanje),
· peći i toplinska obrada (izolacija, regulacija, modernizacija, kalibracija, monitoring),
· upravljanje energijom i mjerenje (podbrojila, nadzor potrošnje, osnovni EMS, peak management).

Ključni akteri i uloge:
· Vlada FBiH / resorno ministarstvo: nosilac mjere, budžet, pravila prihvatljivosti, ciljevi (uštede, broj firmi).
· Firme korisnici: pristup podacima i pogonu za audit, sufinansiranje investicije, održavanje i praćenje ušteda.
· Energijski auditori / kompanija za energetske usluge i inženjerske kuće: audit, investicioni plan, podrška u tehničkim specifikacijama.
· Dobavljači opreme i integratori: isporuka, instalacija i puštanje u rad (motori, kompresori, HVAC, peći, mjerenje).
· Komore/klasteri: mobilizacija firmi, zajedničke obuke, dijeljenje tipičnih rješenja i studije primjera.
· Finansijske institucije / razvojna banka (po potrebi): dopunsko finansiranje (kredit/leasing) za dio investicije.

[bookmark: _Toc234924083]Tabela 25: Pregled indikatora za mjeru 
	Indikator
	Polazna vrijednost
	Ciljna vrijednost
	Izvor podataka 

	Broj provedenih energijskih audita u firmama.
	0
	200
	FMERI

	Broj firmi koje su realizovale investiciju energetske efikasnosti (pušteno u rad)
	0
	50
	FMERI


Mjera: Kružni pilot-projekti 
Metal/elektro industrija u FBiH generiše značajne tokove materijala: metalni škart, strugotina, otpadne emulzije i ulja, ambalaža, nusproizvodi površinske obrade, te povremeno otpisana oprema i komponente. U velikom broju firmi ovi tokovi se tretiraju kao “trošak zbrinjavanja” ili se prodaju kao niskovrijedna sirovina, bez pokušaja da se iz njih izvuče veća vrijednost. Istovremeno, firme trpe pritisak rastućih ulaznih troškova (materijali, energija), te sve češće zahtjeve kupaca da pokažu elemente kružnosti i odgovornog upravljanja resursima.
Analiza stanja tipično ukazuje na nekoliko prepreka:
· nedostatak praktičnih demonstracija: firme znaju da kružni modeli postoje, ali nemaju “dokaz” u lokalnom kontekstu šta radi i kako se isplati,
· slaba koordinacija među firmama: nusproizvod jedne firme često može biti input druge, ali nema mehanizma mapiranja i dogovaranja (industrijska simbioza),
· tehnička i regulatorna nesigurnost: pitanja klasifikacije otpada, dozvole, standardi kvaliteta reciklata i odgovornosti u lancu,
· manjak kapaciteta za remanufacturing/repair: mogućnost da se komponenta obnovi ili produži životni vijek često nije organizovana kao proizvod/usluga, iako može otvoriti novu tržišnu nišu.
Zato su potrebni kružni pilot-projekti kao “prvi dokaz”: mali broj kvalitetno vođenih pilota koji pokažu ekonomski smisao, tehničku izvedivost i regulatornu usklađenost, te kasnije postanu model za širenje na širu bazu firmi.

Mjera podržava realizaciju konkretnih kružnih pilota u firmama ili konzorcijima firmi, s ciljem da se resursni tokovi pretvore u vrijednost. Pilot-projekti su fokusirani, mjerljivi i završavaju sa operativnim rješenjem (proces, proizvod, usluga ili lanac saradnje).

Tipovi pilota koji se podrazumijevaju:
· Remanufacturing i repair: razvoj/uvođenje procesa obnove komponenti (npr. popravka i obnova sklopova, regeneracija dijelova, produženje životnog vijeka kroz servisni model).
· Reciklaža i valorizacija nusproizvoda: bolja separacija i priprema metalnog otpada, reciklaža strugotine i reznih ostataka, tretman i povrat emulzija/ulja gdje je moguće, optimizacija ambalaže.
· Industrijska simbioza: povezivanje firmi gdje nusproizvod jedne postaje input druge (npr. toplotna energija, materijali, logistika, zajedničko zbrinjavanje i pre-processing).
· Redizajn proizvoda za kružnost (gdje je relevantno): modularnost, popravljivost, standardizacija dijelova, smanjenje materijala i otpada u proizvodnji.
· Kružne usluge i modeli: servisni ugovori, povrat i obnova, leasing/oprema kao usluga (u nišama gdje to ima smisla).
Podrška se može odnositi na kombinaciju: tehničku pripremu, opremu manjeg obima, prilagođavanje procesa, testiranje kvaliteta reciklata ili obnovljenih dijelova, te pripremu dokumentacije i usklađenosti (posebno tamo gdje piloti dodiruju regulativu otpada i dozvole).

Ključni akteri i uloge 
· Vlada FBiH / resorno ministarstvo: nosilac mjere, okvir ciljeva (resursna efikasnost, kružnost), budžet i pravila prihvatljivosti.
· Implementaciona jedinica (PIU) / razvojna agencija: provedba, selekcija pilota, praćenje outputa, facilitacija partnerstava.
· Firme korisnici / konzorciji firmi: definisanje tokova resursa, implementacija pilota, sufinansiranje, operativno održavanje rješenja.
· Komore/klasteri: mapiranje tokova (match-making za simbiozu), dijeljenje primjera, edukacije, mobilizacija firmi.
· Tehničke institucije (univerziteti, instituti, laboratorije): testiranje materijala, validacija procesa, tehnička optimizacija.

[bookmark: _Toc234924084]Tabela 26: Pregled indikatora za mjeru 
	Indikator
	Polazna vrijednost
	Ciljna vrijednost
	Izvor podataka 

	Broj realizovanih kružnih pilot-projekata (završeni i operativni).
	0
	5
	FMERI, Privredna/Gospodarska komora FBiH

	Broj firmi uključenih u kružne pilote (ukupno; uključujući MSP).
	0
	20
	FMERI, Privredna/Gospodarska komora FbiH

	Broj tokova materijala mapiranih i standardizovanih za obradu (npr. strugotina, škart, ambalaža, emulzije).
	0
	20
	FMERI, Privredna/Gospodarska komora FBiH



[bookmark: _Toc234923720]Strateški cilj 3: Industrija temeljena na vještinama i znanju (trajna saradnja industrija–VET–univerziteti)
[bookmark: _Toc234923721]2.1 Prioritet: Vještine, talent i pravedna tranzicija radne snage
Ovaj prioritet rješava najkritičniji sistemski rizik za razvoj metal/elektro industrije u FBiH: nedostatak odgovarajućih ljudi i praktičnih kompetencija, uz velike razlike među kantonima i nedovoljno uključivanje žena u tehničke struke. 

Danas firme traže konkretne profile i “spremnost za pogon” (CNC, zavarivanje, mehatronika, industrijska elektrotehnika, metrologija i kvaliteta), dok se upisi, programi i oprema škola često ne prilagođavaju industrijskim koncentracijama i realnoj potražnji. 

Prioritet uvodi kantonalni, dogovoreni pristup koji povezuje obrazovanje, industriju i tržište rada: (1) Kantonalne dogovore o znanju (Skills Compacts) koji usklađuju prioritetne profile, upisne kvote, standard prakse i godišnja ažuriranja kurikuluma; (2) kantonalne stipendijske šeme koje zajednički finansiraju kantoni i poslodavci, vezane uz praksu, mentorstvo i (gdje je moguće) ponudu zaposlenja; (3) širenje dualnog obrazovanja i plaćenih praksikroz standard mentora i sufinansiranje prakse, posebno za MSP; te (4) ToT program za nastavnike i mentore u firmama kao multiplikator modernih vještina i jedinstvenih standarda rada, sigurnosti i kvaliteta. Time se jača dostupnost kadra, ubrzava prelazak iz škole u posao, podiže kvalitet učenja u realnom okruženju i osigurava uključivost kao dio pravedne tranzicije.

[bookmark: _Toc234924085]Tabela 27: Pregled indikatora prioriteta 
	Indikator
	Polazna vrijednost
	Ciljna vrijednost
	Izvor podataka 

	Rast upisa i završavanja u deficitarnim tehničkim profilima u kantonima koji su ušli u Skills Compact
	0
	Rast za 30%
	Kantonalna ministarstva obrazovanja

	Stopa prelaska u zaposlenje nakon završetka
	0
	70% stipendista i polaznika plaćenih praksi koji se zaposle u struci u roku 6 mjeseci.
	Kantonalna ministarstva obrazovanja

	Učešće žena u programima
	0 
	40%
	Kantonalna ministarstva obrazovanja


Mjera: Kantonalni dogovori o znanju za metalnu i elektro industriju – kantonalne stipendijske šeme
Analiza radne snage i obrazovanja u industrijama metal/elektro u FBiH pokazuje isti osnovni problem: neusklađene signale između potražnje firmi i upisne politike/ponude programa po kantonima. Firme traže konkretne profile i praktične vještine, dok se upisi, sadržaj učenja i oprema škola često ne prilagođavaju industrijskoj strukturi i koncentracijama. Uz to, percepcija slabijih karijernih perspektiva, kao i nedovoljno učešće žena u tehničkim i industrijskim zanimanjima, dodatno smanjuju bazen kadra. Rezultat je dvostruk: u kantonima s jačom industrijom javlja se manjak radnika, dok se u drugim kantonima održavaju programi koji teže vode do posla.

Zato je potrebna mjera koja uvodi kantonalni, institucionalizovan dogovor između kantona, škola i industrije: da se znanje ne prepušta slučaju, nego da se planira i upravlja kao dio industrijske politike i razvoja ljudskog kapitala.

Mjera uspostavlja Kantonalne dogovore o znanju (Skills Compacts): formalizovane sporazume i godišnje operativne planove između:
· kantonalnih ministarstava (obrazovanja, a gdje je potrebno i privrede),
· VET/tehničkih škola i (gdje relevantno) visokoškolskih ustanova,
· komora/klastera i firmi (poslodavaca),
· te službi za zapošljavanje i karijernu orijentaciju.
Dogovor definiše “šta proizvodimo od znanja” u tom kantonu u naredne 2–3 godine i kako to pratimo.

Kantonalni dogovor tipično uključuje:
· mapu prioritetnih zanimanja i kompetencija za industrije koje su jake u kantonu (npr. 5–10 profila), usklađenu s potražnjom firmi;
· dogovor o upisnim kvotama i programima (šta pojačati, šta otvoriti, šta racionalizovati);
· minimalne standarde praktične nastave i prakse u firmama (trajanje, sadržaj, mentor, sigurnost);
· plan modernizacije opreme i nastavnih kapaciteta (škole/centri kompetencija) vezan za potrebe poslodavaca;
· mehanizam godišnjeg ažuriranja kurikuluma/modula, posebno za savremene industrijske teme (npr. CNC, mehatronika, PLC, metrologija, kvalitet, održavanje, osnovna digitalna disciplina);
· inkluzivne ciljeve (povećanje učešća žena i mladih, karijerno usmjeravanje i promocija zanimanja);
· jednostavan sistem praćenja ishoda: upisi, završavanje, praksa, zapošljavanje, zadržavanje i feedback poslodavaca.
Ovo nije nova birokratska struktura, nego praktičan okvir da se postojeće nadležnosti i resursi kantona, škola i industrije usmjere ka istim ciljevima.
Ključni alat za aktivaciju i motivaciju su kantonalne stipendijske šeme koje zajednički finansiraju kantoni i poslodavci(po mogućnosti kroz komore/klastere). Šeme su usmjerene na deficitarne smjerove i prioritetne profile definisane u Skills Compactu, te vežu stipendiju uz:
· upis i redovno pohađanje programa,
· obaveznu praksu kod poslodavaca,
· mentorstvo,
· i (gdje je moguće) ponudu zaposlenja nakon završetka.
Time se postiže:
· veći upis u deficitarne smjerove,
· raniji ulazak mladih u realno radno okruženje,
· bolja usklađenost obrazovanja s potrebama kantona,
· jača veza škola–industrija,
· te bolji uključivi efekti (posebno za djevojke/žene u tehničkim smjerovima).

Ključni akteri i uloge
· Kantonalna ministarstva obrazovanja (i po potrebi privrede): ko-nosioci; upisna politika, programi, budžeti, koordinacija dogovora.
· Škole/VET centri: implementacija programa, praksa, praćenje ishoda.
· Komore/klasteri: mobilizacija firmi, mapiranje potražnje, standardi kompetencija, koordinacija stipendija.
· Firme: mjesta za praksu, mentori, input u kurikulum; sufinansiranje stipendija.
· Službe za zapošljavanje i karijerna orijentacija: promocija profila i praćenje prelaska u zaposlenje.
· Federalni nivo (resorno ministarstvo): metodologija, sufinansiranje pilotiranja, prenos dobrih praksi među kantonima.

[bookmark: _Toc234924086]Tabela 28: Pregled indikatora za mjeru 
	Indikator
	Polazna vrijednost
	Ciljna vrijednost
	Izvor podataka 

	Broj potpisanih kantonalnih dogovora o znanju za metal/elektro.
	0
	5
	Kantonalna ministarstva obrazovanja

	Broj škola i obrazovnih programa uključenih u dogovore.
	0
	10
	Kantonalna ministarstva obrazovanja

	Broj ažuriranih kurikuluma/modula (ili uvedenih novih modula) u okviru dogovora.
	0
	6
	Kantonalna ministarstva obrazovanja

	Kantonalni program stipendiranja za zapošljavanje u industriji metala i elektronike 
	0
	3 kantona sa najmanje 200.000 KM godišnje 
	Kantonalna ministarstva obrazovanja


Mjera: Širenje dualnog obrazovanja i plaćenih praksi 
U metal/elektro sektoru FBiH najveći jaz između obrazovanja i potreba industrije nastaje na prijelazu iz škole u rad: učenici i studenti često imaju osnovno teorijsko znanje, ali im nedostaje dovoljno sati strukturirane prakse na stvarnim radnim mjestima, uz savremenu opremu i jasne standarde rada i sigurnosti. Firmama s druge strane nedostaje “siguran kanal” da dobiju nove radnike koji razumiju osnovnu proizvodnu disciplinu (tačnost, kvalitet, sigurnost, timski rad) i koji mogu relativno brzo postati produktivni. Postojeći oblici prakse su često:
· prekratki ili neredovni,
· zavise od pojedinačnih kontakata,
· bez jasnih očekivanja šta se u praksi mora naučiti,
· bez dovoljno mentorske podrške i vremena u firmama,
· slabo motivišući za učenike, posebno kada praksa nije plaćena ili ne vodi do jasne karijerne putanje.
Uz migracijske pritiske i manjak tehničkog kadra, industriji treba instrument koji istovremeno:
· povećava broj mladih koji ulaze u struku i ostaju u njoj,
· podiže kvalitet praktičnih kompetencija,
· daje firmama razlog da investiraju vrijeme mentora,
· povećava učešće žena i mladih u tehničkim zanimanjima kroz sigurniji i vidljiviji karijerni put.

Mjera podrazumijeva sistemsko proširenje dualnog modela i plaćenih praksi u metal/elektro industriji kroz tri elementa:
· Standard mentora i standard prakse: Definiše se minimalni standard za firme i mentore: ko može biti mentor, koliko vremena mentor ima, koje kompetencije se moraju proći, kako se vodi evidencija, koje su obavezne sigurnosne procedure i uslovi rada. Time praksa postaje ujednačena i kvalitetna, a ne “pomoćni rad”.
· Sufinansiranje praksi i mentorstva: Sufinansira se dio troškova prakse, posebno za MSP: naknade učenicima/studentima (plaćena praksa), dio troška mentora ili obuke mentora, te osnovna zaštitna oprema i materijal za učenje. Ideja je da firma ne nosi sama cijeli trošak, ali da i dalje ima “skin in the game”.
· Povezivanje sa školama i planovima kompetencija: Praksa se veže na školu: jasno definisan plan šta učenik uči u firmi, kako se to vrednuje i kako se priznaje u okviru programa. Posebno se podstiču prakse koje uvode učenike u moderne procese (CNC, mehatronika, metrologija, kvalitet, održavanje, osnovna digitalna disciplina).
Mjera može imati i inkluzivni element: dodatni podsticaj za firme koje uključuju djevojke i druge nedovoljno zastupljene grupe u tehničke prakse, uz sigurnosne i mentorski podržane uslove.

Ključni akteri i uloge
· Kantonalna ministarstva obrazovanja: ugrađuju dualni model i praksu u programe, usklađuju raspored i priznaju ishode prakse.
· VET škole i tehničke škole: selekcija učenika, koordinacija s firmama, praćenje i vrednovanje prakse.
· Firme (poslodavci): obezbjeđuju radna mjesta za praksu, imenuju mentore, provode standard prakse i sigurnosti.
· Mentori u firmama: ključni nosioci transfera znanja; provode plan učenja i prate napredak učenika.
· Komore i klasteri: mobilizacija firmi, standardizacija mentorskih okvira, matching škola–firme.
· Federalni nivo (resorno ministarstvo / PIU): finansiranje sufinansiranja, metodologija standarda, praćenje outputa i širenje dobrih praksi.
· Službe za zapošljavanje / karijerni centri (po potrebi): promocija programa i povezivanje s prvim zaposlenjem.

[bookmark: _Toc234924087]Tabela 29: Pregled indikatora za mjeru 
	Indikator
	Polazna vrijednost
	Ciljna vrijednost
	Izvor podataka 

	Broj potpisanih sporazuma škola–firma (ili ugovora o praksi) u metal/elektro sektoru.
	0
	20
	Kantonalna ministarstva obrazovanja

	Broj učenika/studenata uključenih u plaćenu praksu (po godini).
	0
	100
	Kantonalna ministarstva obrazovanja

	Broj učenica (djevojaka) uključenih u dualni model/prakse 
	0
	40
	Kantonalna ministarstva obrazovanja


Mjera: ToT za nastavnike i mentore u firmama 
Modernizacija metal/elektro industrije u FBiH (tehnološko unapređenje, digitalizacija, kvalitet za EU tržište) neće dati puni efekat ako sistem obrazovanja i prakse ne može pratiti tempo promjena u tehnologiji i standardima rada. Analiza stanja obično pokazuje dvije povezane slabosti:
· Nastavnici u VET školama i instruktorima često nedostaje kontinuirano stručno usavršavanje na savremenoj opremi i u modernim procesima. Kurikulumi se mogu formalno ažurirati, ali bez osposobljenih ljudi to ostaje “na papiru”.
· Mentori u firmama su ključna karika dualnog obrazovanja i praksi, ali mentorstvo se najčešće oslanja na iskustvo i dobru volju, bez zajedničkog standarda podučavanja, sigurnosti, evaluacije i transfera znanja. Usto, firme nemaju uvijek vremena ni strukture da sistematski razvijaju mentore.
Posljedica je da se jaz između škole i pogona reprodukuje svake godine: mladi dolaze s manjkom praktičnih kompetencija, firme troše vrijeme na ad hoc obuku, a naprednije tehnologije (CNC, PLC, metrologija, disciplina kvaliteta) se teško šire u širu bazu firmi. To je posebno kritično u kantonima s većom industrijskom koncentracijom, gdje se potražnja za kadrom gomila brže nego što sistem može odgovoriti.
ToT (training-of-trainers) je potreban da se napravi “multiplikator”: mali broj kvalitetno obučenih nastavnika i mentora postaje nosilac širenja znanja u školama i firmama, uz jedinstvene standarde i praktične module.

Mjera uspostavlja program Training-of-Trainers za dvije ciljne grupe:
· nastavnike i instruktore u VET školama / centrima kompetencija, i
· mentore u firmama koji vode praksu, dualno obrazovanje i interne obuke.

ToT pokriva prioritetne tehničke oblasti koje su najkritičnije za metal/elektro tranziciju:
· CNC i CAD/CAM osnove (rad, programiranje, priprema tehnologije, sigurnost, osnovno održavanje),
· mehatronika i industrijska automatika (senzori, aktuatori, osnovna integracija),
· PLC osnove (logika, dijagnostika kvarova, čitanje i osnovne izmjene programa u kontrolisanom okruženju),
· metrologija i mjerni sistemi (kalibracija, mjerni plan, osnovni MSA gdje relevantno),
· disciplina kvaliteta u praksi (kontrolne tačke, defekti, reklamacije, korektivne i preventivne mjere, rad po standardu).
Poseban naglasak je na metodici: kako prenijeti znanje u realnom okruženju, kako strukturirati praktične zadatke, kako ocijeniti kompetenciju, te kako osigurati sigurnost rada i kulturu kvaliteta. Ishod mjere je da škole i firme dobiju ljude koji mogu provoditi standardizovane module i učiti druge, umjesto jednokratnih obuka.

Ključni akteri i uloge
· Kantonalna ministarstva obrazovanja: nominacija nastavnika, priznanje stručnog usavršavanja, podrška u organizaciji.
· VET škole, tehničke škole, centri kompetencija: izbor učesnika, implementacija modula u nastavi, organizacija laboratorija i prakse.
· Firme (poslodavci): nominacija mentora, omogućavanje vremena za obuku, primjena standarda mentorstva u praksi.
· Federalni nivo (resorno ministarstvo / PIU): finansiranje ToT programa, standardizacija modula, praćenje outputa.
· Tehnički univerziteti, instituti, specijalizovani trening centri: izvođenje ToT modula, laboratorijska i praktična nastava.
· Dobavljači opreme i sistem integratori (gdje relevantno): praktične sesije na opremi (CNC, PLC), ažurne industrijske prakse.
· Komore/klasteri: mobilizacija firmi, matchmaking za mentore, širenje dobrih praksi.

[bookmark: _Toc234924088]Tabela 30: Pregled indikatora za mjeru 
	Indikator
	Polazna vrijednost
	Ciljna vrijednost
	Izvor podataka 

	Broj obučenih ToT trenera (nastavnici + mentori u firmama).
	0
	30
	Kantonalna ministarstva obrazovanja

	Broj održanih ToT trening ciklusa / modula (CNC, PLC, metrologija, kvalitet…).
	0
	40
	Kantonalna ministarstva obrazovanja

	Broj praktičnih radionica u školama/fabrikama koje su ToT treneri proveli nakon obuke 
	0
	20
	Kantonalna ministarstva obrazovanja


[bookmark: _Toc234923722]Strateški cilj 4: Upravljanje razvojem i industrijskim okvirom (javne funkcije i “pravila igre”)
[bookmark: _Toc234923723]4.1 Prioritet: Kvalitet, standardi i usklađenost za EU tržište
Ovaj prioritet gradi ono što EU kupci stvarno “kupuje” kada biraju dobavljača: dokaziv kvalitet, standardizovane procese i pouzdanu usklađenost, uz brze i priznate dokaze (mjerenja, testovi, certifikati, tehnička dokumentacija). Danas dio firmi u FBiH može isporučiti kvalitet, ali često uz veći trošak, sporije i s više rizika jer je infrastruktura kvaliteta (metrologija, laboratorije, ocjena usklađenosti, akreditacija) fragmentirana ili nedovoljno vidljiva, a standardi i certifikacije su za MSP skupi i kapacitetno zahtjevni. 

Prioritet zato radi na dva nivoa: (1) jača “državni sistem infrastrukture kvaliteta” kao enabler za industriju kroz relevantne metrologijske i ispitne kapacitete, akreditovane usluge i javni katalog/liste pružalaca; (2) širi kritičnu masu firmi koje rade po standardu kroz ciljano sufinansiranje certifikacije (ISO 9001/14001/45001 i sektorski zahtjevi), uz audit-spremnost i minimalni paket procedura (kontrola dokumenata, korektivne i preventivne mjere, rizici, dobavljači). 

Paralelno, kroz mjere upravljanja ekosistemom (stalni industrijski dijalog, jedinica za provedbu i projekti, te uređenje javnih funkcija i preuzimanje EU direktiva/uredbi) smanjuje administrativnu neizvjesnost, uvodi “one-stop” logiku i ubrzava dokazivanje usklađenosti. Ishod je brži ulazak u EU lance vrijednosti, manje reklamacija i “line stop” rizika kod kupca, te veća predvidljivost za investicije i izvoz.

[bookmark: _Toc234924089]Tabela 31: Pregled indikatora prioriteta 
	Indikator
	Polazna vrijednost
	Ciljna vrijednost
	Izvor podataka 

	Broj firmi koje su postigle audit-spremnost za EU kupce
	0
	50 firmi ima važeći relevantan ISO certifikat i minimalni paket procedura 
	FMERI

	Vrijeme i dostupnost industrijski relevantnih usluga infrastrukture kvaliteta
	0
	Skraćeno za 50%
	FMERI

	Udio predmeta riješenih u standardnom roku 
	Nema posatka 
	90% predmeta rješenih unutar javno objavljenih rokova (SLA), uz objavljene rokove po proceduri i kantonu
	FMERI



Mjera: Jačanje infrastrukture kvaliteta – državni sistem infrastrukture kvaliteta
Za metal/elektro firme koje žele stabilno raditi za EU kupce, “kvalitet” nije samo interni sistem u firmi. To je i pitanje da li u zemlji postoji funkcionalna infrastruktura kvaliteta: metrologija, laboratorije i ispitne usluge, tijela za ocjenu usklađenosti, akreditacija i pouzdani pružaoci koji omogućavaju firmama da brzo dobiju validne rezultate, certifikate i dokazivost. Analiza stanja u praksi pokazuje nekoliko tipičnih prepreka:
· Ograničena dostupnost ili fragmentiranost usluga: firme često ne znaju gdje da urade relevantno ispitivanje, kalibraciju ili validaciju, ili usluge nisu dostupne u razumnom roku i cijeni.
· Neujednačen kvalitet i prepoznatljivost rezultata: bez akreditacije i jasno definisanih standarda, rezultati ispitivanja i mjerenja ponekad nisu dovoljno “teški” za EU kupce i auditore.
· Visoki transakcioni troškovi: kad nema jasnog “kataloga usluga”, firme gube vrijeme na traženje, upoređivanje i dogovaranje, a to usporava razvoj proizvoda, certifikaciju i ulazak u lance vrijednosti.
· Metrologija kao “usko grlo”: bez pouzdanih mjernih sistema i kalibracije teško je uvesti statistička kontrola procesa, kvalitet i ponovljivost procesa.
Zato je ova mjera kako ključna omogučava sve ostale mjere u strategiji: bez jače infrastrukture kvaliteta, program standarda, audit-spremnosti, pilot linija i izvoza ostaju skuplji, sporiji i manje pouzdani.
Mjera podrazumijeva sistemsko jačanje i bolju vidljivost infrastrukture kvaliteta kroz četiri praktične linije djelovanja:
· Metrologija i mjerni kapaciteti relevantni za metal/elektro: Podrška razvoju/modernizaciji kapaciteta za kalibraciju i mjerenja koja su kritična za industriju (dimenzionalna metrologija, električna mjerenja gdje relevantno, mjerni sistemi u proizvodnji). Fokus je na dostupnosti usluge, brzini i validnosti rezultata.
· Ispitne usluge i laboratorije (testiranje i verifikacija): Podrška laboratorijama i centrima koji pružaju industrijski relevantna ispitivanja: mehanička ispitivanja materijala, zavareni spojevi, površinske obrade, pouzdanost komponenti, sigurnosna ispitivanja gdje treba. Cilj je proširiti portfelj usluga i podići nivo pouzdanosti.
· Akreditovani pružaoci i ocjena usklađenosti: Povećanje broja ili obima akreditovanih usluga (po ISO/IEC 17025 za laboratorije i srodno, gdje je primjenjivo), jačanje kompetencija tijela koja izdaju relevantne potvrde i izvještaje koje kupci priznaju.
· “Lista pružalaca” i katalog usluga (transparentnost i pristup): Uspostava i redovno ažuriranje javno dostupne liste kvalifikovanih/akreditovanih pružalaca i kataloga usluga za industriju: šta ko radi, prema kojim standardima, rokovi, kontakt, osnovni uslovi. Ovo direktno smanjuje transakcioni trošak firmama i ubrzava korištenje usluga.
Mjera se može povezati sa vaučerima i demonstratorima: firme dobiju lak pristup testiranju i metrologiji, a sistem kvaliteta dobije stabilniju potražnju i jasne industrijske prioritete.

Ključni akteri i uloge
· Državne institucije infrastrukture kvaliteta (standardizacija, akreditacija, metrologija – prema nadležnostima u BiH): postavljanje okvira, akreditacija, razvoj kapaciteta i priznavanje.
· Institucije na nivou FBiH / resorno ministarstvo i PIU: finansijska i programska podrška (oprema, osposobljavanje, katalog usluga), povezivanje s industrijskim potrebama.
· Laboratorije, instituti, univerzitetski centri i tehničke ustanove: pružanje ispitnih i mjernih usluga, akreditacija, širenje portfelja.
· Tijela za ocjenu usklađenosti / certifikacijska tijela (gdje relevantno): usluge certifikacije, audit podrška, tehnička dokumentacija.
· Industrija (firme, klasteri, komore): definisanje prioritetnih potreba, korištenje usluga, povratna informacija o kvalitetu i rokovima.
· Regulatorne i inspekcijske institucije (po potrebi): usklađivanje prakse i zahtjeva, posebno gdje se traže dokazne procedure.



[bookmark: _Toc234924090]Tabela 32: Pregled indikatora za mjeru 
	Indikator
	Polazna vrijednost
	Ciljna vrijednost
	Izvor podataka 

	Broj uspostavljenih ili unaprijeđenih usluga infrastrukture kvaliteta relevantnih za metal/elektro (metrologija + testiranja).
	0
	Uspostavljen sistem 
	FMERI

	Broj akreditovanih usluga proširenih ili novih (npr. nove metode/obim akreditacije).
	0
	Uspostavljen sistem
	FMERI

	Broj provedenih kalibracija/ispitivanja kroz podržane kapacitete (kao čisti output obima usluge).
	0
	30
	FMERI



Mjera: Sufinansiranje certifikacije i standarda 
Za ulazak i ostanak u EU lancima vrijednosti, certifikati i standardi su često “ulaznica”, a ne dodatna vrijednost. U metal/elektro sektoru FBiH dio firmi već ima uvedene osnovne sisteme (naročito izvoznici), ali značajan dio MSP još uvijek nema formalizovane standarde ili ih ima samo djelimično, bez rutine i audit-spremnosti. To stvara tri problema:
· Ograničen pristup kupcima i tenderima: mnogi EU kupci traže ISO 9001 kao minimum, a sve češće i ISO 14001 i ISO 45001 (ili ekvivalentne prakse), posebno za dobavljače koji rade dugoročno ili u osjetljivijim lancima. Bez toga firma ispada prije nego što uopšte dođe do tehničke ponude.
· Neujednačen kvalitet i procesna disciplina: standardi nisu samo “papir”, nego okvir koji stabilizuje procese, dokumentaciju, odgovornosti i praćenje reklamacija. Bez njih, rast vodi u rast grešaka, kašnjenja i zavisnosti od pojedinaca.
· Trošak i kapacitet MSP: implementacija i certifikacija nose realan trošak (konsultanti, priprema, audit, recertifikacije), a MSP često nemaju interne resurse da to izvedu brzo i kvalitetno.
Sufinansiranje certifikacije je zato direktna “poluga” strategije: ubrzava širenje minimalnog standarda upravljanja u industriji, podiže audit-spremnost i smanjuje transakcioni trošak ulaska na EU tržište.

Mjera podrazumijeva ciljano sufinansiranje troškova uvođenja, certifikacije i recertifikacije standarda u firmama metal/elektro sektora, uz fokus na:
· ISO 9001 (sistem upravljanja kvalitetom) kao temelj.
· ISO 14001 (upravljanje okolišem) posebno za izvoznike i firme sa značajnim uticajem na okoliš ili zahtjevima kupaca.
· ISO 45001 (sigurnost i zdravlje na radu) kao standard koji postaje sve važniji i u industrijskim lancima i u odgovornom upravljanju radnom snagom.
Specifični sektorski zahtjevi gdje relevantno: npr. standardi i zahtjevi kupaca za dobavljače (zahtjevi dobavljača), posebne tehničke norme, i drugi sistemi koji su uslov za ulazak u određene niše (u skladu s prioritetnim nišama strategije). Sufinansiranje se odnosi na troškove poput: pripreme i implementacije (uključujući gap analizu i izradu dokumentacije), eksternih audita, te obuke ključnih ljudi u firmi. Mjera je vezana uz logiku “100 firmi kao jezgro promjene”: cilj je formirati kritičnu masu firmi koje rade po standardu i tako podižu cijeli ekosistem dobavljača.

Važno je da se mjera uskladi i provodi u koordinaciji s Federalnim ministarstvom razvoja, poduzetništva i obrta, koje već vodi programe podrške firmama i može ovu temu ugraditi u postojeće instrumente (pozive, grantove, tehničku pomoć), kako bi se izbjeglo preklapanje i osigurala šira primjena kroz jedinstven set kriterija.

Ključni akteri i uloge
· Vlada FBiH / FMERI / FMRPO: nosilac mjere, budžet, definisanje prioritetnih standarda i ciljnih firmi (posebno MSP i izvoznici).
· Firme korisnici: implementacija standarda, imenovanje odgovorne osobe, održavanje sistema, učešće u auditima.
· Certifikacijska tijela i auditori: provođenje certifikacije/recertifikacije u skladu sa pravilima i akreditacijom.
· Konsultanti / treneri za standarde (po potrebi): gap analiza, priprema dokumentacije, obuke i coaching.
· Komora/klasteri: mobilizacija firmi, informisanje, grupne obuke, dijeljenje šablona i dobrih praksi.
· Institucije infrastrukture kvaliteta (akreditacija, metrologija, laboratorije) gdje relevantno: podrška pouzdanosti sistema i dokaza.



[bookmark: _Toc234924091]Tabela 33: Pregled indikatora za mjeru 
	Indikator
	Polazna vrijednost
	Ciljna vrijednost
	Izvor podataka 

	Broj firmi koje su dobile sufinansiranje za uvođenje/certifikaciju standarda (ukupno).
	0
	50
	FMERI / FMRPO

	Broj izdanih certifikata po standardu (ISO 9001, ISO 14001, ISO 45001) u firmama korisnicima.
	0
	100
	FMERI / FMRPO

	Broj firmi koje su uvele minimalni paket dokumentacije i procedura  
	0
	50
	FMERI / FMRPO



[bookmark: _Toc234923724]4.2 Prioritet: Upravljanje razvojem i ekosistemom
Ovaj prioritet uspostavlja operativni sistem upravljanja industrijskim razvojem: stalni mehanizam za dogovor, provedbu i korekcije mjera, tako da strategija ne ostane dokument nego postane motor razvoja sektora. U metal/elektro industriji FBiH promjene su brze i višeslojne (EU zahtjevi i auditi, standardi, cijene energije i materijala, uvoz sirovina, manjak kadra, tehnološki skokovi), a analiza stanja pokazuje da je sektor heterogen i osjetljiv na šokove. Zato je potreban stalni feedback loop koji povezuje industriju, institucije, obrazovanje, infrastrukturu kvaliteta i finansije, te brzo pretvara probleme iz prakse u odluke, programe i projekte.

[bookmark: _Toc234924092]Tabela 34: Pregled indikatora prioriteta 
	Indikator
	Polazna vrijednost
	Ciljna vrijednost
	Izvor podataka 

	Broj smanjenih sistemskih prepreka riješenih kroz reformu javnih funkcija
	0
	10 godišnje
	FMERI

	Broj projekata koji nakon podrške za projekte dođu do faze “spremno za financiranje ”
	0 
	5 godišnje od 2028 dalje 
	FMERI, Privredna/Gospodarska komora FBiH


Mjera: Stalni indusrijski dialog 
U metal/elektro sektoru FBiH stanje i potrebe se brzo mijenjaju: tržišni zahtjevi EU kupaca, standardi i audit očekivanja, cijene energije i materijala, dostupnost radne snage, kao i tehnološki skokovi (automatizacija, digitalizacija, kibernetička sigurnost). Analiza stanja pokazuje da je industrija istovremeno heterogena (različite grupe firmi, različite niše i kantonalne koncentracije) i osjetljiva na šokove. U takvom okruženju, strategija bez stalnog “feedback loop-a” brzo zastari. Dodatno, veliki dio problema koje firma osjeća na terenu su sistemski: dozvole, inspekcije, standardizacija i akreditacija, obrazovni programi, dostupnost testiranja i metrologije, javni poticaji i njihova pravila. Ti problemi se ne rješavaju pojedinačno, nego kroz koordinisanu akciju institucija. Međutim, bez stalnog i strukturiranog dijaloga, često se dešava:
· mjere se dizajniraju “odozgo”, a ne pogađaju uska grla,
· industrija ne dobija jasne informacije i ne ulazi na vrijeme u programe,
· institucije ne dobiju pouzdane signale o prioritetima niša, vještina i investicija,
· povjerenje i saradnja ostanu ad hoc i vezani za pojedince.
Zato je mjera stalnog industrijskog dijaloga potrebna kao “upravljački mehanizam” strategije: da se prioritizuje, prati provedba, rješavaju prepreke i održava tempo reformi i investicija.
Mjera podrazumijeva uspostavu i održavanje stalne platforme industrijskog dijaloga za metal/elektro sektor, sa jasnim mandatom i rutinom, koja radi na dvije razine:
· Strateška razina (policy i upravljanje mjerama): Redovno razmatra provedbu strategije, daje preporuke za prilagodbu mjera, definiše godišnje prioritete (niše, vještine, standardi), i identifikuje sistemske prepreke koje traže odluke institucija (dozvole, inspekcije, standardizacija, akreditacija, obrazovanje, finansijski instrumenti).
· Operativna razina (problem-solving i koordinacija): Tematske radne grupe koje se bave konkretnim pitanjima:
· od pilot-faze do serijske proizvodnje i demonstratori,
· tehnološko unapređenje i digitalizacija,
· kvalitet, standardi i sljedivost,
· energija i kružnost,
· vještine i dualno obrazovanje,
· regulatorne prepreke i javne funkcije.
Dijalog nije “konferencija” nego radni mehanizam: sa kratkim zapisnicima, listom odluka, odgovornostima i praćenjem realizacije. Povezuje se s data-dashboardom (da rasprava bude zasnovana na činjenicama) i služi kao kanal za usmjeravanje javnih resursa prema stvarnim uskim grlima.

Ključni akteri i uloge
· Vlada FBiH / resorna ministarstva (privreda/industrija, obrazovanje, energija, okoliš – po temama): ko-nosioci dijaloga, donositelji odluka i nosioci mjera.
· Komore i klasteri metal/elektro: organizacija industrijske strane, prikupljanje inputa firmi, mobilizacija članstva.
· Firme (različite veličine i podsektori): jezgro dijaloga; uključiti i izvoznike i MSP, te predstavnike različitih kantona.
· Agencije/PIU (implementacija strategije): izvještavanje o mjerama, praćenje, priprema tema i akcijskih planova.
· Institucije infrastrukture kvaliteta (metrologija, laboratorije, akreditacija, certifikacija): pitanja standarda, usluga i audit-spremnosti.
· VET škole, univerziteti, centri kompetencija: teme znanja, prakse, ToT, mikro-kvalifikacije.
· Regulatorne i inspekcijske institucije (po potrebi): dozvole, usklađenost, kontrola, smanjenje administrativnih barijera.
· Finansijske institucije / razvojne banke (po potrebi): instrumenti finansiranja investicija i modernizacije.

[bookmark: _Toc234924093]Tabela 35: Pregled indikatora za mjeru 
	Indikator
	Polazna vrijednost
	Ciljna vrijednost
	Izvor podataka 

	Broj održanih sastanaka stalnog industrijskog dijaloga (plenarno) po godini.
	0
	6 godišnje 
	FMERI, PKFBIH 

	Broj preporuka / prijedloga za izmjene politika ili procedura dostavljenih nadležnim institucijama.
	0
	3 godišnje 
	FMERI, PKFBIH 

	Broj zajedničkih inicijativa pokrenutih kroz dijalog (npr. poziv, pilot, standard, obuka).
	0
	6 godišnje 
	FMERI, PKFBIH 



Mjera: Industrijska jedinica za provedbu
Analiza stanja u metal/elektro sektoru FBiH pokazuje da najveći dio javnih i partnerskih intervencija pati od istog problema: ima mnogo ideja i potreba, ali premalo projekata koji su dovoljno spremni da se brzo finansiraju, ugovore i provedu. Firme, škole i institucije često ulaze u pozive sa slabom pripremom (nejasan obim, nedovoljna dokumentacija, loše specifikacije), što vodi do: sporih procedura, odustajanja, slabog kvaliteta investicija i mjera koje ne daju očekivane rezultate. Istovremeno, mjere strategije su “paket” (demonstratori, vaučeri, tehnološko unapređenje, standardi, digitalno upravljanje kvalitetom, energija, vještine). Bez centralne funkcije koja:
· prima ideje i pretvara ih u projektnu logiku,
· uvodi minimum standarda kvaliteta,
· koordinira šablone, kriterije i praćenje,
· pravi “most” između firmi i javnih institucija, strategija postaje lista želja, a ne operativni sistem.
Zato je potreban Industrijska jedinica za provedbu i projekte: da se uvede disciplina pripreme i provedbe kroz jasne faze i odluka o nastavku ili obustavi, slično kako to rade industrijski programi i EU fondovi. Time se povećava brzina, smanjuje rizik loših ulaganja i postiže dosljednost u cijeloj Federaciji, uz poštovanje kantonalnih specifičnosti.
Mjera podrazumijeva uspostavu male, operativne Industrijske jedinice za provedbu koja vodi  projekate i intervencije za industriju. Ključni elementi mjere:
· One-stop industrijski servis: jedinstvena tačka informisanja i vođenja slučaja za firmu, kontrolne liste, šabloni i digitalni obrasci, praćenje statusa predmeta i eskalacija kada se prekorače rokovi.
· Jedinstvena sadržaj i lista projekata za sve relevantne mjere strategije (projekti firmi, zajedničke investicije, programi obuka, infrastruktura kvaliteta, itd.).
· Logika provjera po fazama: projekti prolaze kroz standardne faze (npr. ideja → koncept → pred-izvodljivost → spremno za financiranje/nabava → implementacija → verifikacija outputa), uz jasne kriterije.
· Standard šabloni i minimalni paketi dokumentacije: koncept, budžet i troškovnik, tehnička specifikacija, plan nabavke, KPI/autput list, rizici i mitigacije, plan održivosti, dokaz tržišnog signala (gdje relevantno).
· Kriteriji kvaliteta i usklađenosti: jedinstvena pravila šta je prihvatljivo (npr. za tehnološko unapređenje, demonstratore, standarde), kako se provjerava revizijskog traga, i kako se mjeri isporuka rezultata.
· Funkcija podrške projektima: tehnička pomoć korisnicima (posebno MSP i škole) da pripreme projekte do nivoa koji je spreman za odluku i ugovor.
· Praćenje i izvještavanje: jedinica za provedbu drži evidenciju o statusu projekata, identifikuje blokade (dozvole, specifikacije, nabavke), i povezuje se sa stalnim industrijskim dijalogom i podatcima, 
Ovo je operativni “motor” strategije: ne zamjenjuje ministarstva ili kantone, nego im daje mehanizam da se mjere provode brže, ujednačeno i s manje improvizacije.

Ključni akterii uloge
· Vlada FBiH / FMERI: mandat, finansiranje, donošenje ključnih odluka o portfelju i kriterijima.
· Kantonalne institucije i razvojne agencije: ulaz projekata iz kantona, podrška pripremi, koordinacija sa školama i firmama.
· Komora i klasteri: kanal prema firmama, identifikacija potreba, pomoć u formiranju konzorcija i zajedničkih projekata.

[bookmark: _Toc234924094]Tabela 36: Pregled indikatora za mjeru 
	Indikator
	Polazna vrijednost
	Ciljna vrijednost
	Izvor podataka 

	Data-dashboard industrije (stanje u industriji, analize poslovanja, praćenje izvoza, produktivnost, radna snaga, upisi, standardi, energija)
	0
	1
	FMERI

	Uspostavljena jedinica za provedbu (imenovan tim + operativni pravilnik/mandat).
	0
	1
	FMERI

	Broj održanih sesija / tehničkih konsultacija za korisnike.
	0
	12
	FMERI



Mjera: Uređenje javnih funkcija i pruzimanje direktiva i uredba EU 
Metal/elektro firme u FBiH često navode da im najveći nevidljivi trošak nije samo energija ili radna snaga, nego administrativna neizvjesnost i fragmentacija javnih funkcija: različite procedure po kantonima, neujednačena tumačenja propisa, dugi rokovi za dozvole, paralelne ili preklapajuće inspekcije, te nejasan put do standarda, akreditovanih usluga i dokazivanja usklađenosti. To direktno utiče na investicije, brzinu modernizacije i sposobnost firmi da ispune EU zahtjeve. U analizi stanja se ovo najčešće manifestuje kroz:
· spore ili nepredvidive dozvole (posebno za proširenje kapaciteta, okolišne aspekte, skladištenje, pomoćne sisteme),
· inspekcijski pristup koji još više treba bit upravljanje rizikom nego kontrola, i velikim fokusom na prevenciju,
· slabu povezanost standardizacije i akreditacije s potrebama industrije: firmama nije jasno gdje dobiti priznate izvještaje i kako dokazati usklađenost,
· EU tržišni zahtjevi rastu brže od sposobnosti sistema: firme moraju dokazivati usklađenost (npr. CE, sigurnost, okoliš), a bez uređene javne infrastrukture kvaliteta i jasnih pravila, to postaje skuplje i rizičnije.
Zato je ova mjera potrebna kao “enabler konkurentnosti”: da se smanji transakcioni trošak poslovanja, ubrzaju investicije i uvede predvidljiv, EU-kompatibilan okvir koji firmama olakšava usklađivanje i izlazak na tržište.

Mjera podrazumijeva uređenje i modernizaciju ključnih javnih funkcija koje direktno utiču na industriju, uz jasnu “one-stop” logiku za firmu (firma ne treba znati “ko je nadležan”, nego treba dobiti rješenje kroz jedan kanal).
Obuhvat mjere uključuje:
· Mapiranje i harmonizacija procedura (federalno-kantonalno)
· inventar svih relevantnih procedura za industriju (dozvole, prijave, inspekcije, standardi),
· identifikacija preklapanja i “uska grla”,
· minimalni zajednički standard rokova, dokumentacije i tumačenja, gdje je nadležno.
· Risk-based inspekcijski pristup i koordinacija inspekcija
· prelazak s ad hoc kontrole na planiranje prema riziku,
· usklađene kontrolne liste i standardi dokazivanja,
· koordinisani nadzori (manje dupliranja, više jasnoće, više prevencije).
· Standardizacija, akreditacija i usklađenost s EU
· prioritetna lista EU direktiva i uredbi relevantnih za metal/elektro proizvode i procese,
· smjernice za industriju: šta se traži i kako se dokazuje (CE/DoC, tehnički dosije, ispitivanja),
· jača veza sa infrastrukturom kvaliteta (metrologija, laboratorije, akreditovani pružaoci).
· Digitalizacija javnih usluga tamo gdje je isplativo
· e-podnošenje zahtjeva, digitalni status predmeta, baza znanja i često postavljana pitanja,
· transparentni rokovi i objavljena praksa.

Suština mjere: firma dobija predvidljiv put, kraće vrijeme do dozvole/usklađenosti, i manji rizik “iznenađenja” u inspekciji ili u dokazivanju prema EU kupcu.

Ključni akteri i uloge
· Vlada FBiH i resorna ministarstva (privreda/industrija, okoliš, energija, prostorno uređenje, rad, zdravlje – po temama): nosioci reforme, usvajanje procedura i standarda.
· Kantonalne institucije: ključne za dozvole i inspekcije; harmonizacija prakse i rokova.
· Inspekcijske uprave i regulatorna tijela: razvoj risk-based pristupa, zajedničke kontrolne liste, koordinacija nadzora.
· Institucije infrastrukture kvaliteta (standardizacija, akreditacija, metrologija): EU-kompatibilni okvir dokazivanja, akreditovani pružaoci i priznavanje rezultata.
· Komora i klasteri: prikupljanje povratnih informacija industrije, testiranje kontrolne liste, komunikacija prema firmama.
· EU integracijske strukture / tehnička pomoć (po potrebi): podrška u usklađivanju s acquis i relevantnim uredbama/direktivama.

[bookmark: _Toc234924095]Tabela 37: Pregled indikatora za mjeru 
	Indikator
	Polazna vrijednost
	Ciljna vrijednost
	Izvor podataka 

	Broj mapiranih i standardizovanih procedura (dozvole/inspekcije/usklađenost) sa objavljenim kontrolnim listama.
	0
	20
	FMERI

	Broj uvedenih digitalnih obrazaca i e-procedura za ključne industrijske zahtjeve
	0
	10
	FMERI

	Broj usaglašenih inspekcijskih kontrolnih lista i protokola (risk-based)
	0
	20
	Uprava za inspekcijske poslove FBIH 

	Broj objavljenih smjernica za industriju o relevantnim EU direktivama/uredbama i dokazivanju usklađenosti
	0
	12
	FMERI


[bookmark: _Toc234923725]Identifikacija strateških projekata
[bookmark: _Toc234923726]Strateški projekat: Partnerstva za inovacije, proizvode, znanje i uključivanje u EU lance vrijednosti (metal/elektro FBiH)
Ovaj strateški projekat rješava ključni problem metalne i elektro industrije FBiH: firme često imaju znanje i tržišne kontakte, ali nemaju dovoljno “sigurnog prostora” i strukture da brzo pretvore ideju ili prototip u pouzdanu serijsku isporuku za EU kupce, uz tražene standarde, sljedivost i stabilan kvalitet. Istovremeno, veliki broj MSP ostaje u nižim segmentima vrijednosti (rad po nacrtu kupca), jer im nedostaje pristup partnerima, testiranju, certifikaciji, validaciji procesa i realnim ulaznim informacijama iz EU lanaca vrijednosti. Projekat zato uspostavlja organizovani mehanizam partnerstva koji spaja industriju, obrazovanje, razvojne agencije, testne i certifikacijske kapacitete, te EU kupce i integratore.

Nosilac je Privredna/Gospodarska komora FBiH (GPK FBiH), kao neutralna platforma koja može okupiti konkurente, klastere i institucije, voditi “matchmaking”, štititi povjerljivost i upravljati portfeljem zajedničkih inicijativa. Projekat se fokusira na prioritetne niše metal/elektro (npr. komponente i sklopovi za industriju, energetiku, mobilnost, automatiku), uz jasne kriterije spremnosti i tržišnog potencijala.

Glavne aktivnosti:
· Industrijski savjet: Stalno tijelo poduzeća industrije, klasteri, institucije infrastrukture kvaliteta, ključne javne institucije. Dogovara niše, prati uska grla i vodi listu prioriteta za standarde, testiranja i procedure.
· EU tržišni signal: Mapiranje potražnje + Savjetno tjelo za kupce: Mapiranje konkretne potražnje i zahtjeva EU kupaca/integratora po nišama, uz povratnu informaciju kroz “savjetodavno tjelo za kupce” (audit kriteriji, dokumentacija, rokovi, očekivanja kvaliteta).
· Partnerstva kao mikro-lanci vrijednosti u FBiH: Formiranje 5–10 partnerstava koja zajedno pokrivaju isporuku i potpisuju “Supply Chain Charter” (pravila saradnje, kontrola promjena, reklamacije, rokovi, povjerljivost).
· Readiness Sprint: Brzi ciklusi po firmi/partnerstvu: gap analiza → plan korekcija → implementacija → mini-audit. Fokus: sljedivost, tehnička dokumentacija, stabilnost procesa i EU “audit-ready” stanje.
· “SMH back-office” zajedničkih usluga: Helpdesk za standarde i dokumentaciju + mapa akreditovanih usluga infrastrukture kvaliteta i biblioteka šablona (kontrolne liste, popis i ocjenje dobavbljača, postupci). Smanjuje trošak i vrijeme usklađivanja, posebno za MSP.
· Minimalna digitalna sljedivost među firmama (data trust): Uvođenje zajedničkog minimuma podataka (serija/lot, certifikati, kontrolne tačke, revizije dokumenata) u pilot partnerstvima, pa širenje.
· Mini demonstratori / podrška od pilot-faze do serijske proizvodnje: Zajedničke probne serije i validacija procesa u odabranim nišama, sa jasnim kriterijima i dokazima za EU kupce.
· SMH Deal Rooms i “export squads”: Kvartalni formati gdje partnerstva izlaze s gotovim ponudama prema EU kupcima; timovi za zajedničko zatvaranje poslova (prodaja + kvaliteta + inženjering).
· Policy feedback loop: SMH Barrier List: Kratka lista 10–15 prepreka u okruženju (procedure, inspekcije, testiranja, rokovi) + prijedlozi rješenja i nosioci, kako bi firme aktivno su-kreirale SMH uslove.

Očekivani utjecaj: veći broj firmi prelazi iz uloge “podizvođača po nacrtu kupca” u ulogu pouzdanog EU dobavljača koji nudi vlastita rješenja i preuzima veću vrijednost u lancu. Skraćuje se put od ideje do prve serijske isporuke, a ulaganja u kritičnu opremu i procese postaju sigurnija jer su vezana uz jasne tržišne signale i partnerske narudžbe. Produktivnost raste kroz standardizaciju rada, bolju kontrolu kvaliteta, sljedivost i upravljanje promjenama, što smanjuje škart, reklamacije i kašnjenja. Paralelno se jača baza znanja u sektoru (vještine ljudi, standardi, tehnička dokumentacija i audit spremnost), otvaraju se stabilnija i bolje plaćena radna mjesta, te se povećava izvoz i otpornost industrije na promjene potražnje.

Veza na Single Market Highway: Ovaj strateški projekat je praktična implementacija Single Market Highway pristupa kroz koji EU i zemlje proširenja grade bilateralnu industrijsku saradnju u sektorima sa jasnim “win-win” efektima i otvaraju put ranijoj i postepenoj integraciji u jedinstveno tržište i EU lance vrijednosti. Projekat se direktno mapira na tri SMH strateška područja: 
· Supply Chain Partnerships (partnerstva u lancima vrijednosti): GPK FBiH vodi identifikaciju prioritetnih niša metal/elektro sa najvećim potencijalom ulaska u EU lance (posebno u ekosisteme poput mašina i opreme), te organizuje tematska partnerstva firmi i institucija. Za svako partnerstvo razvija se saradnje i investicionih projekata i otkirvanje prilika za zajendički nasup na tržištima. 
· Regulatory Integration (regulatorna i institucionalna integracija): Projekat ubrzava EU-ready spremnost firmi kroz sistemsku podršku usklađivanju: standardi, tehnička dokumentacija, sljedivost, testiranje i priprema za zahtjeve jedinstvenog tržišta. Time direktno doprinosi jačanju institucionalnog i poslovnog kapaciteta za regulatornu integraciju koju SMH naglašava (uključivo povezivanje na evropsku infrastrukturu kvaliteta i put ka pristupu tržištu roba). 
· Integration of Business Communities (integracija poslovnih zajednica): GPK FBiH organizuje B2B spajanje i “matchmaking” sa EU kupcima, integratorima i klasterima, koristeći kanale poput EEN/klasterskih mreža i industrijskih foruma. Cilj je da se partnerstva iz projekta pretvore u stabilne dobavljačke odnose, zajedničke ponude i dugoročne komercijalne veze, što je tačno treći stub SMH. 
[bookmark: _Toc234923727]Strateški projekat: Razvoj kompetencija radnika i prekvalifikacije (metal/elektro FBiH)
Ovaj strateški projekat uspostavlja jedinstven okvir kojim se u FBiH povezuju razvoj kompetencija radnika (dokvalifikacije/prekvalifikacije i obuka uz rad) i kantonalne stipendijske šeme usmjerene na zapošljavanje u metalnoj i elektro industriji. Polazi od realnosti tržišta rada: deficit je praktičnih vještina za savremenu proizvodnju i kvalitet (CNC, zavarivanje, montaža, elektrotehnika/automatika, održavanje, kontrola kvaliteta, tehnička dokumentacija), tranzicija mladih iz škole na kvalitetan posao je spora, a učešće žena i mladih u radnoj snazi je nisko. Cilj je da se kroz zajedničku metodologiju i dogovor s kantonima stvori stabilan sistem kadrova za industriju, uz jasne podsticaje za upis, završetak školovanja i zapošljavanje kod poslodavaca iz sektora.

Koordinator projekta je FMERI, a su-koordinatori su Federalno ministarstvo razvoja, obrta i poduzetništva (veza sa firmama, MSP instrumentima i poticajima) i Federalno ministarstvo obrazovanja i nauke (okviri kvalifikacija, standardi, programi i saradnja sa školama/centrima). Ključni partneri su kantonalna ministarstva obrazovanja i kantonalne vlade, Federalni zavod za zapošljavanje (FZZZ) i kantonalne službe, te poslodavci/klasteri iz metal/elektro sektora.



Ključne aktivnosti: 
· Zajednička metodologija i dogovor s kantonima: definisanje prioritetnih zanimanja i kompetencija, minimalnih standarda obuka i pravila stipendiranja, te kriterija za poslodavce (ko može primati stipendiste i praktikante).
· Kantonalne stipendije vezane za firme: stipendije usmjerene na deficitarne profile (npr. CNC operator/programer, zavarivač, monter, električar/tehničar automatike, kontrolor kvaliteta), uz obaveznu praksu i ugovorni odnos stipendista–škola–firma.
· Programi prekvalifikacije i obuke uz rad: modularne obuke (2–12 sedmica) kroz škole/centre za odrasle i pogone firmi, uz mentore i standardizovanu provjeru kompetencija.
· Usklađivanje s programima FZZZ: povezivanje stipendija i obuka sa mjerama sufinansiranja zapošljavanja, obukama za tržište rada i obukom uz rad kod poznatog poslodavca, te zajedničkim projektima s komorama i obrazovnim ustanovama.
· Karijerno usmjeravanje i uključivanje podzastupljenih grupa: ciljane aktivnosti za mlade, žene, dugotrajno nezaposlene i druge osjetljive kategorije; uklanjanje prepreka pristupu obukama.
· Praćenje učinka i podaci (LMIS-logika): standardni set pokazatelja po kantonima (upis, završetak, zapošljavanje, zadržavanje 6/12 mjeseci, zadovoljstvo poslodavaca) i redovno prilagođavanje programa.

Očekivani utjecaj: Uspostavlja se predvidiv sistem u kojem stipendije i obuke vode do stvarnog zapošljavanja, a firme dobijaju radnike spremne za savremene procese i zahtjeve kvaliteta. Smanjuje se vrijeme prelaska iz škole na posao, raste zapošljivost i formalno zapošljavanje, te se jača kapacitet privatnog sektora da otvara radna mjesta. Povećava se uključenost žena i mladih kroz ciljane mjere i jasne karijerne putanje. Na institucionalnom nivou, jača se koordinacija između federalnog i kantonalnog nivoa kroz standardizaciju, praćenje rezultata i stalnu saradnju obrazovanja, zapošljavanja i privrede.

Veza na Strategiju zapošljavanja FBiH 2023–2030: Projekat direktno operacionalizira ciljeve Strategije: usklađivanje vještina s potrebama tržišta rada, jačanje privatnog sektora za otvaranje formalnih radnih mjesta, uključivanje osjetljivih grupa kroz aktivne politike, te jačanje upravljanja tržištem rada i podataka (LMIS i karijerno usmjeravanje). U praksi koristi instrumente FZZZ i kantonalnih službi (obuke, obuka uz rad, sufinansiranje zapošljavanja i zajednički projekti), ali ih sektorski fokusira i veže uz stipendije i konkretne poslodavce metal/elektro industrije.
[bookmark: _Toc234923728]Strateški projekat: Investicioni program za produktivnost (kapitalna ulaganja, upravljanje proizvodnjom) u metalnoj i elektro industriji FBiH
Ovaj strateški projekat pokreće organizovan investicioni ciklus za metalnu i elektro industriju FBiH, fokusiran na kapitalna ulaganja / kapitalne izdatke za opremu i znanje za upravljanje proizvodnjom i održavanjem, kako bi preduzeća brzo povećala produktivnost, pouzdanost isporuke i sposobnost prelaska na zahtjevnije proizvode i tržišta. Polazna tačka je jednostavna: mnoge firme znaju šta trebaju nabaviti, ali im nedostaju (a) finansijski instrumenti prilagođeni industrijskim ulaganjima, (b) “bankable” priprema (izvodljivost, investicioni plan, rizici), i (c) upravljačke kompetencije da opremu pretvore u stvarni rast OEE-a, kvaliteta i marži. Projekat zato spaja javnu pripremu i garancijske mehanizme s bankarskim finansiranjem i paketom tehničke pomoći za firme.

Nosilac i koordinator pripreme je FMERI, uz ključnu ulogu Federalnog ministarstva razvoja, obrta i poduzetništva (povezivanje s MSP instrumentima, poticajima i razvojnim programima). Gospodarska/Privredna komora FBiH je promotor i operativni koordinator prema firmama (prikupljanje investicionih paketa, komunikacija i mobilizacija sektora). Projekat je strukturiran tako da FMERI pripremi investicioni okvir i Studija izvodljivosti, te ispregovara ulazak jedne ili više međunarodnih finansijskih institucija (EIB/EBRD/CEB ili slične EU banke), uz mehanizam garancije/portfeljne podjele rizika na nivou FBiH.

Ključne aktivnosti: 
· Industrijske investicione potrebe (Komora + FMERI): identifikacija 50–150 firmi i njihovih investicionih potreba; standardizovan “investment intake” obrazac (oprema, kapacitet, energija, kvalitet, rokovi, tržišni signal).
· Programski dizajn i Studija izvodljivosti (FMERI + FMRPO): definisanje ciljeva, kriterija, sektorskih niša, očekivanih efekata (produktivnost, izvoz, zaposlenost), pravila selekcije i modela upravljanja programom; priprema bankabilne FS i investicionog okvira.
· Finansijska konstrukcija s međunarodnom EU bankom: pregovori o kreditnoj liniji i strukturi instrumenta (npr. investicioni krediti uz duži rok i grace period), te definisanje uloge lokalnih banaka kao on-lendera gdje je potrebno.
· Garancijski / risk-sharing mehanizam FBiH: uspostava portfeljne garancije ili fonda za podjelu rizika (ciljano za MSP i investicije u produktivnost), uz jasna pravila aktiviranja i upravljanja rizikom.
· Paketi finansiranja za preduzeća: svaka firma ulazi u paket koji uključuje opremu  i obavezni dio “soft” komponente: uvođenje osnovnog sistema upravljanja proizvodnjom (planiranje, standardi rada, KPI), održavanje (preventivno/prediktivno gdje ima smisla), kvalitet i sljedivost.
· Tehnička pomoć i nadzor učinka: tim stručnjaka (lean/quality/maintenance/automation) radi s firmama 6–12 mjeseci nakon nabavke opreme kako bi se ostvarili mjerljivi efekti (OEE, škart, vrijeme ciklusa, reklamacije, lead time).
· Fazni model odlučivanja i logika odluka o nastavku ili obustavi: jasne faze (pred-provjera → investicioni plan → kreditna odluka → nabavka → puštanje u rad → pregled učinkovitosti) kako bi se zaštitio javni rizik i osigurala disciplina provedbe.

Očekivani utjecaj: Preduzeća brže ulaze u investicioni ciklus i nabavljaju kritičnu opremu uz realne uslove finansiranja, dok “soft” komponenta osigurava da ulaganje ne ostane samo nova mašina nego stvarno podigne produktivnost, kvalitet i rokove isporuke. Program pomaže firmama da razbiju ograničenja postojećih poslovnih modela (niska dodana vrijednost, ovisnost o jednoj vrsti posla) i pređu na složenije proizvode i stabilnije kupce. Na nivou FBiH, stvara se ponovljiv mehanizam industrijskog financiranja (projekti+ FS + garancija + banka) koji se može širiti i na druge sektore, uz jači izvoz, veću otpornost i bolje plaćena radna mjesta.

Veza na analizu stanja: Investicioni program je dizajniran kao odgovor na ključne nalaze analize metalne i elektro industrije FBiH, gdje se ponavljaju isti obrasci ograničenja rasta i izvozne spremnosti. Program zato “gađa” upravo one pokazatelje koji u analizi signaliziraju sistemske slabosti, i pretvara ih u ulazne podatke za studije izvodljivosti i praćenje rezultata:
· Struktura sektora i koncentracija performansi (klasteri / HHI logika): Analiza pokazuje “stepenastu” strukturu: mali broj firmi generiše disproporcionalan dio prihoda i izvoza, dok široka baza MSP ostaje u nižoj dodanoj vrijednosti. Program cilja “srednji sloj” firmi sa potencijalom rasta i skaliranja, kroz standardizovan sistem investicija i paket tehničke pomoći.
· Jaz industrijalizacije (od prototipa do stabilne serije): U analizi je prepoznat tipičan problem prelaska od ideje/prototipa do ponovljive serijske proizvodnje uz zahtijevani kvalitet i pouzdanost isporuke. Investicije u opremu bez upravljačkih praksi (procesna validacija, kontrola promjena, mjerna disciplina) često ne daju puni efekat. Program zato uslovljava ulaganja u planiranje proizvodnje, održavanje, kvalitet i sljedivost.
· Neujednačenost tehnološkog nivoa i standarda kvaliteta: Analiza ukazuje na velike razlike u opremljenosti i nivoima standarda među firmama (EU-ready naspram onih koje tek ulaze u zahtjevnije lance). Program uvodi logiku odluka po fazama i tehničku pomoć kako bi se smanjile razlike, ubrzala “audit-ready” spremnost i povećao broj firmi koje mogu ući u stabilne dobavljačke odnose.
· Kadrovski pritisci i demografija (vještine, starenje, odlazak radnika): Pokazatelji iz analize o školskim upisima, strukturi radne snage i deficitarnim zanimanjima sugerišu da rast ne može biti zasnovan na “više ljudi”, nego na većoj produktivnosti i boljoj organizaciji rada. Program eksplicitno mjeri učinak kroz produktivnost i OEE, te uključuje obaveznu komponentu upravljanja proizvodnjom i održavanjem kako bi ulaganje dalo mjerljiv rezultat.
· Pouzdanost isporuke i kvalitet (škart, reklamacije, kašnjenja): Analiza naglašava da je pouzdanost isporuke presudan uslov za EU kupce. Program zato veže dio podrške uz operativne KPI: smanjenje zastoja, pad škarta i reklamacija, skraćenje lead time-a, stabilizaciju procesa i dokumentovan kvalitet.
· Poslovni modeli i zarobljenost u nižim segmentima vrijednosti: U analizi se vidi da dio firmi ostaje “zaključan” u proizvodnji po nacrtu kupca ili u segmentima s niskom maržom jer ne može preuzeti investicioni rizik i nema kapacitet da reorganizuje proizvodnju za složenije narudžbe. Program kombinuje povoljnije finansiranje, garancijski mehanizam i tehničku pomoć da firmama omogući prelazak na složenije proizvode, stabilnije kupce i veću dodanu vrijednost.





[bookmark: _Toc234923729]PROVJERA MEĐUSOBNE USKLAĐENOSTI STRATEŠKIH DOKUMENATA 
[bookmark: _Toc234923730]Povezanost Strategije sa Ciljevima održivog razvoja
Strategija je najdirektnije povezana sa SDG 8 – Dostojanstven rad i ekonomski rast i SDG 9 – Industrija, inovacije i infrastruktura. Dodatne veze proizlaze iz mjera za razvoj vještina, ravnopravnost spolova, energetsku i resursnu efikasnost, kružnu ekonomiju, pravednu tranziciju i jačanje institucija.

[bookmark: _Toc234924096]Tabela 38. Veza strategije sa ciljevima SDG 
	Strateški cilj / područje
	Ključna veza sa SDG
	Način doprinosa

	Cilj 1: Od prototipa do serijske proizvodnje i tržišta
	SDG 8, SDG 9
	Razvoj proizvoda veće dodane vrijednosti, rast produktivnosti i izvoza, podrška inovacijama, pilot-linijama i uključivanju preduzeća u lance vrijednosti EU.

	Cilj 2: Digitalna i tehnološka transformacija
	SDG 7, SDG 9, SDG 12, SDG 13
	Modernizacija proizvodnje, digitalizacija i sistemi kvaliteta, energetska i resursna efikasnost, kružna rješenja te smanjenje emisija i materijalnih gubitaka.

	Cilj 3: Industrija zasnovana na vještinama i znanju
	SDG 4, SDG 5, SDG 8, SDG 10
	Jačanje stručnog i dualnog obrazovanja, prekvalifikacije, saradnja industrije sa školama i univerzitetima te veće uključivanje žena, mladih i radnika pogođenih tranzicijom.

	Cilj 4: Upravljanje razvojem i industrijskim okvirom
	SDG 9, SDG 16, SDG 17
	Jačanje institucija, standarda i infrastrukture kvaliteta, transparentnije provođenje mjera, industrijski dijalog i partnerstvo javnog, privatnog, obrazovnog i istraživačkog sektora.

	Pravedna tranzicija
	SDG 7, SDG 8, SDG 10, SDG 13
	Podrška radnicima i industrijskim zajednicama u prelasku prema čistijoj energiji, novim zanimanjima i održivijoj proizvodnji.

	Zaštita okoliša i kružna industrija
	SDG 6, SDG 12, SDG 13
	Efikasnije korištenje energije i materijala, upravljanje otpadom, smanjenje industrijskog zagađenja te bolja zaštita voda, tla i zraka.



Strategija tako doprinosi održivom razvoju prvenstveno kroz konkurentniju i inovativniju industriju, ali istovremeno povezuje ekonomski rast sa kvalitetnijim radnim mjestima, razvojem znanja, uključivanjem žena i mladih, efikasnijim korištenjem resursa i jačanjem institucija.
[bookmark: _Toc234923731]Provjera međusobne usklađenosti strateških dokumenata
Strategija razvoja Federacije Bosne i Hercegovine 2021. – 2027. usmjerava industriju i društvo u FBiH ka zelenoj tranziciji. U okviru Strateškog cilja 3: Resursi i efikasan održivi razvoj postavlja okvir za aktivnosti na poboljšanju zaštite i korištenja prirodnih resursa, poboljšanju kvaliteta zraka, povećanja energetske efikasnosti, uvođenje energetske tranzicije, podsticanje razvoja ruralnih područja i povećanje otpornosti na krize. U kombinaciji sa drugim područjima strategije ona ukazuje na potrebu za zelenom tranzicijom i razvoju cirkularnih modela rasta. Pogotovo kad govori o ubrzanom ekonomskom rastu uz povećanje digitalizacije privrede i podršku transferu i razvoju tehnologije (strateški cilj 1.) i kada se u okviru strateškog cilja 2. zalaže za prosperitetan i inkluzivan društveni razvoj uz ulaganja u obrazovni sistem i zdravstveni sistem, ublažavanje demografskih trendova i smanjenje neaktivnosti i nezaposlenosti, što bi trebalo pozitivno uticati na siromaštvo i socijalnu isključenost. Ova strategija u velikoj mjeri će uticati na ciljeve i indikatore iz Strategije razvoja Federacije Bosne i Hercegovine 2021-2027. 

[bookmark: _Toc172273406][bookmark: _Toc234924097]Tabela 39. Indikatori Strategije razvoja FBiH na koje se veže strategija razvoja metalne i elektro industrije
	Cilj/prioritet/mjera 
	Indikator 
	Trenutna vrijednost 
	Ciljna vrijednost 

	Strateški cilj 1: Ubrzan ekonomski razvoj

Prioriteti: 
· Povećavati stepen digitalizacije u ekonomiji
· Podržavati transfer i razvoj tehnologija 
· Podržavati izvoz i stvaranje proizvoda s većom dodanom vrijednošću
	% preduzeća s uspostavljenim IKT funkcijama koje obavljaju eksterni dobavljači 
	63 (2018) (BiH) 
	76

	
	Globalni indeks inovacija (GII), rang (BiH)

	74/131 (2020) 
	50/131

	
	% udio zaposlenih u industrijskim oblastima srednjeg tehnološkog intenziteta u ukupno zaposlenim u C - Prerađivačkoj industriji
	10,5 (2019) 
	20,0

	Strateški cilj 3: Resursno efikasan i održiv razvoj
Prioritet 
· Unapređivati zaštitu i korištenje prirodnih resursa
· Unapređivati kvalitetu zraka
· Povećati energetsku efikasnost 
· Započeti realizaciju energetske tranzicije
	% bruto dodane vrijednosti industrija srednje i visoke tehnologije u BDP-u
	2,51 (2018)

	5,00


	
	Količine otpada iz proizvodnih djelatnosti, tona/mil. KM BDP-a
	439 

	254


	
	Količine opasnog otpada iz proizvodnih djelatnosti, tona/mil. KM BDP-a
	0,41 (2018) 
	0,30 


Izvor: Strategija razvoja Federacije Bosne i Hercegovine 2021-2027
[bookmark: _Toc234923732]Uskađenost sa prostorno planskom dokumentacijom   
Federacija Bosne i Hercegovine nema usvojen važeći prostorni plan Federacije. Prostorni plan Bosne i Hercegovine za period 1981–2000. formalno je bio izrađen za period do 2000. godine, ali se, prema važećem zakonskom okviru, i dalje primjenjuje u dijelu koji nije u suprotnosti sa Ustavom Federacije BiH, sve do donošenja novog Prostornog plana Federacije. Prijedlog Prostornog plana FBiH za period 2008–2028. nije usvojen. Zbog toga nije moguće izvršiti potpunu provjeru usklađenosti Strategije sa savremenim prostornim planom na nivou Federacije. Ipak, Strategija ima izraženu teritorijalnu dimenziju jer prepoznaje koncentraciju industrije po kantonima, potrebe industrijskih zona, energetsku, prometnu i digitalnu infrastrukturu, dostupnost radne snage, okolišne pritiske i razlike u razvojnim kapacitetima. Zato se preporučuje da se njeni nalazi, teritorijalni podaci i razvojni pravci koriste kao stručna podloga pri izradi novog Prostornog plana Federacije BiH te pri pripremi i izmjenama kantonalnih i lokalnih prostorno-planskih dokumenata.
[bookmark: _Toc234923733]Strategija zapošljavanja u Federaciji Bosne i Hercegovine (2023-2030)[footnoteRef:34] [34:  https://fzzpr.gov.ba/files/Strategije/Strategija-zaposljavanja-u-FBiH-2023-2030.pdf ] 

Strategija zapošljavanja je ambiciozna i akciono orijentisana platforma koja uspostavlja glavne reforme i mjere koje će se provoditi u Federaciji u području zapošljavanja u periodu 2023-2030. godina. 

Procjenjuje se da u BiH živi nešto više od 3,5 miliona ljudi, a žene čine 50,9% stanovništva. Tokom protekle dvije decenije došlo je do značajnih promjena u starosnoj strukturi stanovništva zemlje, a taj trend će se vjerovatno nastaviti i u narednim decenijama. Udio djece (do 14 godina života) u ukupnom stanovništvu pao je sa oko 21% u 2000. godini na 14,5% u 2020. godini, dok je učešće starih osoba (65 godina i stariji) u istom periodu povećano sa 11% na 17,9%. Udio mladih (15-24 godina života) smanjen je sa 14,8% u 2000. na 11,6% u 2020. godini. 

Bruto stope upisa u osnovne i srednje škole u Federaciji prilično su visoke i iznose 97% i 72,9%, uz značajnu ravnopravnost spolova. Međutim, pristup predškolskom obrazovanju imalo je svega 14% četvorogodišnjaka 2019. godine, što je znatno ispod prosjeka zemalja Europske unije (EU) (92,9%) usljed odsustva ulaganja u ovaj oblik obrazovanja. Nizak pristup predškolskom obrazovanju naročito je evidentan u ruralnim područjima i među porodicama sa nižim prihodima. Pristup školovanju i dalje je izazov za romsko stanovništvo, s obzirom da 71,2% nema završenu osnovnu školu, jedna četvrtina (25,1%) ima samo nižu stručnu spremu, a 12,8% ima srednju stručnu spremu. Svega 0,5% Roma ima mogućnost da stekne visoku stručnu spremu. Kvalitet obrazovnih ishoda u zemlji je znatno ispod prosjeka za zemlje Organizacije za ekonomsku saradnju i razvoj (OECD). Rezultati do kojih se došlo u okviru Programa za međunarodno testiranje učenika (PISA) 2018. pokazuju da petnaestogodišnjaci iz BiH zaostaju za svojim vršnjacima iz drugih zemalja Zapadnog Balkana u čitanju, matematici i prirodnim naukama. Udio učenika sa lošim uspjehom iz ova tri predmeta u Bosni i Hercegovini je 41,3%, dok prosjek za zemlje OECD-a iznosi 13,4%. Prelazak mladih sa školovanja na rad traje veoma dugo i ima dugoročne posljedice. U prosjeku, potrebno je oko osam mjeseci da učenik koji je završio obrazovanje u BiH nađe bilo kakav posao, a prelazak na zadovoljavajući posao traje do tri godine. Raspoloživi podaci za zemlju pokazuju da nezaposlenost u mlađoj dobi povećava vjerovatnoću da će osoba kasnije imati periode nezaposlenosti za 30% i imati manju platu za 10%. 

Stope aktivnosti u Federaciji i dalje su niže od prosjeka zabilježenog u zemljama Europske unije (EU) tokom protekle decenije. U 2019. godini, svega polovina radno sposobnog stanovništva Federacije (15-64) učestvovala je u radnoj snazi (51,4%) u odnosu na 73,4% u EU. Stope aktivnosti su niske uglavnom zbog niskih stopa aktivnosti žena, mladih (15-24) i starijih radnika (50 godina života i stariji). Udio zaposlenih, najniži je u odnosu na zemlje jugoistočne Evrope, i kreće se oko 35% do 40% u odnosu na radno sposobno stanovništvo. 

U prethodnom periodu (2019-2021) u Federaciji BiH je bio registrovan promjenjiv trend nezaposlenosti. Nakon pandemije, došlo je do stabilizacije stanja na tržištu rada, te se u 2021. godini znatno smanjio broj nezaposlenih osoba, prosječan broj nezaposlenih osoba u Federaciji BiH u 2022. godini bio je 289.912 i u odnosu na prosjek 2021. godine (311.679) manji je za 21.767, odnosno 6,98%. Stopa nezaposlenosti mladih (15-24) je za oko 2 puta veća od stope nezaposlenosti odraslih. Međutim, u posljednjih deset godina zabilježen je pad nezaposlenosti mladih, uz opću stopu nezaposlenosti, što ukazuje da se zapošljavanje mladih u Federaciji kreće u skladu sa promjenjivim uslovima poslovanja privrednih subjekata.

U praksi je strategija zapošljavanja strukturirana kroz četiri uža cilja koji su direktno primjenjivi na metal i elektro sektor:
· Povećati zapošljivost i usklađenost vještina sa potrebama tržišta rada (uz kvantitativne ciljeve, npr. smanjenje niskokvalificiranih i povećanje zaposlenih koji rade poslove u skladu s kvalifikacijama).
· Ojačati kapacitet privatnog sektora da otvara formalna radna mjesta (povećanje zaposlenosti i smanjenje neformalne zaposlenosti).
· Uključiti osobe u nepovoljnom položaju kroz efikasnije aktivne politike tržišta rada (bolje targetiranje: mladi, žene, dugotrajno nezaposleni, osobe s invaliditetom itd.).
· Ojačati upravljanje tržištem rada i kapacitete institucija (standardizacija procesa, praćenje učinka, evaluacije, bolji podaci/LMIS).
· Za metal i elektro industriju posebno su “nosive” dvije poruke Strategije:
· Sistem osposobljavanja odraslih i obuke uz rad treba proširiti, a i poslodavce stimulisati da ulažu u dokvalifikaciju/prekvalifikaciju.
· Bez pouzdanih podataka o zanimanjima i vještinama (LMIS) i ozbiljnog karijernog usmjeravanja, teško je planirati kadar za industrije koje brzo mijenjaju tehnologije i standarde.

Program rada za naglašava da, Federalni zavod za zapošljavanje[footnoteRef:35], nakon obaveza vezanih za socijalnu sigurnost nezaposlenih, prioritetno usmjerava aktivnosti na razvoj aktivne politike zapošljavanja u saradnji s kantonalnim službama i drugim akterima. [35:  https://www.fzzz.ba/ckFinderFiles/files/Program%20rada%20za%202025%20-%20BOS.pdf ] 


Aktivna politika zapošljavanja (okvir i obuhvat): FZZZ planira programe: sufinansiranja zapošljavanja, sufinansiranja samozapošljavanja (start-up), obuke za potrebna znanja i vještine i obuke uz rad kod poznatog poslodavca. Planirani ukupni obuhvat aktivne politike je oko 10.000 nezaposlenih osoba.

Programi sufinansiranja zapošljavanja, samozapošljavanja i obuke (6.1): Program 6.1 je “glavni instrument” i cilja podršku za oko 9.500 osoba sa evidencije nezaposlenih, uz rodnu i socijalnu osjetljivost (brža integracija, sprječavanje dugotrajne nezaposlenosti, prvo radno iskustvo, samozapošljavanje).
Planirane aktivnosti uključuju:
· sufinansiranje zapošljavanja kod poslodavca,
· sufinansiranje samozapošljavanja (start-up),
· sufinansiranje obuka za tržište rada,
· sufinansiranje obuke uz rad kod poslodavca,
· sufinansiranje društveno korisnog rada.
Ciljne grupe (za industriju bitno zbog targetiranja i bodovanja): mladi bez iskustva (pripravnici i drugi), žene, 40+, dugotrajno nezaposleni, niskokvalificirani, osobe s invaliditetom i druge osjetljive kategorije.
Finansijski okvir programa 6.1: ukupno planirano 133.965.899 KM, od čega su dio prenesene obaveze, a dio novi programi.

Posredovanje i priprema za rad (6.2) – važan “servis” za poslodavce: Program rada predviđa unapređenje web-portala FZZZ i alata u Jedinstvenom informacionom sistemu (JIS) koji se odnose na poslodavce (upravljanje ponudom i potražnjom) i nezaposlene (savjetodavne informacije), uz jačanje savjetodavnog rada.

Zajednički projekti s drugim subjektima (6.3): Predviđen je nastavak zajedničkih projekata koji podstiču zapošljavanje i obuke, uz saradnju sa komorama, razvojnim agencijama, obrazovnim ustanovama i drugim institucijama. Za ovu poziciju planirana su sredstva 14.181.053 KM i podrška za cca 500 nezaposlenih osoba (novi + preneseni projekti).

Zapošljavanje stranaca (tačka 9): Program rada opisuje ulogu FZZZ u proceduri odobravanja i planiranja kvota za radne dozvole i najavljuje doprinos unapređenju regulative i ubrzanju postupaka kroz saradnju s relevantnim institucijama. Ovo je relevantno za metal i elektro industriju gdje se deficit zanimanja često pokušava amortizirati uvozom radnika.
[bookmark: _Toc234923734]Strategija razvoja male privrede Federacije Bosne i Hercegovine 2022-2027. [footnoteRef:36]  [36:  https://www.fmrpo.gov.ba/wp-content/uploads/2022/10/Strategija-razvoja-male-privrede-FBiH-2022-2027-Strateska-platforma-NACRT.pdf ] 

Strategija razvoja male privrede FBiH 2022–2027 je “horizontalna” politika: postavlja okvir i instrumente za mikro, mala i srednja preduzeća (MSP) i obrte, te ih veže na prioritete Strategije razvoja FBiH 2021–2027 (digitalizacija, privatni sektor, energetska efikasnost). U tom okviru, metalna industrija se eksplicitno prepoznaje kao najjača privredna aktivnost u FBiH i kao prirodni kandidat za dalji rast izvoza i uključivanje u lance vrijednosti.

U situacionoj analizi Strategije naglašeno je da MSP u FBiH nose veliki dio ekonomije: u 2021. ostvarili su oko 35,8 mlrd KM prihoda i učestvovali sa 67,1% u ukupnom izvozu FBiH, uz snažan doprinos bruto dodanoj vrijednosti. U istom dijelu se navodi da je metalska industrija najjača privredna aktivnost i da, uz blizinu EU i reputaciju pouzdanih dobavljača, postoji kontinuiran rast potražnje za proizvodima nakon pandemije, pa je ključno “osigurati uvjete i poticati dalji rast” i jačati uključivanje u lance vrijednosti.

To se direktno spaja sa metal/elektro strategijom koja daje vertikalni fokus (niše, standardi isporuke, „od pilot-faze do serijske proizvodnje“, infrastruktura kvaliteta, digitalna kvaliteta), dok Strategija male privrede daje instrumente (grantovi, kreditno-garancijski mehanizmi, zone, inovacije, internacionalizacija, poduzetničko učenje) kroz koje se te mjere mogu finansirati i institucionalno “spustiti” do firmi.

Vizija Strategije je brzo rastuća, regionalno konkurentna mala privreda koja podiže zaposlenost i standard, uz naglasak na investicije, inovacije, energetsku tranziciju i odgovorno korištenje resursa.

Strategija je strukturirana kroz tri strateška cilja i set prioriteta/mjera:
· Konkurentna mala privreda temeljena na inovacijama, digitalizaciji i zelenoj ekonomiji
· Razvoj poslovnog okruženja i unapređenje poduzetničke infrastrukture
· Inovacije i internacionalizacija male privrede

Za metal/elektro je posebno važno da se ciljevi ne bave samo “opštim” rastom, nego pogađaju tipične industrijske prepreke: digitalna transformacija i produktivnost, energetska efikasnost i troškovna otpornost, pristup kapitalu/garancijama, standardi i izvozna spremnost, te pozicioniranje u lancima vrijednosti.

Prioriteti i mjere koje su najbitnije za metal/elektro sektor: 
· Digitalizacija i inovacije kao produktivnost (ne samo IT): u okviru Strateškog cilja 1, Prioritet 1.1 (Digitalizacija) ima vrlo konkretne ambicije: povećanje grant podrške digitalnoj transformaciji na 3.000.000 KM i rast broja podržanih projekata digitalne transformacije sa 15 na 120 do 2027. Za metal/elektro sektor taj predlog se može direktno povezati jer daje prostor za: sistem za izvršenje proizvodnje, digitalnu sljedivost, planiranje proizvodnje, upravljanje kvalitetom, digitalnu pripremu tehničke dokumentacije i smanjenje škarta.
· Zelena tranzicija kao industrijski trošak i tržišni uslov: Prioritet 1.2 (Zelena tranzicija) je postavljen kroz mjere energetske efikasnosti i prelaska na zelenu ekonomiju, uz praćenje napretka kroz dimenzije “MSP u zelenoj ekonomiji” i instrumente ozelenjavanja. Za metal/elektro ovo je direktno vezano na energiju kao ulazni rizik, EU zahtjeve i troškovni pritisak.
· Poslovno okruženje i pristup kapitalu (ključ za ciklus ualganja): Strateški cilj 2 uključuje mjeru “Osiguranje boljeg pristupa kapitalu” i jačanje poduzetničke infrastrukture (zone, institucije podrške). U situacionom dijelu Strategija eksplicitno naglašava da je pristup finansijama barijera, da je kredit dominantan izvor, te navodi postojanje Garancijskog fonda sa portfeljem od 100 miliona KM (administrira RB FBiH) i više kreditno-garancijskih programa (uključivo za MSP i izvoznike). Ovo je jaka veza na strateški projekat industrijskog ciklusa ulaganja (EU banka + garancija FBiH + paketi za opremu + znanje).
· Internacionalizacija: od izvoza ka lancima vrijednosti: Strateški cilj 3 ide baš u smjeru koji treba metalnskoj i elektro industriji ne samo u smislu izvoza, nego i kao pozicioniranje u regionalnim i globalnim lancima vrijednosti. 
· U Prioritetu 3.2 (Globalni i regionalni lanci vrijednosti) Strategija predviđa dvije mjere, uključujući: 3.2.1 Mapiranje i podržavanje regionalnih lanaca vrijednosti, 3.2.2 Podrška integraciji MSP u globalne lance vrijednosti
Kao primjer, u opisu mjere 3.2.2 navode se aktivnosti poput umrežavanja radi mapiranja lanaca vrijednosti, jačanja ljudskih resursa “za poslove budućnosti” i jačanja kapaciteta savjetodavnih/strukovnih tijela; ciljno je 10 podržanih projekata za platforme saradnje i 10 projekata za uključivanje MSP u regionalne lance vrijednosti (0 → 10 do 2027).
Za metal/elektro to je tačno prostor za vaše “partnerstva za inovacije i uključivanje u EU lance vrijednosti”.
· Standardi, infrastruktura kvaliteta i usklađenost: U analizi se naglašava da ne postoji dovoljno sistemski uređena infrastruktura kvaliteta u kontekstu slobodnog kretanja roba, da je informiranost o propisima/standardima slaba i da nedostaju kapaciteti za ocjenjivanje usaglašenosti, pa se često koriste usluge iz okruženja/EU.
Ovo je direktna legitimacija za vaše mjere (metrologija, ispitivanja, akreditacija, certifikacije, sljedivost i tehnička dokumentacija).

Kako su strategije relevantne jedna za drugu: 
· Strategija male privrede 2022–2027: daje instrumente i sistem (grantovi, kredit/garancije, zone, inovacijske mreže, internacionalizacija, poduzetničko učenje, inkluzija), plus KPI okvir.
· Sektorska strategija metal/elektro 2024–2033 (vaša): daje fokus i sadržaj (niše, „od pilot-faze do serijske proizvodnje“, industrijski demonstratori, kvalitet spreman za EU tržište i isporuka, modernizacija opreme, vještine i sistem upravljanja).
Time strategija male privrede praktično daje podršku strategiji metala i elektro industrije da se previđne mjere prevedu u programe FMRPO/FMERI, kantonalne programe i finansijske instrumente, uz jasne argumente iz njihove situacione analize da je metalna industrija nosilac i da je fokus na lancima vrijednosti prioritet.

[bookmark: _Toc234924098]Tabela 40. Usporedba strategije male privrede i nacrta strategije metal/elektro 
	Mjere 
	Mjere/prioriteti Strategije male privrede FBiH (2022–2027)
	Veze jedne i druge strategije 

	Investicije u opremu i produktivnost (ualganja, znanje, garancija + EU banka)
	Prioritet 2.1 Poslovno okruženje → 2.1.2 bolji pristup finansijama + Strateški projekt: Garancijski fond FBiH
	Garancijski/risk-sharing okvir i logika “pristupa kapitalu” kao sistemska mjera; mogućnost portfeljne garancije i kreditnih linija kao osnove za veliki investicioni ciklus.

	Digitalno upravljanje proizvodnjom, kvalitetom i sljedivošću (sistem za izvršenje proizvodnje, planiranje, dokumentacija)
	SC1 Prioritet 1.1 Digitalizacija(indikatori grant podrške i broj projekata digitalne transformacije)
	Grant/vaučer logika i KPI okvir za digitalnu transformaciju (ne samo IT, nego procesna digitalizacija u MSP).

	Zelena tranzicija industrije (energijska efikasnost, smanjenje troškova i rizika)
	SC1 Prioritet 1.2 Zelena tranzicija + mjere za podršku EE i “ozelenjavanje” MSP
	Instrumenti poticaja za EE i okvir “zelenih” politika za MSP; logika da EE doprinosi produktivnosti (bitno za metal/elektro).

	Partnerstva za inovacije, proizvode i ulazak u EU lance vrijednosti
	SC3 Prioritet 3.2 Globalni i regionalni lanci vrijednosti → 3.2.1 mapiranje/podrška regionalnim lancima + 3.2.2 integracija MSP u globalne lance
	“Platforme za saradnju”, mapiranje lanaca i podrška integraciji MSP u lance vrijednosti (ključni instrument za vaša industrijska partnerstva).

	Program industrijskih demonstratora i pilot linija 
	SC3 Prioritet 3.1 Inovacije male privrede → 3.1.1 umrežavanje i saradnja za inovacije + 3.1.2 učešće MSP u EU programima inovacija
	Logika zajedničkih inovacijskih projekata i umrežavanja; “most” ka EU inovacijskim programima kao sufinansiranje demonstratora/pilota.

	Jačanje infrastrukture kvaliteta, standarda i certifikacije 
	Najdirektnije “sjeda” pod: SC2 Prioritet 2.1 (poslovno okruženje) + SC3 internacionalizacija/lanci vrijednosti (jer usklađenost je preduslov za lance)
	Strategija male privrede daje okvir (izvoz/lanci) i opravdanje za ulaganja u “servise” MSP; vaša sektorska strategija treba razraditi specifične mjere kvaliteta i nosioce (metrologija, testiranje, certifikacija).

	Kompetencije radnika, prekvalifikacije + kantonalne stipendije vezane za firme metal/elektro
	U Strategiji male privrede najbliže kroz SC2 Poduzetničko učenje i inkluzivnost (ciljani oblici poduzetništva)
	Horizontalni okvir za jačanje kompetencija i uključivanje (posebno mladih i žena) kroz programe i koordinaciju; vaša sektorska logika daje “koje tačno vještine” i kako ih vezati za firme.

	Industrijski dijalog i jedinica za provedbu i lista projekata za provedbu mjera
	Strategija male privrede ima jak naglasak na okvir provođenja, praćenja i indikatorima, te programsku logiku mjera i IFO
	Preuzeti njihovu disciplinu: indikator + izvor verifikacije + budžet/ostali izvori + odgovorne institucije; vi to prevodite u sektorski sistem provedbe i lista projekata.


[bookmark: _Toc234923735]Zaštita okoline i okvir za cirkularna rješenja
Bosna i Hercegovina se suočava s ozbiljnim izazovima vezanim za kvalitet okoline i kvalitet života, a ti rizici sve više postaju i industrijski rizici. Ekstremni vremenski događaji (poplave, suše, toplotni valovi) utiču na kontinuitet proizvodnje, logistiku i troškove osiguranja. Istovremeno, zagađenje zraka ostaje jedno od najvećih javnozdravstvenih pitanja, sa dominantnim izvorima u energetici na ugalj, grijanju domaćinstava (drvo/ugalj i spaljivanje otpada), prometu (star vozni park), te prekograničnom doprinosu. U sektoru voda i komunalne infrastrukture, veliki dio otpadnih voda se i dalje ispušta bez adekvatnog tretmana, što povećava pritisak na rijeke i podzemne vode i stvara dugoročne troškove za zajednice i privredu. U takvom kontekstu, metalna i elektro industrija mora posmatrati okoliš ne kao “sporednu temu”, nego kao dio konkurentnosti, dozvola, pristupa finansiranju i pristupa tržištima.

Metalna i elektro industrija globalno nije među najvećim zagađivačima po “vidljivosti” kao neke druge grane, ali ima visok materijalni i energetski otisak kroz potrošnju električne energije i toplote, upotrebu metala i legura, maziva, hemikalija (npr. površinska zaštita), te kroz tokove otpada kao što su strugotine, otpadni metali, šljaka/prah, otpadne emulzije i ulja, filteri, ambalaža i (za elektro segment) e-otpad i baterije. Upravo tu cirkularna rješenja donose najveći “win”: smanjenje troškova, sigurniji ulazni materijali, manje otpada i veća otpornost na promjene cijena energije i sirovina.
[bookmark: _Toc234923736]Okvir cirkularnih rješenja (šta znači u praksi za metal/elektro)
Cirkularni pristup u metalnoj i elektro industriji FBiH treba biti pragmatičan i mjerljiv, fokusiran na tokove koji nose najveći trošak i rizik:
· Materijali i otpad kao resurs
· povećanje povrata i vrijednosti metalnog otpada (sortiranje po legurama, čistoća strugotine, ugovori s reciklažerima),
· recirkulacija i kontrola potrošnje reznih tečnosti/emulzija i industrijskih ulja,
· optimizacija iskorištenja lima/profila (nesting, standardizacija formata, planiranje serija),
· sistem povratne ambalaže i smanjenje jednokratnih materijala u pakovanju i transportu.
· Energija i dekarbonizacija kao pitanje produktivnosti
· energetski menadžment u pogonu (mjerenje po linijama, peak management, otkrivanje gubitaka),
· modernizacija kompresorskih sistema i curenja zraka, efikasniji motori/pogoni, rekuperacija toplote,
· planiranje investicija u opremu uz kriterij “kWh po jedinici outputa” i “škart po seriji” kao obavezne KPI.
· Voda, hemikalije i površinska zaštita
· zatvaranje krugova ispiranja gdje je moguće, kontrola i minimizacija potrošnje vode,
· zamjena opasnijih supstanci sigurnijim alternativama (gdje tehnološki izvedivo),
· unapređenje tretmana industrijskih otpadnih voda u firmama koje imaju procese površinske zaštite.
· Elektro segment: e-otpad, baterije i povrat proizvoda
· dizajn i proizvodnja s većom mogućnošću popravke i zamjene komponenti,
· sistemi povrata/servisa (refurbish, ponovna upotreba modula), odgovorno zbrinjavanje e-otpada,
· jasne interne procedure za skladištenje i predaju baterija i elektronskih komponenti ovlaštenim operaterima.
[bookmark: _Toc234923737]Upravljanje i politike
Za prelazak na cirkularne modele potrebna je kombinacija regulatorne discipline, finansijskih poticaja i praktične podrške firmama. Ključni zahtjev je politička volja i koordinacija institucija da se unaprijedi provedba okolišnih politika, posebno u dijelu dozvola, inspekcija i kontrole zagađenja, ali i da se smanji investicioni jaz kroz instrumente finansiranja (povoljni krediti, garancije, grantovi za energetsku efikasnost i čiste tehnologije). Posebno je važno osigurati da MSP imaju pristup znanju i uslugama: energetski auditi, savjetovanje za okolišne dozvole, mapiranje tokova otpada i ugovaranje rješenja s licenciranim operaterima.

U okviru zelene agende, strategija metalne i elektro industrije treba operacionalizirati mjere ove strategije kroz skup provedivih mjera:
· program “resource & energy productivity” (auditi + investicioni planovi + sufinansiranje opreme koja smanjuje kWh/komad i otpad),
· cirkularni industrijski piloti (2–5 pilot projekata: zatvaranje tokova emulzija/ulja, rekuperacija toplote, poboljšano sortiranje otpada po legurama, povratna ambalaža),
· standardizacija praćenja okolišnih KPI u firmama (energija po outputu, otpad po outputu, udio recikliranog materijala, potrošnja vode, incidenti/izlijevanja),
· paket podrške usklađenosti (dozvole, monitoring, sigurnije hemikalije, e-otpad/baterije),
· partnerstva s lokalnim komunalnim sistemima i operaterima otpada za rješenja koja pojedinačna firma ne može efikasno riješiti sama.
Ovim pristupom okolišne mjere nisu dodatak, nego dio industrijske konkurentnosti: smanjuju ulazne troškove, povećavaju pouzdanost i olakšavaju pristup finansiranju i tržištima, uz jasnu korist za zdravlje i kvalitet života u Federaciji BiH.
[bookmark: _Toc234923738]Okvir za ravnopravnost spolova i drugih društvenih kategorija u metalnoj i elektro industriji FBiH
U Bosni i Hercegovini postoje izražene razlike u aktivnosti i zaposlenju između žena i muškaraca, što direktno utiče na raspoloživost radne snage i dugoročnu održivost industrijskog rasta. Prema Anketi o radnoj snazi (2022), stopa aktivnosti žena je znatno niža od stope aktivnosti muškaraca (36,1% naspram 59,6%), žene čine oko 36,8% zaposlenih, a oko 50% nezaposlenih osoba. Stopa zaposlenosti žena niža je za 23,2 procentna boda u odnosu na muškarce, dok je stopa nezaposlenosti žena viša (19,8%) i posebno pogađa mlade žene (15–24), kod kojih nezaposlenost doseže 42,1%. Udio neformalnog zaposlenja procjenjuje se na oko 30,5%, što dodatno otežava pristup pravima, zaštiti na radu i stabilnim karijerama.

Za metalnu i elektro industriju ovi pokazatelji nisu samo socijalna tema, nego pitanje konkurentnosti: sektor je suočen sa deficitom vještina, starenjem radne snage i migracijama, pa je uključivanje podzastupljenih grupa, posebno žena i mladih, jedan od rijetkih realnih načina da se proširi baza talenata i podigne produktivnost. Međutim, industrija je i dalje opterećena stereotipima o muškim poslovima, horizontalnom segregacijom (razlike u platama i raspodjeli zanimanja) i vertikalnom segregacijom (slab pristup žena nadzornim i upravljačkim pozicijama, “stakleni plafon”). Dodatno, žensko učešće na tržištu rada ograničava neravnomjerna raspodjela porodičnih obaveza i nedostatak sistemske podrške za brigu o djeci i starijima, što Rodni profil BiH naglašava kao ključni strukturni uzrok niže aktivnosti žena. Također, iako postoje pojedinačne mjere ekonomskog osnaživanja žena, njihov učinak se često ne prati sistematski, pa je teško dokazati šta zaista radi i gdje treba pojačati instrumente.

U tom smislu, ovaj okvir se oslanja na postojeće politike: Gender akcioni plan BiH 2023–2027 predviđa eliminaciju diskriminacije u radu i zapošljavanju, programe obuka i prekvalifikacija za žene, kao i podršku samozapošljavanju i preduzetništvu. Strategija zapošljavanja FBiH 2023–2030 prepoznaje žene kao veliki dio neaktivnog stanovništva i ukazuje na slabu koordinaciju aktivnih i pasivnih politika, uključujući izostanak jasne strategije radne aktivacije žena koje su neaktivne zbog brige o djeci, te postavlja cilj da dio žena sa evidencije nezaposlenih bude podržan i kroz mjere povezane s njegom djeteta. Program ekonomskih reformi BiH 2023–2025 stavlja naglasak na rast zaposlenosti mladih, žena i ranjivih grupa, uz jačanje aktivnih mjera i kvaliteta rada. Strategija razvoja FBiH 2021–2027 fokusira se na neaktivne žene, posebno slabije obrazovane, žene 50+ i žene u ruralnim područjima.
[bookmark: _Toc234923739]Šta ovo znači za metal/elektro strategiju
Pored žena kao ključne podzastupljene grupe, metalna i elektro strategija treba sistemski adresirati i:
· mlade (spor prelazak iz obrazovanja na kvalitetan posao, manjak prakse i “prvog iskustva”),
· stanovnike ruralnih područja  gdje industrija ima funkciju ekonomske osnove opstanka,
· dugotrajno nezaposlene i niskokvalificirane, kroz programe obuke uz rad i ciljane prekvalifikacije,
· osobe s invaliditetom (posebno u administraciji, kontroli kvaliteta, logistici, određenim operacijama gdje je moguće prilagoditi radno mjesto),
· žrtve porodičnog nasilja i drugih ranjivih situacija, kroz sigurne putanje zapošljavanja i podršku integraciji u rad.
[bookmark: _Toc234923740]Operativni okvir mjera - šta strategija treba ugraditi?
Da bi ravnopravnost postala mjerljiv dio industrijskog razvoja, strategija metal/elektro treba ugraditi sljedeće elemente u svoje programe (kompetencije, investicije, partnerstva, „od pilot-faze do serijske proizvodnje“):
· Ciljano uključivanje i bodovanje u javnim programima: U svim javno podržanim mjerama (stipendije, obuke, vaučeri, investicioni paketi) uvesti jasne ciljne kriterije i bodovanje za uključivanje žena, mladih i drugih osjetljivih grupa, uz minimalne standarde zaštite i rada.
· Obuka uz rad i mentorstvo u pogonima: Posebni modeli “obuke uz rad” i pripravništva za žene i mlade, uz obavezne mentore i plan kompetencija (ne samo “pomoćni poslovi”), kako bi ulazak u proizvodna zanimanja bio sigurniji i brži.
· Mjere za usklađivanje rada i života: Podsticati fleksibilnije rasporede gdje je moguće (smjene, klizno vrijeme za administrativne i tehničke funkcije), podršku firmama za organizaciju brige o djeci (u partnerstvu s lokalnim zajednicama) i usklađivanje s mjerama iz Strategije zapošljavanja (npr. aktivacija žena koje primaju dodatke za njegu djeteta).
· Sigurno i dostojanstveno radno okruženje: Standardi zaštite na radu, PPE prilagođen ženama, politika nulte tolerancije na uznemiravanje, jasni kanali prijave, te jačanje kulture sigurnosti i poštovanja. Ovo je posebno važno u proizvodnim pogonima i u zanimanjima s većim fizičkim rizikom.
· Karijerne putanje i napredovanje (“od operatera do majstora/šefa smjene”): Uvesti sektorske modele karijernog napredovanja (kompetencijski nivoi) i ciljeve za veći udio žena u nadzornim i tehničkim ulogama (kontrola kvaliteta, planiranje, tehnologija, održavanje), kako bi se smanjio “stakleni plafon”.
· Praćenje učinka (rodno i socijalno razvrstani podaci): Uvesti obavezno praćenje rezultata mjera po spolu, dobi i statusu (zapošljavanje, zadržavanje 6/12 mjeseci, plata/razred, napredovanje), jer bez toga se efekti aktivnih mjera ne mogu dokazati niti poboljšati.

Ovaj okvir omogućava da se industrijska politika i socijalna inkluzija spajaju u isti rezultat: veća baza radne snage, brže popunjavanje deficitarnih zanimanja, viša produktivnost i stabilniji životni uslovi u zajednicama gdje metalna i elektro industrija čine jezgro lokalne ekonomije.



[bookmark: _Toc234923741]INDIKATIVNI FINANSIJSKI OKVIR ZA PROVOĐENJE STRATEŠKOG DOKUMENTA
[bookmark: _Toc234923742]Indikativni finansijski okvir za period važenja strategije 
	 
	 
	 
	 
	Ostali izvori

	Oznaka strateškog cilja, prioriteta, mjere 
	Struktura finansiranja (u %)
	Ukupno KM
	Budžet institucije (KM)
	KM
	Naziv potencijalnog izvora

	Cilj
	1
	Cilji 1: Industrijski „od pilot-faze do serijske proizvodnje” i razvoj proizvoda za tržišta
	 
	41.000.000
	21.000.000
	20.000.000
	 

	Prioritet
	1.1.
	Prioritet: Proizvod i izvoz: „od pilot-faze do serijske proizvodnje” platforma
	100
	41.000.000
	21.000.000
	20.000.000
	 

	Mjera 
	1.1.1.
	Mjera: Program industrijskih demonstratora i pilot linija 
	48,78
	20.000.000
	10.000.000
	10.000.000
	EU programi, privatni izvori 

	Mjera 
	1.1.2.
	Mjera: Vaučeri za ubrzavanje razvoja prozivoda vaučeri (dizajn, test, prototip, industrijski dizajn, IP)
	12,20
	5.000.000
	5.000.000
	0
	 

	Mjera 
	1.1.3.
	Mjera: Partnerstva i ulaz u EU lance vrijednosti 
	24,39
	10.000.000
	5.000.000
	5.000.000
	EU programi, privatni izvori 

	Mjera 
	1.1.4.
	Mjera: “Industrijski izazov” konzorciji 
	14,63
	6.000.000
	1.000.000
	5.000.000
	EU programi, privatni izvori 

	Cilj
	2
	Cilji 2: Digitalno-tehnološka tranzicija proizvodnje i kvaliteta
	 
	325.000.000
	37.600.000
	 
	 

	Prioritet
	2.1.
	Prioritet: Tehnološka i digitalna modernizacija proizvodnje 
	100
	316.000.000
	36.000.000
	280.000.000
	 

	Mjera 
	2.1.1.
	Mjera: Shema sufinansiranja “ tehnološko unapređenje“ 
	94,94
	300.000.000
	30.000.000
	270.000.000
	Banke, EU programi, privatni izvori 

	Mjera 
	2.1.2.
	Mjera: Digitalna proizvodnja i digitalni kvalitet 
	3,16
	10.000.000
	5.000.000
	5.000.000
	EU programi, privatni izvori 

	Mjera 
	2.1.3.
	Mjera: Industrijska kibernetička sigurnost 
	1,90
	6.000.000
	1.000.000
	5.000.000
	EU programi, privatni izvori 

	Prioritet
	2.2.
	Prioritet: Energija, resursna efikasnost i kružna industrija
	100
	9.000.000
	1.600.000
	 
	 

	Mjera 
	2.2.1.
	Mjera: Energijski audit + investicioni grantovi 
	33,33
	3.000.000
	600.000
	2.400.000
	EU programi, privatni izvori 

	Mjera 
	2.2.1.
	Mjera: Kružni pilot-projekti 
	66,67
	6.000.000
	1.000.000
	5.000.000
	EU programi, privatni izvori 

	Cilj 
	3
	Cilji 3: Industrija temeljena na vještinama i znanju (trajna saradnja industrija–VET–univerziteti)
	 
	22.000.000
	15.000.000
	7.000.000
	 

	Prioritet
	3.1.
	Prioritet: Vještine, talent i pravedna tranzicija radne snage
	100
	22.000.000
	15.000.000
	7.000.000
	 

	Mjera 
	3.1.1.
	Mjera: Kantonalni dogovori o znanju za metal/elektro – knatolnalne štipendijske sheme 
	68,18
	15.000.000
	10.000.000
	5.000.000
	Kantoni, privatni izvori 

	Mjera 
	3.1.2.
	Mjera: Širenje dualnog obrazovanja i plaćenih praksi 
	22,73
	5.000.000
	3.000.000
	2.000.000
	Kantoni, privatni izvori 

	Mjera 
	3.1.3.
	Mjera: ToT za nastavnike i mentore u firmama 
	9,09
	2.000.000
	2.000.000
	 
	Kantoni

	Cilj 
	4
	Cilji 4: Upravljanje razvojem i industrijskim okvirom (javne funkcije i “pravila igre”)
	 
	40.000.000
	35.000.000
	5.000.000
	 

	Prioritet
	4.1.
	Prioritet: Kvalitet, standardi i usklađenost za EU tržište
	100
	16.000.000
	11.000.000
	5.000.000
	 

	Mjera 
	4.1.1.
	Mjera: Jačanje infrastrukture kvaliteta – državni sistem infrastrukture kvaliteta
	62,5
	10.000.000
	10.000.000
	 
	 

	Mjera 
	4.1.2.
	Mjera: Sufinansiranje certifikacije i standarda 
	37,5
	6.000.000
	1.000.000
	5.000.000
	Privatni izvori 

	Prioritet
	4.2.
	Prioritet: Upravljanje razvojem i ekosistemom
	100
	24.000.000
	24.000.000
	0
	 

	Mjera 
	4.2.1.
	Mjera: Stalni indusrijski dialog 
	12,5
	3.000.000
	3.000.000
	 
	 

	Mjera 
	4.2.2.
	Mjera: Industrijska jedinica za provedbu
	25
	6.000.000
	6.000.000
	 
	 

	Mjera 
	4.2.3.
	Mjera: Uređenje javnih funkcija i pruzimanje direktiva i uredba EU 
	62,5
	15.000.000
	15.000.000
	 
	 

	 
	 
	Ukupno KM
	 
	428.000.000
	108.600.000
	32.000.000
	 

	 
	 
	Ukupno iz strateškog dokumenta 
	 
	 
	 
	 
	 






[bookmark: _Toc234923743]Veza na finansijske izvore van okvira budžeta FBiH
[bookmark: _Toc172273410][bookmark: _Toc234924099]Tabela 41: Pregled indikativnog finansijskog okvira po izvorima 
	Budžetska sredstva 
	Kreditna sredstva 
	Sredstva EU
	Ostalo 

	108.600.000
	280.000.000
	15.000.000
	24.400.000

	25,37%
	65,42%
	3,50%
	5,70%



[bookmark: _Toc234923744]Veza sa izvorima finansiranja izvan budžeta Federacije BiH
Indikativni finansijski okvir Strategije izrađen je pristupom odozdo prema gore, polazeći od svakog strateškog cilja, pripadajućih prioriteta, mjera i indikatora. Za svaki cilj procijenjen je obim ulaganja potreban da bi se planirani rezultati zaista ostvarili – od razvoja proizvoda i prelaska iz pilot-faze u serijsku proizvodnju, preko tehnološke i digitalne modernizacije, do razvoja vještina, unapređenja infrastrukture kvaliteta i jačanja institucija odgovornih za provedbu Strategije.

Procjena je zatim raspoređena prema prirodi ulaganja i realno očekivanim izvorima finansiranja. Ulaganja u proizvodnu opremu, automatizaciju, digitalizaciju, energetsku i resursnu efikasnost, standarde i povećanje proizvodnih kapaciteta prvenstveno su odgovornost samih preduzeća. Zbog toga se njihov najveći dio očekuje kroz vlastita sredstva, kreditne linije i druge finansijske instrumente. S druge strane, budžetska sredstva usmjerena su na javne funkcije, razvojne servise i sistemske intervencije koje privatni sektor ne može samostalno organizovati niti finansirati u potrebnom obimu.

To uključuje naročito:
· razvoj i sufinansiranje programskih instrumenata;
· unapređenje infrastrukture kvaliteta i podrške usklađivanju sa zahtjevima EU;
· razvoj vještina i saradnje industrije sa obrazovnim institucijama;
· uspostavljanje provedbenih i koordinacijskih mehanizama;
· industrijski dijalog, praćenje rezultata i razvoj javnih usluga za preduzeća.

Dio ovih mjera može se provoditi nadogradnjom postojećih instrumenata Federalnog ministarstva energije, rudarstva i industrije, Federalnog ministarstva razvoja, poduzetništva i obrta i drugih nadležnih institucija. Strategija zato ne podrazumijeva uspostavljanje potpuno novog sistema, već bolje usmjeravanje, povezivanje i postepeno proširivanje postojećih programa i kapaciteta.
[bookmark: _Toc234923745]Struktura finansiranja
Struktura pokazuje da provedba Strategije nije dominantno oslonjena na budžet Federacije BiH. Kreditna sredstva i drugi privatni izvori zajedno iznose 304,4 miliona KM, odnosno nešto više od 71% ukupnog okvira. To potvrđuje da se najveći dio tehnološke modernizacije, povećanja produktivnosti i razvoja proizvodnih kapaciteta očekuje kroz ulaganja samih preduzeća, uz korištenje komercijalnih i razvojnih finansijskih instrumenata.

Budžetska sredstva iznose 108,6 miliona KM, odnosno približno četvrtinu ukupnog okvira. Njihova svrha nije da zamijene privatna ulaganja, već da ih pokrenu, usmjere i dopune. Javno sufinansiranje treba smanjiti rizik ulaganja, podržati projekte sa širim razvojnim koristima i omogućiti pristup podršci preduzećima koja bez takvog podsticaja ne bi mogla dovoljno brzo provesti tehnološku, digitalnu ili zelenu transformaciju.

[bookmark: _Toc234923746]Oprezna procjena sredstava Evropske unije
Sredstva Evropske unije procijenjena su na 15 miliona KM, odnosno samo 3,5% ukupnog finansijskog okvira. Ova procjena je namjerno konzervativna. Dosadašnja iskustva sa pripremom projekata, raspoloživošću zrelih projektnih prijedloga i korištenjem dostupnih programa ne opravdavaju pretpostavku da će se znatno veći iznosi automatski moći povući.

Strategija zato ne zavisi od optimističnog scenarija apsorpcije fondova EU. Eventualno veća dostupnost sredstava EU, međunarodnih finansijskih institucija i razvojnih partnera predstavljala bi dodatnu mogućnost za ubrzanje provedbe, ali ne i osnovni preduslov za realizaciju ključnih mjera. Istovremeno, provedba Strategije treba postepeno povećavati sposobnost institucija i preduzeća za pripremu kvalitetnih projekata, čime se može otvoriti prostor za veće korištenje vanjskih sredstava u kasnijim godinama.

[bookmark: _Toc234923747]Realnost i ostvarivost finansijskog okvira
Posmatrano tokom desetogodišnjeg perioda, predloženi okvir je ambiciozan, ali finansijski ostvariv. Prosječno godišnje ulaganje iz svih izvora iznosi oko 42,8 miliona KM. Od toga bi budžeti institucija trebali osiguravati približno 10,9 miliona KM godišnje, dok bi se oko 30,4 miliona KM godišnje mobilisalo kroz kreditna i druga privatna ulaganja preduzeća. Dodatnih oko 1,5 miliona KM godišnje očekuje se iz sredstava EU.

U odnosu na sektor koji godišnje ostvaruje približno sedam milijardi KM prihoda, prosječno ukupno ulaganje predviđeno Strategijom predstavlja oko 0,6% godišnjih prihoda sektora. Privatna i kreditna komponenta iznosi približno 0,4% godišnjih prihoda sektora, što ukazuje da potrebni obim ulaganja nije nerealan, posebno jer se radi o ulaganjima u opremu, proizvodne kapacitete, razvoj proizvoda, digitalizaciju i energetsku efikasnost koja bi preduzeća dijelom provodila i bez Strategije.

I budžetska komponenta, raspoređena na deset godina i više nadležnih institucija, predstavlja razuman nivo javnog ulaganja u sektor koji ima veliki značaj za zaposlenost, izvoz, produktivnost i razvoj kantonalnih industrijskih baza. Važno je, međutim, osigurati da se sredstva ne raspoređuju kroz nepovezane godišnje poticaje, nego kroz stabilne višegodišnje programe sa jasnim kriterijima, očekivanim rezultatima i praćenjem učinaka.

Finansijska logika Strategije je stoga jasna: industrija nosi najveći dio ulaganja, Federacija uspostavlja sistem i koristi javna sredstva kao razvojnu polugu, dok sredstva EU i drugih partnera dopunjuju i ubrzavaju provedbu. Takav pristup ograničava fiskalni pritisak, povećava odgovornost korisnika i čini finansijski okvir vjerodostojnijim od modela koji bi se oslanjao na velika, ali neizvjesna vanjska sredstva.


[bookmark: _Toc234923748]Analiza rizika 
Ova analiza rizika služi da se mjere strategije za metalnu i elektro industriju FBiH usmjere na nekoliko “tačaka pucanja” koje realno određuju da li firme mogu zadržati i osvojiti pozicije u EU lancima vrijednosti. Rizici su raspoređeni u matricu vjerovatnost i uticaj kako bi se jasno razlikovalo šta je sistemski hitno (H×H), šta traži programsku podršku i disciplinu provedbe (H×M), te šta je rjeđe ali može proizvesti veliki udar (M×H). Logika matrice je zasnovana na nalazima analize stanja i porukama iz prezentacije: usluge (IT, inženjering, dizajn, finansije, logistika) su pokretači industrijske produktivnosti i izvozne spremnosti, dok konkurentnost u praksi zavisi od “obavezujućih ograničenja” kao što su energija, transport, sistemi kvaliteta i disciplina isporuke.

U H×H polju nalaze se rizici koji već danas ograničavaju rast: rastući pragovi EU usklađenosti (CBAM, QMS, sljedivost i tehnička dokumentacija), trošak i pouzdanost energije, generacijska smjena i slab ulaz mladih (gubitak znanja i majstorstva), “Ulaganja bez znanja” (oprema bez upravljanja proizvodnjom i održavanjem ne podiže OEE), uvozna zavisnost od sirovina i input šokovi, te “trošak okvira” odnosno slabosti upravljanja procesima države (dozvole, inspekcije, standardizacija i koordinacija). H×M grupa obuhvata rizike koji su stalno prisutni i kumulativno skupi: logistika i vrijeme transporta, nedostatak industrijskih usluga koje vuku proizvodnju, ograničen pristup finansiranju MSP, spora i skupa infrastruktura kvaliteta i certifikacije, te neusklađenost sistema škola–stipendija–zapošljavanja. M×H grupa pokriva udarne scenarije: nagli regulatorni skokovi EU, tržišni šokovi potražnje, veliki infrastrukturni prekidi ili incidenti zaštite okolišem odnosno društvom, te moguć neuspjeh aranžmana za garancije i finansiranje investicionog ciklusa.

[bookmark: _Toc234924100]Tabela 42. Analiza rizika 
	Vjerojatnost
	Visoka
	
	
	Transport i logistika: vrijeme, pouzdanost, trošak (lead time).
Slab sloj usluga koje “vuku” proizvodnju: industrijski IT/ sistem za izvršenje proizvodnje, inženjering, dizajn, finansije, logistika.
Finansiranje poduzeća: kolateral, kamate, kratki rokovi; nedostatak garancijskih/risk-sharing paketa.
Infrastruktura kvaliteta i certifikacije: metrologija/ispitivanja/akreditacija/certifikacija sporo i skupo.
Neefikasna koordinacija škola–stipendije–zapošljavanje: mjere postoje, ali nisu sektorski targetirane i mjerene.
	EU compliance prag: CBAM + QMS/audit-ready + sljedivost/tehnička dokumentacija (gubitak EU kupaca/lanaca).
Energija: cijena + pouzdanost + tarifni/priključni rizik.
Generacijska smjena i manjak kadra: slab ulaz mladih + odlazak majstora → gubitak znanja, pad kvaliteta.
Ulaganja bez upravljanja: investicije bez planiranja/održavanja/KPI → OEE ne raste, rast produktivnosti izostaje.
Uvoz sirovina / input šokovi: cijene, rokovi, kvalitet, prekidi dobave → zastoji i neispunjeni rokovi.
Trošak okvira (governance): dozvole/inspekcije/standardizacija + slaba koordinacija (država ne isporučuje).

	
	Srednja
	
	
	
	Veliki regulatorni skok EU / zabrane materijala: nagla promjena standarda ili zahtjeva kupaca.
Veliki tržišni šok potražnje u EU: pad narudžbi, otkazivanje ugovora.
Veliki infrastrukturni prekid: poplave/klizišta/duži prekidi mreže (struja, voda, transport).
Veliki incident u oklišu odnosno društvu: hemikalije/površinska zaštita, incident sa reputacijskim i dozvolnim posljedicama.
Neuspjeh garancijskog/IFIs aranžmana: nema dogovora sa EU bankom ili pravno-fiskalno blokiranje garancije → investicioni ciklus propada.

	
	Mala
	
	
	
	

	
	
	Nizak
	Umjeren
	Značajan
	

	
	Uticaj



Strategija mora istovremeno (1) smanjiti sistemske rizike kroz regulatorne i institucionalne “javne funkcije” i (2) podići sposobnost firmi da upravljaju kvalitetom, energijom, ljudima i investicijama. Zbog toga se mjere strategije trebaju dizajnirati kao programi sa jasnim vlasnicima, KPI-jevima i “odluka po fazama” provedbom, uz povezivanje na postojeće politike i budžete (mala privreda, zapošljavanje, zelena tranzicija) koji do sada nisu dovoljno prevedeni u konkretne industrijske instrumente za metal i elektro sektor.
[bookmark: _Toc234923749]Preduslovi za implementaciju strategije i razvoj industrije 
Implementacija ove strategije traži politički dogovor i institucionalnu disciplinu, jer mjere nisu “jednokratni poticaji”, nego paket koji mora istovremeno podizati produktivnost, kvalitet i EU usklađenost, te rješavati ulazne rizike (energija, sirovine, logistika) i tržište rada. Zato su preduslovi prvenstveno u domenu upravljanja, koordinacije i provedbenih kapaciteta.

1. Politički dogovor i zajedničko upravljanje industrijskom politikom: Potrebno je eksplicitno usaglasiti na nivou politike da se metalna i elektro industrija tretira kao strateški stub društva i ekonomije, te da provedba strategije bude zajednički prioritet FMERI, FMRPO, Vlade FBiH (uključujući Ministarstvo finansija) i ključnih kantonalnih institucija. To je preduslov da se: (i) obezbijede stabilni budžetski i garancijski okviri (posebno za cikluse ulaganja), (ii) usklade programi i izbjegne rasipanje sredstava kroz nepovezane pozive, i (iii) uspostavi jasna odgovornost za rezultate.
2. Stalni industrijski dijalog kao upravljački mehanizam: Strategija pretpostavlja uspostavu stalne platforme industrijskog dijaloga na dvije razine: strateškoj (policy, prioriteti, prepreke) i operativnoj (tematske radne grupe: „od pilot-faze do serijske proizvodnje”, tehnološko unapređenje, kvalitet/standardi, energija/kružnost, vještine/dualno, regulatorne prepreke). Dijalog mora imati rutinu, zapisnike, listu odluka, nosioce i praćenje realizacije, te se vezati na data-dashboard kako bi rasprava bila zasnovana na činjenicama i brzim povratnim informacijama iz prakse.
3. Jedinica za upravljanje razvojem kao operativni motor strategije: Bez centralne funkcije koja pretvara potrebe u pripremljene projekte, strategija ostaje lista želja. Preduslov je uspostava industrijske jedinice za provedbu i jedinstvenog sistema sa fazama i kriterijima, standardnim šablonima, podrška za projekte korisnicima (posebno MSP i školama), te praćenjem blokada (dozvole, specifikacije, nabavke). Ovo je mehanizam koji omogućava brzinu, ujednačenost i kvalitet provedbe kroz cijelu Federaciju.
4. EU acquis kao “okruženje konkurentnosti”: preuzimanje direktiva i uredbi i sistem kvaliteta kao tržišni prag: Preduslov dugoročnog industrijskog planiranja je predvidiv i EU-kompatibilan okvir: usvajanje i operacionalizacija relevantnih EU direktiva i uredbi za metal/elektro, uz jasne smjernice “šta se traži i kako se dokazuje” (CE/DoC, tehnički dosije, ispitivanja), te jaču vezu sa infrastrukturom kvaliteta. Ključno je pritom adresirati nedostatke sistema kvaliteta (infrastrukture kvaliteta – metrologija, ispitne usluge, akreditacija, certifikacija, registri/listе pružalaca) koji danas stvaraju dodatni trošak i pritisak na firme: usporavaju dokazivanje usklađenosti, povećavaju rizik za dobavljačke audite i često tjeraju MSP da usluge traže van zemlje ili ad-hoc, bez dovoljno predvidivih rokova i cijena. Zato je potrebno sistemski ojačati usluge infrastrukture kvaliteta i učiniti ih dostupnim industriji kroz “one-stop” logiku (informacije, šabloni, put usklađivanja), te paralelno modernizovati javne funkcije (dozvole, inspekcije, standardizacija, akreditacija) kroz harmonizaciju federalno–kantonalnih praksi, risk-based pristup i digitalizaciju procedura tamo gdje donosi efekat.
5. Povezivanje na druge politike i budžete, ali kroz industrijske instrumente: U Federaciji postoje mjere i sredstva u drugim strategijama (mala privreda, zapošljavanje, zelena tranzicija), ali preduslov uspjeha ove strategije je da se ti resursi prevedu u konkretne instrumente za metal/elektro (vaučeri, standardi/certifikacija, obuke uz rad i stipendije, EE i digitalno upravljanje kvalitetom, investicioni paketi). To traži programsku koordinaciju FMERI–FMRPO, te jasna pravila “ko finansira šta” i kako se mjere međusobno nadovezuju. 
6. Sistem znanja i rada: škole, stipendije, prekvalifikacije i zadržavanje kadra: S obzirom na demografski pritisak i rizik gubitka znanja, preduslov je funkcionalan sistem saradnje industrija–VET–univerziteti, dualna/plaćena praksa, mikro-kvalifikacije i ToT za mentore, uz ciljano uključivanje žena i mladih. Ovo treba biti “industrijski dizajniran” paket, a ne opća mjera obrazovanja.
[bookmark: _Toc234923750]Plan implementacije strategije 

Provedba Strategije organizovana je kroz pet povezanih faza koje omogućavaju da se mjere uvode postepeno, provjeravaju u praksi i zatim šire na veći broj preduzeća i kantona.
· U prvoj fazi, tokom prve dvije godine, uspostavljaju se političko vlasništvo, zajedničko upravljanje i operativni mehanizmi provedbe. To uključuje dogovor o godišnjim planovima rada, uspostavu industrijskog dijaloga i provedbene jedinice te pokretanje početnih pilot-mjera u oblastima kvaliteta, vještina i demonstracionih projekata.
· Druga faza, od treće do četvrte godine, usmjerena je na punu operativnu uspostavu instrumenata Strategije. U tom periodu pokreću se investicioni paketi, vaučeri, podrška certifikaciji i prvi programi podrške malim i srednjim preduzećima. Paralelno se uvode elektronske evidencije i sistem monitoringa, a saradnja sa školama, univerzitetima i centrima kompetencija prelazi u praktične programe prakse, stipendiranja i razvoja vještina.
· Treća faza, od pete do sedme godine, odnosi se na širenje uspješnih mjera i njihovo prilagođavanje različitim potrebama preduzeća i kantona. Jačaju se infrastruktura kvaliteta, energetska i resursna efikasnost, a veći broj proizvoda i procesnih rješenja prelazi od prototipa i pilot-serije prema stabilnoj serijskoj proizvodnji. Srednjoročna evaluacija treba pokazati šta daje rezultate, koje mjere treba prilagoditi i gdje je potrebno preusmjeriti sredstva.
· Četvrta faza, od šeste do desete godine, fokusira se na jačanje tržišne pozicije sektora u Evropskoj uniji. Prioriteti su audit-spremnost, sljedivost, standardi, rast izvoza, uključivanje u više segmente lanaca vrijednosti i internacionalizacija sektora. Posebna pažnja daje se rastu zaposlenosti i produktivnosti u srednje tehnološki intenzivnim djelatnostima.
· U završnoj fazi provodi se završna evaluacija, procjenjuje ukupni učinak Strategije i utvrđuje koje mjere treba zadržati kao trajne programe. Na osnovu rezultata, naučenih lekcija i novih tržišnih i regulatornih zahtjeva pripremaju se nova strategija i naredni investicioni ciklus.





[bookmark: _Toc234923751]Implementacija strategije u okviru više strateških dokumenata i njen proces
Provedba Strategije razvoja metalne i elektro industrije ne može se posmatrati odvojeno od drugih industrijskih, razvojnih i horizontalnih politika Federacije BiH. Veliki broj mjera, posebno u oblastima investicija, izvoza, vještina, digitalizacije, energetske efikasnosti, infrastrukture kvaliteta i podrške MSP, preklapa se sa ciljevima drugih sektorskih strategija i programa. Zbog toga je potrebno uspostaviti zajedničku koordinaciju kako bi se izbjeglo dupliranje instrumenata, neusklađeni javni pozivi i raspršivanje ograničenih finansijskih sredstava.

Koordinacija treba obuhvatiti usklađivanje godišnjih planova, kriterija za izbor projekata, indikatora, finansijskih instrumenata i investicionih prioriteta između nadležnih ministarstava, razvojnih institucija, komora i drugih provedbenih tijela. Posebno je važno povezati ovu Strategiju sa Strategijom razvoja FBiH, Strategijom zapošljavanja, Strategijom razvoja male privrede te strategijama drugih industrijskih grana, jer se zajednički oslanjaju na iste sisteme podrške, obrazovne kapacitete, infrastrukturu, energiju i tržišne instrumente.

Cilj koordinacije nije stvaranje dodatne administracije, nego korištenje zajedničkih programa tamo gdje isti instrument može dati rezultat u više sektora. Time se povećava razvojni učinak javnih ulaganja, olakšava pristup podršci za preduzeća i osigurava da industrijske strategije zajedno doprinose rastu produktivnosti, izvoza, kvalitetnih radnih mjesta te tehnološkoj i zelenoj tranziciji.
[bookmark: _Toc234923752]Sistemske promjene neophodne za kvalitetnu implementaciju 
Implementacija strategije metalne i elektro industrije prije svega je pitanje upravljanja javnog okvira. Rizici koje smo mapirali pokazuju da se ključna ograničenja ne nalaze primarno u “volji” industrije, nego u predvidivosti i sposobnosti države da isporuči funkcionalno okruženje: energija kao ulazni rizik, spor i fragmentiran regulatorni sistem, slab sistem kvaliteta, te nedovoljno koordinirani instrumenti finansiranja, vještina i investicija. Industrija će u velikoj mjeri pratiti okvir ako je on jasan, stabilan i operativan, jer su tržišni signali (EU kupci, lanci vrijednosti, standardi, rokovi) već dovoljno jaki. Zbog toga se sistemske promjene moraju prvo desiti na strani javnih funkcija, uz jasnu odgovornost i mjerljiv učinak.

· Vlada FBiH mora preuzeti ulogu “upravljača industrijskog okvira”, a ne samo donosioca strategije: FMERI i FMRPO, uz Ministarstvo finansija, trebaju imati zajednički mandat, programsku arhitekturu i budžetsku logiku za industrijske instrumente (ulaganja, kvalitet, digitalizacija, vještine, zelena tranzicija).
· Koordinacija federalno–kantonalno mora postati obavezujuća i mjerena: ključne procedure (dozvole, inspekcije, obrazovni programi, stipendije, obuke uz rad) trebaju jedinstvena pravila, rokove i minimalne standarde, umjesto 10 različitih praksi koje povećavaju rizik i trošak poslovanja.
· [image: A diagram of a company

AI-generated content may be incorrect.]Sistem kvaliteta je javna funkcija i mora biti “servis industrije”: metrologija, ispitivanja, akreditacija i certifikacija moraju imati dostupne kapacitete, transparentne rokove i cijene, te jasne “puteve usklađenosti” za MSP. Bez toga pritisak EU zahtjeva (audit-ready, sljedivost, dokumentacija, CBAM) se prelijeva kao trošak i rizik na firme.
· Regulatorna predvidivost je investicioni preduslov: usvajanje i primjena EU direktiva i uredbi mora biti planirana, komunicirana i prevedena u praktične vodiče, kontrolne liste i one-stop podršku, kako bi firme mogle planirati ulaganja i tržište bez stalnog “pravnog iznenađenja”.
· Potrebna je operativna provedbena jedinica: ne da piše dokumente, nego da vodi pripremu projekata, standardizuje šablone, uklanja blokade među institucijama i objavljuje rezultate. Bez ovoga, mjere ostaju pozivi i namjere, a ne investicije i promjene u pogonima.
· Finansiranje industrije mora imati javno vođenu konstrukciju: bez garancijskog/risk-sharing okvira i dogovora s međunarodnom bankom, MSP neće pokrenuti investicioni ciklus. Ministarstvo finansija je ključno da se postavi fiskalno i pravno održiv model garancije, a FMERI/FMRPO da pripreme bankabilan program.
· Energija i infrastruktura su dio industrijske politike: ako energija ostane nepredvidiva, nijedna mjera produktivnosti ne “drži vodu”. Javne institucije moraju omogućiti programe industrijske energetske efikasnosti, mjerenja i modernizacije, te rješavati priključne i tarifne barijere.
Istovremeno, odgovornost industrije mora biti jasno definisana, ali kao druga strana ugovora: kada javni okvir isporuči predvidive procedure, usluge infrastrukture kvaliteta, finansijske instrumente i programe vještina, preduzeća moraju preuzeti obaveze u pogledu implementacije (QMS, sljedivost, kontrola promjena), ulaganja u kompetencije i mentorstvo, te discipline isporuke i transparentnog praćenja KPI. Drugim riječima, industrija treba “igrati ozbiljno”, ali država prvo mora postaviti teren: pravila, servisne funkcije i finansijski mehanizam koji čine ulaganja racionalnim i manje rizičnim.
[bookmark: _Toc234923753]Okvir za praćenje, evaluaciju i izvještavanje
[bookmark: _Toc234923754]Evalvacija
U skladu sa Uredbom o evaluaciji strateških dokumenata u Federaciji BiH („Službene novine FBiH“, br. 74/19), evaluacija Strategije metalne i elektro industrije provodi se kao obavezan dio ciklusa planiranja i upravljanja razvojem, i uključuje najmanje dvije vrste evaluacija:
· Ex-ante (prethodna) evaluacija – provodi se u fazi izrade strateškog dokumenta, prije usvajanja, s ciljem unapređenja kvaliteta, relevantnosti i koherentnosti Strategije. Ex-ante evaluacija Strategije provedena je u periodu april–jul 2026. godine.
· Evaluacija u toku (mid-term) – provodi se u pretposljednjoj godini implementacije Strategije, s ciljem utvrđivanja stepena realizacije, efektivnosti i efikasnosti mjera i postignutih rezultata u odnosu na ciljeve i očekivanja, te obezbjeđenja ulaznih elemenata za naredni planski ciklus. Evaluacija u toku provest će se 2029. godine, a provodit će je nezavisni vanjski evaluator. Dodatno, detaljna evaluacija i adaptacija strateških odluka planira se 2030. godine, kako bi se, na osnovu iskustva i rezultata u prvim godinama provedbe, pravovremeno prilagodili prioriteti, programi i instrumenti Strategije.
· Osnova evaluacije treba biti partnerstvo razvijeno za provedbu Strategije: rezultati i učinci partnerstava (industrija–institucije–obrazovanje–finansije) ugrađuju se u eventualne izmjene strateških odluka, mjera i implementacionih aranžmana.
Evaluacija će uključiti i procjenu razvojnih efekata i uticaja na žene i muškarce, kao i na druge društvene kategorije u nepovoljnom položaju. Za indikatore označene kao M/Ž obavezno je prikupljati, pratiti i analizirati podatke razdvojeno po spolu, te o rezultatima izvještavati na rodno osjetljiv način.
[bookmark: _Toc234923755]Implementacija 
Način izrade trogodišnjih i godišnjih planova rada propisan je članovima 11. i 12. Uredbe o trogodišnjem i godišnjem planiranju rada, monitoringu i izvještavanju u Federaciji BiH („Službene novine FBiH“, br. 74/19).
Implementacija Strategije vršit će se putem trogodišnjih i godišnjih planova rada organa uprave. Prilikom izrade trogodišnjeg plana rada, organi uprave preuzimaju relevantne mjere iz Strategije za koje su nadležni, zajedno sa pripadajućim indikatorima, te polaznim i ciljnim vrijednostima indikatora za svaku godinu trogodišnjeg perioda.
Mjere Strategije se unose kao programi u trogodišnji plan rada, a svaki program se utvrđuje i kao program u Dokumentu okvirnog budžeta (DOB) sa dodijeljenom šifrom. Drugim riječima, mjera iz Strategije je program u trogodišnjem planu rada i DOB-u.

Za svaku mjeru definišu se aktivnosti/projekti čija realizacija doprinosi ostvarenju mjere, prioriteta i strateškog cilja.
U godišnje planove rada organi uprave na svim nivoima vlasti preuzimaju odabrane programe iz trogodišnjeg plana. Godišnji plan rada je implementacioni dokument sa aktivnostima/projektima koji se poduzimaju u toj godini radi realizacije programa iz trogodišnjeg plana i ostvarenja mjera, prioriteta i ciljeva Strategije.

Ako organi uprave izrađuju i akcione planove za implementaciju strateških dokumenata, obavezno je da se aktivnosti iz akcionih planova evidentiraju u godišnjim planovima rada.
Pored godišnjih programa rada pojedinačnih organa uprave, pripremaju se i:
· godišnji program rada Vlade FBiH (Federalni zavod za programiranje razvoja),
· godišnji program rada kantona (nadležna jedinica za planiranje razvoja),
· godišnji program rada jedinice lokalne samouprave (općinski sekretar).

Usvojeni trogodišnji i godišnji programi rada objavljuju se na web stranicama vlada i organa uprave na svim nivoima vlasti.
[bookmark: _Toc234923756]Monitoring i izvještavanje
Monitoring predstavlja sistematično i kontinuirano prikupljanje, analizu i korištenje podataka i indikatora radi mjerenja napretka u realizaciji Strategije, s ciljem pravovremenih korekcija i izvještavanja o postignutim rezultatima.
Za uspješnu provedbu monitoringa, organizacione jedinice u federalnim i kantonalnim organima uprave (u dijelovima gdje su planirane mjere) trebaju uspostaviti i redovno ažurirati elektronske evidencije o implementaciji Strategije i indikatorima ostvarenja ciljeva, prioriteta i mjera, uključujući indikatore iz godišnjih planova rada. Ove evidencije su osnova za izvještaje o radu i za Izvještaj o razvoju.
Ključni izvještaji su:
· Godišnji izvještaj o radu – prati provedbu aktivnosti/projekata i ocjenjuje doprinos ostvarenju programa (mjera); mora sadržavati pregled izvršenja aktivnosti, planirane i utrošene resurse, ostvarene rezultate i razloge za eventualna odstupanja.
· Izvještaj o implementaciji Strategije – godišnji implementacioni dokument kojim se sagledava stepen implementacije, opći razvojni trendovi i napredak u ostvarivanju strateških ciljeva.
· Izvještaj o razvoju – za Vladu FBiH priprema ga FMERI, koje koordinira monitoring, evaluaciju i izvještavanje o realizaciji Strategije u saradnji sa institucijama nosiocima implementacije i monitoringa.

U pripremu izvještaja FMERI uključuje partnerstva formirana za provedbu Strategije i o razvoju izvještava Vladu FBiH svake dvije godine. Nakon usvajanja na Vladi FBiH, Izvještaj o implementaciji Strategije objavljuje se na web stranici ministarstva.
[bookmark: _Toc234923757]Kriteriji za izbor strateških projekata
Strateški projekti birani su se prema njihovoj direktnoj povezanosti sa strateškim ciljevima i prioritetima, očekivanom doprinosu razvoju sektora, spremnosti za provedbu, finansijskoj održivosti i mogućnosti ostvarivanja mjerljivih rezultata. Prednost će imati projekti koji povezuju više aktera, donose širi sektorski učinak i mogu ubrzati razvoj proizvoda, tehnološku modernizaciju, izvoz, vještine ili institucionalne kapacitete. Za svaki odabrani projekat jasno je prikazana njegova veza sa ciljem, prioritetom, mjerom, očekivanim rezultatima i indikatorima.


 

[bookmark: _Toc234923758]
PROCES KONSULTACIJA 
Proces konsultacija od samog početka pripreme ove strategije bio je otvoren, partnerski i usmjeren na zajedničko oblikovanje budućih rješenja za metalnu i elektro industriju u Federaciji Bosne i Hercegovine. Time je već u fazi izrade strategije nagoviješten i budući način njene provedbe, koji će tražiti veću saradnju, koordinaciju i spremnost na promjene među svim akterima u sektoru.

Strategija je oblikovana kroz uključivanje predstavnika industrije, institucija znanja, javnih institucija i drugih relevantnih društvenih aktera, kako bi se osiguralo da predložene mjere odgovore na stvarne potrebe sektora. Tokom pripreme povezivani su privatni i javni akteri koji će i u provedbi strategije morati djelovati usklađeno, uz mogućnost da iznesu vlastite prijedloge, potrebe i poglede na razvoj sektora. Cijeli proces je istovremeno vođen u skladu sa razvojnim ciljevima Federacije BiH, kako bi mjere za modernizaciju, konkurentnost i tranziciju metalne i elektro industrije bile usklađene sa širim razvojnim okvirom FBiH.

Posebna pažnja posvećena je pravovremenom uključivanju učesnika, njihovoj reprezentativnosti i raznolikosti, a do pripreme prvog nacrta strategije održan je veći broj sastanaka sa preduzećima različite veličine, komorama, kantonalnim i federalnim institucijama, obrazovnim i istraživačkim ustanovama, sindikatima i drugim relevantnim akterima sektora.

[bookmark: _Toc172273413][bookmark: _Toc234924101]Tabela 43: Konsultativni proces 
	Potreba
	Dio procesa 
	Kvalitativni doprinos konsultacija 

	Analiza stanja 
	Priprema analitičkih osnova za strategiju 

Januar, Februar, Mart 2026
	Proces razumijevanja stanja u industriji i društvu kao dio procesa definiranja strateškog okvira za ovu industriju. 

	Testiranje pouzdanosti informacija, podataka iz drugih izvora i testiranje naših zaključaka na osnovu podataka 
	Definiranje problema, potreba i potencijalnih alata i mjera 

Februar, Mart 2026
	Konsultacije i učešće javnosti su povećali kvalitet osnove za definiranje politike i pomogli u definiranju boljih mjera

	Zajedničko učenje

	Cijeli proces pripreme strategije 




	Učešće javnosti će omogućiti sagledavanje i razmjenu mišljenja među učesnicima, što dovodi do kolektivnog učenja i razvoja partnerstava.

	Osnaživanje i emancipacija pojedinaca i grupa

	Cijeli proces pripreme strategije
	Učešće javnosti mijenja obrazac raspodjele moći i time osnažuje pojedince i grupe.

	Korištenje eksperimentalnog i lokalnog, odnosno primijenjenog znanja

	Definiranje ciljeva, prioriteta i mjera 

Mart 2026
	Učešće javnosti povećalo je kvalitet donošenja odluka pružanjem odgovarajućih znanja.

	Uticaj na odluke 


	Definiranje ciljeva, prioriteta i mjera

Mart, April 2026
	Učešće javnosti je onima koji su pogođeni odlukom dala mogočnost da utiču na odluku.

	Stvaranje legitimiteta 

	Na kraju procesa, tokom finalnog čišćenja strategije i dovršavanja plana, te priprema strategije za politički dio procesa odobravanja na Vladi u Parlamentu. 

April, Maj, Jul 2026 i dlaje po postupku tjela FBIH
	Učešće javnosti legitimizira odluke o mjerama, čime se obezbjeđuje legitimitet odluke.




[bookmark: _Toc234923759]Konsultacije na terenu
Strategija razvoja metalnog i elektro sektora Federacije Bosne i Hercegovine za period 2026–2035. izrađena je kroz participativan i iterativan proces u kojem su analiza stanja, strateška platforma, ciljevi, prioriteti i mjere više puta razmatrani sa predstavnicima industrije, institucija, stručne javnosti i socijalnih partnera. Strategija zato nije izrađena samo kao stručni dokument „za sektor“, nego je postupno oblikovana zajedno sa sektorom, na osnovu podataka, iskustava preduzeća i institucija te provjere predloženih rješenja u različitim industrijskim sredinama Federacije BiH.

Proces je započeo radom projektne radne grupe i konsultacijama sa Odborom za metalnu i elektro industriju Privredne/Gospodarske komore FBiH, nakon čega su održani ciljani sastanci sa pojedinačnim preduzećima, institucijama znanja i relevantnim federalnim institucijama. Razgovori sa preduzećima, korišteni su za provjeru stvarnih ograničenja u poslovanju, razvoja proizvoda, tehnološke modernizacije, pristupa tržištu, raspoloživosti radne snage, energije, materijala, standarda i certifikacije. Ti razgovori omogućili su da se mjere Strategije zasnivaju na konkretnim industrijskim problemima, a ne na općim pretpostavkama.

Regionalne radionice održane su u Tuzli, Mostaru, Bihaču i Zenici, uz učešće predstavnika preduzeća, kantonalnih privrednih komora, univerziteta, razvojnih i tehnoloških organizacija te Federalnog ministarstva energije, rudarstva i industrije. Na njima su predstavljeni i komentarisani nalazi analize i nacrt strateške platforme, uključujući stanje u pojedinim podsektorima, razvojne prepreke, teritorijalne razlike, potrebne tehnologije, vještine i moguće pravce razvoja. Spiskovi učesnika potvrđuju neposredno učešće industrijskih preduzeća, komora, univerziteta i drugih stručnih institucija iz različitih dijelova Federacije BiH.

Strateška radionica u Konjicu predstavljala je važnu tačku objedinjavanja nalaza. Na njoj su predstavnici federalnih institucija, privrednih komora, preduzeća, univerziteta, instituta, razvojnih organizacija i drugih relevantnih aktera raspravljali o analizi, viziji, ciljevima i mjerama te ih načelno potvrdili. Time je provjereno da li predložena intervencijska logika odgovara stvarnim potrebama sektora i da li postoji dovoljno široka institucionalna i industrijska osnova za njenu provedbu.

U proces su bile uključene i institucije čije nadležnosti neposredno utiču na provedbu Strategije, uključujući Federalni zavod za statistiku, Federalni zavod za zapošljavanje, Federalnu upravu za inspekcijske poslove, Gender centar FBiH, Zavod za programiranje razvoja FBiH, Privrednu/Gospodarsku komoru FBiH, sindikate metalne industrije, institucije znanja i razvojne centre. Njihovo učešće bilo je važno kako bi se strateški pravci povezali sa dostupnim podacima, tržištem rada, rodnom ravnopravnošću, regulatornim zahtjevima, razvojnim planiranjem i realnim institucionalnim kapacitetima. Na taj način je istovremeno provjeravana usklađenost sektorskih prioriteta sa širim razvojnim okvirom Federacije BiH.

U završnoj fazi nacrt Strategije ponovo je predstavljen predstavnicima sektora i institucija. Završne konsultacije održane su u Bihaću, kroz dodatne sastanke sa preduzećima, te na završnoj radionici u Sarajevu 9. jula 2026. godine, na kojoj su predstavljeni završni nacrt i nalazi ex ante evaluacije. U diskusiji su učestvovali predstavnici federalnih institucija, komora, preduzeća, akademske zajednice, sindikata, razvojnih organizacija i drugih aktera, nakon čega je nacrt Strategije načelno potvrđen.

Konsultativni proces imao je i funkciju usklađivanja Strategije sa federalnim i evropskim okvirom. Učešće nadležnih federalnih institucija omogućilo je povezivanje ciljeva i mjera sa Strategijom razvoja FBiH, politikama zapošljavanja, razvoja male privrede, obrazovanja, zaštite okoliša, ravnopravnosti spolova i upravljanja razvojem. Istovremeno su zahtjevi tržišta Evropske unije, uključujući standarde kvaliteta, tehničku usklađenost, sljedivost, CBAM, energetsku i resursnu efikasnost te digitalnu i kibernetičku sigurnost, provjeravani kroz iskustva izvozno orijentisanih preduzeća i stručnih institucija. Zbog toga Strategija istovremeno odražava potrebe i sposobnosti metalne i elektro industrije FBiH i pravac prilagođavanja pravilima, tržištu i lancima vrijednosti Evropske unije.

Ključna vrijednost procesa je u tome što su se analiza i prijedlozi razvijali kroz više krugova provjere. Učesnici nisu samo informisani o gotovom dokumentu, nego su doprinosili identifikaciji problema, provjeri podataka, definisanju razvojnih pravaca i oblikovanju mjera. Zato se može zaključiti da je Strategija izrasla iz sektora, dok su federalne institucije i drugi javni akteri osigurali njenu povezanost sa širim politikama, nadležnostima i mogućnostima provedbe.



[bookmark: _Toc234923760]DODACI
[bookmark: _Toc234924102]Tabela 44: Sažeti pregled strateškog dokumenta
	Redni broj oznaka
	Naziv
	Indikatori i finansijski izvori

	1 Strateški cilj
	Industrijski razvoj od prototipa do serijske proizvodnje i plasmana proizvoda na tržište
	Indikatori strateškog cilja
	Polazne vrijednosti indikatora
	Ciljne vrijednosti indikatora

	
	
	Broj proizvoda/procesnih rješenja koji su došli do TRL 8–9 (pilot serija + validiran proces + spremno za tržište).
	0
	100

	
	
	Vrijednost novih narudžbi i ugovora sa tržišta Evropske unije za proizvode koji su prošli put od probne do serijske proizvodnje
	0
	200 MEUR

	
	
	Broj poduzeća koje su kroz taj put uvele minimalni paket dokazivosti (sljedivost + kontrola procesa + tehnički dosije / audit-spremnost).
	0
	200 poduzeća

	
	
	Budžet KM
	Ostali izvori KM
	Ukupno KM

	
	
	21.000.000
	20.000.000
	41.000.000

	1.1 Prioritet
	Proizvod i izvoz: „od pilot-faze do serijske proizvodnje“ platforma
	Indikatori prioriteta
	Polazne vrijednosti indikatora
	Ciljne vrijednosti indikatora

	
	
	Broj novih/znatno unaprijeđenih proizvoda/procesnih rješenja koji su došli do TRL 8–9 (pilot serija + validiran proces + spremno za tržište)
	0
	10

	
	
	Vrijednost novih izvoznih ugovora ili narudžbi iz EU lanaca vrijednosti generisanih kroz program
	0
	200 MEUR

	
	
	Broj firmi koje su uvele minimalni paket dokazivosti za EU kupce (sljedivost + kontrola procesa + tehnički dosije / audit-spremnost)
	0
	50

	
	
	Budžet KM
	Ostali izvori KM
	Ukupno KM

	
	
	21.000.000
	20.000.000
	41.000.000

	1.1.1 Mjera
	Program industrijskih demonstratora i pilot linija
	Indikatori mjere
	Polazne vrijednosti indikatora
	Ciljne vrijednosti indikatora

	
	
	Broj demonstratora koji su završili industrijalizaciju (TRL 8–9)
	0
	20

	
	
	Broj novih/znatno unaprijeđenih proizvoda ili proizvodnih rješenja
	0
	30

	
	
	Budžet KM
	Ostali izvori KM
	Ukupno KM

	
	
	10.000.000
	10.000.000
	20.000.000

	1.1.2 Mjera
	Vaučeri za ubrzavanje razvoja proizvoda (dizajn, test, prototip, industrijski dizajn, IP)
	Indikatori mjere
	Polazne vrijednosti indikatora
	Ciljne vrijednosti indikatora

	
	
	Broj firmi koje nakon vaučera ulaze u sljedeći korak (npr. pilot demonstrator, certifikacija, tehnološko unapređenje)
	0
	50

	
	
	Učešće žena i mladih u timovima korisnika (broj/udio firmi koje uključuju žene/mlade u razvojnom timu).
	0
	Više of 40%

	
	
	Budžet KM
	Ostali izvori KM
	Ukupno KM

	
	
	5.000.000
	0
	5.000.000

	1.1.3 Mjera
	Partnerstva i ulaz u EU lance vrijednosti
	Indikatori mjere
	Polazne vrijednosti indikatora
	Ciljne vrijednosti indikatora

	
	
	Broj definisanih i operacionalizovanih izvoznih niša (sa mapom zahtjeva i ciljanim kupacima)
	0
	1

	
	
	Broj firmi uključenih u program (ukupno; broj MSP).
	0
	200

	
	
	Broj organizovanih posjeta kupaca
	0
	20

	
	
	Broj novih kupaca u EU
	0
	100

	
	
	Budžet KM
	Ostali izvori KM
	Ukupno KM

	
	
	5.000.000
	5.000.000
	10.000.000

	1.1.4 Mjera
	„Industrijski izazov“ konzorciji
	Indikatori mjere
	Polazne vrijednosti indikatora
	Ciljne vrijednosti indikatora

	
	
	Broj finansiranih “industrijskih izazov” projekata (konzorcija)
	0
	40

	
	
	Broj firmi uključenih u konzorcije (ukupno; posebno MSP)
	0
	100

	
	
	Broj rješenja uvedenih u proizvodnju ili pilot seriju (implementirano u firmi).
	0
	50

	
	
	Budžet KM
	Ostali izvori KM
	Ukupno KM

	
	
	1.000.000
	5.000.000
	6.000.000

	2 Strateški cilj
	Digitalna i tehnološka transformacija proizvodnje i sistema kvaliteta
	Indikatori strateškog cilja
	Polazne vrijednosti indikatora
	Ciljne vrijednosti indikatora

	
	
	Broj poduzeća koje su provele tehnološko unapređenje
	0
	20% firmi u obuhvatu strategije

	
	
	Broj poduzeća koje su dostigla viši nivo standarda i pouzdanosti isporuke za EU lance– operacionalno: digitalni kvalitet + sljedivost + rutinske kontrole.
	0
	100 poduzeća

	
	
	Prosječno poboljšanje na uzorku firmi: pad škarta i zastoja / rast ukupne efektivnosti opreme
	Analizu treba napraviti do kraja 2026.
	Smanjenje 30%

	
	
	Budžet KM
	Ostali izvori KM
	Ukupno KM

	
	
	37.600.000
	287.400.000
	325.000.000

	2.1 Prioritet
	Tehnološka i digitalna modernizacija proizvodnje
	Indikatori prioriteta
	Polazne vrijednosti indikatora
	Ciljne vrijednosti indikatora

	
	
	Broj firmi koje mogu dokazano prikazati smanjenje ključnih gubitaka u proizvodnji (OEE/zatoj/škart)
	0
	50

	
	
	Broj firmi koje mogu dokazano prikazati “minimum dokazivosti i otpornosti” (kvaliteta i OT/IT osnov odnosno imaju: digitalnu evidenciju defekata + kontroliran tok korektivnih i preventivnih mjera
	0
	50

	
	
	Budžet KM
	Ostali izvori KM
	Ukupno KM

	
	
	36.000.000
	280.000.000
	316.000.000

	2.1.1 Mjera
	Shema sufinansiranja tehnološke nadgradnje
	Indikatori mjere
	Polazne vrijednosti indikatora
	Ciljne vrijednosti indikatora

	
	
	Broj podržanih investicionih projekata (ako jedna firma ima više projekata, mjeriti oba).
	0
	40

	
	
	Ukupan iznos finansiranog kapitalna ulaganja / kapitalni izdaci (KM) i mobilisano privatno sufinansiranje (KM).
	0
	200 MKM

	
	
	Broj novih/modernizovanih proizvodnih ćelija/linija (npr. CNC ćelija, zavarivačka ćelija, montažna linija)
	0
	20

	
	
	Broj radnika obučenih za rad i održavanje nove tehnologije (operateri + održavanje).
	0
	60

	
	
	Budžet KM
	Ostali izvori KM
	Ukupno KM

	
	
	30.000.000
	270.000.000
	300.000.000

	2.1.2 Mjera
	Digitalna proizvodnja i digitalni kvalitet
	Indikatori mjere
	Polazne vrijednosti indikatora
	Ciljne vrijednosti indikatora

	
	
	Broj firmi koje su uvele integrisani paket (najmanje 2 modula nadzora kvaliteta
	0
	30

	
	
	Broj proizvodnih linija/ćelija pokrivenih digitalnim praćenjem naloga i zastoja
	0
	50

	
	
	Broj firmi koje su uvele digitalnu evidenciju defekata (šifarnik + trend izvještaji)
	0
	70

	
	
	Budžet KM
	Ostali izvori KM
	Ukupno KM

	
	
	5.000.000
	5.000.000
	10.000.000

	2.1.3 Mjera
	Industrijska kibernetička sigurnost
	Indikatori mjere
	Polazne vrijednosti indikatora
	Ciljne vrijednosti indikatora

	
	
	Broj firmi koje su uspostavile OT/IT osnov (verifikovano: backup + segmentacija + procedure).
	0
	200

	
	
	Broj firmi sa formalizovanim pravilima daljinskog pristupa dobavljača
	0
	100

	
	
	Broj obučenih zaposlenih za osnovne OT/IT sigurnosne prakse (IT, održavanje, poslovođe).
	0
	300

	
	
	Budžet KM
	Ostali izvori KM
	Ukupno KM

	
	
	1.000.000
	5.000.000
	6.000.000

	2.2 Prioritet
	Energija, resursna efikasnost i kružna industrija
	Indikatori prioriteta
	Polazne vrijednosti indikatora
	Ciljne vrijednosti indikatora

	
	
	Smanjenje specifične potrošnje energije kod firmi uključenih u program
	Nema trenutnog stanja
	Smanjiti za 20%

	
	
	Ukupne verifikovane godišnje uštede energije iz podržanih investicija (kWh i KM) %
	Nema trenutnog stanja
	Smanjiti za 20%

	
	
	Količina resursa preusmjerena iz otpada u vrijednost kroz kružne pilote
	0
	Smanjene za 20 T godišnje od početka implementacije

	
	
	Budžet KM
	Ostali izvori KM
	Ukupno KM

	
	
	1.600.000
	7.400.000
	9.000.000

	2.2.1 Mjera
	Energijski audit i investicioni grantovi
	Indikatori mjere
	Polazne vrijednosti indikatora
	Ciljne vrijednosti indikatora

	
	
	Broj provedenih energijskih audita u firmama.
	0
	200

	
	
	Broj firmi koje su realizovale investiciju energetske efikasnosti (pušteno u rad)
	0
	50

	
	
	Budžet KM
	Ostali izvori KM
	Ukupno KM

	
	
	600.000
	2.400.000
	3.000.000

	2.2.2 Mjera
	Kružni pilot-projekti
	Indikatori mjere
	Polazne vrijednosti indikatora
	Ciljne vrijednosti indikatora

	
	
	Broj realizovanih kružnih pilot-projekata (završeni i operativni).
	0
	5

	
	
	Broj firmi uključenih u kružne pilote (ukupno; uključujući MSP).
	0
	20

	
	
	Broj tokova materijala mapiranih i standardizovanih za obradu (npr. strugotina, škart, ambalaža, emulzije).
	0
	20

	
	
	Budžet KM
	Ostali izvori KM
	Ukupno KM

	
	
	1.000.000
	5.000.000
	6.000.000

	3 Strateški cilj
	Industrija zasnovana na vještinama i znanju
	Indikatori strateškog cilja
	Polazne vrijednosti indikatora
	Ciljne vrijednosti indikatora

	
	
	Broj kantona sa aktivnim dogovorom o profilima, kvotama, standardima prakse za učenike i studente
	0
	5

	
	
	Broj učenika/studenata godišnje u plaćenoj praksi/dualnom modelu + stopa prelaska u zaposlenje u struci u roku 6 mjeseci.
	0
	500

	
	
	Udio žena u tehničkim tokovima (stipendije + praksa + ToT) – mjeriti kao % učesnica u programima i % među novozaposlenima u pilot kantonima.
	Analizu treba napraviti do kraja 2026.
	40%

	
	
	Budžet KM
	Ostali izvori KM
	Ukupno KM

	
	
	15.000.000
	7.000.000
	22.000.000

	3.1 Prioritet
	Vještine, talent i pravedna tranzicija radne snage
	Indikatori prioriteta
	Polazne vrijednosti indikatora
	Ciljne vrijednosti indikatora

	
	
	Rast upisa i završavanja u deficitarnim tehničkim profilima u kantonima koji su ušli u Skills Compact
	0
	Rast za 30%

	
	
	Stopa prelaska u zaposlenje nakon završetka
	0
	70% stipendista i polaznika plaćenih praksi koji se zaposle u struci u roku 6 mjeseci.

	
	
	Učešće žena u programima
	0
	40%

	
	
	Budžet KM
	Ostali izvori KM
	Ukupno KM

	
	
	15.000.000
	7.000.000
	22.000.000

	3.1.1 Mjera
	Kantonalni dogovori o znanju za metalnu i elektro industriju i kantonalne stipendijske sheme
	Indikatori mjere
	Polazne vrijednosti indikatora
	Ciljne vrijednosti indikatora

	
	
	Broj potpisanih kantonalnih dogovora o znanju za metal/elektro.
	0
	5

	
	
	Broj škola i obrazovnih programa uključenih u dogovore.
	0
	10

	
	
	Broj ažuriranih kurikuluma/modula (ili uvedenih novih modula) u okviru dogovora.
	0
	6

	
	
	Kantonalni program stipendiranja za zapošljavanje u industriji metala i elektronike
	0
	3 kantona sa najmanje 200.000 KM godišnje

	
	
	Budžet KM
	Ostali izvori KM
	Ukupno KM

	
	
	10.000.000
	5.000.000
	15.000.000

	3.1.2 Mjera
	Širenje dualnog obrazovanja i plaćenih praksi
	Indikatori mjere
	Polazne vrijednosti indikatora
	Ciljne vrijednosti indikatora

	
	
	Broj potpisanih sporazuma škola–firma (ili ugovora o praksi) u metal/elektro sektoru.
	0
	20

	
	
	Broj učenika/studenata uključenih u plaćenu praksu (po godini).
	0
	100

	
	
	Broj učenica (djevojaka) uključenih u dualni model/prakse
	0
	40

	
	
	Budžet KM
	Ostali izvori KM
	Ukupno KM

	
	
	3.000.000
	2.000.000
	5.000.000

	3.1.3 Mjera
	Obuka trenera za nastavnike i mentore u firmama
	Indikatori mjere
	Polazne vrijednosti indikatora
	Ciljne vrijednosti indikatora

	
	
	Broj obučenih ToT trenera (nastavnici + mentori u firmama).
	0
	30

	
	
	Broj održanih ToT trening ciklusa / modula (CNC, PLC, metrologija, kvalitet…).
	0
	40

	
	
	Broj praktičnih radionica u školama/fabrikama koje su ToT treneri proveli nakon obuke
	0
	20

	
	
	Budžet KM
	Ostali izvori KM
	Ukupno KM

	
	
	2.000.000
	0
	2.000.000

	4 Strateški cilj
	Upravljanje razvojem sektora i unapređenje institucionalnog i regulatornog okvira
	Indikatori strateškog cilja
	Polazne vrijednosti indikatora
	Ciljne vrijednosti indikatora

	
	
	Vrijeme institucionalne spremnosti za EU tržište: srednja vrijednost broja dana potrebnih za rješavanje ključnih industrijskih predmeta
	0
	Skraćenje za 20%

	
	
	Broj poduzeća koja su postigle audit-spremnost (ISO 9001 i/ili 14001/45001 + korektivne i preventivne mjere + kontrola dokumenata + dobavljači) i mogu proći jednostavan pregled.
	0
	300

	
	
	Kapacitet i dostupnost infrastrukture kvaliteta usluga: broj akreditovanih metoda/usluga + obim (kalibracije/ispitivanja) i prosječno vrijeme isporuke rezultata.
	0
	20

	
	
	Budžet KM
	Ostali izvori KM
	Ukupno KM

	
	
	35.000.000
	5.000.000
	40.000.000

	4.1 Prioritet
	Kvalitet, standardi i usklađenost za EU tržište
	Indikatori prioriteta
	Polazne vrijednosti indikatora
	Ciljne vrijednosti indikatora

	
	
	Broj firmi koje su postigle audit-spremnost za EU kupce
	0
	50 firmi ima važeći relevantan ISO certifikat i minimalni paket procedura

	
	
	Vrijeme i dostupnost industrijski relevantnih usluga infrastrukture kvaliteta
	0
	Skraćeno za 50%

	
	
	Udio predmeta riješenih u standardnom roku
	Nema posatka
	90% predmeta rješenih unutar javno objavljenih rokova (SLA), uz objavljene rokove po proceduri i kantonu

	
	
	Budžet KM
	Ostali izvori KM
	Ukupno KM

	
	
	11.000.000
	5.000.000
	16.000.000

	4.1.1 Mjera
	Jačanje infrastrukture kvaliteta – državni sistem infrastrukture kvaliteta
	Indikatori mjere
	Polazne vrijednosti indikatora
	Ciljne vrijednosti indikatora

	
	
	Broj uspostavljenih ili unaprijeđenih usluga infrastrukture kvaliteta relevantnih za metal/elektro (metrologija + testiranja).
	0
	Uspostavljen sistem

	
	
	Broj akreditovanih usluga proširenih ili novih (npr. nove metode/obim akreditacije).
	0
	Uspostavljen sistem

	
	
	Broj provedenih kalibracija/ispitivanja kroz podržane kapacitete (kao čisti output obima usluge).
	0
	30

	
	
	Budžet KM
	Ostali izvori KM
	Ukupno KM

	
	
	10.000.000
	0
	10.000.000

	4.1.2 Mjera
	Sufinansiranje certifikacije i standarda
	Indikatori mjere
	Polazne vrijednosti indikatora
	Ciljne vrijednosti indikatora

	
	
	Broj firmi koje su dobile sufinansiranje za uvođenje/certifikaciju standarda (ukupno).
	0
	50

	
	
	Broj izdanih certifikata po standardu (ISO 9001, ISO 14001, ISO 45001) u firmama korisnicima.
	0
	100

	
	
	Broj firmi koje su uvele minimalni paket dokumentacije i procedura
	0
	50

	
	
	Budžet KM
	Ostali izvori KM
	Ukupno KM

	
	
	1.000.000
	5.000.000
	6.000.000

	4.2 Prioritet
	Upravljanje razvojem i ekosistemom
	Indikatori prioriteta
	Polazne vrijednosti indikatora
	Ciljne vrijednosti indikatora

	
	
	Broj smanjenih sistemskih prepreka riješenih kroz reformu javnih funkcija
	0
	10 godišnje

	
	
	Broj projekata koji nakon podrške za projekte dođu do faze “spremno za financiranje ”
	0
	5 godišnje od 2028 dalje

	
	
	Budžet KM
	Ostali izvori KM
	Ukupno KM

	
	
	24.000.000
	0
	24.000.000

	4.2.1 Mjera
	Stalni industrijski dijalog
	Indikatori mjere
	Polazne vrijednosti indikatora
	Ciljne vrijednosti indikatora

	
	
	Broj održanih sastanaka stalnog industrijskog dijaloga (plenarno) po godini.
	0
	6 godišnje

	
	
	Broj preporuka / prijedloga za izmjene politika ili procedura dostavljenih nadležnim institucijama.
	0
	3 godišnje

	
	
	Broj zajedničkih inicijativa pokrenutih kroz dijalog (npr. poziv, pilot, standard, obuka).
	0
	6 godišnje

	
	
	Budžet KM
	Ostali izvori KM
	Ukupno KM

	
	
	3.000.000
	0
	3.000.000

	4.2.2 Mjera
	Industrijska jedinica za provedbu
	Indikatori mjere
	Polazne vrijednosti indikatora
	Ciljne vrijednosti indikatora

	
	
	Data-dashboard industrije (stanje u industriji, analize poslovanja, praćenje izvoza, produktivnost, radna snaga, upisi, standardi, energija)
	0
	1

	
	
	Uspostavljena jedinica za provedbu (imenovan tim + operativni pravilnik/mandat).
	0
	1

	
	
	Broj održanih sesija / tehničkih konsultacija za korisnike.
	0
	12

	
	
	Budžet KM
	Ostali izvori KM
	Ukupno KM

	
	
	6.000.000
	0
	6.000.000

	4.2.3 Mjera
	Uređenje javnih funkcija i preuzimanje direktiva i uredbi EU
	Indikatori mjere
	Polazne vrijednosti indikatora
	Ciljne vrijednosti indikatora

	
	
	Broj mapiranih i standardizovanih procedura (dozvole/inspekcije/usklađenost) sa objavljenim kontrolnim listama.
	0
	20

	
	
	Broj uvedenih digitalnih obrazaca i e-procedura za ključne industrijske zahtjeve
	0
	10

	
	
	Broj usaglašenih inspekcijskih kontrolnih lista i protokola (risk-based)
	0
	20

	
	
	Broj objavljenih smjernica za industriju o relevantnim EU direktivama/uredbama i dokazivanju usklađenosti
	0
	12

	
	
	Budžet KM
	Ostali izvori KM
	Ukupno KM

	
	
	15.000.000
	0
	15.000.000





[bookmark: _Toc234924103]Tabele 45: Detaljan pregled mjera

Mjera 1.1.1: Program industrijskih demonstratora i pilot linija
	Veza sa strateškim ciljem
	Industrijski razvoj od prototipa do serijske proizvodnje i plasmana proizvoda na tržište

	Prioritet
	Proizvod i izvoz: „od pilot-faze do serijske proizvodnje“ platforma

	Naziv mjere
	Program industrijskih demonstratora i pilot linija

	Opis mjere s okvirnim područjem djelovanja ili strateškog projekta
	Mjera zatvara jaz između prototipa i ponovljive serijske proizvodnje. Uspostavlja portfelj industrijskih demonstratora i pilot-linija u prioritetnim nišama, uz povezivanje preduzeća sa razvojnim centrima, univerzitetima, laboratorijama i centrima kompetencija. Podrška obuhvata kritičnu opremu, inženjering procesa, testiranje i validaciju, kontrolu kvaliteta, sljedivost, tehničku dokumentaciju i pripremu za tržište EU. Program se ne smije svesti na nabavku opreme: svaki projekat mora imati tržišni slučaj, plan industrijalizacije, ko-investiranje i mjerljive rezultate.

	Strateški projekti
	Strateški projekat: Mreža industrijskih demonstratora i pilot-linija metalne i elektro industrije FBiH. Projekat objedinjuje zajedničke i pojedinačne pilot kapacitete, standardizirani postupak provjere po fazama i portfelj proizvoda koji prelaze iz prototipa u serijsku proizvodnju.

	Faze projekta / provedbe
	• 2026: dizajn programa, kriteriji, mapa infrastrukture i izbor prioritetnih niša.
• 2027–2028: prvi pozivi, izbor konzorcija i uspostava početnih demonstratora.
• 2028–2032: pilotiranje, validacija, certifikacija i prelazak uspješnih projekata u serijsku proizvodnju.
• 2032–2035: skaliranje mreže, evaluacija učinka i održivi model korištenja zajedničkih kapaciteta.

	Indikatori za praćenje rezultata mjere
	
	Indikatori
	Polazne vrijednosti indikatora
	Ciljne vrijednosti indikatora

	Broj demonstratora koji su završili industrijalizaciju (TRL 8–9)
	0
	20

	Broj novih/znatno unaprijeđenih proizvoda ili proizvodnih rješenja
	0
	30




	Razvojni efekt i doprinos mjere ostvarenju prioriteta
	Povećava broj proizvoda i procesnih rješenja spremnih za tržište, smanjuje tehnički i finansijski rizik industrijalizacije i omogućava preduzećima da pređu iz podugovaranja prema složenijim sklopovima, cjelovitim proizvodima i pouzdanoj serijskoj isporuci.

	Indikativna finansijska konstrukcija sa izvorima finansiranja
	Ukupno: 20.000.000 KM
Budžet FBiH i drugi javni budžeti: 10.000.000 KM
Ostali izvori: 10.000.000 KM (privatno sufinansiranje, krediti/leasing, EU i drugi međunarodni izvori, zavisno od mjere).

	Period implementacije
	2026–2035

	Institucija odgovorna za koordinaciju implementacije mjere
	Federalno ministarstvo energije, rudarstva i industrije (FMERI), u saradnji sa FMRPO

	Nosioci mjere
	Razvojni i tehnološki centri, univerziteti, VET centri, centri kompetencija, instituti, komore, klasteri i preduzeća nosioci demonstratora.

	Ciljne grupe
	MSP i veća preduzeća s proizvodom ili procesnim rješenjem na TRL 6–8; razvojni konzorciji; dobavljači u metalnoj i elektro industriji.



Mjera 1.1.2: Vaučeri za ubrzavanje razvoja proizvoda (dizajn, test, prototip, industrijski dizajn i IP)
	Veza sa strateškim ciljem
	Industrijski razvoj od prototipa do serijske proizvodnje i plasmana proizvoda na tržište

	Prioritet
	Proizvod i izvoz: „od pilot-faze do serijske proizvodnje“ platforma

	Naziv mjere
	Vaučeri za ubrzavanje razvoja proizvoda (dizajn, test, prototip, industrijski dizajn i IP)

	Opis mjere s okvirnim područjem djelovanja ili strateškog projekta
	Mjera sufinansira male i ciljane razvojne usluge koje firmama nedostaju u posljednjoj fazi razvoja proizvoda. Prihvatljive aktivnosti uključuju industrijski dizajn, DfM/DfA, prototipiranje, testiranje, validaciju, metrologiju, tehničku dokumentaciju, CE dosije, CAD/CAM i simulacije, IP strategiju i zaštitu industrijskog dizajna. Vaučeri moraju biti administrativno jednostavni, vremenski ograničeni i vezani uz konkretan sljedeći korak razvoja.

	Strateški projekti
	Nije potreban zaseban strateški projekat. Mjera se provodi kao stalni, jednostavan i brzo dostupan vaučerski program povezan sa demonstratorima, certifikacijom i tehnološkim ulaganjima.

	Faze projekta / provedbe
	• 2026: katalog prihvatljivih usluga, registar pružalaca i usklađivanje sa programima FMRPO.
• 2027: pilot-poziv i provjera administrativnog modela.
• 2028–2034: redovni pozivi, povezivanje s drugim mjerama i praćenje sljedećeg razvojnog koraka korisnika.
• 2035: završna evaluacija i odluka o nastavku instrumenta.

	Indikatori za praćenje rezultata mjere
	
	Indikatori
	Polazne vrijednosti indikatora
	Ciljne vrijednosti indikatora

	Broj firmi koje nakon vaučera ulaze u sljedeći korak (npr. pilot demonstrator, certifikacija, tehnološko unapređenje)
	0
	50

	Učešće žena i mladih u timovima korisnika (broj/udio firmi koje uključuju žene/mlade u razvojnom timu).
	0
	Više of 40%




	Razvojni efekt i doprinos mjere ostvarenju prioriteta
	Ubrzava komercijalizaciju, smanjuje trošak pristupa specijaliziranim uslugama i povećava broj firmi koje nakon početne razvojne intervencije ulaze u pilot-liniju, certifikaciju, investiciju ili tržišno ugovaranje.

	Indikativna finansijska konstrukcija sa izvorima finansiranja
	Ukupno: 5.000.000 KM
Budžet FBiH i drugi javni budžeti: 5.000.000 KM
Ostali izvori: 0 KM (privatno sufinansiranje, krediti/leasing, EU i drugi međunarodni izvori, zavisno od mjere).

	Period implementacije
	2026–2035

	Institucija odgovorna za koordinaciju implementacije mjere
	FMERI i Federalno ministarstvo razvoja, poduzetništva i obrta (FMRPO)

	Nosioci mjere
	Akreditovane laboratorije, instituti, univerzitetski centri, dizajnerski i inženjerski studiji, patentni zastupnici, centri kompetencija i drugi kvalificirani pružaoci usluga.

	Ciljne grupe
	MSP i razvojni timovi u metalnoj i elektro industriji, posebno firme koje pripremaju prototip, pilot-seriju, certifikaciju ili veću investiciju.




Mjera 1.1.3: Partnerstva i ulaz u EU lance vrijednosti
	Veza sa strateškim ciljem
	Industrijski razvoj od prototipa do serijske proizvodnje i plasmana proizvoda na tržište

	Prioritet
	Proizvod i izvoz: „od pilot-faze do serijske proizvodnje“ platforma

	Naziv mjere
	Partnerstva i ulaz u EU lance vrijednosti

	Opis mjere s okvirnim područjem djelovanja ili strateškog projekta
	Mjera uspostavlja strukturirani pristup izvoznim nišama i EU kupcima. Obuhvata mapiranje 5–10 prioritetnih niša, pripremu profila dobavljača, ciljane B2B aktivnosti, posjete firmi kupcima i kupaca FBiH, nastupe na relevantnim sajmovima, podršku za tendering i ugovaranje te CRM bazu kupaca i poslovnih prilika. Naglasak je na kvalitetnim poslovnim odnosima i dokazivoj sposobnosti isporuke, a ne na općoj promociji bez naknadnog praćenja.

	Strateški projekti
	Strateški projekat: Partnerstva za inovacije, proizvode, znanje i uključivanje u EU lance vrijednosti. Projekat uspostavlja mapu prioritetnih niša, bazu dobavljača i kupaca, program posjeta kupaca i sistemsku podršku za tendering i ugovaranje.

	Faze projekta / provedbe
	• 2026–2027: mapiranje niša, standarda, ciljnih kupaca i domaćih dobavljača.
• 2027–2029: uspostava CRM sistema, prvi ciklus misija, B2B i posjeta kupaca.
• 2029–2034: redovni programi povezivanja, podrška za ugovaranje i integracija s mjerama kvaliteta i vaučera.
• 2035: procjena novih ugovora, kupaca i održivosti tržišnih partnerstava.

	Indikatori za praćenje rezultata mjere
	
	Indikatori
	Polazne vrijednosti indikatora
	Ciljne vrijednosti indikatora

	Broj definisanih i operacionalizovanih izvoznih niša (sa mapom zahtjeva i ciljanim kupacima)
	0
	1

	Broj firmi uključenih u program (ukupno; broj MSP).
	0
	200

	Broj organizovanih posjeta kupaca
	0
	20

	Broj novih kupaca u EU
	0
	100




	Razvojni efekt i doprinos mjere ostvarenju prioriteta
	Povezuje razvojne i proizvodne kapacitete sa konkretnom tržišnom potražnjom, povećava broj novih EU kupaca i ugovora, smanjuje zavisnost od pojedinačnih kupaca i jača poziciju domaćih firmi u lancima vrijednosti.

	Indikativna finansijska konstrukcija sa izvorima finansiranja
	Ukupno: 10.000.000 KM
Budžet FBiH i drugi javni budžeti: 5.000.000 KM
Ostali izvori: 5.000.000 KM (privatno sufinansiranje, krediti/leasing, EU i drugi međunarodni izvori, zavisno od mjere).

	Period implementacije
	2026–2035

	Institucija odgovorna za koordinaciju implementacije mjere
	FMERI, uz vodeću operativnu ulogu Privredne/Gospodarske komore FBiH

	Nosioci mjere
	Komore, klasteri, FIPA, diplomatsko-konzularna mreža, izvozne agencije, razvojne institucije i preduzeća.

	Ciljne grupe
	Izvozno sposobna MSP i veća preduzeća, dobavljački konzorciji, firme s potencijalom za diversifikaciju kupaca i ulazak u zahtjevnije EU niše.




Mjera 1.1.4: „Industrijski izazov“ konzorciji
	Veza sa strateškim ciljem
	Industrijski razvoj od prototipa do serijske proizvodnje i plasmana proizvoda na tržište

	Prioritet
	Proizvod i izvoz: „od pilot-faze do serijske proizvodnje“ platforma

	Naziv mjere
	„Industrijski izazov“ konzorciji

	Opis mjere s okvirnim područjem djelovanja ili strateškog projekta
	Mjera finansira kratke i fokusirane konzorcijske projekte u kojima industrija definiše konkretan problem, a partneri iz znanja i tehnologije razvijaju primjenjivo rješenje. Izazovi mogu obuhvatiti smanjenje škarta, validaciju nove komponente, automatizaciju, postupke zavarivanja i obrade, testne metode, digitalnu kontrolu kvaliteta, energetsku i materijalnu efikasnost. Rezultat mora biti prototip, validirana metoda, dokumentovan proces, testni izvještaj ili rješenje uvedeno u pilot-seriju ili proizvodnju.

	Strateški projekti
	Strateški projekat nije nužan kao pojedinačni projekat. Program treba generisati portfelj kratkih konzorcijskih projekata, od kojih se uspješni prenose u demonstratore, investicione programe ili tržišno skaliranje.

	Faze projekta / provedbe
	• 2027: razvoj metodologije za prikupljanje i ocjenjivanje izazova.
• 2028–2029: prvi ciklusi konzorcijskih poziva i mentorska podrška.
• 2029–2034: godišnji ciklusi, prijenos uspješnih rješenja u druge programe i širenje partnerstava.
• 2035: zbirna evaluacija primijenjenih rješenja i ekonomskih efekata.

	Indikatori za praćenje rezultata mjere
	
	Indikatori
	Polazne vrijednosti indikatora
	Ciljne vrijednosti indikatora

	Broj finansiranih “industrijskih izazov” projekata (konzorcija)
	0
	40

	Broj firmi uključenih u konzorcije (ukupno; posebno MSP)
	0
	100

	Broj rješenja uvedenih u proizvodnju ili pilot seriju (implementirano u firmi).
	0
	50




	Razvojni efekt i doprinos mjere ostvarenju prioriteta
	Stvara rutinu saradnje industrije i znanja, ubrzava transfer primjenjivih rješenja u proizvodnju i puni projektni portfelj kvalitetnim slučajevima za dalju industrijalizaciju.

	Indikativna finansijska konstrukcija sa izvorima finansiranja
	Ukupno: 6.000.000 KM
Budžet FBiH i drugi javni budžeti: 1.000.000 KM
Ostali izvori: 5.000.000 KM (privatno sufinansiranje, krediti/leasing, EU i drugi međunarodni izvori, zavisno od mjere).

	Period implementacije
	2027–2035

	Institucija odgovorna za koordinaciju implementacije mjere
	FMERI

	Nosioci mjere
	Komore i klasteri kao posrednici; preduzeća, univerziteti, instituti, laboratorije, centri kompetencija i tehnološki partneri kao članovi konzorcija.

	Ciljne grupe
	Preduzeća s konkretnim proizvodnim, tehnološkim, kvalitetnim ili resursnim problemom; MSP dobavljači; istraživački i stručni timovi.




Mjera 2.1.1: Shema sufinansiranja tehnološke nadgradnje
	Veza sa strateškim ciljem
	Digitalna i tehnološka transformacija proizvodnje i sistema kvaliteta

	Prioritet
	Tehnološka i digitalna modernizacija proizvodnje

	Naziv mjere
	Shema sufinansiranja tehnološke nadgradnje

	Opis mjere s okvirnim područjem djelovanja ili strateškog projekta
	Mjera sufinansira tehnološku modernizaciju proizvodnje, ali samo kao integrirani investicioni paket. Prihvatljivi su CNC i automatizirane ćelije, oprema za rezanje, savijanje, zavarivanje, montažu, testiranje, metrologiju, alati i kalupi te energetski efikasna pomoćna oprema. Svaki projekat mora uključiti integraciju u proizvodni tok, stabilizaciju procesa, radne upute, kontrolne tačke, digitalno praćenje i obuku radnika. Samostalna nabavka mašine bez promjene procesa ne treba biti prihvatljiva.

	Strateški projekti
	Strateški projekat: Investicioni program za produktivnost metalne i elektro industrije FBiH. Program kombinuje grant, kredit, leasing i tehničku pomoć za opremu, integraciju procesa, digitalno praćenje, kvalitet i obuku radnika.

	Faze projekta / provedbe
	• 2026: dizajn finansijskog instrumenta i kriterija dodatnosti, produktivnosti i sufinansiranja.
• 2027–2028: prvi investicioni ciklus i tehnička podrška za pripremu projekata.
• 2028–2034: godišnji ciklusi ulaganja, praćenje rezultata i povezivanje sa digitalizacijom i energijskom efikasnošću.
• 2035: evaluacija produktivnosti, privatnog ulaganja i održivosti finansijskog modela.

	Indikatori za praćenje rezultata mjere
	
	Indikatori
	Polazne vrijednosti indikatora
	Ciljne vrijednosti indikatora

	Broj podržanih investicionih projekata (ako jedna firma ima više projekata, mjeriti oba).
	0
	40

	Ukupan iznos finansiranog kapitalna ulaganja / kapitalni izdaci (KM) i mobilisano privatno sufinansiranje (KM).
	0
	200 MKM

	Broj novih/modernizovanih proizvodnih ćelija/linija (npr. CNC ćelija, zavarivačka ćelija, montažna linija)
	0
	20

	Broj radnika obučenih za rad i održavanje nove tehnologije (operateri + održavanje).
	0
	60




	Razvojni efekt i doprinos mjere ostvarenju prioriteta
	Podiže produktivnost po radniku, smanjuje škart i zastoje, povećava stabilnost procesa i omogućava firmama da preuzmu složenije poslove i pouzdano isporučuju veće serije.

	Indikativna finansijska konstrukcija sa izvorima finansiranja
	Ukupno: 300.000.000 KM
Budžet FBiH i drugi javni budžeti: 30.000.000 KM
Ostali izvori: 270.000.000 KM (privatno sufinansiranje, krediti/leasing, EU i drugi međunarodni izvori, zavisno od mjere).

	Period implementacije
	2026–2035

	Institucija odgovorna za koordinaciju implementacije mjere
	FMRPO i FMERI, uz razvojne banke i finansijske institucije

	Nosioci mjere
	Preduzeća korisnici, finansijske institucije, dobavljači tehnologije, integratori, centri kompetencija i institucije infrastrukture kvaliteta.

	Ciljne grupe
	MSP i veća industrijska preduzeća sa dokazivim investicionim planom, tržišnom potražnjom i sposobnošću sufinansiranja.




Mjera 2.1.2: Digitalna proizvodnja i digitalni kvalitet
	Veza sa strateškim ciljem
	Digitalna i tehnološka transformacija proizvodnje i sistema kvaliteta

	Prioritet
	Tehnološka i digitalna modernizacija proizvodnje

	Naziv mjere
	Digitalna proizvodnja i digitalni kvalitet

	Opis mjere s okvirnim područjem djelovanja ili strateškog projekta
	Mjera uvodi minimalni digitalni temelj u proizvodnji i kvalitetu. Paket uključuje e-radne naloge, praćenje toka i zastoja, e-upute, OEE, osnovno planiranje i sljedivost, digitalnu evidenciju defekata, statističku kontrolu procesa, reklamacije i CAPA, dobavljački kvalitet i auditni trag. Program mora biti modularan i počinjati na jednoj liniji ili ćeliji, uz jasno definisan poslovni problem, vlasnika procesa i plan širenja.

	Strateški projekti
	Može se provoditi kao programska komponenta strateškog Investicionog programa za produktivnost, bez zasebnog strateškog projekta.

	Faze projekta / provedbe
	• 2026: standardni paketi, tehničke specifikacije i model procjene digitalne zrelosti.
• 2027–2028: pilot-projekti na odabranim linijama i evaluacija koristi.
• 2028–2034: širenje programa i povezivanje sa investicionim i certifikacijskim instrumentima.
• 2035: procjena produktivnosti, kvaliteta i stepena širenja digitalnih modula.

	Indikatori za praćenje rezultata mjere
	
	Indikatori
	Polazne vrijednosti indikatora
	Ciljne vrijednosti indikatora

	Broj firmi koje su uvele integrisani paket (najmanje 2 modula nadzora kvaliteta
	0
	30

	Broj proizvodnih linija/ćelija pokrivenih digitalnim praćenjem naloga i zastoja
	0
	50

	Broj firmi koje su uvele digitalnu evidenciju defekata (šifarnik + trend izvještaji)
	0
	70




	Razvojni efekt i doprinos mjere ostvarenju prioriteta
	Stvara mjerljivost proizvodnih gubitaka, dokaziv kvalitet i sljedivost, smanjuje zavisnost od znanja pojedinaca i priprema firme za veće tehnološke investicije i EU dobavljačke audite.

	Indikativna finansijska konstrukcija sa izvorima finansiranja
	Ukupno: 10.000.000 KM
Budžet FBiH i drugi javni budžeti: 5.000.000 KM
Ostali izvori: 5.000.000 KM (privatno sufinansiranje, krediti/leasing, EU i drugi međunarodni izvori, zavisno od mjere).

	Period implementacije
	2026–2035

	Institucija odgovorna za koordinaciju implementacije mjere
	FMERI i FMRPO

	Nosioci mjere
	Preduzeća, industrijski IT i automatizacijski integratori, komore, centri kompetencija i tehnički univerziteti.

	Ciljne grupe
	Preduzeća koja upravljanje proizvodnjom i kvalitetom još zasnivaju na papiru, Excelu i nepovezanim evidencijama; firme koje se pripremaju za audit ili tehnološku investiciju.




Mjera 2.1.3: Industrijska kibernetička sigurnost
	Veza sa strateškim ciljem
	Digitalna i tehnološka transformacija proizvodnje i sistema kvaliteta

	Prioritet
	Tehnološka i digitalna modernizacija proizvodnje

	Naziv mjere
	Industrijska kibernetička sigurnost

	Opis mjere s okvirnim područjem djelovanja ili strateškog projekta
	Mjera uvodi osnovni nivo zaštite industrijskih sistema kako digitalizacija ne bi povećala rizik zastoja i gubitka podataka. Obuhvata sigurnosne kopije i test povrata, segmentaciju mreža, upravljanje pristupima, pravila udaljenog pristupa dobavljača, inventar opreme, osnovne procedure incidenta i obuku IT-a, održavanja i poslovođa. Podrška treba koristiti jednostavne kontrolne liste i nezavisnu provjeru minimalnih mjera.

	Strateški projekti
	Nije potreban zaseban strateški projekat. Potreban je standardizirani sektorski program „OT/IT sigurnosni minimum“ sa provjerom provedbe i obukama.

	Faze projekta / provedbe
	• 2026: sektorski standard minimuma, kontrolne liste i program obuke.
• 2027–2029: procjene rizika, pilot-implementacije i verifikacija u prvoj grupi firmi.
• 2029–2034: širenje na dobavljačke lance i povezivanje s auditima i digitalnim programima.
• 2035: procjena otpornosti i ažuriranje standarda prema EU zahtjevima.

	Indikatori za praćenje rezultata mjere
	
	Indikatori
	Polazne vrijednosti indikatora
	Ciljne vrijednosti indikatora

	Broj firmi koje su uspostavile OT/IT osnov (verifikovano: backup + segmentacija + procedure).
	0
	200

	Broj firmi sa formalizovanim pravilima daljinskog pristupa dobavljača
	0
	100

	Broj obučenih zaposlenih za osnovne OT/IT sigurnosne prakse (IT, održavanje, poslovođe).
	0
	300




	Razvojni efekt i doprinos mjere ostvarenju prioriteta
	Smanjuje rizik prekida proizvodnje, gubitka podataka i neovlaštenog pristupa, povećava otpornost dobavljača i podržava usklađivanje sa rastućim zahtjevima EU kupaca i Akta o kibernetičkoj otpornosti.

	Indikativna finansijska konstrukcija sa izvorima finansiranja
	Ukupno: 6.000.000 KM
Budžet FBiH i drugi javni budžeti: 1.000.000 KM
Ostali izvori: 5.000.000 KM (privatno sufinansiranje, krediti/leasing, EU i drugi međunarodni izvori, zavisno od mjere).

	Period implementacije
	2026–2035

	Institucija odgovorna za koordinaciju implementacije mjere
	FMERI i FMRPO, u koordinaciji s nadležnim institucijama za kibernetičku sigurnost

	Nosioci mjere
	Preduzeća, OT/IT stručnjaci i integratori, komore, centri kompetencija, pružaoci sigurnosnih usluga i obrazovne institucije.

	Ciljne grupe
	Industrijska preduzeća sa povezanim mašinama, udaljenim pristupom dobavljača, proizvodnim serverima i kritičnim podacima.




Mjera 2.2.1: Energijski audit i investicioni grantovi
	Veza sa strateškim ciljem
	Digitalna i tehnološka transformacija proizvodnje i sistema kvaliteta

	Prioritet
	Energija, resursna efikasnost i kružna industrija

	Naziv mjere
	Energijski audit i investicioni grantovi

	Opis mjere s okvirnim područjem djelovanja ili strateškog projekta
	Mjera povezuje kvalitetan energijski audit s realizacijom ulaganja. Audit mora identificirati mjerljive uštede, troškove, rok povrata, tehničke rizike i plan mjerenja rezultata. Grant ili drugi finansijski instrument daje se samo projektima koji su tehnički pripremljeni i koji imaju jasno definisanu dodatnost. Prioritet imaju mjere koje smanjuju specifičnu potrošnju energije i istovremeno povećavaju pouzdanost proizvodnje.

	Strateški projekti
	Može se organizovati kao višegodišnji program „Energijska produktivnost industrije“, ali nije nužno formalno proglašavanje zasebnog strateškog projekta.

	Faze projekta / provedbe
	• 2026: metodologija audita, kriteriji ulaganja i sistem verifikacije ušteda.
• 2027–2029: prvi ciklus audita i investicija sa brzim povratom.
• 2029–2034: širenje programa, ESCO i kreditni modeli za veće investicije.
• 2035: verifikacija kumulativnih ušteda energije i smanjenja troškova.

	Indikatori za praćenje rezultata mjere
	
	Indikatori
	Polazne vrijednosti indikatora
	Ciljne vrijednosti indikatora

	Broj provedenih energijskih audita u firmama.
	0
	200

	Broj firmi koje su realizovale investiciju energetske efikasnosti (pušteno u rad)
	0
	50




	Razvojni efekt i doprinos mjere ostvarenju prioriteta
	Smanjuje trošak energije po jedinici proizvoda, povećava konkurentnost i otpornost na cjenovne šokove, poboljšava podatke potrebne za CBAM i oslobađa sredstva za dalja ulaganja.

	Indikativna finansijska konstrukcija sa izvorima finansiranja
	Ukupno: 3.000.000 KM
Budžet FBiH i drugi javni budžeti: 600.000 KM
Ostali izvori: 2.400.000 KM (privatno sufinansiranje, krediti/leasing, EU i drugi međunarodni izvori, zavisno od mjere).

	Period implementacije
	2026–2035

	Institucija odgovorna za koordinaciju implementacije mjere
	FMERI, u saradnji sa fondovima za zaštitu okoliša, energetskim institucijama i finansijskim partnerima

	Nosioci mjere
	Energetski auditori, ESCO kompanije, preduzeća, dobavljači opreme, razvojne banke i fondovi.

	Ciljne grupe
	Energetski intenzivna preduzeća i MSP sa visokim potencijalom ušteda, posebno u kompresorskim sistemima, motorima, pećima, rasvjeti, grijanju i povratu toplote.




Mjera 2.2.2: Kružni pilot-projekti
	Veza sa strateškim ciljem
	Digitalna i tehnološka transformacija proizvodnje i sistema kvaliteta

	Prioritet
	Energija, resursna efikasnost i kružna industrija

	Naziv mjere
	Kružni pilot-projekti

	Opis mjere s okvirnim područjem djelovanja ili strateškog projekta
	Mjera razvija praktične lance ponovne upotrebe, popravke, remanufakture i reciklaže. Pilot počinje mapiranjem količina, kvaliteta i vlasništva nad tokovima materijala, zatim definiše standard razvrstavanja, logistiku, ugovore, potrebnu opremu i tržište sekundarne sirovine. Projekti moraju dokazati da smanjuju otpad i trošak ili stvaraju novu vrijednost, a ne samo organizovati jednokratno prikupljanje.

	Strateški projekti
	Strateški projekat nije potreban kao jedinstven objekat. Potreban je portfelj teritorijalnih i sektorskih kružnih pilota sa ugovorenim tokovima materijala i dokazivom ekonomskom održivošću.

	Faze projekta / provedbe
	• 2027: mapiranje tokova i izbor pilot-lokacija i materijala.
• 2028–2029: ugovaranje partnerstava, standarda i logističkog modela.
• 2029–2033: operativna provedba i mjerenje materijalnih i finansijskih efekata.
• 2034–2035: skaliranje uspješnih modela i ugradnja u redovne politike otpada i industrije.

	Indikatori za praćenje rezultata mjere
	
	Indikatori
	Polazne vrijednosti indikatora
	Ciljne vrijednosti indikatora

	Broj realizovanih kružnih pilot-projekata (završeni i operativni).
	0
	5

	Broj firmi uključenih u kružne pilote (ukupno; uključujući MSP).
	0
	20

	Broj tokova materijala mapiranih i standardizovanih za obradu (npr. strugotina, škart, ambalaža, emulzije).
	0
	20




	Razvojni efekt i doprinos mjere ostvarenju prioriteta
	Smanjuje zavisnost od uvoznih sirovina, troškove otpada i okolišne rizike, razvija domaće tržište sekundarnih materijala i pomaže firmama da odgovore na zahtjeve ekodizajna i digitalnog pasoša proizvoda.

	Indikativna finansijska konstrukcija sa izvorima finansiranja
	Ukupno: 6.000.000 KM
Budžet FBiH i drugi javni budžeti: 1.000.000 KM
Ostali izvori: 5.000.000 KM (privatno sufinansiranje, krediti/leasing, EU i drugi međunarodni izvori, zavisno od mjere).

	Period implementacije
	2027–2035

	Institucija odgovorna za koordinaciju implementacije mjere
	FMERI, uz Privrednu/Gospodarsku komoru FBiH i nadležne okolišne institucije

	Nosioci mjere
	Preduzeća, reciklažeri, komunalna i okolišna preduzeća, klasteri, razvojni centri, laboratorije i istraživačke institucije.

	Ciljne grupe
	Grupe preduzeća koje stvaraju ili mogu koristiti tokove metalnog otpada, strugotine, ambalaže, emulzija, WEEE-a, baterija i drugih industrijskih materijala.




Mjera 3.1.1: Kantonalni dogovori o znanju za metalnu i elektro industriju i kantonalne stipendijske sheme
	Veza sa strateškim ciljem
	Industrija zasnovana na vještinama i znanju

	Prioritet
	Vještine, talent i pravedna tranzicija radne snage

	Naziv mjere
	Kantonalni dogovori o znanju za metalnu i elektro industriju i kantonalne stipendijske sheme

	Opis mjere s okvirnim područjem djelovanja ili strateškog projekta
	Mjera uspostavlja formalne kantonalne dogovore između industrije, obrazovanja i javnih institucija o deficitarnim profilima, kvotama, standardima prakse, opremi, mentorima i zapošljavanju. Dogovori se zasnivaju na godišnjoj procjeni potreba i vode izmjenama modula i kurikuluma. Stipendijske sheme moraju biti povezane sa praksom i realnim putem prema zaposlenju, a ne samo sa finansijskom podrškom tokom školovanja.

	Strateški projekti
	Strateški projekat: Kantonalni dogovori o znanju i talentu za metalnu i elektro industriju. Projekat povezuje planiranje profila i kvota, kurikulume, stipendije, praksu, zapošljavanje i praćenje ishoda.

	Faze projekta / provedbe
	• 2026: izbor pilot-kantona i zajednička metodologija procjene potreba.
• 2027: potpisivanje prvih dogovora, izmjene modula i pokretanje stipendija.
• 2028–2032: godišnje usklađivanje profila, kvota, prakse i zapošljavanja.
• 2033–2035: širenje modela, evaluacija stopa završavanja i zaposlenja te institucionalizacija dogovora.

	Indikatori za praćenje rezultata mjere
	
	Indikatori
	Polazne vrijednosti indikatora
	Ciljne vrijednosti indikatora

	Broj potpisanih kantonalnih dogovora o znanju za metal/elektro.
	0
	5

	Broj škola i obrazovnih programa uključenih u dogovore.
	0
	10

	Broj ažuriranih kurikuluma/modula (ili uvedenih novih modula) u okviru dogovora.
	0
	6

	Kantonalni program stipendiranja za zapošljavanje u industriji metala i elektronike
	0
	3 kantona sa najmanje 200.000 KM godišnje




	Razvojni efekt i doprinos mjere ostvarenju prioriteta
	Smanjuje neusklađenost obrazovanja i potreba industrije, povećava upis i završavanje deficitarnih programa, jača teritorijalnu odgovornost i povećava ulazak žena i mladih u tehnička i bolje plaćena zanimanja.

	Indikativna finansijska konstrukcija sa izvorima finansiranja
	Ukupno: 15.000.000 KM
Budžet FBiH i drugi javni budžeti: 10.000.000 KM
Ostali izvori: 5.000.000 KM (privatno sufinansiranje, krediti/leasing, EU i drugi međunarodni izvori, zavisno od mjere).

	Period implementacije
	2026–2035

	Institucija odgovorna za koordinaciju implementacije mjere
	Kantonalna ministarstva obrazovanja, uz FMERI i koordinaciju sa industrijom

	Nosioci mjere
	Kantonalna ministarstva, škole, univerziteti, službe za zapošljavanje, komore, vodeća preduzeća, sindikati i lokalne zajednice.

	Ciljne grupe
	Učenici i studenti tehničkih programa, nezaposleni i radnici u tranziciji, žene i mladi, škole i firme u najmanje pet industrijskih kantona.




Mjera 3.1.2: Širenje dualnog obrazovanja i plaćenih praksi
	Veza sa strateškim ciljem
	Industrija zasnovana na vještinama i znanju

	Prioritet
	Vještine, talent i pravedna tranzicija radne snage

	Naziv mjere
	Širenje dualnog obrazovanja i plaćenih praksi

	Opis mjere s okvirnim područjem djelovanja ili strateškog projekta
	Mjera širi ugovorene modele učenja na radnom mjestu, sa jasnim ishodima učenja, obučenim mentorima, zaštitom učenika, plaćenom praksom i praćenjem prelaska u zaposlenje. Sporazumi škola i firmi moraju definirati trajanje, sadržaj, odgovornost, opremu, sigurnost, ocjenjivanje i naknadu. Posebne kvote i podrška trebaju otvoriti tehnička zanimanja ženama i mladima iz slabije zastupljenih grupa.

	Strateški projekti
	Strateški projekat: Razvoj kompetencija radnika i prekvalifikacije u metalnoj i elektro industriji FBiH. Dualni model i plaćene prakse čine glavni kanal praktičnog osposobljavanja i prelaska u zaposlenje.

	Faze projekta / provedbe
	• 2026: standard sporazuma, minimalni standard prakse i kriteriji za firme.
• 2027–2028: pilotiranje u odabranim školama i kompanijama.
• 2028–2034: godišnje širenje broja sporazuma i učesnika, uz praćenje zapošljavanja.
• 2035: evaluacija kvaliteta prakse i uticaja na zapošljavanje i zadržavanje radnika.

	Indikatori za praćenje rezultata mjere
	
	Indikatori
	Polazne vrijednosti indikatora
	Ciljne vrijednosti indikatora

	Broj potpisanih sporazuma škola–firma (ili ugovora o praksi) u metal/elektro sektoru.
	0
	20

	Broj učenika/studenata uključenih u plaćenu praksu (po godini).
	0
	100

	Broj učenica (djevojaka) uključenih u dualni model/prakse
	0
	40




	Razvojni efekt i doprinos mjere ostvarenju prioriteta
	Povećava praktične kompetencije i zapošljivost, smanjuje trošak uvođenja novih radnika u posao i gradi stabilniji tok kadrova za proizvodnju, održavanje, kvalitet, automatiku i digitalne tehnologije.

	Indikativna finansijska konstrukcija sa izvorima finansiranja
	Ukupno: 5.000.000 KM
Budžet FBiH i drugi javni budžeti: 3.000.000 KM
Ostali izvori: 2.000.000 KM (privatno sufinansiranje, krediti/leasing, EU i drugi međunarodni izvori, zavisno od mjere).

	Period implementacije
	2026–2035

	Institucija odgovorna za koordinaciju implementacije mjere
	Kantonalna ministarstva obrazovanja i službe za zapošljavanje, uz podršku FMERI

	Nosioci mjere
	Srednje stručne škole, univerziteti, kompanije, komore, centri za obrazovanje odraslih i mentori u firmama.

	Ciljne grupe
	Učenici, studenti, nezaposleni, radnici za prekvalifikaciju, žene i mladi; preduzeća koja mogu osigurati kvalitetno radno mjesto za praksu.




Mjera 3.1.3: Obuka trenera za nastavnike i mentore u firmama
	Veza sa strateškim ciljem
	Industrija zasnovana na vještinama i znanju

	Prioritet
	Vještine, talent i pravedna tranzicija radne snage

	Naziv mjere
	Obuka trenera za nastavnike i mentore u firmama

	Opis mjere s okvirnim područjem djelovanja ili strateškog projekta
	Mjera razvija zajednički program obuke trenera za nastavnike i mentore u firmama u oblastima CNC-a, PLC-a, mehatronike, metrologije, kvaliteta, sigurnosti, digitalne proizvodnje i savremenih metoda učenja na radu. Obuka mora uključiti praktičan rad u školama i fabrikama, provjeru kompetencija i obavezu da trener nakon obuke provede radionice za druge korisnike.

	Strateški projekti
	Provodi se kao komponenta strateškog projekta razvoja kompetencija radnika i prekvalifikacija; nije potreban zaseban projekat.

	Faze projekta / provedbe
	• 2026: analiza potreba i razvoj modula obuke trenera.
• 2027–2028: prvi ciklus obuke i certificiranje početne grupe trenera.
• 2028–2034: redovni ciklusi, praktične radionice i obnova kompetencija.
• 2035: evaluacija kvaliteta obuke i mreže aktivnih trenera.

	Indikatori za praćenje rezultata mjere
	
	Indikatori
	Polazne vrijednosti indikatora
	Ciljne vrijednosti indikatora

	Broj obučenih ToT trenera (nastavnici + mentori u firmama).
	0
	30

	Broj održanih ToT trening ciklusa / modula (CNC, PLC, metrologija, kvalitet…).
	0
	40

	Broj praktičnih radionica u školama/fabrikama koje su ToT treneri proveli nakon obuke
	0
	20




	Razvojni efekt i doprinos mjere ostvarenju prioriteta
	Povećava kvalitet praktične nastave i rada mentora, ubrzava širenje novih tehnologija i standarda i smanjuje jaz između školske opreme, nastavnih sadržaja i stvarne industrijske prakse.

	Indikativna finansijska konstrukcija sa izvorima finansiranja
	Ukupno: 2.000.000 KM
Budžet FBiH i drugi javni budžeti: 2.000.000 KM
Ostali izvori: 0 KM (privatno sufinansiranje, krediti/leasing, EU i drugi međunarodni izvori, zavisno od mjere).

	Period implementacije
	2026–2035

	Institucija odgovorna za koordinaciju implementacije mjere
	Kantonalna ministarstva obrazovanja, uz stručnu podršku FMERI i obrazovnih institucija

	Nosioci mjere
	Stručne škole, fakulteti, centri kompetencija, kompanije, proizvođači opreme i certificirani treneri.

	Ciljne grupe
	Nastavnici stručnih predmeta, instruktori praktične nastave, mentori i poslovođe u firmama.




Mjera 4.1.1: Jačanje infrastrukture kvaliteta – državni sistem infrastrukture kvaliteta
	Veza sa strateškim ciljem
	Upravljanje razvojem sektora i unapređenje institucionalnog i regulatornog okvira

	Prioritet
	Kvalitet, standardi i usklađenost za EU tržište

	Naziv mjere
	Jačanje infrastrukture kvaliteta – državni sistem infrastrukture kvaliteta

	Opis mjere s okvirnim područjem djelovanja ili strateškog projekta
	Mjera razvija dostupne i industrijski relevantne usluge metrologije, ispitivanja, kalibracije i ocjene usklađenosti. Prvi korak mora biti analiza stvarne potražnje, troška i vremena čekanja, kako se ne bi kupovala oprema bez dovoljno korisnika i kadra. Podrška obuhvata opremu, metode, akreditaciju, obuku osoblja, međulaboratorijska ispitivanja, digitalno naručivanje i javno objavljene rokove usluga.

	Strateški projekti
	Strateški projekat: Program infrastrukture kvaliteta za metalnu i elektro industriju. Projekat utvrđuje prioritetne metode, laboratorijske kapacitete, akreditaciju, opremu, kadrove i održivi poslovni model usluga.

	Faze projekta / provedbe
	• 2026: analiza nedostajućih usluga, potražnje i institucionalnih nadležnosti.
• 2027–2029: ulaganje u prioritetnu opremu, metode, kadar i akreditaciju.
• 2029–2034: širenje obima usluga, digitalizacija pristupa i praćenje vremena isporuke.
• 2035: evaluacija korištenja, održivosti i tržišnih učinaka sistema.

	Indikatori za praćenje rezultata mjere
	
	Indikatori
	Polazne vrijednosti indikatora
	Ciljne vrijednosti indikatora

	Broj uspostavljenih ili unaprijeđenih usluga infrastrukture kvaliteta relevantnih za metal/elektro (metrologija + testiranja).
	0
	Uspostavljen sistem

	Broj akreditovanih usluga proširenih ili novih (npr. nove metode/obim akreditacije).
	0
	Uspostavljen sistem

	Broj provedenih kalibracija/ispitivanja kroz podržane kapacitete (kao čisti output obima usluge).
	0
	30




	Razvojni efekt i doprinos mjere ostvarenju prioriteta
	Smanjuje vrijeme i trošak dokazivanja kvaliteta i usklađenosti, povećava dostupnost testiranja u zemlji i pomaže firmama da brže razvijaju, certificiraju i izvoze proizvode.

	Indikativna finansijska konstrukcija sa izvorima finansiranja
	Ukupno: 10.000.000 KM
Budžet FBiH i drugi javni budžeti: 10.000.000 KM
Ostali izvori: 0 KM (privatno sufinansiranje, krediti/leasing, EU i drugi međunarodni izvori, zavisno od mjere).

	Period implementacije
	2026–2035

	Institucija odgovorna za koordinaciju implementacije mjere
	FMERI, u koordinaciji sa državnim institucijama za akreditaciju, metrologiju i standardizaciju

	Nosioci mjere
	Instituti i tijela za metrologiju, akreditaciju, standardizaciju i ocjenu usklađenosti; laboratorije, univerziteti i razvojni centri.

	Ciljne grupe
	Preduzeća metalne i elektro industrije, posebno MSP koja trenutno moraju koristiti skupe ili spore usluge izvan BiH.




Mjera 4.1.2: Sufinansiranje certifikacije i standarda
	Veza sa strateškim ciljem
	Upravljanje razvojem sektora i unapređenje institucionalnog i regulatornog okvira

	Prioritet
	Kvalitet, standardi i usklađenost za EU tržište

	Naziv mjere
	Sufinansiranje certifikacije i standarda

	Opis mjere s okvirnim područjem djelovanja ili strateškog projekta
	Mjera sufinansira pripremu i certifikaciju relevantnih sistema i standarda, uključujući ISO 9001, ISO 14001, ISO 45001 i druge sektorski potrebne standarde. Podrška ne smije završiti izdavanjem certifikata: korisnik mora uspostaviti minimalni paket procedura, kontrolu dokumenata, interne provjere, CAPA, dobavljački kvalitet i dokaz da sistem stvarno koristi u poslovanju.

	Strateški projekti
	Nije potreban zaseban strateški projekat. Mjera se provodi kroz standardizirane pakete podrške i periodične javne pozive.

	Faze projekta / provedbe
	• 2026: definisanje prihvatljivih standarda, minimalnog paketa procedura i kriterija dodatnosti.
• 2027–2029: prvi ciklusi podrške i provjera stvarne primjene sistema.
• 2029–2034: redovni pozivi usklađeni s potrebama kupaca i novim EU zahtjevima.
• 2035: evaluacija certifikata, audita kupaca i poslovnih učinaka.

	Indikatori za praćenje rezultata mjere
	
	Indikatori
	Polazne vrijednosti indikatora
	Ciljne vrijednosti indikatora

	Broj firmi koje su dobile sufinansiranje za uvođenje/certifikaciju standarda (ukupno).
	0
	50

	Broj izdanih certifikata po standardu (ISO 9001, ISO 14001, ISO 45001) u firmama korisnicima.
	0
	100

	Broj firmi koje su uvele minimalni paket dokumentacije i procedura
	0
	50




	Razvojni efekt i doprinos mjere ostvarenju prioriteta
	Povećava audit-spremnost i vjerodostojnost domaćih dobavljača, smanjuje rizik ispadanja iz EU lanaca vrijednosti i unapređuje kvalitet, sigurnost i okolišno upravljanje u firmama.

	Indikativna finansijska konstrukcija sa izvorima finansiranja
	Ukupno: 6.000.000 KM
Budžet FBiH i drugi javni budžeti: 1.000.000 KM
Ostali izvori: 5.000.000 KM (privatno sufinansiranje, krediti/leasing, EU i drugi međunarodni izvori, zavisno od mjere).

	Period implementacije
	2026–2035

	Institucija odgovorna za koordinaciju implementacije mjere
	FMERI i FMRPO

	Nosioci mjere
	Preduzeća, akreditovana certifikacijska tijela, konsultanti za sisteme upravljanja, komore i institucije infrastrukture kvaliteta.

	Ciljne grupe
	MSP i druga preduzeća koja ulaze u EU lance vrijednosti ili trebaju podići audit-spremnost, kvalitet, okolišnu i sigurnosnu usklađenost.




Mjera 4.2.1: Stalni industrijski dijalog
	Veza sa strateškim ciljem
	Upravljanje razvojem sektora i unapređenje institucionalnog i regulatornog okvira

	Prioritet
	Upravljanje razvojem i ekosistemom

	Naziv mjere
	Stalni industrijski dijalog

	Opis mjere s okvirnim područjem djelovanja ili strateškog projekta
	Mjera uspostavlja stalni industrijski dijalog na strateškom i operativnom nivou. Plenarni sastanci razmatraju stanje sektora, prioritete i učinke Strategije, dok tematske grupe rješavaju konkretna pitanja proizvoda, ulaganja, vještina, energije, kvaliteta i regulatornih prepreka. Svaka preporuka mora imati odgovornu instituciju, rok, status i obrazloženje odluke; sastanci bez praćenja provedbe nemaju vrijednost.

	Strateški projekti
	Nije potreban zaseban strateški projekat. Potreban je trajni upravljački mehanizam sa plenarnim i tematskim radnim grupama, sekretarijatom i javnim praćenjem preporuka.

	Faze projekta / provedbe
	• 2026: mandat, članstvo, sekretarijat, pravila rada i sistem praćenja preporuka.
• 2027–2034: najmanje šest plenarnih ili tematskih ciklusa godišnje, uz godišnji izvještaj.
• 2030 i 2033: tematske procjene učinka i prilagođavanje sastava i prioriteta.
• 2035: završna procjena doprinosa dijaloga rezultatima Strategije i prijedlog nastavka.

	Indikatori za praćenje rezultata mjere
	
	Indikatori
	Polazne vrijednosti indikatora
	Ciljne vrijednosti indikatora

	Broj održanih sastanaka stalnog industrijskog dijaloga (plenarno) po godini.
	0
	6 godišnje

	Broj preporuka / prijedloga za izmjene politika ili procedura dostavljenih nadležnim institucijama.
	0
	3 godišnje

	Broj zajedničkih inicijativa pokrenutih kroz dijalog (npr. poziv, pilot, standard, obuka).
	0
	6 godišnje




	Razvojni efekt i doprinos mjere ostvarenju prioriteta
	Poboljšava kvalitet politika, rano otkriva prepreke i promjene na EU tržištu, povećava povjerenje i omogućava da se mjere Strategije redovno prilagođavaju dokazima i iskustvu korisnika.

	Indikativna finansijska konstrukcija sa izvorima finansiranja
	Ukupno: 3.000.000 KM
Budžet FBiH i drugi javni budžeti: 3.000.000 KM
Ostali izvori: 0 KM (privatno sufinansiranje, krediti/leasing, EU i drugi međunarodni izvori, zavisno od mjere).

	Period implementacije
	2026–2035

	Institucija odgovorna za koordinaciju implementacije mjere
	FMERI i Privredna/Gospodarska komora FBiH

	Nosioci mjere
	Federalne i kantonalne institucije, komore, udruženja poslodavaca, sindikati, vodeća preduzeća, MSP, obrazovne i istraživačke institucije, razvojne agencije.

	Ciljne grupe
	Institucije i organizacije koje donose ili provode politike za metalnu i elektro industriju te predstavnici različitih grupa preduzeća, radnika, žena i mladih.




Mjera 4.2.2: Industrijska jedinica za provedbu
	Veza sa strateškim ciljem
	Upravljanje razvojem sektora i unapređenje institucionalnog i regulatornog okvira

	Prioritet
	Upravljanje razvojem i ekosistemom

	Naziv mjere
	Industrijska jedinica za provedbu

	Opis mjere s okvirnim područjem djelovanja ili strateškog projekta
	Mjera uspostavlja malu, ali funkcionalnu jedinicu odgovornu za koordinaciju provedbe, pripremu i praćenje projekata, podršku korisnicima, upravljanje listom projekata i objedinjavanje podataka. Jedinica uvodi standardne faze projekta, kriterije za nastavak ili obustavu, obrasce, kalendar poziva, upravljanje rizicima i dashboard za izvoz, produktivnost, radnu snagu, upise, standarde, energiju i provedbu mjera. Ne smije postati paralelna administracija bez ovlasti i podataka.

	Strateški projekti
	Strateški projekat: Uspostava industrijske jedinice za provedbu i podatkovnog sistema Strategije. Projekat uključuje mandat, tim, pravilnik, projektni ciklus, listu projekata, tehničku pomoć i industrijski dashboard.

	Faze projekta / provedbe
	• 2026: odluka o osnivanju, mandat, kadrovi, pravilnik i osnovni projektni ciklus.
• 2027: uspostava liste projekata, korisničke podrške i prve verzije dashboarda.
• 2028–2034: redovno upravljanje portfeljem, tehničke konsultacije, izvještavanje i evaluacije.
• 2035: institucionalna procjena i odluka o trajnom smještaju i finansiranju jedinice.

	Indikatori za praćenje rezultata mjere
	
	Indikatori
	Polazne vrijednosti indikatora
	Ciljne vrijednosti indikatora

	Data-dashboard industrije (stanje u industriji, analize poslovanja, praćenje izvoza, produktivnost, radna snaga, upisi, standardi, energija)
	0
	1

	Uspostavljena jedinica za provedbu (imenovan tim + operativni pravilnik/mandat).
	0
	1

	Broj održanih sesija / tehničkih konsultacija za korisnike.
	0
	12




	Razvojni efekt i doprinos mjere ostvarenju prioriteta
	Pretvara Strategiju iz dokumenta u upravljani portfelj intervencija, povećava kvalitet i zrelost projekata, smanjuje rasipanje sredstava i daje rukovodstvu pravovremene informacije za korektivne odluke.

	Indikativna finansijska konstrukcija sa izvorima finansiranja
	Ukupno: 6.000.000 KM
Budžet FBiH i drugi javni budžeti: 6.000.000 KM
Ostali izvori: 0 KM (privatno sufinansiranje, krediti/leasing, EU i drugi međunarodni izvori, zavisno od mjere).

	Period implementacije
	2026–2035

	Institucija odgovorna za koordinaciju implementacije mjere
	FMERI

	Nosioci mjere
	Operativna jedinica FMERI, FMRPO, komore, razvojne institucije, vanjski stručnjaci i institucije odgovorne za pojedine programe.

	Ciljne grupe
	Korisnici mjera Strategije, nosioci projekata, institucije koje finansiraju i provode programe te donosioci odluka kojima trebaju pouzdani podaci.




Mjera 4.2.3: Uređenje javnih funkcija i preuzimanje direktiva i uredbi EU
	Veza sa strateškim ciljem
	Upravljanje razvojem sektora i unapređenje institucionalnog i regulatornog okvira

	Prioritet
	Upravljanje razvojem i ekosistemom

	Naziv mjere
	Uređenje javnih funkcija i preuzimanje direktiva i uredbi EU

	Opis mjere s okvirnim područjem djelovanja ili strateškog projekta
	Mjera uređuje javne funkcije koje direktno utiču na investicije, proizvodnju i dokazivanje usklađenosti. Obuhvata mapiranje i pojednostavljenje procedura, objavu kontrolnih lista i rokova, digitalne obrasce i e-procedure, usklađivanje inspekcijske prakse na osnovu rizika te praktične smjernice za relevantne EU direktive i uredbe. Preuzimanje propisa bez operativnih procedura, kadra i dostupnih usluga je formalno usklađivanje bez ekonomskog učinka, pa svaki regulatorni korak mora imati plan primjene.

	Strateški projekti
	Strateški projekat: Industrijski regulatorni paket za EU tržište. Projekat mapira i standardizira ključne procedure, digitalizira zahtjeve, uvodi risk-based inspekcijske kontrolne liste i objavljuje sektorske smjernice za primjenu EU pravila.

	Faze projekta / provedbe
	• 2026–2027: mapa procedura, regulatornih praznina i prioritetnih EU zahtjeva.
• 2027–2029: standardizacija kontrolnih lista, rokova i prvih digitalnih procedura.
• 2029–2034: daljnje preuzimanje i operacionalizacija EU pravila, obuka institucija i industrije.
• 2035: mjerenje skraćenja vremena, kvaliteta usluga i preostalih prepreka.

	Indikatori za praćenje rezultata mjere
	
	Indikatori
	Polazne vrijednosti indikatora
	Ciljne vrijednosti indikatora

	Broj mapiranih i standardizovanih procedura (dozvole/inspekcije/usklađenost) sa objavljenim kontrolnim listama.
	0
	20

	Broj uvedenih digitalnih obrazaca i e-procedura za ključne industrijske zahtjeve
	0
	10

	Broj usaglašenih inspekcijskih kontrolnih lista i protokola (risk-based)
	0
	20

	Broj objavljenih smjernica za industriju o relevantnim EU direktivama/uredbama i dokazivanju usklađenosti
	0
	12




	Razvojni efekt i doprinos mjere ostvarenju prioriteta
	Smanjuje vrijeme, trošak i neizvjesnost poslovanja, povećava predvidivost investicija i omogućava firmama da brže dokažu usklađenost sa zahtjevima EU tržišta.

	Indikativna finansijska konstrukcija sa izvorima finansiranja
	Ukupno: 15.000.000 KM
Budžet FBiH i drugi javni budžeti: 15.000.000 KM
Ostali izvori: 0 KM (privatno sufinansiranje, krediti/leasing, EU i drugi međunarodni izvori, zavisno od mjere).

	Period implementacije
	2026–2035

	Institucija odgovorna za koordinaciju implementacije mjere
	FMERI, uz nadležna federalna i državna ministarstva, inspekcije i upravne organe

	Nosioci mjere
	Federalne i kantonalne institucije, inspekcijske uprave, tijela za standardizaciju i ocjenu usklađenosti, digitalne upravne službe, komore i stručne radne grupe.

	Ciljne grupe
	Sva preduzeća metalne i elektro industrije, posebno MSP koja imaju najveće troškove nejasnih, sporih i neujednačenih procedura.






[bookmark: _Toc234924104]Tabela 46: Sažeti pregled uticaja Strategije razvoja FBiH na Strategiju razvoja metalnog i elektro sektora 
	Prioritet Strategije razvoja FBiH
	Uticaj na Strategiju metalnog i elektro sektora
	Kritične tačke uticaja
	Mogući negativni efekti / rizici

	STRATEŠKI CILJ 1. UBRZAN EKONOMSKI RAZVOJ

	PRIORITET 1.1. Povećavati stepen digitalizacije ekonomije
	Direktno podržava cilj digitalne proizvodnje, digitalnog kvaliteta, sljedivosti i kibernetičke sigurnosti. Razvijena digitalna infrastruktura i dostupne poslovne digitalne usluge omogućavaju povezivanje preduzeća, razmjenu podataka s kupcima i dobavljačima te upravljanje složenijim proizvodnim sistemima.
	• digitalno povezivanje proizvodnje, dobavljača i kupaca
• MES, digitalni kvalitet i sljedivost
• dostupnost širokopojasne infrastrukture u industrijskim zonama
• industrijska OT/IT sigurnost
• digitalne kompetencije MSP
	Rast izloženosti kibernetičkim napadima, gubitku podataka i prekidima proizvodnje. Brza digitalizacija bez standardizacije procesa može povećati troškove i stvoriti nekompatibilne sisteme.

	PRIORITET 1.2. Podržavati transfer i razvoj tehnologija
	Predstavlja jednu od najsnažnijih veza sa sektorskom strategijom. Programi demonstratora, pilot-linija, industrijskih izazova i razvojnih vaučera pretvaraju istraživanje i tehničko znanje u proizvode, procese i rješenja spremna za serijsku proizvodnju i tržište.
	• istraživanje blizu tržišta
• prelazak TRL 6–9
• demonstratori i pilot-linije
• saradnja preduzeća, univerziteta i centara kompetencija
• validacija, testiranje i industrijalizacija
	Javna sredstva mogu završiti u nabavci opreme bez komercijalnog rezultata. Postoji rizik favoriziranja tehnološki jačih firmi i produbljivanja jaza prema široj bazi MSP.

	PRIORITET 1.3. Podržavati razvoj poslovnog privatnog sektora
	Povoljnije poslovno okruženje, pristup finansiranju i kvalitetne razvojne usluge smanjuju rizik ulaganja u opremu, proizvode i rast. Prioritet je posebno važan za šemu tehnološke nadgradnje, vaučere i razvoj dobavljača.
	• pristup kreditima, garancijama i leasingu
• razvojne usluge za MSP
• jednostavnije administrativne procedure
• podrška izvoznim i rastućim firmama
• prijenos inovacija u poslovanje
	Neselektivne subvencije mogu održavati nekonkurentna preduzeća i istisnuti privatno finansiranje. Slabi kriteriji mogu dovesti do finansiranja redovne zamjene opreme bez rasta produktivnosti.

	PRIORITET 1.4. Podržavati izvoz i stvaranje proizvoda više dodane vrijednosti
	Direktno se podudara sa glavnom ambicijom sektorske strategije: prelazak sa podugovaranja i proizvodnje dijelova prema složenim sklopovima, cjelovitim proizvodima i industrijskim rješenjima za EU tržište.
	• razvoj vlastitih proizvoda i industrijskih rješenja
• ulazak u EU lance vrijednosti
• standardi, certifikacija i tehnički dosije
• zaštita intelektualnog vlasništva
• tržišna diverzifikacija i novi kupci
	Veća izvozna orijentacija povećava izloženost ciklusima EU tržišta, promjenama trgovinskih pravila i zavisnosti od malog broja velikih kupaca. Bez domaćih dobavljača rast izvoza može povećati uvoznu komponentu.

	STRATEŠKI CILJ 2. PROSPERITETAN I INKLUZIVAN DRUŠTVENI RAZVOJ

	PRIORITET 2.1. Unapređivati obrazovni sistem
	Ključan je za cilj industrije zasnovane na vještinama i znanju. Obrazovni programi, praktična nastava, dualni modeli i saradnja sa firmama moraju biti usklađeni sa potrebama proizvodnje, automatike, kvaliteta, održavanja i digitalnih tehnologija.
	• kantonalni dogovori o profilima i kvotama
• dualno obrazovanje i plaćene prakse
• modernizacija opreme za praktičnu nastavu
• obuka nastavnika i mentora
• uključivanje žena i mladih u tehnička zanimanja
	Preusko prilagođavanje obrazovanja trenutnim potrebama pojedinačnih firmi može smanjiti prenosivost znanja. Neujednačena provedba po kantonima može dodatno povećati teritorijalne razlike.

	PRIORITET 2.2. Poboljšavati ishode zdravstvenog sistema
	Veza je indirektna, ali relevantna kroz sigurnost i zdravlje na radu, ergonomiju, smanjenje izloženosti opasnim materijama i razvoj domaće opreme, komponenti i digitalnih rješenja za zdravstveni sistem.
	• zaštita zdravlja radnika
• sigurnost mašina i radnih procesa
• medicinska i laboratorijska oprema
• domaći dobavljači zdravstvenog sistema
• podaci za dizajn sigurnijih proizvoda
	Ako industrijski razvoj zanemari zdravlje i sigurnost radnika, automatizacija i povećanje intenziteta rada mogu povećati povrede, profesionalna oboljenja i troškove odsustva.

	PRIORITET 2.3. Ublažiti trend demografskog starenja stanovništva, poboljšati stabilnost porodica i položaj mladih
	Sektorska strategija može doprinijeti kvalitetnijim i bolje plaćenim radnim mjestima, karijernim putevima za mlade te većem uključivanju žena. Industrija također može razvijati proizvode i rješenja prilagođena starijem stanovništvu i pristupačnom stanovanju.
	• zadržavanje mladih tehničkih kadrova
• kvalitet i sigurnost radnih mjesta
• karijere za žene i mlade
• automatizacija kao odgovor na smanjenje radne snage
• proizvodi za pristupačnost i samostalni život
	Automatizacija bez prekvalifikacije može istisnuti starije i niže kvalifikovane radnike. Rast sektora može povećati dnevne migracije i pritisak na stanovanje u industrijskim centrima.

	PRIORITET 2.4. Smanjivati neaktivnost i nezaposlenost, naročito dugoročnu
	Programi aktivacije, prekvalifikacije i praktične obuke mogu usmjeriti nezaposlene prema deficitarnim industrijskim zanimanjima. Posebno su važni kratki, certificirani programi povezani sa konkretnim radnim mjestima.
	• prekvalifikacije za deficitarna zanimanja
• obuka na radnom mjestu
• zapošljavanje nakon prakse
• aktivacija žena i dugoročno nezaposlenih
• prijelaz radnika iz sektora u tranziciji
	Pritisak na brzo zapošljavanje može dovesti do kratkih i slabije plaćenih programa bez stvarnog napredovanja. Neusklađena obuka može proizvesti kvalifikacije za kojima nema potražnje.

	PRIORITET 2.5. Smanjivati siromaštvo i socijalnu isključenost
	Strategija može doprinijeti kroz stabilnija radna mjesta, rast produktivnosti i plata, uključivanje ranjivih grupa te pravednu tranziciju radnika iz sektora koji se restrukturiraju.
	• kvalitetna i formalna zaposlenost
• pristup obukama ranjivih grupa
• rodna ravnopravnost
• teritorijalno dostupni programi
• socijalni dijalog i pravedna tranzicija
	Tehnološki rast može povećati razlike između visoko kvalifikovanih i ostalih radnika. Podrška koncentrisana u razvijenijim industrijskim kantonima može produbiti teritorijalnu nejednakost.

	STRATEŠKI CILJ 3. RESURSNO EFIKASAN I ODRŽIV RAZVOJ

	PRIORITET 3.1. Unapređivati zaštitu i korištenje prirodnih resursa
	Direktno podržava mjere resursne efikasnosti, kružne industrije, upravljanja otpadom i smanjenja uvozne ranjivosti. Industrija treba bolje koristiti metale, vodu, hemikalije i nusproizvode te razvijati popravku i ponovnu proizvodnju.
	• smanjenje škarta i gubitaka materijala
• razdvajanje metala i povrat sekundarnih sirovina
• upravljanje vodama, uljima i emulzijama
• industrijska simbioza
• dizajn za popravku i reciklažu
	Nepravilno skladištenje i tretman opasnih materija može povećati rizike za vode i tlo. Kružni modeli bez kontrole kvaliteta mogu vratiti neodgovarajuće materijale u proizvodnju.

	PRIORITET 3.2. Unapređivati kvalitet zraka
	Modernizacija peći, procesa površinske zaštite, ventilacije, filtracije i energetskih sistema može smanjiti lokalne emisije i izloženost radnika. Mjera ima i tržišni efekat jer EU kupci sve više procjenjuju okolišni učinak dobavljača.
	• emisije iz peći, zavarivanja i lakirnica
• filtracija i ventilacija
• zamjena goriva i tehnologija
• monitoring emisija
• zaštita radnika i lokalnih zajednica
	Troškovi usklađivanja mogu posebno opteretiti MSP. Premještanje najzagađujućih procesa prema slabije regulisanim lokacijama može prenijeti, umjesto smanjiti, negativne efekte.

	PRIORITET 3.3. Povećati energetsku efikasnost
	Jedna je od najdirektnijih veza sa strategijom. Energijski auditi, mjerenje po procesima i investicije u motore, kompresore, peći, rekuperaciju i upravljanje vršnim opterećenjima smanjuju trošak proizvoda i ugljični otisak.
	• mjerenje potrošnje po procesu
• modernizacija motora, kompresora i peći
• rekuperacija toplote
• sistemi upravljanja energijom
• verifikovane uštede energije i troškova
	Povratni efekat može smanjiti dio ušteda ako niži trošak dovede do većeg obima proizvodnje. Nepravilno dizajnirani grantovi mogu subvencionirati ulaganja koja bi firme svakako provele.

	PRIORITET 3.4. Započeti realizaciju energetske tranzicije
	Stabilna, dostupna i sve čišća energija je preduslov konkurentnosti sektora i prilagođavanja CBAM-u. Istovremeno se otvara tržište za domaću proizvodnju konstrukcija, elektroopreme, kablova, automatike i servisnih rješenja za obnovljive izvore i mreže.
	• pouzdanost i cijena električne energije
• podaci o emisijama i CBAM
• vlastita proizvodnja iz obnovljivih izvora
• oprema za energetsku tranziciju
• prekvalifikacija radnika iz ugljenog sektora
	Nestabilna tranzicija može povećati cijenu i rizik prekida energije. Brzo zatvaranje kapaciteta bez zamjenskih izvora i socijalnih mjera može ugroziti industrijsku proizvodnju i radna mjesta.

	PRIORITET 3.5. Poticati razvoj ruralnih prostora
	Veza postoji kroz prostornu dostupnost radne snage, razvoj manjih proizvodnih pogona, servisnih mreža i opreme za poljoprivredu, šumarstvo, preradu hrane i komunalne usluge. Industrija može povezati ruralne resurse sa proizvodnjom većeg tehnološkog sadržaja.
	• industrijske i poslovne zone izvan velikih centara
• transportna i digitalna povezanost
• oprema za poljoprivredu, šumarstvo i preradu
• lokalni dobavljački i servisni lanci
• dostupnost obuka i radnih mjesta
	Disperzna ulaganja mogu biti preskupa i bez dovoljne tržišne mase. Novi pogoni mogu povećati pritisak na lokalnu infrastrukturu, vodu i okoliš ako nisu pravilno planirani.

	PRIORITET 3.6. Povećati otpornost na krize
	Strategija jača otpornost kroz diverzifikaciju kupaca i dobavljača, upravljanje zalihama i energijom, kibernetičku sigurnost, održavanje, lokalne kapacitete za popravku te razvoj proizvoda potrebnih u krizama.
	• kontinuitet poslovanja i dobavljačkih lanaca
• sigurnost energije i ključnih materijala
• OT/IT sigurnost i rezervne kopije
• remont, popravka i rezervni dijelovi
• domaća proizvodnja kritične opreme
	Pretjerano stvaranje zaliha i dupliranje kapaciteta može povećati troškove i vezati kapital. Sigurnosni zahtjevi mogu ograničiti otvorenu saradnju i razmjenu znanja.

	STRATEŠKI CILJ 4. TRANSPARENTAN, EFIKASAN I ODGOVORAN JAVNI SEKTOR

	PRIORITET 4.1. Unapređivati vladavinu prava
	Predvidiva primjena propisa, zaštita ugovora i intelektualnog vlasništva te efikasno rješavanje sporova smanjuju investicioni rizik i olakšavaju domaća i međunarodna partnerstva.
	• pravna sigurnost investicija i ugovora
• zaštita intelektualnog vlasništva
• jednaka primjena pravila i inspekcijskih zahtjeva
• borba protiv korupcije
• pouzdano javno i privatno ugovaranje
	Pooštravanje nadzora bez jasnih smjernica i prijelaznih rokova može povećati administrativni teret, posebno za MSP. Neujednačena primjena pravila može favorizirati veće aktere.

	PRIORITET 4.2. Staviti javnu upravu u službu građana
	Direktno podržava stalni industrijski dijalog, industrijsku jedinicu za provedbu, jedinstvene kontakt tačke i usklađivanje regulatornih i administrativnih procesa. Javna uprava mora prevesti potrebe industrije i EU zahtjeve u operativne programe i usluge.
	• koordinacija FMERI, FMRPO, kantona i drugih institucija
• industrijska jedinica za provedbu
• digitalizacija procedura
• jedinstvene smjernice i kontakt tačke
• stalni industrijski dijalog i povratne informacije
	Postoji rizik stvaranja novih tijela bez ovlaštenja, kadra i budžeta. Prevelik uticaj organizovanih industrijskih interesa može potisnuti potrebe radnika, lokalnih zajednica i okoliša.

	PRIORITET 4.3. Unapređivati odgovornost u oblasti javnih finansija
	Transparentno programiranje, izbor projekata prema rezultatima i praćenje javnih sredstava ključni su za kredibilitet investicionih grantova, vaučera, demonstratora i infrastrukture kvaliteta.
	• jasni kriteriji i javni pozivi
• dodatnost javnog finansiranja
• praćenje produktivnosti, izvoza i okolišnih učinaka
• objava korisnika i rezultata
• višegodišnje budžetsko planiranje
	Slaba kontrola može dovesti do zarobljavanja programa od strane malog broja firmi, sukoba interesa i finansiranja bez rezultata. Prevelika administrativna kontrola može usporiti projekte i obeshrabriti kvalitetne korisnike.

	Tip 
	Organizacija 
	Prisutni 
	Kratak memo
	Datum

	Projektna 
	Radna grupa
	Elbisa Zagorčić (FMERI), Angelina Zelenika (FMERI), Nijaz Avdukić (Zavod za planiranje), Kasim Koturović, Milan Lubura (UNDP), Almin Milišević (PGK FBIH), Jurij Kobal (Oikos)
	Uvodni sastanak i upoznavanje, terminski plan 
	9/12/2025

	Poduzeća 
	Sastanak odbora za metalnu i elektro industriju
	Aida Džamalija, Nihad Alikodžić, Kenan Beširević, Almir Mešić, Adnan Hajdi, Ensar Mulaosmanović (JP CNT), Elbisa Zagorčić (FMERI), Angelina Zelenika (FMERI), Almin Milišević (PGK FBIH), Jurij Kobal (Oikos)
	Uvodni sastanak i upoznavanje, rasprava o pristupu i prvi osvrt na situaciju 
	9/12/2025

	Institucija znanja 
	Javna ustanova „Centar za napredne tehnologije u Sarajevu“
	Ensar Mulaosmanović (JP CNT), Elbisa Zagorčić (FMERI), Angelina Zelenika (FMERI), Almin Milišević (PGK FBIH), Jurij Kobal (Oikos)
	Upoznavanje situacije metalnom sektoru 
	9/12/2025

	Poduzeće
	MDG international
	Haris Obarčanin i Senad Hadžimuratović (MDG international), Elbisa Zagorčić (FMERI), Angelina Zelenika (FMERI), Almin Milišević (PGK FBIH), Jurij Kobal (Oikos)
	Upoznavanje situacije metalnom sektoru i upoznavanje poduzeća i njihove vizije 
	9/12/2025

	Javna 
	Federalni zavod za statistiku 
	Elbisa Zagorčić (FMERI), Angelina Zelenika (FMERI), Almin Milišević (PGK FBIH), Jurij Kobal (Oikos)
	Dogovor o potrebnim podatcima za izradu analize stanja 
	10/12/2/26

	Poduzeće 
	Nova željezara Zenica 
	Ahmed Hamzić (Nova Željezara) s timom, Elbisa Zagorčić (FMERI), Angelina Zelenika (FMERI), Almin Milišević (PGK FBIH), Jurij Kobal (Oikos)
	Upoznavanje situacije metalnom sektoru i upoznavanje poduzeća i njihove vizije
	11/12/2025

	Institucija znanja
	Institut Kemal  Kepetanović
	Tim instituta,  Elbisa Zagorčić (FMERI), Angelina Zelenika (FMERI), Almin Milišević (PGK FBIH), Jurij Kobal (Oikos)
	Upoznavanje situacije metalnom sektoru i upoznavanje poduzeća i njihove vizije
	11/12/2025

	Projektna 
	Radna grupa
	Elbisa Zagorčić (FMERI), Angelina Zelenika (FMERI), Nijaz Avdukić (Zavod za planiranje), Kasim Koturović, Milan Lubura (UNDP), Almin Milišević (PGK FBIH), Jurij Kobal (Oikos)
	Sastanak za upoznavanje sa strateškom platformom 
	26/1/2026

	Javna 
	Gender centre 
	Vikica Sunjic (GC FBIH), Elbisa Zagorčić (FMERI), Angelina Zelenika (FMERI), Almin Milišević (PGK FBIH), Jurij Kobal (Oikos)
	Sastanak za upoznavanje sa strateškom platformom 
	26/1/2026

	Projektna 
	Radionica u Kantonalna privredna komora Tuzla
	Admir Purišević, Adnan Jusufović, NIsad Avdić, Alan Topćić, Marija Pejić, Nerdina Jedimović, Izudin Delić, Edin Edin Cejitović, Namik Džibrić, Edin Kadić, Mirnes Mamović, Seud Butković, Irza Tufekić, Elbisa Zagorčić (FMERI), Almin Milišević (PGK FBIH), Jurij Kobal (Oikos)
	Radionica za upoznavanje i komentare strateške platforme 
	27/1/2026

	Poduzeće 
	Deling
	Tim poduzeća, Elbisa Zagorčić (FMERI), Angelina Zelenika (FMERI), Almin Milišević (PGK FBIH), Jurij Kobal (Oikos)
	Upoznavanje situacije metalnom sektoru i upoznavanje poduzeća i njihove vizije
	27/1/2026

	Projektna
	Radionica u Kantonalna privredna komora Mostar
	Mira Nozić, Hrvoje Soldo, Bože Gabrio, Ana-Marija Penivci, Anel Beha, Frano (županijska komora),  Elbisa Zagorčić (FMERI), Almin Milišević (PGK FBIH), Jurij Kobal (Oikos)
	Radionica za upoznavanje i komentare strateške platforme
	28/1/2026

	Poduzeće 
	Ditrix 
	Ivica Drežnjak (Ditrix), Elbisa Zagorčić (FMERI), Almin Milišević (PGK FBIH), Jurij Kobal (Oikos)
	Upoznavanje situacije metalnom sektoru i upoznavanje poduzeća i njihove vizije
	28/1/2026

	Projektna
	Radionica u Kantonalna privredna komora Zenica
	Diana Babić, Sanda Hekić Mušič (komora), Jusuf Čahtarević, Nagib Mujkić, Jusuf Kravić, Esmir Forzić, Samir Tuckanovič, Adnan Mujanković, Dino Čerimović, Nedžad Jusufhodžić, Elhana Grab Nedim Fejzić, Elbisa Zagorčić (FMERI), Almin Milišević (PGK FBIH), Jurij Kobal (Oikos)
	Radionica za upoznavanje i komentare strateške platforme
	29/1/2026

	Poduzeće
	RM LH doo
	Tim iz poduzeća RM LH doo, Elbisa Zagorčić (FMERI), Almin Milišević (PGK FBIH), Jurij Kobal (Oikos)

Metalna i elektro industrija Federacije BiH je kljuéni stub industrijskog i tehnoloskog razvoja: nosi znacajan dio proizvodnih
kapaciteta, izvoza i dobavljackih lanaca te omoguéava modernizaciju drugih sektora industrije i usluga. Zato njen razvoj nije
samo pitanje rasta pojedinaénih firmi, nego i ukupne produktivnosti, otpornosti i dugoro¢ne konkurentnosti Federacije BiH.

Industrija se pomjera sa modela oslanjanja na nize troskove, proizvodnju pojedina¢nih dijelova i podugovaranje prema
modelu razvoja cjelovitih proizvoda, sloZenih sklopova, industrijskih rjeSenja i povezanih usluga veée dodane vrijednosti. Cilj
je da preduzeta u FBiH postepeno preuzimaju veéi dio razvoja, dizajna, integracije, testiranja, certifikacije, plasmana i
postprodajne podrike, ¢éime se vedi dio vrijednosti, znanja i prihoda zadrzava u domacoj ekonomiji.

Industrija ¢e sistemski jadati partnerstva koja povezuju proizvodna preduzeca, dobavljace, inZenjerske i razvojne kapacitete,
univerzitete, istrazivatke centre, laboratorije i trZiSne partnere. Takva partnerstva trebaju omoguciti brze pretvaranje ideja i
prototipa u cjelovite proizvode i rjeSenja, serijsku proizvodnju, stabilnu isporuku i izvoz, uz razvoj jasnih trzisnih nisa u
metalnoj preradi, masinstvu, elektrotehnici, elektronici i automatizaciji.

Transformacija se oslanja na digitalnu i tehnolosku modernizaciju proizvodnje, uklju¢ujuéi automatizaciju, upravljanje
podacima, digitalni razvoj proizvoda, kontrolu kvaliteta, industrijske standarde, sljedivost i certifikaciju. Paralelno, industrija ¢e
ulagati u resursnu i energetsku efikasnost kako bi smanjila troskove, povecala otpornost na poremecaje u lancima
snabdijevanja i bolje upravljala rizicima promjena cijena klju¢nih ulaza, posebno energije i materijala.

Partnerstva su motor ove vizije jer uspostavljaju trajni sistem razvoja proizvoda, vjestina i transfera znanja, usmjeren na
konkretne potrebe proizvodnje i trzista. Njihova svrha nije samo razmjena informacija, nego zajednicki razvoj proizvoda i
rjieSenja u kojima razliiti akteri ugraduju vlastite komponente, znanje, tehnologije i usluge.

Jednako vazan dio vizije je stabilan i predvidiv javni okvir u kojem Federacija BiH jaca standardizaciju, akreditaciju, certifikaciju
i provjeru uskladenosti te unapreduje procedure i institucionalne servise koji industriji omogucavaju brze i jeftinije
dokazivanje kvaliteta i sigurnosti proizvoda. Uz to, upravljanje klju¢nim ulazima i infrastrukturom, ukljuujuéi energiju,
industrijske zone, prikljucke, logistiku te kapacitete za razvoj, testiranje i demonstraciju, postaje dio aktivne industrijske
politike, uz stalni dijalog javnog i privatnog sektora zasnovan na podacima i konkretnim razvojnim projektima.

